ಕರಿಬೇವು ನಲ್ಲಿದೆ ಕೂದಲಿನ ಆರೋಗ್ಯ!
July 6, 2019
Facebook Twitter Google+ LinkedIn StumbleUpon Tumblr Pinterest Reddit VKontakte Odnoklassniki Pocket WhatsApp
ಅಡುಗೆಗೆ ಬಳಸುವ ಒಗ್ಗರಣೆಯಲ್ಲಿ ಸಾಕಷ್ಟು ಒಳ್ಳೆಯ ಪ್ರಯೋಜನಗಳಿವೆ. ಹಿಂದಿನ ಕಾಲದಲ್ಲಿ ಔಷಧಿಗಳಿಗೆ ಕರಿಬೇವನ್ನು ಉಪಯೋಗಿಸುತ್ತಿದ್ದರು. ಇಂತಿಪ್ಪ ಕರಿಬೇವು ಉಪಯೋಗಿಸಿ ಸೊಂಪಾದ ಕೂದಲು ಪಡೆಯಬಹುದು ಎಂದರೆ ನಂಬಲು ಸಾಧ್ಯವೇ? ನೀವು ನಂಬಲೇಬೇಕು.
ಯಾಕೆಂದರೆ ಕರಿಬೇವಿನ ಸೊಪ್ಪಿನಲ್ಲಿ ಕೂದಲಿಗೆ ಉಪಯೋಗವಾಗುವಂತಹ ಪೋಷಕಾಂಶಗಳು ಅಡಗಿವೆ . ವಿಟಮಿನ್ ‘ ಸಿ ‘ , ಫೋಸ್ಫೋರ್ಸ್ , ಐರನ್ , ಕ್ಯಾಲ್ಸಿಯಂ ಮತ್ತು ನಿಕೊಟಿನಿಕ್ ಆಸಿಡ್ ಗಳು ಹೇರಳವಾಗಿರುವ ಕರಿಬೇವು ಕೂದಲಿನ ಆರೋಗ್ಯ ಹೆಚ್ಚಿಸುವಲ್ಲಿ ಎರಡು ಮಾತಿಲ್ಲ.
ಕರಿಬೇವಿನ ಸೊಪ್ಪನ್ನು ಉಪಯೋಗಿಸುವುದರಿಂದ ಕೂದಲು ಉದುರುವುದನ್ನು ತಡೆಯಬಹುದು. ಮುಖ್ಯವಾದ ಸಂಗತಿಯೆಂದರೆ ಕರಿಬೇವಿನ ಸೊಪ್ಪು ಕೂದಲಿನ ಬೇರುಗಳಿಗೆ ಶಕ್ತಿಯನ್ನು ಒದಗಿಸುತ್ತದೆ. ಮಾತ್ರವಲ್ಲ ಅವುಗಳ ಆರೋಗ್ಯ ಕಾಪಾಡುತ್ತದೆ.  ಕರಿಬೇವಿನ ಸೊಪ್ಪಿನಲ್ಲಿ ಬೀಟಾ ಕೆರೋಟಿನ್ ಮತ್ತು ಪ್ರೋಟೀನ್ ಅಂಶ ಇರುವುದರಿಂದ ತಲೆ ಕೂದಲು ತೆಳ್ಳಗಾಗುವುದನ್ನು ತಡೆಯುವ ಶಕ್ತಿ ಇದಕ್ಕಿದೆ.
ಒಂದು ಹಿಡಿ ಫ್ರೆಶ್ ಆದ ಕರಿಬೇವಿನ ಸೊಪ್ಪು ಮತ್ತು ಎರಡರಿಂದ ಮೂರು ಚಮಚ ಹಸಿ ತೆಂಗಿನ ಎಣ್ಣೆ ಯಿಂದ ಕೂದಲಿನ ಆರೋಗ್ಯವನ್ನು ಕಾಪಾಡಿಕೊಳ್ಳಲು ಸಾಧ್ಯ.
ಮೊದಲಿಗೆ ತೆಂಗಿನ ಎಣ್ಣೆಯನ್ನು ಒಲೆಯ ಮೇಲಿಟ್ಟು ಬಿಸಿ ಬರುವವರೆಗೆ ಕಾಯಿಸಿ. ಎಣ್ಣೆ ಕಾದ ಕೂಡಲೇ ಒಂದು ಹಿಡಿ ಕರಿಬೇವಿನ ಸೊಪ್ಪನ್ನು ಹಾಕಿ. ಇವನ್ನು ಚೆನ್ನಾಗಿ ಕಲಸಿ. ಕರಿಬೇವಿನ ಸೊಪ್ಪಿನ ಮೇಲೆ ಕಪ್ಪಗೆ ಬಣ್ಣ ಬರುವವರೆಗೆ ಹುರಿಯಿರಿ. ನಂತರ ಸ್ಟವ್ ಆಫ್ ಮಾಡಿ. ನಂತರ ಹುರಿದ ಮಿಶ್ರಣವನ್ನು ತಣ್ಣಗಾಗಲು ಬಿಡಿ.
ತಣ್ಣಗಾದ ಮೇಲೆ ಮಿಶ್ರಣವನ್ನು ಪೇಸ್ಟ್ ಥರ ಮಾಡಿಕೊಳ್ಳಿ. ನಂತರ ಈ ಪೇಸ್ಟ್ ಅನ್ನು ತಲೆಯ ಕೂದಲಿನ ಬುಡಕ್ಕೆ ಹಾಕುತ್ತಾ ನಿಧಾನವಾಗಿ ಮಸಾಜ್ ಮಾಡಿ. ಈ ಮಸಾಜ್ ಮಾಡಿದ ಮಿಶ್ರಣವನ್ನು ಮೂವತ್ತು ನಿಮಿಷಗಳ ಕಾಲ ಹಾಗೇ ಬಿಡಿ. ನಂತರ ಶಾಂಪೂ ಉಪಯೋಗಿಸಿ ತಲೆಗೆ ಸ್ನಾನ ಮಾಡಿಕೊಳ್ಳಿ .


ಟ್ರೆಂಡ್ ಆಯ್ತು ಗಣೇಶನ ನೇಲ್ ಆರ್ಟ್!
August 31, 2019
Facebook Twitter Google+ LinkedIn StumbleUpon Tumblr Pinterest Reddit VKontakte Odnoklassniki Pocket WhatsApp
ಈಗೇನಿದ್ದರೂ ಹಬ್ಬದ ಸೀಸನ್ . ಎಲ್ಲೆಡೆಯೂ ಹಬ್ಬದ ಹವಾ ಜೋರಾಗಿಯೇ ಇದೆ.  ಹಬ್ಬದ ಸೀಸನ್ ಸಮೀಪಿಸುತ್ತಿದ್ದಂತೆ ಫ್ಯಾಷನ್ ಲೋಕದಲ್ಲಿ ಗಣೇಶನ ನೇಲ್ ಆರ್ಟ್ ಇಂದು ಟ್ರೆಂಡಿಯಾಗುತ್ತಿದೆ.
ಆಯಾ ಸೀಸನ್ ಗೆ ತಕ್ಕಂತೆ ನೇಲ್ ಆರ್ಟ್ ಲೋಕ ಕೂಡ ಒಂದಲ್ಲ ಒಂದು ಥೀಮ್ ಇರಿಸಿಕೊಂಡು ಹೊಸ ಹೊಸ ಬಗೆಯ ನೇಲ್ ಆರ್ಟ್ ಡಿಸೈನ್ ಬಿಡುಗಡೆ ಮಾಡುತ್ತವೆ. ಈ ಬಾರಿ ಮೂಷಕ ವಾಹನನ ಚಿತ್ತಾರಗಳ ನಾನಾ ಅವತಾರಗಳು ಕಾಣಿಸಿಕೊಂಡಿವೆ. ಕೆಲವು ಕ್ರಿಯಾತ್ಮಕ ಆರ್ಟ್‌ನಲ್ಲಿ ಕ್ರಿಸ್ಟಲ್ ಹಾಗೂ ಟ್ಯಾಟೂಗಳ ಮೂಲಕವೂ ಸೆಳೆಯುತ್ತಿವೆ.
ಚಿಕ್ಕ ಟ್ಯಾಟೂನಂತೆ ಕಾಣುವ ಉಗುರಿನ ಮೇಲೆ ಒಂದು ಕೋಟ್ ಹಚ್ಚಿದ ನಂತರ ಅಂಟಿಸಬಹುದು. ವೆರೈಟಿ ವೈರೆಟಿಯಾಗಿರುವ ಸ್ಟಿಕ್ಕರ್ಸ್ ಲಭ್ಯವಿದೆ..
#nailart #ganeshfestival #fashion #lifestyle #trendingnailart
Tags


ಮಗುವಿಗೆ ಜನ್ಮ ನೀಡಲಿದ್ದಾನೆ ಈ ಪುರುಷ
  09-01-2017 5:37PM IST    /     No Comments    /     Posted In: Latest News , Special
ವಿಜ್ಞಾನ ಬಹಳ ಮುಂದುವರೆದಿದೆ. ಈಗ ಪುರುಷರು ಕೂಡ ಮಗುವಿಗೆ ಜನ್ಮ ನೀಡಬಹುದಾಗಿದೆ. ಲಂಡನ್ ನ ವ್ಯಕ್ತಿಯೊಬ್ಬ ಮಗುವಿಗೆ ಜನ್ಮ ನೀಡಿದ ಮೊದಲ ಪುರುಷ ಎಂಬ ಹೆಗ್ಗಳಿಕೆಗೆ ಪಾತ್ರನಾಗಲಿದ್ದಾನೆ. ಫೇಸ್ಬುಕ್ ನಲ್ಲಿ ಸಿಕ್ಕ ವೀರ್ಯದಾನಿ ಸಹಾಯದಿಂದ ಈತ ಗರ್ಭ ಧರಿಸಿದ್ದಾನೆ.
ವಾಸ್ತವವಾಗಿ ಹೇಡನ್ ಕ್ರಾಸ್ 20 ವರ್ಷಗಳ ಹಿಂದೆ ಹೆಣ್ಣಾಗಿ ಜನ್ಮತಾಳಿದ್ದ. ಪುರುಷನಾಗುವ ಆಸೆಯಿಂದ ಹೇಡನ್ ಚಿಕಿತ್ಸೆಗೆ ಒಳಪಟ್ಟು ಲಿಂಗ ಪರಿವರ್ತನೆ ಮಾಡಿಸಿಕೊಂಡಿದ್ದಾನೆ. ಕಾನೂನಿನ ಪ್ರಕಾರ ಆತ ಪುರುಷನಾಗಿದ್ದಾನೆ. ಆದ್ರೆ ಮಗುವಿಗೆ ಜನ್ಮ ನೀಡಬೇಕೆಂಬ ಆಸೆ ಮೊದಲಿನಿಂದಲೂ ಇತ್ತಂತೆ. ಹಾಗಾಗಿ ಫೇಸ್ಬುಕ್ ಮೊರೆ ಹೋಗಿದ್ದಾನೆ. ಅಲ್ಲಿ ವೀರ್ಯದಾನಿಯೊಬ್ಬರ ಸಹಾಯದಿಂದ ಗರ್ಭ ಧರಿಸಿದ್ದಾನೆ. ನಾಲ್ಕು ತಿಂಗಳ ಭ್ರೂಣ ಆತನ ಹೊಟ್ಟೆಯಲ್ಲಿದೆ.
ಪೂರ್ಣ ಲಿಂಗ ಪರಿವರ್ತನೆ ನಂತ್ರ ಸ್ತನ ಹಾಗೂ ಅಂಡಾಶಯವಿರುವುದಿಲ್ಲ. ಹಾಗಾಗಿ ಹೇಡನ್ ತನ್ನ ಮಗುವಿಗೆ ಸ್ತನಪಾನ ಮಾಡಿಸಲು ಸಾಧ್ಯವಿಲ್ಲ. ಯುಕೆಯಲ್ಲಿ ಪೂರ್ಣ ಲಿಂಗ ಪರಿವರ್ತನೆಗೆ 20 ಸಾವಿರ ಪೌಂಡ್ ಖರ್ಚಾಗುತ್ತದೆ. ಲಿಂಗ ಪರಿವರ್ತನೆ ವೇಳೆ ಸುಮಾರು 6 ಶಸ್ತ್ರಚಿಕಿತ್ಸೆ ನಡೆಯುತ್ತದೆ.


ಆಸ್ಟ್ರೇಲಿಯಾ ಎದುರಿನ ಕ್ರಿಕೆಟ್ ಸರಣಿಗಳಿಗೆ ತಂಡ ಪ್ರಕಟ: ರಾಹುಲ್‌ಗೆ ಸ್ಥಾನ
ಏಕದಿನ ಮತ್ತು ಟ್ವೆಂಟಿ–20 ಕ್ರಿಕೆಟ್
ಆಸ್ಟ್ರೇಲಿಯಾ ಎದುರಿನ ಕ್ರಿಕೆಟ್ ಸರಣಿಗಳಿಗೆ ತಂಡ ಪ್ರಕಟ: ರಾಹುಲ್‌ಗೆ ಸ್ಥಾನ
ಪಿಟಿಐ
15 ಫೆಬ್ರವರಿ 2019, 19:22  IST
Updated:
15 ಫೆಬ್ರವರಿ 2019, 19:34  IST
ಅಕ್ಷರ ಗಾತ್ರ :
ಆ
ಆ
ಮುಂಬೈ: ಇಂಗ್ಲೆಂಡ್ ಲಯನ್ಸ್ ಎದುರಿನ ಎರಡು ‘ಟೆಸ್ಟ್’ ಪಂದ್ಯಗಳಲ್ಲಿ ಉತ್ತಮ ಸಾಮರ್ಥ್ಯ ತೋರಿದ್ದ ಕರ್ನಾಟಕದ ಕೆ.ಎಲ್.ರಾಹುಲ್, ತವರಿನಲ್ಲಿ ನಡೆಯುವ ಆಸ್ಟ್ರೇಲಿಯಾ ಎದುರಿನ ಏಕದಿನ ಮತ್ತು ಟ್ವೆಂಟಿ–20 ಸರಣಿಗಳಿಗೆ ಭಾರತ ತಂಡದಲ್ಲಿ ಸ್ಥಾನ ಗಳಿಸಿದ್ದಾರೆ.
ಎಂ.ಎಸ್.ಕೆ.ಪ್ರಸಾದ್ ನೇತೃತ್ವದ ರಾಷ್ಟ್ರೀಯ ಸೀನಿಯರ್ ಆಯ್ಕೆ ಸಮಿತಿಯು ಶುಕ್ರವಾರ ಟ್ವೆಂಟಿ–20 ಸರಣಿಗೆ 15 ಸದಸ್ಯರ ತಂಡವನ್ನು ಪ್ರಕಟಿಸಿದ್ದು, ಮುಂಬೈನ ಮಯಂಕ್ ಮಾರ್ಕಂಡೆಗೆ ಮೊದಲ ಬಾರಿಗೆ ಅವಕಾಶ ನೀಡಿದೆ.
ಏಕದಿನ ಸರಣಿಯ ಮೊದಲ ಎರಡು ಮತ್ತು ನಂತರದ ಮೂರು ಪಂದ್ಯಗಳಿಗೆ ಪ್ರತ್ಯೇಕ ತಂಡಗಳನ್ನು ಆಯ್ಕೆ ಮಾಡಲಾಗಿದೆ.
ಅನುಭವಿ ವಿಕೆಟ್ ಕೀಪರ್ ದಿನೇಶ್ ಕಾರ್ತಿಕ್ ಅವರನ್ನು ಏಕದಿನ ತಂಡದಿಂದ ಕೈ ಬಿಡಲಾಗಿದೆ.
‘ಕಾಫಿ ವಿತ್ ಕರಣ್’ ಕಾರ್ಯಕ್ರಮದಲ್ಲಿ ಮಹಿಳೆಯರ ಕುರಿತು ಆಕ್ಷೇಪಾರ್ಹ ಹೇಳಿಕೆ ನೀಡಿದ್ದ ರಾಹುಲ್, ನಿಷೇಧ ಶಿಕ್ಷೆಗೆ ಗುರಿಯಾಗಿದ್ದರು. ಅವರನ್ನು ಬಿಸಿಸಿಐ, ಆಸ್ಟ್ರೇಲಿಯಾ ಎದುರಿನ ಏಕದಿನ ಸರಣಿಯಿಂದ ಅಮಾನತು ಮಾಡಿತ್ತು. ಬೇಷರತ್ ಕ್ಷಮೆ ಕೇಳಿದ ಮೇಲೆ ನಿಷೇಧ ರದ್ದುಪಡಿಸಲಾಗಿತ್ತು. ಬಳಿಕ ಇಂಗ್ಲೆಂಡ್ ಲಯನ್ಸ್ ಎದುರಿನ ಸರಣಿಯಲ್ಲಿ ಆಡಿದ್ದ ರಾಹುಲ್ ಎರಡೂ ಪಂದ್ಯಗಳಲ್ಲಿ ಮಿಂಚಿದ್ದರು. ಹೀಗಾಗಿ ಅವಕಾಶ ಒಲಿದಿದೆ.
21 ವರ್ಷದ ಲೆಗ್ ಸ್ಪಿನ್ನರ್ ಮಾರ್ಕಂಡೆ, ಇಂಗ್ಲೆಂಡ್ ಲಯನ್ಸ್ ಎದುರಿನ ಎರಡನೇ ಪಂದ್ಯದ ಎರಡನೇ ಇನಿಂಗ್ಸ್‌ನಲ್ಲಿ ಐದು ವಿಕೆಟ್ ಕಬಳಿಸಿ ಭಾರತ ‘ಎ’ ಗೆಲುವಿನಲ್ಲಿ ಪ್ರಮುಖ ಪಾತ್ರ ವಹಿಸಿದ್ದರು.
ಲೆಗ್ ಸ್ಪಿನ್ನರ್ ಮಾರ್ಕಂಡೆ, ಐಪಿಎಲ್‌ನಲ್ಲಿ ಮುಂಬೈ ಇಂಡಿಯನ್ಸ್ ಪರ ಆಡಿದ್ದಾರೆ.
ನ್ಯೂಜಿಲೆಂಡ್ ಎದುರಿನ ಸರಣಿಯಿಂದ ವಿಶ್ರಾಂತಿ ಪಡೆದಿದ್ದ ನಾಯಕ ವಿರಾಟ್ ಕೊಹ್ಲಿ ಮತ್ತು ವೇಗದ ಬೌಲರ್ ಜಸ್‌ಪ್ರೀತ್ ಬೂಮ್ರಾ ತಂಡಕ್ಕೆ ಮರಳಿದ್ದಾರೆ. ಚೈನಾಮನ್ ಶೈಲಿಯ ಬೌಲರ್ ಕುಲದೀಪ್ ಯಾದವ್, ಟ್ವೆಂಟಿ–20 ತಂಡದಿಂದ ಸ್ಥಾನ ಕಳೆದುಕೊಂಡಿದ್ದಾರೆ.
ಮಧ್ಯಮ ವೇಗದ ಬೌಲರ್ ಭುವನೇಶ್ವರ್ ಕುಮಾರ್‌ಗೆ ಟ್ವೆಂಟಿ–20 ಸರಣಿ ಮತ್ತು ಏಕದಿನ ಸರಣಿಯ ಮೊದಲ ಎರಡು ಪಂದ್ಯಗಳಿಗೆ ತಂಡದಲ್ಲಿ ಸ್ಥಾನ ನೀಡಿಲ್ಲ. ಅವರು ಮೂರು, ನಾಲ್ಕು ಮತ್ತು ಐದನೇ ಪಂದ್ಯಗಳಲ್ಲಿ ಆಡಲಿದ್ದಾರೆ.
ಕರ್ನಾಟಕದ ಮನೀಷ್ ಪಾಂಡೆ ಮತ್ತು ಮಯಂಕ್ ಅಗರವಾಲ್ ಅವರಿಗೂ ಅವಕಾಶ ನಿರಾಕರಿಸಲಾಗಿದೆ.
ಭಾರತ ತಂಡ ಆಸ್ಟ್ರೇಲಿಯಾ ಎದುರು ಎರಡು ಪಂದ್ಯಗಳ ಟ್ವೆಂಟಿ–20 ಮತ್ತು ಐದು ಪಂದ್ಯಗಳ ಏಕದಿನ ಸರಣಿ ಆಡಲಿದೆ. ಚುಟುಕು ಮಾದರಿಯ ಮೊದಲ ಪಂದ್ಯ ಫೆಬ್ರುವರಿ 24ರಂದು ನಡೆಯಲಿದೆ.
ತಂಡ ಇಂತಿದೆ: ಟ್ವೆಂಟಿ–20: ವಿರಾಟ್ ಕೊಹ್ಲಿ (ನಾಯಕ), ರೋಹಿತ್ ಶರ್ಮಾ (ಉಪ ನಾಯಕ), ಕೆ.ಎಲ್.ರಾಹುಲ್, ಶಿಖರ್ ಧವನ್, ರಿಷಭ್ ಪಂತ್, ದಿನೇಶ್ ಕಾರ್ತಿಕ್, ಮಹೇಂದ್ರ ಸಿಂಗ್ ಧೋನಿ (ವಿಕೆಟ್ ಕೀಪರ್), ಹಾರ್ದಿಕ್ ಪಾಂಡ್ಯ, ಕೃಣಾಲ್ ಪಾಂಡ್ಯ, ವಿಜಯ್ ಶಂಕರ್, ಯಜುವೇಂದ್ರ ಚಾಹಲ್, ಜಸ್‌ಪ್ರೀತ್ ಬೂಮ್ರಾ, ಉಮೇಶ್ ಯಾದವ್, ಸಿದ್ದಾರ್ಥ್ ಕೌಲ್ ಮತ್ತು ಮಯಂಕ್ ಮಾರ್ಕಂಡೆ.
ಏಕದಿನ ಸರಣಿಯ ಮೊದಲ ಎರಡು ಪಂದ್ಯಗಳಿಗೆ: ವಿರಾಟ್ ಕೊಹ್ಲಿ (ನಾಯಕ), ರೋಹಿತ್ ಶರ್ಮಾ (ಉಪ ನಾಯಕ), ಶಿಖರ್ ಧವನ್, ಅಂಬಟಿ ರಾಯುಡು, ಕೇದಾರ್ ಜಾಧವ್, ಮಹೇಂದ್ರ ಸಿಂಗ್ ಧೋನಿ (ವಿಕೆಟ್ ಕೀಪರ್), ಹಾರ್ದಿಕ್ ಪಾಂಡ್ಯ, ಜಸ್‌ಪ್ರೀತ್ ಬೂಮ್ರಾ, ಮೊಹಮ್ಮದ್ ಶಮಿ, ಯಜುವೇಂದ್ರ ಚಾಹಲ್, ಕುಲದೀಪ್ ಯಾದವ್, ವಿಜಯ್ ಶಂಕರ್, ರಿಷಭ್ ಪಂತ್, ಸಿದ್ದಾರ್ಥ್ ಕೌಲ್ ಮತ್ತು ಕೆ.ಎಲ್.ರಾಹುಲ್.
ಮೂರು, ನಾಲ್ಕು ಮತ್ತು ಐದನೇ ಪಂದ್ಯಗಳಿಗೆ: ವಿರಾಟ್ ಕೊಹ್ಲಿ (ನಾಯಕ), ರೋಹಿತ್ ಶರ್ಮಾ (ಉಪ ನಾಯಕ), ಶಿಖರ್ ಧವನ್, ಅಂಬಟಿ ರಾಯುಡು, ಕೇದಾರ್ ಜಾಧವ್, ಮಹೇಂದ್ರ ಸಿಂಗ್ ಧೋನಿ (ವಿಕೆಟ್ ಕೀಪರ್), ಹಾರ್ದಿಕ್ ಪಾಂಡ್ಯ, ಜಸ್‌ಪ್ರೀತ್ ಬೂಮ್ರಾ, ಭುವನೇಶ್ವರ್ ಕುಮಾರ್, ಯಜುವೇಂದ್ರ ಚಾಹಲ್, ಕುಲದೀಪ್ ಯಾದವ್, ಮೊಹಮ್ಮದ್ ಶಮಿ, ವಿಜಯ್ ಶಂಕರ್, ಕೆ.ಎಲ್.ರಾಹುಲ್ ಮತ್ತು ರಿಷಭ್ ಪಂತ್.
Our heartfelt condolences to the CRPF Jawans who lost their lives in the #PhulwamaTerrorAttack - Acting Hon.Secretary, Mr. Amitabh Choudhary pic.twitter.com/J1BXYJxulb


|
Published: Saturday, July 22, 2017, 23:45 [IST]
ನಮ್ಮ ದಿನ ನಿತ್ಯದಲ್ಲಿ ನಮಗೆ ಆರೋಗ್ಯದಲ್ಲಿ ಒಂದಲ್ಲಾ ಒಂದು ತೊಂದರೆ ಕಾಣಿಸಿಕೊಳ‍್ಳುತ್ತಾ ಇರುತ್ತದೆ. ಇಂತಹ ಸಣ‍್ಣ ಪುಟ್ಟ ತೊಂದರೆಗಳನ್ನು ತಡೆಗಟ್ಟಲು ನಮ್ಮ ಮನೆಯ ದಿನ ನಿತ್ಯದಲ್ಲಿ ಉಪಯೋಗಿಸುವಂತಹ ಟೂತ್ ಪೇಸ್ಟ್, ಸೋಪ್, ಡಿಟರ್ಜೆಂಟ್, ಆಟಿಕೆ ಇತ್ಯಾದಿ ವಸ್ತುಗಳನ್ನು ಬಳಸುವುದರಿಂದ ಇದರಲ್ಲಿರುವ ಟ್ರಿಕ್ಲೋಸನ್ ಹೆಚ್ಚಾಗಿರುವುದರಿಂದ ನಮ್ಮ ಶರೀರದಲ್ಲಿ ರೋಗ ನಿರೋಧಕ ಶಕ್ತಿ ಕುಂಠಿತವಾಗುತ್ತದೆ ಎಂದು ವೈದ್ಯೇಕೀಯ ಸಂಶೋಧಕರು ಎಚ್ಚರಿಸಿದ್ದಾರೆ.
ಈ ರೀತೀಯ ವಸ್ತುಗಳ ಬಳಕೆಯಿಂದ ನಾವು ಅನಾರೋಗ್ಯಕ್ಕೆ ತುತ್ತಾದಾಗ ಕ್ವಿನೊಲೊನ್ಸ್ ಆ್ಯಂಟಿಬಯೋಟಿಕ್ ಗುಳಿಗೆ ಸೇವನೆ ಮಾಡಿದಲ್ಲಿ ಉತ್ತಮ ಪರಿಣಾಮ ಬೀರುವುದಿಲ್ಲ, ಯಾಕೆಂದರೆ ನಮ್ಮ ಶರೀರದಲ್ಲಿರುವ ರೋಗಾಣುವಿಗೆ ರೋಗ ನಿರೋಧಕ ಶಕ್ತಿಯನ್ನು ಹೆಚ್ಚಿಸಿಕೊಂಡಾಗ ನಾವು ತೆಗೆದುಕೊಂಡ ಗುಳಿಗೆ ಅದಕ್ಕೆ ಪರಿಣಾಮಕಾರಿಯಾಗುವುದಿಲ್ಲ ಎಂದು ಸಂಶೋಧನಕಾರರು ಈ ಬಗ್ಗೆ ಹೊಟ್ಟೆಯಲ್ಲಿರುವ ಹುಳದ ಬಗ್ಗೆ ಸಂಶೋಧನೆ ಮಾಡಿ ಮಾನಿ ಕ್ವಿನಿಲೋನ್ಸ್ ಜತೆಗೆ ಸಂಪರ್ಕಿಸಿದಾಗ ಹೊಟ್ಟೆಯಲ್ಲಿರುವ ಹುಳಗಳು ಆ್ಯಂಟಿ ಬ್ಯಾಕ್ಟೀರಿಯ ಹೆಚ್ಚಿಸಿಕೊಂಡಿದೆ.
ಬರ್ಮಿಂಗ್ ಹ್ಯಾಮ್ ವಿಶ್ವ ವಿದ್ಯಾನಿಲಯದ ಪ್ರೊಫೆಸರ್ ರಾದ ಮಾರ್ಕ್ ವೆಬ್ಬರ್ ನ ಪ್ರಕಾರ ಈ ಬ್ಯಾಕ್ಟೀರಿಯಗಳು ಯಾವತ್ತೂ ತೊಂದರೆಗಳನ್ನು ಕೊಡುತ್ತಾ ಮತ್ತು ಇತರ ಕಾಯಿಲೆಗಳಿಗೆ ಗುರಿ ಪಡಿಸುತ್ತವೆ. ಇವರ ಸಂಶೋಧನೆಯ ಪ್ರಕಾರ ಇವುಗಳು ಟ್ರಿಕ್ಲೋಸನ್ ಬೆಳವಣಿಗೆಯಲ್ಲಿ ಮತ್ತು ಶರೀರದ ರೋಗ ನಿರೋಧಕ ಶಕ್ತಿಯನ್ನು ಕುಂಠಿತಗೊಳ‍್ಳಿಸುತ್ತದೆ. ಕ್ವಿನೊಲೊನ್ಸ್ ಆ್ಯಂಟಿಬ್ಯಾಟಿಕ್ ಅತೀ ಮುಖ್ಯ ಮತ್ತು ಪ್ರಮುಖವಾಗಿ ಮತ್ತು ಮನುಷ್ಯನ ಆರೋಗ್ಯ ವಿಷಯದಲ್ಲಿ ಉತ್ತಮ ಔಷಧಿಯಾಗಿ ಕೆಲಸ ಮಾಡುತ್ತದೆ ಎಂದು ಸಂಶೋಧಕರು ತಿಳಿಸುತ್ತಾರೆ.
ಅಮೇರಿಕದ ಫುಡ್ ಮತ್ತು ಡ್ರಗ್ ಆಡಳಿತ ಮಂಡಳಿಯವರು ಉದಾಹರಣೆ : ಟ್ರಿಕ್ಲೋಸನ್ ಜಾಸ್ತಿಯಿರುವ ಕೈ ಮತ್ತು ಮೈ ತೊಳೆಯುವ ದ್ರವ ರೂಪದ ಲೋಷನ್ ಗಳನ್ನು ಯುರೋಪಿಯನ್ ಯುನಿಯನ್ ಗಳಲ್ಲಿ ನಿಷೇಧಗೊಳಿಸಲು ಶಿಫಾರಸ್ಸು ಮಾಡಿದೆ. ಆದುದ್ದರಿಂದ ಇಂತಹ ವಸ್ತುಗಳನ್ನು ದಿನನಿತ್ಯ ಜೀವನದಲ್ಲಿ ಕಡಿಮೆ ಉಪಯೋಗಿಸುತ್ತಾ ಬಂದಲ್ಲಿ ಆರೋಗ್ಯದಾಯಕವಾಗಿರಬಹುದು ಎಂಬುದು ವೆಬ್ಬರ್ ನ ಅಭಿಪ್ರಾಯವಾಗಿದೆ.


ಪದೇ ಪದೇ ಕಾಲು ಅಲ್ಲಾಡಿಸುತ್ತೀರಾ ಎಚ್ಚರ…!
  06-12-2018 7:22PM IST    /     No Comments    /     Posted In: Health , Featured News
ನಿಮ್ಮ ಅಕ್ಕಪಕ್ಕದಲ್ಲಿ ಕುಳಿತವರು ಕಾಲನ್ನು ಪದೇ ಪದೇ ಅಲ್ಲಾಡಿಸುತ್ತಿರುವುದನ್ನು ನೀವು ನೋಡಿರಬಹುದು. ಅಥವಾ ನೀವೇ ಪದೇ ಪದೇ ಕಾಲನ್ನು ಅಲ್ಲಾಡಿಸುತ್ತೀರಾದರೆ ಎಚ್ಚರ. ಇದು ರೆಸ್ಟ್ಲೆಸ್ ಸಿಂಡ್ರೋಮ್ ಲಕ್ಷಣವಾಗಿರಬಹುದು. ರೆಸ್ಟ್ಲೆಸ್ ಸಿಂಡ್ರೋಮ್ ನಿಂದ ಬಳಲುವವರಿಗೆ ಹೃದಯಾಘಾತವಾಗುವ ಸಾಧ್ಯತೆ ಹೆಚ್ಚಿರುತ್ತದೆ.
ಕಬ್ಬಿಣದ ಕೊರತೆಯಿಂದ ಈ ಸಮಸ್ಯೆ ಕಾಣಿಸಿಕೊಳ್ಳುತ್ತದೆ. ರೆಸ್ಟ್ಲೆಸ್ ಸಿಂಡ್ರೋಮ್ ನರ ವೈಜ್ಞಾನಿಕ ಖಾಯಿಲೆಯಾಗಿದೆ. ಪದೇ ಪದೇ ಕಾಲು ಅಲುಗಾಡಿಸುವುದರಿಂದ ವ್ಯಕ್ತಿಗೆ ನೆಮ್ಮದಿ ಸಿಗುತ್ತದೆ. ರಾತ್ರಿ ನಿದ್ರೆಯಲ್ಲಿ ಕೂಡ ಕೆಲವರು ಕಾಲು ಅಲುಗಾಡಿಸುತ್ತಾರೆ. 200-300 ಬಾರಿ ಕಾಲು ಅಲುಗಾಡಿಸಿದ ನಂತ್ರ ಕೆಲವರಿಗೆ ನಿದ್ರೆ ಬರುವುದಿದೆ.
ಈ ಖಾಯಿಲೆ ಶೇಕಡಾ 10 ರಷ್ಟು ಮಂದಿಯಲ್ಲಿ ಕಾಡುತ್ತದೆ. ಸಾಮಾನ್ಯವಾಗಿ 35 ವರ್ಷ ವಯಸ್ಸಿನ ನಂತ್ರ ಈ ಖಾಯಿಲೆ ಕಾಣಿಸಿಕೊಳ್ಳುವುದು ಹೆಚ್ಚು. ಕಬ್ಬಿಣದ ಕೊರತೆ ಜೊತೆಯಲ್ಲಿ ಮೂತ್ರಪಿಂಡ ಸಮಸ್ಯೆ. ಗರ್ಭವತಿಯರಲ್ಲಿ ಕೊನೆ ತಿಂಗಳಿನಲ್ಲಾಗುವ ಹಾರ್ಮೋನ್ ಬದಲಾವಣೆಗಳಿಂದಲೂ ಇದು ಕಾಣಿಸಿಕೊಳ್ಳುತ್ತದೆ. ಇದ್ರಿಂದ ಸರಿಯಾಗಿ ನಿದ್ರೆ ಬರುವುದಿಲ್ಲ. ರಾತ್ರಿ ನಿದ್ರೆಗೆಟ್ಟವರು ಬೆಳಿಗ್ಗೆ ತೂಕಡಿಸುತ್ತಾರೆ. ರಕ್ತ ಪರೀಕ್ಷೆ ಮೂಲಕ ಇದನ್ನು ಪತ್ತೆ ಹಚ್ಚಲಾಗುತ್ತದೆ. ಭಯಪಡುವ ಅಗತ್ಯವಿಲ್ಲ. ಇದಕ್ಕೆ ಸೂಕ್ತ ಚಿಕಿತ್ಸೆ ಇದೆ.


Bengaluru, First Published 18, Aug 2018, 12:08 PM IST
Highlights
ನಿರ್ದೇಶಕ ಹಳ್ಳಿ ಬಿಟ್ಟು ಬರಲ್ಲ. ನಾಯಕ ಕೂಡ ಹಳ್ಳಿಯಲ್ಲೇ ಉಳಿದುಕೊಳ್ಳುವುದಕ್ಕೆ ನೋಡುತ್ತಾನೆ. ಇತ್ತ ಪ್ರೇಕ್ಷಕ ಕೂಡ ಈ ಹಳ್ಳಿಯಿಂದ ಏನಾದರೂ ಹೊಸದನ್ನು ಹೇಳುತ್ತಾರೆಂಬ ನಿರೀಕ್ಷೆಯಲ್ಲೇ ಕೂರುತ್ತಾರೆ.
ಪ್ರೇಕ್ಷಕನ ಈ ನಿರೀಕ್ಷೆಗಳನ್ನು ನಿರ್ದೇಶಕರು ಹಾಡು, ಸಂಭಾಷಣೆ, ಹಾಸ್ಯದ ಮೂಲಕ ಸರಿದೂಗಿಸುತ್ತಾರೆ. ಒಂದು ಖಡಕ್ ಕ್ಯಾರೆಕ್ಟರ್, ಮತ್ತೊಂದು ಕಿಲಾಡಿ ಪಾತ್ರ. ಇವರ ಜತೆ ನಗಿಸುವುದಕ್ಕೆ ಇಬ್ಬರು, ಮುದ್ದಾಗಿ ಕಾಣುವುದಕ್ಕೆ ಒಬ್ಬ ಹುಡುಗಿ, ಇವರಿಗೆಲ್ಲ ಹಿನ್ನೆಲೆಯಾಗಿ ಬರುವ ಶುದ್ಧ ಹಳ್ಳಿ ವಾತಾವಾರಣ, ಕುಣಿಸುವಂತಹ ಹಾಡು, ಗುಣುಗುವಂತಹ ಸಾಹಿತ್ಯ ಸೇರಿಕೊಂಡು ‘ಅಯೋಗ್ಯ’ನನ್ನು ಅಪ್ಪಿಕೊಳ್ಳಿ ಎನ್ನುತ್ತವೆ. ಹಳ್ಳಿ ಕತೆಯಲ್ಲಿ ಏನೆಲ್ಲ ಇರುತ್ತವೆ? ಕನಿಷ್ಠ ಮೂಲಭೂತ ಸೌಲಭ್ಯಗಳಿಂದ ವಂಚಿತರಾದ ಜನ. ಇವರನ್ನು ಕಾಡುವ ಊರಿನ ಗೌಡನ ಕೈಯಲ್ಲಿರುವ ಗ್ರಾಮ ಪಂಚಾಯಿತಿ, ಜಾತಿ ಮೀರಿದ ಪ್ರೇಮ ಪ್ರಕರಣಗಳು, ಊರ ಗೌಡನನ್ನು ಎದುರಿಸಿ ನಿಲ್ಲುವ ಯುವಕರು, ಅವರನ್ನು ಅಯೋಗ್ಯರೆಂದು ನೋಡುವ ಅದೇ ಊರಿನ ಜನ, ಅಯೋಗ್ಯರೆನಿಸಿಕೊಂಡವರಿಂದಲೇ ಯೋಗ್ಯ ಅನಿಸಿಕೊಳ್ಳುವುದಕ್ಕೆ ಹೊರಡುವ ಅವರ ಉತ್ಸಾಹ, ಇದರ ನಡುವೆ ಆಗಾಗ ಕಾಣಿಸಿಕೊಳ್ಳುವ ಪ್ರೀತಿ- ಪ್ರೇಮ, ಸಂಬಂಧಗಳು, ಹಬ್ಬದ ಜಾತ್ರೆಗಳು...ಇವಿಷ್ಟು.
ಈ ಎಲ್ಲವನ್ನೂ ಒಮ್ಮೊಮ್ಮೆ ಜಾಸ್ತಿ, ಮಗದೊಮ್ಮೆ ಕಡಿಮೆ ಎನ್ನುವಂತೆ ಕಟ್ಟಿಕೊಟ್ಟು ಹಳ್ಳಿ ರಾಜಕೀಯದ ಜತೆಗೆ ಪ್ರೇಮ ಕತೆಯನ್ನು ಹೇಳುತ್ತಾರೆ ನಿರ್ದೇಶಕ ಮಹೇಶ್. ರಾಜಕೀಯದ ಹೀರೋ ಖಳನಾಯಕ ಬಚ್ಚೇಗೌಡ. ಪ್ರೇಮ ಕತೆಯ ನಾಯಕ ಸಿದ್ದೇಗೌಡ. ತನ್ನ ತಾಯಿಯನ್ನು ಕಾಲಿನಿಂದ ಒದ್ದವನಿಗೆ ಬುದ್ದಿ ಕಲಿಸಬೇಕೆಂದರೆ ತಾನೂ ಗ್ರಾಪಂ ಸದಸ್ಯನಾಗಬೇಕು ಎಂದು ಬಾಲ್ಯದಲ್ಲೇ ಶಪಥ ಮಾಡುವ ನಾಯಕ. ಚಿತ್ರ ಕ್ಲೈಮ್ಯಾಕ್ಸ್ ಹಂತ ತಲುಪುವ ಹೊತ್ತಿಗೆ ‘ಟಾಯ್ಲೆಟ್ ಏಕ್ ಪ್ರೇಮ ಕಥಾ’ ಎನ್ನುವ ಮಾತನ್ನು ನೆನಪಿಸುತ್ತದೆ. ಇದರ ನಡುವೆಯೂ ಅಪ್ಪಟವಾದ ಒಂದು ಹಳ್ಳಿ ಕತೆಯನ್ನು ಹೇಳಬೇಕು, ಮನರಂಜನೆಯ ನೆರಳಿನಲ್ಲೇ ಹಳ್ಳಿ ಸೊಗಡು ತೋರಿಸಬೇಕೆಂಬ ನಿರ್ದೇಶಕರ ಗಟ್ಟಿ ಪ್ರಯತ್ನಕ್ಕೆ ಫಲ ಸಿಕ್ಕಂತಾಗಿದೆ.
ಚೇತನ್ ಕುಮಾರ್ ಹಾಡುಗಳು, ಮಾಸ್ತಿ ಮಂಜು ಮತ್ತು ಶರತ್ ಚಕ್ರವರ್ತಿ ಸಂಭಾಷಣೆ ಭರಪೂರ ಮನರಂಜನೆ ನೀಡುತ್ತವೆ. ಅರ್ಜುನ್ ಜನ್ಯ ಸಂಗೀತ ಎರಡು ಹಾಡುಗಳಲ್ಲಿ ಸ್ಕೋರ್ ಮಾಡುತ್ತದೆ. ಸತೀಶ್ ನೀನಾಸಂ ಡ್ಯಾನ್ಸ್, ಫೈಟ್ಗಳಲ್ಲಿ ಸಿಕ್ಕಾಪಟ್ಟೆ ಎನರ್ಜಿ ತೋರಿದ್ದಾರೆ. ರಚಿತಾ ರಾಮ್ ಮುದ್ದು ಮುಖ ಎಂದಿನಂತೆ ಇಷ್ಟವಾಗುತ್ತದೆ. ದಡಿಯ ಗಿರಿ ಹಾಗೂ ಶಿವರಾಜ್ ಕೆಆರ್, ರವಿಶಂಕರ್ ಅವರ ನಟನೆ ಬಗ್ಗೆ ಬೆರಳು ತೋರಿಸುವಂತಿಲ್ಲ.
Last Updated 9, Sep 2018, 9:45 PM IST


ಅಡುಗೆ ಮನೆಯ ವಿನೆಗರ್ನಿಂದ ಹಲವು ಪ್ರಯೋಜನ
news18 Updated:July 5, 2018, 5:37 PM IST
news18 Updated: July 5, 2018, 5:37 PM IST
-ನ್ಯೂಸ್ 18 ಕನ್ನಡ
ವಿನೆಗರ್ ಅನ್ನು ಸಾಮಾನ್ಯವಾಗಿ ಸಲಾಡ್, ಉಪ್ಪಿನಕಾಯಿ ಮತ್ತು ಚಟ್ನಿಗಳಲ್ಲಿ ಹೆಚ್ಚಾಗಿ ಬಳಸುತ್ತಾರೆ. ಕೇವಲ ಆಹಾರ ಪದಾರ್ಥ ಎಂದು ಭಾವಿಸಲಾಗಿರುವ ವಿನೆಗರ್ನಿಂದ ಇನ್ನೂ ಹಲವಾರು ಪ್ರಯೋಜನಗಳನ್ನು ಪಡೆಯಬಹುದಾಗಿದೆ. ಅವುಗಳೆಂದರೆ.
ಬಟ್ಟೆಯ ಕಲೆ: ಬಟ್ಟೆಯಲ್ಲಿ ಉಳಿದುಕೊಳ್ಳುವ ಬೆವರಿನ ಕಲೆಗಳನ್ನು ಹೋಗಲಾಡಿಸಲು ವಿನೆಗರ್ ಸಹಾಯ ಮಾಡುತ್ತದೆ. ಬಟ್ಟೆ ತೊಳೆಯುವ ಮೊದಲು ಕಲೆಗಳಿರುವ ಭಾಗಕ್ಕೆ ವಿನೆಗರ್ ಹಾಕಿ ಸ್ವಲ್ಪ ಹೊತ್ತು ಬಿಟ್ಟುಬಿಡಿ. ಹೀಗೆ ಮಾಡಿದ ಬಳಿಕ ಬಟ್ಟೆಗಳನ್ನು ತೊಳೆಯುವುದರಿಂದ ಕಲೆಗಳು ಮಾಯವಾಗುತ್ತದೆ.ಮೊಟ್ಟೆ ಬೇಯಿಸಲು: ಮೊಟ್ಟೆಯನ್ನು ಬೇಯಿಸುವಾಗ ನೀರಿನಲ್ಲಿ ಸ್ವಲ್ಪ ವಿನೆಗರ್ ಬಳಸಿ. ಇದರಿಂದ ಕುದಿಯುತ್ತಿರುವ ಮೊಟ್ಟೆ ಹೊಡೆಯುವುದಿಲ್ಲ. ಅಲ್ಲದೆ ಮೊಟ್ಟೆಯ ಸಿಪ್ಪೆಯನ್ನು ಸುಲಭವಾಗಿ ಸುಳಿಯಬಹುದು.
ಪುಷ್ಪಗುಚ್ಛ ಅಲಂಕಾರ: ನೀರಿನಲ್ಲಿ ವಿನೆಗರ್ ಹನಿಗಳನ್ನು ಮಿಶ್ರ ಮಾಡಿ ಪುಷ್ಪಗುಚ್ಛಗಳಿಗೆ ಸಿಂಪಡಿಸುವುದರಿಂದ ಹೂ ಅರಳಿರುತ್ತದೆ. ಹಾಗೆಯೇ ಗಿಡಗಳಲ್ಲಿ ಅರಳಿರುವ ಹೂಗಳಿಗೆ ಸ್ಪ್ರೇ ಮಾಡಿದರೆ ತುಂಬಾ ಹೊತ್ತಿನವರೆಗೆ ತಾಜಾವಾಗಿ ಕಾಣಿಸುತ್ತದೆ.
ಕೂದಲ ಸಮಸ್ಯೆ : ಒಣ ಕೂದಲ ಸಮಸ್ಯೆಗೆ ವಿನೆಗರ್ನಿಂದ ಪರಿಹಾರ ಕಾಣಬಹುದು. ತಲೆಗೆ ಶಾಂಪೂ ಹಾಕಿದ ಬಳಿಕ ಅರ್ಧ ಚೊಂಬು ನೀರಿನಲ್ಲಿ ಎರಡು ಚಮಚ ವಿನೆಗರ್ ಹಾಕಿ ಕೂದಲನ್ನು ತೊಳೆಯಿರಿ. ಸ್ವಲ್ಪ ಸಮಯದ ಬಳಿಕ ಶುದ್ದ ನೀರಿನಿಂದ ಮತ್ತೊಮ್ಮೆ ಕೂದಲನ್ನು ತೊಳೆಯಿರಿ. ಹೀಗೆ ಮಾಡುವುದರಿಂದ ಒಣ ಕೂದಲಿನ ಸಮಸ್ಯೆಗೆ ಪರಿಹಾರ ಕಾಣಬಹುದು.
ಇರುವೆಗಳ ಕಾಟಕ್ಕೆ ಪರಿಹಾರ : ಬೇಸಿಗೆಯಲ್ಲಿ ಮನೆಯ ಒಳಾಂಗಣದಲ್ಲಿ ಇರುವೆಗಳು ಕಾಣಿಸಿಕೊಳ್ಳುತ್ತದೆ. ಇಂತಹ ಜಾಗದಲ್ಲಿ ವಿನೆಗರ್ ಸಿಂಪಡಿಸಿದರೆ ಇರುವೆಗಳು ಬರುವುದಿಲ್ಲ.


#Gomonster Samsung M30s: ಹೊಸ ಸ್ಮಾರ್ಟ್‌ಫೋನ್ ನ ವಿಶೇಷತೆಗಳೇನು ನೋಡಿ! WATCH LIVE TV
ಟೆಸ್ಟ್ ಕ್ರಿಕೆಟ್‌ನಲ್ಲಿ ಯೂನಿಸ್ ಖಾನ್ 10,000 ರನ್ ಮೈಲುಗಲ್ಲು
ಪಾಕಿಸ್ತಾನದ ಅನುಭವಿ ದಾಂಡಿಗ ಯೂನಿಸ್ ಖಾನ್, ಟೆಸ್ಟ್ ಕ್ರಿಕೆಟ್‌ನಲ್ಲಿ 10,000 ರನ್‌ಗಳ ದಾಖಲೆ ಬರೆದಿದ್ದಾರೆ.
ಟೈಮ್ಸ್ ಆಫ್ ಇಂಡಿಯಾ | Updated:
Apr 25, 2017, 05:39PM IST
ಜಮೈಕಾ: ಪಾಕಿಸ್ತಾನದ ಅನುಭವಿ ದಾಂಡಿಗ ಯೂನಿಸ್ ಖಾನ್ , ಟೆಸ್ಟ್ ಕ್ರಿಕೆಟ್‌ನಲ್ಲಿ 10,000 ರನ್‌ಗಳ ದಾಖಲೆ ಬರೆದಿದ್ದಾರೆ.
ವೆಸ್ಟ್‌ಇಂಡೀಸ್ ವಿರುದ್ಧ ನಡೆಯುತ್ತಿರುವ ಮೊದಲ ಟೆಸ್ಟ್ ಪಂದ್ಯದಲ್ಲಿ ಆಕರ್ಷಕ ಅರ್ಧಶತಕ (58) ಬಾರಿಸಿರುವ ಯೂನಿಸ್, ಟೆಸ್ಟ್ ಕ್ರಿಕೆಟ್‌ನಲ್ಲಿ 10,000 ರನ್ ಸಾಧನೆ ಬರೆದ ಮೊದಲ ಪಾಕಿಸ್ತಾನ ಬ್ಯಾಟ್ಸ್‌ಮನ್ ಎಂಬ ಗೌರವಕ್ಕೆ ಪಾತ್ರವಾಗಿದ್ದಾರೆ.
ಒಟ್ಟಿನಲ್ಲಿ ಅಂತರಾಷ್ಟ್ರೀಯ ಕ್ರಿಕೆಟ್‌ನಲ್ಲಿ 10 ಸಾವಿರ ರನ್ ತಲುಪಿದ 13ನೇ ಬ್ಯಾಟ್ಸ್‌ಮನ್ ಎಂಬ ಖ್ಯಾತಿಯೂ ಯೂನಿಸ್‌ಗೆ ಸಲ್ಲುತ್ತದೆ. ಈ ಮೂಲಕ ಸಚಿನ್ ತೆಂಡೂಲ್ಕರ್, ರಿಕಿ ಪಾಂಟಿಂಗ್, ಕುಮಾರ್ ಸಂಗಕ್ಕರ, ಜಾಕ್ವಾಸ್ ಕ್ಯಾಲಿಸ್, ರಾಹುಲ್ ದ್ರಾವಿಡ್, ಬ್ರಿಯಾನ್ ಲಾರಾ, ಮಹೇಲಾ ಜಯವರ್ದನೆ, ಅಲನ್ ಬಾರ್ಡರ್, ಸುನಿಲ್ ಗಾವಸ್ಕರ್, ಅಲಿಸ್ಟಾರ್ ಕುಕ್, ಶಿವ್‌ನರೈನ್ ಚಂದ್ರಪಾಲ್ ಹಾಗೂ ಸ್ಟೀವ್ ವ್ಹಾ ಸಾಲಿಗೆ ಸೇರಿಕೊಂಡಿದ್ದಾರೆ.
116 ಟೆಸ್ಟ್ ಪಂದ್ಯವನ್ನಾಡುತ್ತಿರುವ ಯೂನಿಸ್ ತಮ್ಮ 208ನೇ ಟೆಸ್ಟ್ ಇನ್ನಿಂಗ್ಸ್‌ನಲ್ಲಿ ಈ ಮಹತ್ತರ ಸಾಧನೆ ಮಾಡಿದ್ದಾರೆ. ಅಲ್ಲದೆ ಇದುವರೆಗೆ 34 ಶತಕವನ್ನು ಬಾರಿಸಿದ್ದಾರೆ.
ಏತನ್ಮಧ್ಯೆ ವೆಸ್ಟ್‌ಇಂಡೀಸ್ ಸರಣಿ ತಮ್ಮ ಜೀವನದ ಕೊನೆಯ ಕ್ರಿಕೆಟ್ ಸರಣಿಯಾಗಲಿದೆ ಎಂಬುದನ್ನು ಯೂನಿಸ್ ಖಾನ್ ಸ್ಪಷ್ಟಪಡಿಸಿದ್ದಾರೆ. ಅಲ್ಲದೆ ಅಂತರಾಷ್ಟ್ರೀಯ ಕ್ರಿಕೆಟ್ ಜೀವನಕ್ಕೆ ನಿವೃತ್ತಿ ಘೋಷಿಸಿರುವ ತಮ್ಮ ನಿರ್ಧಾರಕ್ಕೆ ಬದ್ಧವಾಗಿದ್ದಾರೆ ಎಂದು ತಿಳಿಸಿದ್ದಾರೆ.


Sensor
ಸೆನ್ಸಾರ್ ಸ್ಪಂದನೆ
ತಾನು ಸಾಯುವುದಕ್ಕೂ ಮುನ್ನ ದುನಿಯಾ ವಿಜಯ್‌ರನ್ನು ಭೇಟಿಯಾಗಬೇಕು, ಅವರ ಆರ್.ಎಕ್ಸ್. ಸೂರಿ ಸಿನಿಮಾ ನೋಡಬೇಕು ಎಂದು ಕ್ಯಾನ್ಸರ್ ಪೀಡಿತ ವಿಜಯ್ ಅಭಿಮಾನಿ ಆ್ಯಂಟನಿ ರಾಜ ಚಿತ್ರತಂಡಕ್ಕೆ ಮನವಿ ಮಾಡಿದ್ದರು.
| Updated:
Aug 20, 2015, 04:20AM IST
ತಾನು ಸಾಯುವುದಕ್ಕೂ ಮುನ್ನ ದುನಿಯಾ ವಿಜಯ್‌ರನ್ನು ಭೇಟಿಯಾಗಬೇಕು, ಅವರ ಆರ್.ಎಕ್ಸ್. ಸೂರಿ ಸಿನಿಮಾ ನೋಡಬೇಕು ಎಂದು ಕ್ಯಾನ್ಸರ್ ಪೀಡಿತ ವಿಜಯ್ ಅಭಿಮಾನಿ ಆ್ಯಂಟನಿ ರಾಜ ಚಿತ್ರತಂಡಕ್ಕೆ ಮನವಿ ಮಾಡಿದ್ದರು.
ಆದರೆ ಸೆನ್ಸಾರ್ ಆಗದೇ ಚಿತ್ರ ತೋರಿಸುವಂತಿಲ್ಲ ಎಂಬ ನಿಯಮ ಇದ್ದುದರಿಂದ ಆ್ಯಂಟನಿಗೆ ಚಿತ್ರ ನೋಡುವ ಭಾಗ್ಯ ಸಿಗುವುದೇ ಎಂಬ ಗೊಂದಲವೂ ಇತ್ತು. ಚಿತ್ರದ ನಾಯಕ ವಿಜಯ್, ಸೆನ್ಸಾರ್ ಅಧಿಕಾರಿಗಳ ಜತೆ ಮಾತನಾಡಿ ಬೇಗ ಸೆನ್ಸಾರ್ ಮಾಡಿಕೊಟ್ಟರೆ ಸಾಯುವ ಅಂಚಿನಲ್ಲಿರುವ ಹುಡುಗನಿಗೆ ಸಿನಿಮಾ ತೋರಿಸುವುದಕ್ಕೆ ಅನುಕೂಲವಾಗುತ್ತದೆ ಎಂದು ಮನವಿ ಸಲ್ಲಿಸಿದ್ದರು. ಇದಕ್ಕೆ ಸ್ಪಂದಿಸಿರುವ ಸೆನ್ಸಾರ್ ಅಧಿಕಾರಿಗಳು ಎರಡು ದಿನಗಳಲ್ಲಿ ಚಿತ್ರ ನೋಡಿ ಪ್ರಮಾಣ ಪತ್ರ ಕೊಡುವುದಾಗಿ ಹೇಳಿದ್ದಾರೆ. ‘ಆ್ಯಂಟನಿ ರಾಜಾ ಜತೆ ಮಾತನಾಡಿದ್ದೇನೆ. ಆದಷ್ಟು ಬೇಗ ಚಿತ್ರ ತೋರಿಸುವೆ ಎಂದು ಹೇಳಿದ್ದೇನೆ. ಆತನಿಗೆ ಈ ಸಿನಿಮಾ ತೋರಿಸಿದರೆ ನನಗೂ ಸಮಾಧಾನ ಸಿಗಲಿದೆ’ ಎನ್ನುತ್ತಾರೆ ಚಿತ್ರದ ನಾಯಕ ವಿಜಯ್.


ಪ್ರತಿದಿನ ಈ ಕೆಲಸ ಮಾಡಿದ್ರೆ ಹೆಚ್ಚುತ್ತೆ ಆಯಸ್ಸು
  05-03-2019 5:10AM IST    /     No Comments    /     Posted In: Latest News , Health
ಕೆಲಸ ಹೆಚ್ಚಾದಂತೆ ವ್ಯಾಯಾಮ, ಯೋಗ ಮರೆತು ಹೋಗುತ್ತದೆ, ಸದಾ ಕಾಲದ ಹಿಂದೆ ಓಡುವ ಜನರು ಒತ್ತಡಕ್ಕೆ ಬಿದ್ದು ಆರೋಗ್ಯ ಹಾಳು ಮಾಡಿಕೊಳ್ತಾರೆ. ಇತ್ತೀಚಿಗೆ ನಡೆದ ಅಧ್ಯಯನವೊಂದು ವ್ಯಾಯಾಮಕ್ಕೆ ಸಂಬಂಧಿಸಿದ ಆಶ್ಚರ್ಯಕರ ವಿಷ್ಯವನ್ನು ಹೊರ ಹಾಕಿದೆ.
ಬ್ರಿಟನ್ ನ್ಯಾಷನಲ್ ಗೈಡ್ಲೈನ್ ಬಿಡುಗಡೆ ಮಾಡಿದ ವರದಿ ಪ್ರಕಾರ ಯಾವ ವ್ಯಕ್ತಿ ದಿನಕ್ಕೆ 21 ನಿಮಿಷಗಳ ಕಾಲ ವ್ಯಾಯಾಮ ಮಾಡ್ತಾನೋ ಆತನ ಆಯಸ್ಸು ವ್ಯಾಯಾಮ ಮಾಡದ ವ್ಯಕ್ತಿಗಿಂತ ಮೂರು ವರ್ಷ ಹೆಚ್ಚಿರುತ್ತದೆಯಂತೆ. 12 ತಿಂಗಳುಗಳ ಕಾಲ 6,600 ಮಂದಿ ಮೇಲೆ ಈ ಅಧ್ಯಯನ ನಡೆದಿದೆ.
ದಿನದಲ್ಲಿ 21 ನಿಮಿಷ ವ್ಯಾಯಾಮ ಮಾಡುವವರು ಅಂದ್ರೆ ತಿಂಗಳಿಗೆ ಸುಮಾರು 150 ನಿಮಿಷ ವ್ಯಾಯಾಮ ಮಾಡಿದ ವ್ಯಕ್ತಿಗಳಲ್ಲಿ ಮೂರು ವರ್ಷಗಳ ಹೆಚ್ಚುವರಿ ಜೀವನ ನಡೆಸುವ ಭರವಸೆಯಿತ್ತು ಎನ್ನಲಾಗಿದೆ. ದಿನಕ್ಕೆ 60-90 ನಿಮಿಷ ವ್ಯಾಯಾಮ ಮಾಡುವವರ ಜೀವಿತಾವಧಿ 2.4 ರಿಂದ 2.7 ವರ್ಷ ಹೆಚ್ಚಾಗುತ್ತದೆ ಎಂದು ವರದಿ ಹೇಳಿದೆ.
ವ್ಯಾಯಾಮಕ್ಕಿಂತ ಮೊದಲು ಹಾಗೂ ವ್ಯಾಯಾಮ ಮಾಡಿದ ದಿನಗಳಲ್ಲಿ ಆದ ಬದಲಾವಣೆಯನ್ನು ಅಧ್ಯಯನಕ್ಕೆ ತೆಗೆದುಕೊಂಡಿದ್ದಾರೆ. ಶೇಕಡಾ 31ರಷ್ಟು ಮಂದಿ ಸಮಯದ ಕಾರಣ, ಶೇಕಡಾ 21 ರಷ್ಟು ಮಂದಿ ವೆಚ್ಚ ಹಾಗೂ ಶೇಕಡಾ 19 ರಷ್ಟು ಮಂದಿ ಖುಷಿಯಿಲ್ಲದ ಕಾರಣ ಹೇಳಿ ವ್ಯಾಯಾಮ ಮಾಡೋದನ್ನು ಬಿಡ್ತಾರಂತೆ.


ದರ್ಶನ್ ಮನೆ ಸೇರಿ ಒತ್ತುವರಿ ಕಟ್ಟಡ ವಶ
  22-09-2016 10:02AM IST    /     No Comments    /     Posted In: Latest News , Entertainment
ಬೆಂಗಳೂರು: ಬೆಂಗಳೂರಿನ ರಾಜರಾಜೇಶ್ವರಿ ನಗರದಲ್ಲಿರುವ ನಟ ದರ್ಶನ್ ನಿವಾಸ, ಶಾಮನೂರು ಶಿವಶಂಕರಪ್ಪ ಅವರಿಗೆ ಸೇರಿದ ಆಸ್ಪತ್ರೆ ಸೇರಿದಂತೆ 194 ಕಟ್ಟಡಗಳನ್ನು ಜಿಲ್ಲಾಡಳಿತ ವಶಕ್ಕೆ ಪಡೆಯಲಿದೆ.
ರಾಜರಾಜೇಶ್ವರಿ ನಗರದ ಐಡಿಯಲ್ ಹೋಮ್ಸ್ ಬಡಾವಣೆಯಲ್ಲಿ ದರ್ಶನ್ ಮನೆ ಮತ್ತು ಶಾಮನೂರು ಶಿವಶಂಕರಪ್ಪ ಅವರ ಎಸ್.ಎಸ್. ಆಸ್ಪತ್ರೆ ಸೇರಿದಂತೆ 7.31 ಎಕರೆ ಪ್ರದೇಶದಲ್ಲಿರುವ ಎಲ್ಲಾ ಕಟ್ಟಡಗಳನ್ನು ಜಿಲ್ಲಾಡಳಿತದ ವಶಕ್ಕೆ ಪಡೆದುಕೊಳ್ಳಲು ತೀರ್ಮಾನಿಸಲಾಗಿದೆ ಎಂದು ವರದಿಯಾಗಿದೆ. ಐಡಿಯಲ್ ಹೋಮ್ಸ್ ಬಡಾವಣೆ ‘ಬಿ’ ಖರಾಬು ಜಾಗದಲ್ಲಿ ಇದೆ.
ಇಂತಹ ಜಾಗದಲ್ಲಿ ನಿರ್ಮಾಣ ಕಾಮಗಾರಿ ನಡೆಸಲು ಅವಕಾಶವಿಲ್ಲ. ಭೂ ದಾಖಲೆಗಳ ನಿರ್ದೇಶಕರು ವರದಿ ನೀಡಿದ್ದು, ದಾಖಲೆ ಪರಿಶೀಲಿಸಿ ಒತ್ತುವರಿ ತೆರವಿಗೆ ಕ್ರಮ ಕೈಗೊಳ್ಳಲಾಗುವುದು ಎಂದು ಬೆಂಗಳೂರು ನಗರ ಜಿಲ್ಲಾಧಿಕಾರಿ ವಿ.ಶಂಕರ್ ತಿಳಿಸಿರುವುದಾಗಿ ವರದಿಯಾಗಿದೆ.
ನಿಮ್ಮ 'ಕನ್ನಡ ದುನಿಯಾ' ದ ತಾಜಾ ಸುದ್ದಿಗಳನ್ನು ಮೊಬೈಲ್ ನಲ್ಲಿ ಪಡೆಯಲು ಈ ಆಪ್ 'ಡೌನ್ ಲೋಡ್' ಮಾಡಿಕೊಳ್ಳಿ
Related News


ಸಲ್ಲೂ ಅಭ್ಯಾಸದಿಂದ ಪಿಗ್ಗಿ ಅಸಮಾಧಾನ?
ಸಲ್ಲೂ ಅಭ್ಯಾಸದಿಂದ ಪಿಗ್ಗಿ ಅಸಮಾಧಾನ?
ಪ್ರಜಾವಾಣಿ ವಾರ್ತೆ
Published:
18 ಸೆಪ್ಟೆಂಬರ್ 2018, 01:00  IST
Updated:
18 ಸೆಪ್ಟೆಂಬರ್ 2018, 01:00  IST
ಅಕ್ಷರ ಗಾತ್ರ :
ಆ
ಆ
ನಟಿ ಪ್ರಿಯಾಂಕಾ ಚೋಪ್ರಾ ನಿಶ್ಚಿತಾರ್ಥ ಆಗಿರುವುದರಿಂದಲೇ ಭಾರತ್ ಸಿನಿಮಾದಿಂದ ಹೊರನಡೆದರಾ? ಅದು ಒಂದು ಕಾರಣವಾದರೆ, ಚಿತ್ರೀಕರಣಕ್ಕೆ ತಡವಾಗಿ ಬರುವ ಸೂಪರ್‌ಸ್ಟಾರ್ ಸಲ್ಮಾನ್ ಖಾನ್ ಅವರ ಕೆಟ್ಟ ಅಭ್ಯಾಸವೂ ಮತ್ತೊಂದು ಕಾರಣ ಎಂದು ಕೆಲ ಮೂಲಗಳು ತಿಳಿಸಿವೆ.
ತನಗೆ ಗೊತ್ತಿಲ್ಲದೇ ಸಿನಿಮಾಕ್ಕೆ ಮತ್ತಿಬ್ಬರು ನಾಯಕಿಯರ ಸೇರ್ಪಡೆ ಆಗಿರುವುದೂ ಪ್ರಿಯಾಂಕಾ ಅಸಮಾಧಾನಕ್ಕೆ ಕಾರಣವಾಗಿತ್ತು. ಈ ಎಲ್ಲಾ ಕಾರಣಗಳಿಂದ ಸಿನಿಮಾದಿಂದ ಹೊರನಡೆಯಲು ನಿರ್ಧರಿಸಿದರೆನ್ನಲಾಗಿದೆ.
‘ಭಾರತ್’ನಲ್ಲಿನ ಅವಕಾಶವನ್ನು ಪಿಗ್ಗಿ ಕೈಚೆಲ್ಲಿದಾಗ ಭಾರಿ ಸುದ್ದಿಯಾಗಿತ್ತು. ಆಗ ಮದುವೆಯಾಗುತ್ತಿರುವ ಕಾರಣ ತಾನು ಈ ಸಿನಿಮಾದಿಂದ ಹೊರ ನಡೆಯುತ್ತಿದ್ದೇನೆ ಎಂದು ಅವರು ಹೇಳಿಕೊಂಡಿದ್ದರು. ಅವರ ವರ್ತನೆ ಬಗ್ಗೆ ಕೆಲವರು ಅಸಮಾಧಾನವನ್ನೂ ವ್ಯಕ್ತಪಡಿಸಿದ್ದರು. ಈಗ ಮದುವೆ ನಿಗದಿಯಾಗಿದ್ದರಿಂದ ಅಥವಾ ಹಾಲಿವುಡ್ ಸಿನಿಮಾದ ಅವಕಾಶದಿಂದಾಗಿ ಅವರು ಈ ಸಿನಿಮಾವನ್ನು ಕೈಬಿಟ್ಟಿಲ್ಲ. ಅದಕ್ಕೆ ಕಾರಣಗಳೂ ಬೇರೆಯೇ ಇವೆ ಎಂದು ಅವರ ಆಪ್ತರು ಹೇಳಿದ್ದಾರೆ.
‘ಟಬು ಹಾಗೂ ದಿಶಾಪಟಾನಿ ಈ ಸಿನಿಮಾದಲ್ಲಿ ನಟಿಸಲಿದ್ದಾರೆ ಎಂದು ಪ್ರಿಯಾಂಕಾಗೆ ಗೊತ್ತಾದಾಗ ಅವರು ಈ ಸಿನಿಮಾದಿಂದ ಹಿಂದೆಸರಿಯಲು ಯೋಚಿಸಿದರು. ಚಿತ್ರೀಕರಣ ಸೆಟ್‌ಗೆ ಸಲ್ಮಾನ್ ತಡವಾಗಿ ಬರುವುದು ಅವರ ಅಸಮಾಧಾನಕ್ಕೆ ಕಾರಣವಾಗಿತ್ತು. ಹಾಲಿವುಡ್‌ನಲ್ಲಿ ಕೆಲಸ ಮಾಡಿ ಬಂದ ಅವರಿಗೆ ಇಲ್ಲಿ ಈ ರೀತಿ ಸಿನಿಮಾದ ಬಗ್ಗೆ ನಿರ್ಲಕ್ಷ್ಯ ವಹಿಸುವುದನ್ನು ಕಂಡರೆ ಆಗುತ್ತಿರಲಿಲ್ಲ' ಎಂದು ಮೂಲಗಳು ತಿಳಿಸಿವೆ.
ಸದ್ಯ ‘ಭಾರತ್’ ಸಿನಿಮಾದಲ್ಲಿ ಪ್ರಿಯಾಂಕಾ ಜಾಗಕ್ಕೆ ನಟಿ ಕತ್ರಿನಾ ಕೈಫ್ ಆಯ್ಕೆಯಾಗಿದ್ದು, ಚಿತ್ರೀಕರಣವೂ ನಡೆಯುತ್ತಿದೆ. ಇತ್ತೀಚೆಗೆ ಬಿಡುಗಡೆಗೊಂಡ ಈ ಸಿನಿಮಾದ ಪೋಸ್ಟರ್‌ನಲ್ಲಿ ಸಲ್ಮಾನ್ ಹಾಗೂ ಕತ್ರಿನಾ ಜೋಡಿಯಾಗಿ ಕಾಣಿಸಿಕೊಂಡಿದ್ದರು.
0 Post Comments (+)


‘ಸೆಕ್ಸ್’ ವೇಳೆ ಪುರುಷನ ಆತ್ಮವಿಶ್ವಾಸ ಹೆಚ್ಚಿಸುತ್ತೆ ಈ ಮಾತು
  19-03-2019 8:26PM IST    /     No Comments    /     Posted In: Latest News , Special
ಸಂಭೋಗದ ವೇಳೆ ಕೆಲವೊಂದು ಮಾತುಗಳು ಮನಸ್ಸಿಗೆ ಮುದ ನೀಡುತ್ತವೆ.ಈ ಮಾತುಗಳು ಸೆಕ್ಸ್ ಜೀವನವನ್ನು ಮತ್ತಷ್ಟು ಗಟ್ಟಿಗೊಳಿಸುತ್ತವೆ. ಸಂಭೋಗದ ವೇಳೆ ಸಂಗಾತಿ ಹೇಳುವ ಕೆಲ ಮಾತುಗಳು ಪುರುಷ ಸಂಗಾತಿ ಮನಸ್ಸು ಕದಿಯಲು ನೆರವಾಗುತ್ತದೆ.
ನೀನು ತುಂಬಾ ಸೆಕ್ಸಿ. ಈ ಮಾತನ್ನು ಸಾಮಾನ್ಯವಾಗಿ ಮಹಿಳೆಯರಿಗೆ ಹೇಳಲಾಗುತ್ತದೆ. ಆದ್ರೆ ಈ ಮಾತನ್ನು ಮಹಿಳಾ ಸಂಗಾತಿ, ಪುರುಷ ಸಂಗಾತಿಗೆ ಹೇಳಿದ್ರೆ ಆತನ ಆತ್ಮವಿಶ್ವಾಸ ಹೆಚ್ಚಾಗುತ್ತದೆ. ಹಾಸಿಗೆಯಲ್ಲಿ ಉತ್ಸಾಹದಿಂದಿರಲು ನೆರವಾಗುತ್ತದೆ.
ನಾನು ನಿನಗಾಗಿಯೇ. ಈ ಒಂದು ಮಾತು ಪುರುಷ ಸಂಗಾತಿಗೆ ಅತ್ಯಂತ ಖುಷಿ ನೀಡುತ್ತದೆ. ಬೆಡ್ ನಲ್ಲಿ ನಿನಗೆ ಸಂಪೂರ್ಣ ಅಧಿಕಾರವಿದೆ. ಏನು ಬೇಕಾದ್ರೂ ಮಾಡಬಹುದು ಎಂದು ಸಂಗಾತಿ ಹೇಳಿದ್ರೆ ಪುರುಷರ ಆತ್ಮವಿಶ್ವಾಸ ಹೆಚ್ಚಾಗಿ, ಸಂಪೂರ್ಣ ಸುಖ ನೀಡಲು ಸಿದ್ಧರಾಗ್ತಾರೆ.
ಅಂತ್ಯದವರೆಗೆ ನೀನು ನನ್ನನ್ನು ಕೊಂಡೊಯ್ಯಬಲ್ಲೆ. ಈ ಮಾತು ಕೂಡ ಪುರುಷನಿಗೆ ಹೆಚ್ಚು ಸಂತೋಷ ನೀಡುವಂತಹದ್ದು. ಈ ಮಾತು ಕೇಳಿದ ಪುರುಷ ಸಂಗಾತಿ, ಪರಾಕಾಷ್ಠೆಯವರೆಗೆ ಕೊಂಡೊಯ್ಯಲು ಏನು ಮಾಡಲೂ ಸಿದ್ಧನಾಗ್ತಾನೆ.


ಹೊಸಬರ ಬಾಳಲ್ಲಿ ‘ಕಾರ್ಮೋಡ ಸರಿದು’
ಹೊಸಬರ ಬಾಳಲ್ಲಿ ‘ಕಾರ್ಮೋಡ ಸರಿದು’
ಪ್ರಜಾವಾಣಿ ವಾರ್ತೆ
Published:
08 ಮೇ 2019, 16:18  IST
Updated:
09 ಮೇ 2019, 09:43  IST
ಅಕ್ಷರ ಗಾತ್ರ :
ಆ
ಆ
ಖಿನ್ನತೆಯಿಂದ ಬಳಲುತ್ತಿದ್ದ ಯುವಕನೊಬ್ಬ ಅದರಿಂದ ಹೇಗೆ ಹೊರಬರುತ್ತಾನೆ ಮತ್ತು ಮುಂದೆ ಹೇಗೆ ಜೀವನ ನಡೆಸುತ್ತಾನೆ ಹಾಗೂ ಸಣ್ಣಸಣ್ಣ ಸಂಗತಿಗಳಿಂದಲೂ ಹೇಗೆ ಸಂತೋಷ ಕಾಣಬಹುದು ಎನ್ನುವುದು ತಿಳಿಯಬೇಕಾದರೆ ‘ಕಾರ್ಮೋಡ ಸರಿದು’ ಸಿನಿಮಾ ನೋಡಬೇಕಂತೆ. ಪಿ.ಎಸ್.ಉದಯಕುಮಾರ್ ಕಥೆ–ಚಿತ್ರಕಥೆ ಹೊಸೆದು, ನಿರ್ದೇಶನ ಮಾಡಿರುವ ಈ ಸಿನಿಮಾ ಮೇ 17ರಂದು ರಾಜ್ಯದಾದ್ಯಂತ 50ಕ್ಕೂ ಹೆಚ್ಚು ಚಿತ್ರಮಂದಿರಗಳಲ್ಲಿ ಬಿಡುಗಡೆಯಾಗಲಿದೆ.
ತಮ್ಮ ಚೊಚ್ಚಲ ನಿರ್ದೇಶನದ ‘ಕಾರ್ಮೋಡ ಸರಿದು’ ಸಿನಿಮಾ ಬಗ್ಗೆ ಮಾಹಿತಿ ಹಂಚಿಕೊಳ್ಳಲು ನಿರ್ದೇಶಕ ಪಿ.ಎಸ್.ಉದಯಕುಮಾರ್ ಚಿತ್ರತಂಡದೊಂದಿಗೆ ಸುದ್ದಿಗೋಷ್ಠಿಗೆ ಬಂದಿದ್ದರು.
"ಸಿನಿಮಾದ ಕಥೆಯೂ ತುಂಬಾ ಚೆನ್ನಾಗಿದೆ. ಕುದುರೆಮುಖದ ಪರಿಸರದ ಸುತ್ತವೇ ಚಿತ್ರೀಕರಣ ಮಾಡಲಾಗಿದೆ. ಕುದುರೆಮುಖದ ಮಳೆಗಾಲದ ಸೌಂದರ್ಯವನ್ನು ಈ ಚಿತ್ರದಲ್ಲಿ ಕಟ್ಟಿಕೊಟ್ಟಿದ್ದೇವೆ. ಈ ಸಿನಿಮಾದಲ್ಲಿ ಶುದ್ಧ ಕನ್ನಡತನದ ಸೊಬಗು ಕಾಣಲಿದ್ದೀರಿ ಮತ್ತು ಕೇಳಲಿದ್ದೀರಿ. ಸೌಂಡ್ ಎಫೆಕ್ಟ್ ಕೂಡ ಚೆನ್ನಾಗಿದೆ. ಸೆನ್ಸಾರ್ ಮಂಡಳಿ ನಮ್ಮ ಸಿನಿಮಾಕ್ಕೆ ಯು ಸರ್ಟಿಫಿಕೆಟ್ ನೀಡಿದೆ. ಬಿಡುಗಡೆ ಪೂರ್ವ ವೀಕ್ಷಣೆ ಮಾಡಿದವರೂ ತುಂಬಾ ಪ್ರಶಂಸೆ ವ್ಯಕ್ತಪಡಿಸಿದ್ದಾರೆ. ಹೊಸಬರ ಈ ಪ್ರಯತ್ನವನ್ನು ಸಿನಿಪ್ರಿಯರು ಪ್ರೋತ್ಸಾಹಿಸುತ್ತಾರೆಂಬ ನಂಬಿಕೆಯೂ ಇದೆ’’ ಎನ್ನುವ ವಿಶ್ವಾಸದ ಮಾತು ಉದಯಕುಮಾರ್ ಅವರದ್ದು.
ಚಿತ್ರದಲ್ಲಿ ಮೊದಲ ಬಾರಿಗೆ ನಾಯಕನಾಗಿ ನಟಿಸಿರುವ ಮಂಜು ರಾಜಣ್ಣ, ‘ಹದಿನೆಂಟು ವರ್ಷಗಳ ಹಿಂದೆ ಕಂಡ ಕನಸು ನನಸಾಗಿದೆ. ನಾನು ಪೂರ್ಣ ಪ್ರಮಾಣದ ನಾಯಕನಾಗಿ ನಟಿಸುತ್ತೇನೆ ಎಂದು ಭಾವಿಸಿರಲಿಲ್ಲ. ಕಾರಿನಿಂದ ಇಳಿಯುವ ಒಂದು ದೃಶ್ಯದಲ್ಲಿ ನಟಿಸಿದ್ದೆ. ಆ ಸಿನಿಮಾ ತೆರೆ ಕಾಣಲೇ ಇಲ್ಲ. ನಮ್ಮ ತಂದೆ ಮತ್ತು ಉದಯಕುಮಾರ್ ತಂದೆ ಕುದುರೆಮುಖ ಕಬ್ಬಿಣ ಅದಿರು ಕಂಪನಿಯಲ್ಲಿ ಉದ್ಯೋಗಿಯಾಗಿದ್ದವರು. ನಾನು ಕುದುರೆಮುಖ ಪರಿಸರದಲ್ಲೇ ಹುಟ್ಟಿ ಬೆಳೆದವನು. ಸಿನಿಮಾ ಕನಸು ನನ್ನಲ್ಲಿ ಚಿಗುರೊಡೆದಿದ್ದು ಕುದುರೆಮುಖದಲ್ಲೇ. ಮುಗಿಲಲ್ಲಿ ಅಷ್ಟೇ ಅಲ್ಲ, ಬದುಕಲ್ಲಿ ಆವರಿಸುವ ಕಾರ್ಮೋಡವೇ ಈ ಸಿನಿಮಾದ ಟೈಟಲ್‌ಗೆ ಪ್ರೇರಣೆಯಾಗಿತ್ತು. ಹಾಗಾಗಿಯೇ ಅದೇ ಟೈಟಲ್ ಇಟ್ಟುಕೊಂಡು ಸಿನಿಮಾ ಮಾಡಿದ್ದೇವೆ’ ಎಂದು ಮಾತು ವಿಸ್ತರಿಸುತ್ತಾ ಹೋದರು.
ನಮ್ಮ ಸಿನಿಮಾದಲ್ಲಿ ನಟಿಸಬೇಕಿದ್ದ ಕಲಾವಿದೆಯೊಬ್ಬರು ಅರ್ಧಕ್ಕೆ ಬಿಟ್ಟು ಹೋದ ಮೇಲೆ ಸಿನಿಮಾಕ್ಕೂ ಒಂದರ್ಥದಲ್ಲಿ ಕಾರ್ಮೋಡ ಆವರಿಸಿತ್ತು. ಕಾಮಿಡಿ ಕಿಲಾಡಿ ಖ್ಯಾತಿಯ ವಿದ್ಯಾ ಅವರು ಆ ಪಾತ್ರದಲ್ಲಿ ನಟಿಸುವ ಜತೆಗೆ ನಮ್ಮ ಸಿನಿಮಾಕ್ಕೆ ಆವರಿಸಿದ್ದ ಕಾರ್ಮೋಡವನ್ನು ಸರಿಸಿದರು ಎಂದು ಮಂಜು ರಾಜಣ್ಣ  ಅವರು ಮೂಡಿಗೆರೆಯ ದಿವ್ಯಾ ಅವರಿಗೆ ಕೃತಜ್ಞತೆ ಹೇಳುವುದನ್ನು ಮರೆಯಲಿಲ್ಲ.
‘ಕಾಮಿಡಿ ಪಂಚ್ ಹೇಳಿಕೊಂಡಿದ್ದ ನಾನು ಆಜಾನರ್‌ನಿಂದ ಹೊರ ಬಂದು, ನಾನೂ ಸಹ ಇಂತಹದೊಂದು ಗಂಭೀರ ಮತ್ತು ವಿಭಿನ್ನ ಪಾತ್ರದಲ್ಲಿ ನಟಿಸಬಲ್ಲೇ ಎನ್ನುವುದನ್ನು ಈ ಸಿನಿಮಾದಲ್ಲಿ ತೋರಿಸಿದ್ದೇನೆ. ಸಿನಿಮಾದ ಉದ್ದಕ್ಕೂ ನನ್ನದು ಅಳುಮುಂಜಿ ಪಾತ್ರ. ನಾನು ಏಕೆ ಅಳುತ್ತೇನೆ ಎನ್ನುವುದು ಕ್ಲೈಮ್ಯಾಕ್ಸ್ ನೋಡುವವರೆಗೂ ಯಾರಿಗೂ ಗೊತ್ತಾಗುವುದೇ ಇಲ್ಲ. ಈ ಸಿನಿಮಾದಲ್ಲಿ ಯಾರಿಗೂ ಊಹೆ ಮಾಡದಲಾಗದಂತಹ ಕ್ಲೈಮ್ಯಾಕ್ಸ್ ಇದೆ. ಅದು ಅದ್ಭುತವೂ ಆಗಿದೆ’ ಎಂದು ಮಾತು ಸೇರಿಸಿದರು ದಿವ್ಯಾ.
ನಾಯಕಿಯಾಗಿ ನಟಿಸಿರುವ ಅಧ್ವಿತಿ ಶೆಟ್ಟಿ ‘ನನ್ನದು ಸಿನಿಮಾದಲ್ಲಿ ಡಾಕ್ಟರ್ ಪ್ರೀತಿ ಪಾತ್ರ. ಇದೊಂದು ಕಾಮಿಡಿ ಮತ್ತು ಫ್ಯಾಮಿಲಿ ಓರಿಯೆಂಟೆಡ್ ಸಿನಿಮಾ. ಎಲ್ಲರೂ ಹೊಸಬರೇ ಈ ಚಿತ್ರದಲ್ಲಿದ್ದೇವೆ. ಹೊಸಬರ ಪ್ರಯತ್ನವನ್ನು ಬೆಂಬಲಿಸಿ’ ಎನ್ನುವ ಕೋರಿಕೆ ಇಟ್ಟರು.
ಕುದುರೆಮುಖ ಟಾಕೀಸ್ ಬ್ಯಾನರ್‌ನಡಿ ನಿರ್ಮಿಸಿರುವ ಈ ಸಿನಿಮಾದಲ್ಲಿ ಡಾ.ವಿ.ನಾಗೇಂದ್ರ ಪ್ರಸಾದ್ ಅವರ ಸಾಹಿತ್ಯದಲ್ಲಿ ಮೂಡಿಬಂದಿರುವ ಮೂರು ಹಾಡುಗಳಿವೆ. ಸತೀಶ್ ಬಾಬು ಸಂಗೀತ ನೀಡಿದ್ದಾರೆ. ಅಮರನಾಥ್ ಸಂಭಾಷಣೆ ಹೊಸೆದಿದ್ದಾರೆ. ಅರುಣ್ ಸುರೇಶ್ ಅವರ ಛಾಯಾಗ್ರಹಣವಿದೆ. ತಾರಗಣದಲ್ಲಿ ಶ್ರೀಧರ್, ಅಶೋಕ್, ಹೇಮಂತ್ ಇದ್ದಾರೆ.


ಖಾಸಗಿ ಅಂಗಕ್ಕೆ ಹಾನಿಕಾರ ‘ಹೇರ್ ರಿಮೂವರ್’ ಕ್ರೀಂ
  20-02-2019 11:16AM IST    /     No Comments    /     Posted In: Latest News , Health
ದೇಹದ ಪ್ರತಿಯೊಂದು ಅಂಗದ ಸೌಂದರ್ಯಕ್ಕೆ ಜನರು ಮಹತ್ವ ನೀಡ್ತಾರೆ. ಮುಖದ ಜೊತೆ ಕೈ, ಕಾಲು ಸೇರಿದಂತೆ ಖಾಸಗಿ ಅಂಗದ ಸೌಂದರ್ಯಕ್ಕೂ ಹೆಚ್ಚು ಮಹತ್ವ ನೀಡಲಾಗುತ್ತದೆ. ಸಾಮಾನ್ಯವಾಗಿ ಉಳಿದ ಭಾಗಕ್ಕಿಂತ ಖಾಸಗಿ ಅಂಗ ಕಪ್ಪಾಗಿರುತ್ತದೆ. ಖಾಸಗಿ ಅಂಗದ ಸ್ವಚ್ಛತೆ ಬಹಳ ಮುಖ್ಯ.
ಖಾಸಗಿ ಅಂಗದ ಸೌಂದರ್ಯ ಹೆಚ್ಚಿಸಿಕೊಳ್ಳಲು ಜನರು ಹೇರ್ ರಿಮೂವರ್ ಕ್ರೀಂ ಬಳಸ್ತಾರೆ. ಆದ್ರೆ ಈ ಕ್ರೀಂ ನಮ್ಮ ಅಂಗಕ್ಕೆ ಹಾನಿಯುಂಟು ಮಾಡುತ್ತದೆ ಎಂಬುದು ಅನೇಕರಿಗೆ ತಿಳಿದಿಲ್ಲ. ಜೊತೆಗೆ ಖಾಸಗಿ ಅಂಗವನ್ನು ಬಹಳ ನಾಜೂಕಿನಿಂದ ಸ್ವಚ್ಛಗೊಳಿಸಿಕೊಳ್ಳಬೇಕು.
ಕೆಲವರು ಖಾಸಗಿ ಅಂಗ ಕಪ್ಪಾಗಿರುವುದಕ್ಕೆ ಬೇಸರಗೊಳ್ತಾರೆ. ಸ್ನಾನ ಮಾಡುವ ವೇಳೆ ಗಟ್ಟಿಯಾಗಿ ಉಜ್ಜುತ್ತಾರೆ. ತಲೆಗೆ ಹಾಕುವ ಶಾಂಪೂ ಬಳಸುವವರೂ ಇದ್ದಾರೆ. ಆದ್ರೆ ಖಾಸಗಿ ಅಂಗಕ್ಕೆ ಸೋಪ್, ಶಾಂಪೂ ಹಾಕಬಾರದು. ಖಾಸಗಿ ಅಂಗ ಸ್ವಚ್ಛಗೊಳಿಸಲು ಮಾರುಕಟ್ಟೆಯಲ್ಲೇ ಶಾಂಪೂ ಸಿಗುತ್ತದೆ. ಪಿಹೆಚ್ ಸಮತೋಲನವಿರುವ ಉತ್ಪನ್ನವನ್ನು ಬಳಸಬೇಕು.
ಹೇರ್ ರಿಮೂವರ್ ಕ್ರೀಂ ಕೂಡ ಖಾಸಗಿ ಅಂಗವನ್ನು ಕಪ್ಪಗೆ ಮಾಡುತ್ತದೆ. ಸದಾ ಹೇರ್ ರಿಮೂವರ್ ಕ್ರೀಂ ಬಳಕೆಯಿಂದ ಖಾಸಗಿ ಅಂಗ ಕಪ್ಪಾಗುತ್ತದೆ.
ಸ್ನಾನದ ನಂತ್ರ ಖಾಸಗಿ ಅಂಗವನ್ನು ಸರಿಯಾಗಿ ಒರೆಸಿಕೊಳ್ಳಿ. ತೇವಾಂಶ ಇರದಂತೆ ನೋಡಿಕೊಳ್ಳಿ. ತೇವಾಂಶವಿದ್ದಾಗಲೆ ಒಳ ಉಡುಪು ಧರಿಸಿದ್ರೆ ಖಾಸಗಿ ಅಂಗ ಕಪ್ಪಾಗುತ್ತದೆ.


ಅಜೀರ್ಣ ತೊಂದರೆಗೆ ರಾಮಬಾಣ ಈ ‘ಆಹಾರ’
  07-09-2019 11:31AM IST    /     No Comments    /     Posted In: Latest News , Health
ಸಾಕಷ್ಟು ಜನರು ಆಗಾಗ ಹೊಟ್ಟೆ ನೋವು ಮತ್ತು ಅಜೀರ್ಣ ತೊಂದರೆಯಿಂದ ಬಳಲುತ್ತಿರುತ್ತಾರೆ. ಆದರೆ ಅಜೀರ್ಣ ಹೇಗೆ ಉಂಟಾಗುತ್ತದೆ ಎಂದು ಗೊತ್ತೆ…? ಒತ್ತಡ, ಕಳಪೆ ಆಹಾರ ಪದ್ಧತಿ, ಹಾನಿಕಾರಕ ಪರಿಸರ, ವೈರಲ್ ಸೋಂಕು ಅಜೀರ್ಣಕ್ಕೆ ಮುಖ್ಯ ಕಾರಣ.
ಆರೋಗ್ಯಕರ ಆಹಾರ ಸೇವನೆಯಿಂದ ಆರೋಗ್ಯಕರ ಜೀರ್ಣಾಂಗ ವ್ಯವಸ್ಥೆಯನ್ನು ಹೊಂದಬಹುದು. ಜೀರ್ಣಕ್ರಿಯೆಗೆ ಸಹಾಯವಾಗುವ ಕೆಲವು ಉತ್ತಮ ಆಹಾರಗಳ ಲಿಸ್ಟ್ ಇಲ್ಲಿದೆ.
ಓಟ್ಸ್
ಓಟ್ಸ್‌ನಲ್ಲಿ ಫೈಬರ್ ಪ್ರಮಾಣ ಹೆಚ್ಚಿರುವುದರಿಂದ ಹೊಟ್ಟೆಗೆ ಉತ್ತಮವಾದ ಆಹಾರವಾಗಿದ್ದು, ಇದು ಕರುಳಿನ ಕ್ರಮಬದ್ಧತೆ ನಿರ್ವಹಿಸಲು ಮಲಬದ್ಧತೆ ತಡೆಯಲು ಸಹಾಯ ಮಾಡುತ್ತದೆ.
ಮೊಸರು
ಮೊಸರು ಸಾಮಾನ್ಯವಾಗಿ ಜೀರ್ಣ ಪ್ರಕ್ರಿಯೆಯಲ್ಲಿ ಪ್ರಮುಖ ಪಾತ್ರವಹಿಸುತ್ತದೆ. ಮೊಸರಿನಲ್ಲಿ ಲ್ಯಾಕ್ಟೋಬಸಿಲಸ್ ಬ್ಯಾಕ್ಟೀರಿಯ ಸಮೃದ್ಧ ಪ್ರಮಾಣದಲ್ಲಿದ್ದು, ಅಜೀರ್ಣ, ಅತಿಸಾರ, ಮಲಬದ್ಧತೆ ಮತ್ತು ಅನೇಕ ಹೊಟ್ಟೆಯ ಸಮಸ್ಯೆಗಳಿಗೆ ಸಹಕಾರಿಯಾಗಿದೆ.
ಬೀಟ್ರೂಟ್
ಬೀಟ್ರೂಟ್‌ನಲ್ಲಿ ಫೈಬರ್ ಪ್ರಮಾಣ ಅಧಿಕವಾಗಿದೆ. ಪೊಟ್ಯಾಸಿಯಮ್ ಮತ್ತು ಮೆಗ್ನೀಸಿಯಮ್ ಅಂಶಗಳನ್ನು ಒಳಗೊಂಡಿದ್ದು, ಹೊಟ್ಟೆ ನೋವು, ಮಲಬದ್ಧತೆ ತಡೆಯುವುದರ ಜೊತೆಗೆ ಆರೋಗ್ಯಕರ ಜೀರ್ಣಕಾರಿ ವ್ಯವಸ್ಥೆಯನ್ನು ನಿರ್ವಹಣೆ ಮಾಡುತ್ತದೆ.
ಸೇಬು
ಜೀರ್ಣ ಪ್ರಕ್ರಿಯೆಗೆ ಸೇಬು ಹಣ್ಣು ಉತ್ತಮವಾದ ಆಹಾರ ಎಂದು ಬಹಳಷ್ಟು ಜನರಿಗೆ ತಿಳಿದಿಲ್ಲ. ಈ ಪದಾರ್ಥ ಕರಗುವ ಮತ್ತು ಕರಗಲಾರದ ಫೈಬರ್ ಅಂಶವನ್ನು ಹೊಂದಿದೆ. ಸೇಬು ಹಣ್ಣಿನಲ್ಲಿರುವ ಕರಗಲಾರದ ಫೈಬರ್ ಅಂಶ ಮಲಬದ್ಧತೆ ನಿವಾರಿಸಲು ಮತ್ತು ಜೀರ್ಣಾಂಗ ವ್ಯವಸ್ಥೆಯ ಆರೋಗ್ಯವನ್ನು ಕಾಪಾಡಿಕೊಳ್ಳುತ್ತದೆ.
ಬಾಳೆಹಣ್ಣು
ಜೀರ್ಣ ಪ್ರಕ್ರಿಯೆಗೆ ಬಾಳೆ ಹಣ್ಣು ಸಹ ಉತ್ತಮವಾದ ಆಹಾರವಾಗಿದ್ದು, ಟಾಕ್ಸಿನ್ಸ್ ಹೀರಿಕೊಳ್ಳುವ ಮೂಲಕ ಜೀರ್ಣ ಪ್ರಕ್ರಿಯೆಯನ್ನು ಉತ್ತಮಗೊಳಿಸುತ್ತದೆ. ಬಾಳೆ ಹಣ್ಣಿನಲ್ಲಿರುವ ಹೆಚ್ಚಿನ ಪ್ರಮಾಣದ ಫೈಬರ್ ಅಂಶ ಕರುಳಿನ ಚಲನೆಯನ್ನು ಉತ್ತೇಜಿಸಲು ಸಹಾಯವಾಗಿದೆ.


ಹೋಮ್ ಮೇಕರ್ ಗಳಿಗಾಗಿ ಇಲ್ಲಿದೆ ಕಿಚನ್ ಕ್ಲೀನಿಂಗ್ ಟಿಪ್ಸ್
June 12, 2019
Facebook Twitter Google+ LinkedIn StumbleUpon Tumblr Pinterest Reddit VKontakte Odnoklassniki Pocket WhatsApp
ಅಡುಗೆ ಮನೆಯಲ್ಲಿ ಏನು ಮಹಾ ಕೆಲಸ ಇರುತ್ತೆ? ಬೇಯಿಸೋದು ಹಾಕೋದು ಅಷ್ಟೇ ತಾನೆ, ಎಂದು ಹಗುರವಾಗಿ ಮಾತನಾಡೋದು ಮಾತ್ರ ಸುಲಭ ಅಷ್ಟೇ. ಆದರೆ ಅಂದವಾಗಿ ಇಡೋದು ಅಂದ್ರೆ, ಪ್ರಯಾಸದ ಕೆಲಸವೇ ಆಗಿದೆ. ಆದರೆ ಎಲ್ಲರನ್ನೂ ಆಕರ್ಷಿಸುವ ಕೆಲಸ ಇದಾಗಿದೆ. ಅಂದದ ಅಡುಗೆ ಮನೆಗೆ ಚಂದದ ಟಿಪ್ಸ್ ಇಲ್ಲಿದೆ.
ಒಣಗಿರುವ ತರಕಾರಿ ತಾಜಾವಾಗಿರಬೇಕೆಂದರೆ, ಉಪ್ಪಿನ ನೀರಿನಲ್ಲಿ ನೆನೆಸಿಡಿ.
ಸೊಪ್ಪು, ತರಕಾರಿಗೆ ಒಗ್ಗರಣೆ ಹಾಕಿದಾಗ ಅದರ ಹೊಳಪು ಕಡಿಮೆ ಆಗಬಾರದು ಎಂದರೆ ಉಪ್ಪನ್ನು ಹಾಕಿ ಬಾಡಿಸಿ. ಹಸಿರಾದ, ತಾಜಾ ಪಲ್ಯ ತಯಾರಿಸಿ.
ಫ್ರೀಡ್ಜ್ ನಲ್ಲಿ ಹೆಚ್ಚಿದ ಆಲೂಗೆಡ್ಡೆಯ ತುಂಡನ್ನು ಇಟ್ಟರೆ ಕೆಟ್ಟ ವಾಸನೆ ಮಾಯವಾಗುತ್ತದೆ.
ವಾಂಗೀಬಾತ್, ಪುಳಿಯೋಗರೆ ಕಲೆಸುವ ಅನ್ನ ಉದುರಾಗಬೇಕು ಎಂದರೆ ಅಕ್ಕಿಗೆ ಸ್ವಲ್ಪ ಎಣ್ಣೆ ಅಥವಾ ನಿಂಬೆರಸ ಹಿಂಡಿದರೆ ಸಾಕು.
ಉಪ್ಪಿಟ್ಟು, ಪಲಾವ್ ತಳಹಿಡಿಯಬಾರದು ಎಂದರೆ ಒಂದು ಚಮಚ ತುಪ್ಪ ಹಾಕಿ ತಯಾರಿಸಿ.
ಹಾಲಿನ ಪಾತ್ರೆ ತೊಳೆಯೋದು ಅಂದರೆ ಸಾಕಪ್ಪಾ ಸಾಕು ಎನಿಸುತ್ತದೆ. ಹೀಗಾಗಬಾರದು ಅಂದರೆ ಹಾಲು ಕಾಯಿಸುವ ಪಾತ್ರೆಯನ್ನು ಒದ್ದೆ ಮಾಡಿದರೆ ಕೆನೆ ಗಾಢವಾಗಿ ಕಟ್ಟುವುದಿಲ್ಲ.
ಸ್ಟವ್, ಮಿಕ್ಸಿ ಕ್ಲೀನ್ ಮಾಡಲು ನೀರಿನ ಜೊತೆ ವಿನೀಗರ್ ಬೆರೆಸಿ ಒರೆಸಿದರೆ ಪಳಪಳ ಹೊಳೆಯುತ್ತದೆ.
ಚಪಾತಿ, ದೋಸೆ ಕೆಂಪಾಗಿ ಗರಿಗರಿಯಾಗಿ ಆಗಲು ಒಂದು ಚಮಚ ಸಕ್ಕರೆ ಹಾಕಿದರೆ ಸಾಕು ರುಚಿ ಹೆಚ್ಚುತ್ತದೆ.
ಸಾಂಬಾರಿಗೆ ಉಪ್ಪು ಜಾಸ್ತಿ ಆದರೆ, ಆಲುಗೆಡ್ಡೆ ಅಥವಾ ಟೊಮಾಟೊ ಕತ್ತರಿಸಿ ಸಾರಿನೊಳಗೆ ಹಾಕಿ.


ಬೇಬಿ ಪೌಡರ್ ನ ಇನ್ನೂ ಇತರ ಉಪಯೋಗಗಳು
  29-08-2019 7:07PM IST    /     No Comments    /     Posted In: Latest News , Special
ಮಕ್ಕಳ ಪೌಡರ್ ಸುವಾಸನೆಯುಕ್ತವಾಗಿರುತ್ತದೆ. ಅದು ಮಕ್ಕಳನ್ನು ಸಂತೋಷವಾಗಿಡುವ ಜೊತೆಗೆ ಆರೋಗ್ಯವನ್ನು ಕಾಪಾಡುತ್ತದೆ. ವಯಸ್ಕರು ಕೂಡ ಇದನ್ನು ಬಳಸಬಹುದು.
ಇದು ಶುಷ್ಕ ಶಾಂಪೂ ರೀತಿಯಲ್ಲಿ ಕಾರ್ಯನಿರ್ವಹಿಸುತ್ತದೆ. ನಿಮ್ಮ ಬಟ್ಟೆ ಮೇಲಿರುವ ಕಲೆಯನ್ನೂ ಇದು ತೆಗೆಯುತ್ತದೆ. ಬೇಬಿ ಪೌಡರ್ ಮಕ್ಕಳಿಗೆ ಮಾತ್ರ ಸೀಮಿತವಲ್ಲ. ಅದ್ರಿಂದ ಅನೇಕ ಸಮಸ್ಯೆಗಳನ್ನು ದೂರ ಮಾಡಬಹುದು.
ಸಮುದ್ರ ತೀರದಲ್ಲಿ ಆಟ ಆಡಿಬಂದ ನಂತ್ರ ಕೈ, ಕಾಲಿಗೆ ಅಂಟಿಕೊಂಡ ಮರಳನ್ನು ತೆಗೆಯುವುದು ಸುಲಭದ ಕೆಲಸವಲ್ಲ. ಮುಂದಿನ ಬಾರಿ ಬೇಬಿ ಪೌಡರ್ ಜೊತೆಗೆ ತೆಗೆದುಕೊಂಡು ಹೋಗಿ. ಇದನ್ನು ಕೈ ಕಾಲಿಗೆ ಹಾಕಿಕೊಂಡು ಮರಳನ್ನು ಸುಲಭವಾಗಿ ಸ್ವಚ್ಛಗೊಳಿಸಿಕೊಳ್ಳಬಹುದು.
ಕೆಲವರ ಪಾದ ಸದಾ ಒದ್ದೆಯಾಗಿರುತ್ತದೆ. ಪಾದದಿಂದ ಬರುವ ಅತಿಯಾದ ಬೆವರು ಕಿರಿಕಿರಿಯುಂಟು ಮಾಡುತ್ತದೆ. ಅಂತವರು ಬೂಟ್ ಅಥವಾ ಸಾಕ್ಸ್ ಗೆ ಬೇಬಿ ಪೌಡರ್ ಹಾಕಿ ನಂತ್ರ ಬೂಟ್ ಧರಿಸಿ. ಇದ್ರಿಂದ ಬೆವರು ಕಡಿಮೆಯಾಗಿ ವಾಸನೆ ದೂರವಾಗುತ್ತದೆ.
ಕೂದಲಿಗೆ ಶಾಂಪೂ ಹಾಕಿ ಸ್ವಚ್ಛಗೊಳಿಸುವಷ್ಟು ಸಮಯವಿಲ್ಲವೆಂದಾದ್ರೆ ಬೇಬಿ ಪೌಡರ್ ಬಳಸಿ. ಕೂದಲಿಗೆ ಬೇಬಿ ಪೌಡರ್ ಹಾಕಿ ಸ್ವಲ್ಪ ಮಸಾಜ್ ಮಾಡಿದ್ರೆ ಸಾಕು, ಶಾಂಪೂ ಹಾಕಿ ಕೂದಲು ಸ್ವಚ್ಛಗೊಳಿಸಿದಷ್ಟೇ ಕೂದಲು ಹೊಳಪು ಪಡೆಯುತ್ತದೆ.
ಹೊಸ ಬಟ್ಟೆಗೆ ಎಣ್ಣೆ ಬಿದ್ದು ಕಲೆಯಾದ್ರೆ ಯಾರಿಗೆ ಬೇಸರವಾಗಲ್ಲ. ಇನ್ಮುಂದೆ ಕಲೆಯಾದ್ರೆ ಚಿಂತೆ ಬೇಡ. ಎಣ್ಣೆ ಬಿದ್ದಿರುವ ಜಾಗಕ್ಕೆ ಪೌಡರ್ ಹಾಕಿ ಸ್ವಲ್ಪ ಸಮಯ ಹಾಗೆ ಬಿಡಿ. ನಂತ್ರ ಸ್ವಚ್ಛಗೊಳಿಸಿ.
ಹಾಸಿಗೆ ವಾಸನೆ ಬರ್ತಿದ್ದರೆ ಬೇಬಿ ಪೌಡರ್ ಬಳಸಿ. ಹಾಸಿಗೆ ಹಾಗೂ ರಗ್ಗಿಗೆ ಪೌಡರ್ ಸಿಂಪಡಿಸಿ. ಸುಖ ನಿದ್ರೆ ಬರುವುದರಲ್ಲಿ ಎರಡು ಮಾತಿಲ್ಲ.
ಗ್ಲೌಸ್ ತೆಗೆಯೋದು ಹಾಗೂ ಹಾಕಿಕೊಳ್ಳೋದು ಕಿರಿಕಿರಿ ಕೆಲಸ. ಗ್ಲೌಸ್ ಹಾಕಿಕೊಳ್ಳುವ ಮೊದಲು ಕೈಗೆ ಬೇಬಿ ಪೌಡರ್ ಸವರಿಕೊಂಡ್ರೆ ಕಿರಿಕಿರಿ ತಪ್ಪುತ್ತೆ.


ತ್ವಚೆಗೆ ತೆಂಗಿನಕಾಯಿ ಹಾಲಿನಿಂದ ಆಗುವ 5 ಲಾಭಗಳೇನು!!?!!
March 29, 2019
Facebook Twitter Google+ LinkedIn StumbleUpon Tumblr Pinterest Reddit VKontakte Odnoklassniki Pocket WhatsApp
ಸನ್ ಬರ್ನ್ ಚರ್ಮದ ಮೇಲೆ ತೆಂಗಿನ ಹಾಲನ್ನು ಅನ್ವಯಿಸಿ. ಉರಿಯೂತದ ಗುಣಲಕ್ಷಣಗಳು ಇದ್ದರೆ ಇದು ಕಡಿಮೆ ಮಾಡುವಂತೆ ಮಾಡುತ್ತದೆ… ಇದು ಚರ್ಮವನ್ನು ತಣ್ಣಗಾಗಿಸುವುದು ಮತ್ತು ನೋವು, ಊತ ಮತ್ತು ಕೆಂಪು ಬಣ್ಣವನ್ನು ಕಡಿಮೆ ಮಾಡುವುದರ ಮೂಲಕ ಸಹಾಯ ಮಾಡುತ್ತದೆ.
ಅದರ ಹಿತವಾದ ಗುಣಗಳಿಂದಾಗಿ ಇದು ಒಂದು ಮಾಯಿಶ್ಚರೈಸರ್ ಆಗಿದೆ. ನಿಮ್ಮ ಚರ್ಮದ ಮೇಲೆ ತೆಂಗಿನ ಹಾಲುವನ್ನು 20-30 ನಿಮಿಷಗಳ ಕಾಲ ನೇರವಾಗಿ ಶುಷ್ಕಗೊಳಿಸಿ ಮತ್ತು ಆರೋಗ್ಯಕರ ಹೊಳಪಿನ ಚರ್ಮವನ್ನು ಉತ್ತೇಜಿಸುವಂತೆ ಮಾಡುತ್ತದೆ…
ತೆಂಗಿನ ಹಾಲು ಎಜಿಮಾ, ಡರ್ಮಟೈಟಿಸ್ ಮತ್ತು ಸೋರಿಯಾಸಿಸ್ ಮುಂತಾದ ಒಣ ಚರ್ಮದ ಪರಿಸ್ಥಿತಿಗಳಲ್ಲಿ ಅತ್ಯುತ್ತಮವಾದ ಆರ್ಧ್ರಕ ಪರಿಣಾಮವನ್ನು ನೀಡುತ್ತದೆ. ತೆಂಗಿನ ಹಾಲಿನ ನೈಸರ್ಗಿಕ ಕೊಬ್ಬಿನಾಮ್ಲಗಳು ಶುಷ್ಕ ಮತ್ತು ಕಿರಿಕಿರಿಯುಕ್ತ ಚರ್ಮಕ್ಕೆ ಚಿಕಿತ್ಸೆ ನೀಡಲು ಮತ್ತು ಹಾನಿಕಾರಕ ಬ್ಯಾಕ್ಟೀರಿಯಾವನ್ನು ತೆಗೆದುಹಾಕಲು ಸಹಾಯ ಮಾಡುತ್ತದೆ.
ಎಣ್ಣೆಯುಕ್ತ ಮತ್ತು ಮೊಡವೆ ಪೀಡಿತ ಚರ್ಮಕ್ಕೆ, ತೆಂಗಿನ ಹಾಲನ್ನು ಕ್ಲೆನ್ಸರ್ ಆಗಿ ಬಳಸಬಹುದು. ತೆಂಗಿನ ಹಾಲಿನ ಕೊಬ್ಬು ರಂಧ್ರಗಳನ್ನು ಅಡ್ಡಿಪಡಿಸುವುದಿಲ್ಲ, ಇದರಿಂದಾಗಿ ಮೊಡವೆ ತಡೆಯುತ್ತದೆ.
ತೆಂಗಿನಕಾಯಿಯ ಹಾಲು ಹೆಚ್ಚಿನ ಮಟ್ಟದ ವಿಟಮಿನ್ ಸಿ ಅನ್ನು ಹೊಂದಿರುತ್ತದೆ, ಇದು ಸ್ಥಿತಿಸ್ಥಾಪಕತ್ವ ಮತ್ತು ಚರ್ಮದ ನಮ್ಯತೆಗಳನ್ನು ನಿರ್ವಹಿಸಲು ಸಹಾಯ ಮಾಡುತ್ತದೆ.
ಆರೋಗ್ಯಕರ ಜೀವನವನ್ನು ಉತ್ತೇಜಿಸಲು ನಿಮ್ಮ ಆಹಾರ ಮತ್ತು ತ್ವಚೆ ದಿನಚರಿಗಳಿಗೆ ತೆಂಗಿನಕಾಯಿ ಹಾಲನ್ನು ಬಳಸಿ
Tags


#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ಮತ್ತೆ ವಿವಾದಕ್ಕೆ ಸಿಲುಕಿದ ವರ್ಮಾ
ವಿಚಿತ್ರ ಹೇಳಿಕೆಗಳೊಂದಿಗೆ ಆಗಿಂದಾಗ್ಗೆ ವಿವಾದ ಸೃಷ್ಟಿಸುವ ನಿರ್ದೇಶಕ ರಾಂಗೋಪಾಲ್ ವರ್ಮಾ ಈಗ ಮತ್ತೊಂದು ವಿವಾದಕ್ಕೆ ನಾಂದಿ ಹಾಡಿದ್ದಾರೆ.
| Updated:
Apr 21, 2016, 04:51AM IST
ವಿಚಿತ್ರ ಹೇಳಿಕೆಗಳೊಂದಿಗೆ ಆಗಿಂದಾಗ್ಗೆ ವಿವಾದ ಸೃಷ್ಟಿಸುವ ನಿರ್ದೇಶಕ ರಾಂಗೋಪಾಲ್ ವರ್ಮಾ ಈಗ ಮತ್ತೊಂದು ವಿವಾದಕ್ಕೆ ನಾಂದಿ ಹಾಡಿದ್ದಾರೆ. ಈ ಬಾರಿ ಸೂಪರ್‌ಸ್ಟಾರ್ ರಜನೀಕಾಂತ್ ಕುರಿತು ಟ್ವೀಟ್ ಮಾಡಿ ರಜನೀ ಅಭಿಮಾನಿಗಳ ಕೆಂಗಣ್ಣಿಗೆ ಗುರಿಯಾಗಿದ್ದಾರೆ. ‘ಎಂ-ರನ್’ ತಮಿಳು ಸರಣಿಯಲ್ಲಿ ನಟಿಸುತ್ತಿರುವ ನಟಿ ಆ್ಯಮಿ ಜಾಕ್ಸನ್, ಮೊನ್ನೆ ರಜನೀ ಜತೆ ತಾವಿರುವ ಸೆಲಿ-ೕಯನ್ನು ಇಂಟರ್‌ನೆಟ್‌ಗೆ ಹಾಕಿ, ‘ಹಿಂದೆಂದೂ ನಾನು ಇಷ್ಟೊಂದು ಸುಂದರವಾಗಿ ಕಾಣಿಸಿರಲಿಲ್ಲ’ ಎಂದು ಟ್ವೀಟ್ ಮಾಡಿದ್ದರು. ವರ್ಮಾ ಇದಕ್ಕೆ ಪ್ರತಿಕ್ರಿಯಿಸುತ್ತಾ, ‘ಅಷ್ಟೇನೂ ಸುಂದರವಲ್ಲದ, ಸಿಕ್ಸ್‌ಪ್ಯಾಕ್ ಇಲ್ಲದ, ಡಾನ್ಸ್ ಗೊತ್ತಿರದ ರಜನೀಕಾಂತ್, ಹೀರೋ ಎಂದರೆ ಹೀಗೇ ಇರಬೇಕೆನ್ನುವ ಪೂರ್ವಾಗ್ರಹವನ್ನೇ ಚೇಂಜ್ ಮಾಡಿಬಿಟ್ಟರು’ ಎಂದು ಟ್ವೀಟ್ ಮಾಡಿದ್ದರು. ಅವರ ಹೇಳಿಕೆ ರಜನೀ ಅಭಿಮಾನಿಗಳ ಅಸಮಾಧಾನಕ್ಕೆ ಕಾರಣವಾಗಿದೆ.
ಸಾಮಾಜಿಕ ಜಾಲತಾಣಗಳಲ್ಲಿ ವರ್ಮಾ ವಿರುದ್ಧ ಟೀಕಾಸ್ತ್ರಗಳು ಪ್ರಯೋಗವಾಗುತ್ತಿವೆ. ‘ನಾನು ಹೇಳಿದ್ದು ರಜನೀ ಅಭಿಮಾನಿಗಳಿಗೆ ಅರ್ಥವೇ ಆದಂತಿಲ್ಲ. ತಮ್ಮ ಹೀರೋ ಕುರಿತ ನನ್ನ ಮೆಚ್ಚುಗೆಯನ್ನು ಅಪಾರ್ಥ ಮಾಡಿಕೊಂಡಿದ್ದಾರೆ’ ಎನ್ನುವ ವರ್ಮಾ ಅವರಿಗೆ ರಜನೀಕಾಂತ್‌ಗೆ ಸಿನಿಮಾ ನಿರ್ದೇಶಿಸಲು ಭಯವಾಗುತ್ತಿದೆಯಂತೆ! ‘ರಜನೀಕಾಂತ್ ಬಗೆಗಿನ ಮೆಚ್ಚುಗೆಯನ್ನು ಬೇರೆ ರೀತಿಯಲ್ಲಿ ಅರ್ಥೈಸಿಕೊಂಡಿರುವ ಅಭಿಮಾನಿಗಳು ಸುಮ್ಮನಾಗುವವರೆಗೂ ನಾನು ರಜನೀ ಅವರಿಗೆ ಇನಿಮಾ ನಿರ್ದೇಶಿಸಲು ಸಾಧ್ಯವೇ ಇಲ್ಲ. ಹಾಗೇನಾದರೂ ಮಾಡಿದಲ್ಲಿ ಅವರು ನನ್ನನ್ನು ಮುಗಿಸಿಬಿಡುತ್ತಾರೆ’ ಎನ್ನುತ್ತಾರವರು.


Samsung Galaxy M30s: ಲಭ್ಯವಾಗಲಿದೆ ಶಕ್ತಿಶಾಲಿ ಸ್ಮಾರ್ಟ್ ಫೋನ್ WATCH LIVE TV
ಅಪ್ಪಟ ಕನ್ನಡ ಪ್ರೇಮಿ ಮನೀಶ್ ಪಾಂಡೆ ಕರ್ನಾಟಕಕ್ಕಾಗಿ ಮಿಡಿದ ಹೃದಯ
ಭರವಸೆಯ ಬ್ಯಾಟ್ಸ್‌ಮನ್ ಮನೀಶ್ ಪಾಂಡೆ ಕೇವಲ 10 ತಾಸಿನೊಳಗೆ ಭಾರತ ತಂಡದ ಜೆರ್ಸಿಯನ್ನು ಬದಲಾಯಿಸಿ ವಿಜಯ್ ಹಜಾರೆ ಟ್ರೋಫಿಯಲ್ಲಿ ಕರ್ನಾಟಕ ಪರ ಆಡಲು ಸಜ್ಜಾಗಿದ್ದಾರೆ. ಈ ಮೂಲಕ ಕರ್ನಾಟಕ ಪರ ತಮ್ಮ ಪ್ರೀತಿಯನ್ನು ಮೆರೆದಿದ್ದಾರೆ.
ವಿಜಯ ಕರ್ನಾಟಕ | Updated:
Sep 24, 2019, 04:30PM IST
ಬೆಂಗಳೂರು: ಭಾರತ ಕ್ರಿಕೆಟ್ ತಂಡದ ಯುವ ಭರವಸೆಯ ಬಲಗೈ ಬ್ಯಾಟ್ಸ್‌ಮನ್ ಮನೀಶ್ ಪಾಂಡೆ , ಕರ್ನಾಟಕಕ್ಕಾಗಿ ಆಡಲು ಸಿಗುವ ಯಾವ ಅವಕಾಶವನ್ನು ಮಿಸ್ ಮಾಡಲು ಬಯಸುತ್ತಿಲ್ಲ. ಇದೀಗ ಭಾರತ ಟ್ವೆಂಟಿ-20 ತಂಡದಿಂದ ಭಾಗವಾಗಿರುವ ಮನೀಶ್ ಪಾಂಡೆ, ದಕ್ಷಿಣ ಆಫ್ರಿಕಾ ವಿರುದ್ಧದ ಸರಣಿ ಮುಗಿದ ಬೆನ್ನಲ್ಲೇ ವಿಜಯ್ ಹಜಾರೆ ಟ್ರೋಫಿಯಲ್ಲಿ ಕರ್ನಾಟಕ ತಂಡವನ್ನು ನಾಯಕರಾಗಿ ತಂಡವನ್ನು ಸೇರಿದ್ದಾರೆ.
ಭಾನುವಾರವಷ್ಟೇ ದಕ್ಷಿಣ ಆಫ್ರಿಕಾದ ಕದನ ಕೊನೆಗೊಂಡಿತ್ತು. ಪಂದ್ಯದಲ್ಲಿ ಸ್ಥಳೀಯ ಫೇವರಿಟ್ ಮನೀಶ್ ಪಾಂಡ್ಯ ಅನುಪಸ್ಥಿತಿಯಲ್ಲಿ ಭಾರತ ಸೋಲನ್ನು ಅನುಭವಿಸಿತ್ತು. ಇದಾದ 10 ತಾಸಿನೊಳಗೆ ಭಾರತ ಜೆರ್ಸಿಯನ್ನು ಬದಲಾಯಿಸಿ ಕರ್ನಾಟಕದ ಬಣ್ಣವನ್ನು ಹಚ್ಚಿಕೊಂಡಿದ್ದಾರೆ. ಈ ಮೂಲಕ ಅಪ್ಪಟ ಕನ್ನಡ ಪ್ರೇಮಿ ಎಂಬುದನ್ನು ಸಾಬೀತು ಮಾಡಿದ್ದಾರೆ.
ಅಂದಿನ ಈ ದಿನ; ಚೊಚ್ಚಲ ಟಿ20 ವಿಶ್ವಕಪ್ ಎತ್ತಿ ಹಿಡಿದ ಮಹಿ ಬಾಯ್ಸ್!
ಕಳೆದ ಕೆಲವು ಸಮಯಗಳಿಂದ ಮನೀಶ್ ಪಾಂಡೆ ಹಲವು ತಂಡಗಳನ್ನು ಪ್ರತಿನಿಧಿಸಿದ್ದಾರೆ. ಕರ್ನಾಟಕ ಪ್ರೀಮಿಯರ್ ಲೀಗ್‌ನಲ್ಲಿ ಬೆಳಗಾವಿ ಪ್ಯಾಂಥರ್ಸ್, ವೆಸ್ಟ್‌ಇಂಡೀಸ್‌ನಲ್ಲಿ ಭಾರತ ಎ, ತವರಿನಲ್ಲಿ ದಕ್ಷಿಣ ಆಫ್ರಿಕಾ ಎ ವಿರುದ್ಧ ತಿರುವನಂತಪುರ ಹಾಗೂ ಮೈಸೂರಿನಲ್ಲಿ ಪಂದ್ಯಗಳಲ್ಲಿ ಆಡಿದ್ದಾರೆ.
ಕರ್ನಾಟಕದ ಲಾಂಛನವನ್ನು ಹೃದಯದಲ್ಲಿ ಅಚ್ಚೊತ್ತಿರುವ ಪಾಂಡೆ , ಯಾವತ್ತೂ ಕರ್ನಾಟಕ ಪರ ಆಡುವುದನ್ನು ಎದುರು ನೋಡುತ್ತಿದ್ದೇನೆ ಎಂದಿದ್ದಾರೆ. ಭಾರತದ ಹೋಟೆಲ್ ರೂಮ್‌ನಿಂದ ತೆರಳಿದ ಬಳಿಕ ಆದಷ್ಟು ಬೇಗನೇ ಕರ್ನಾಟಕ ತಂಡವನ್ನು ಸೇರಲು ಬಯಸುತ್ತೇನೆ. ಇಲ್ಲಿಗೆ ಬಂದು ನನ್ನ ಸ್ನೇಹಿತರ ಜತೆಗೆ ಆಡುವುದು ನಿಜಕ್ಕೂ ಶ್ರೇಷ್ಠ ಎಂದರು.
ಟಿ20 ಸರಣಿ ಸಮಬಲ; ಟೆಸ್ಟ್‌ನತ್ತ ಚಿತ್ತ ಹಾಯಿಸಿದ ವಿರಾಟ್ ಕೊಹ್ಲಿ ಬಳಗ
ಈ ಎಲ್ಲದರ ಮೂಲಕ ಕರ್ನಾಟಕ ತಂಡದ ಮೇಲಿರುವ ಬದ್ಧತೆಯನ್ನು ಮನೀಶ್ ಪಾಂಡೆ ತೋರ್ಪಡಿಸಿದ್ದಾರೆ. ಏತನ್ಮಧ್ಯೆ ತೇವಯುಕ್ತ ಮೈದಾನದಿಂದಾಗಿ ವಿಜಯ್ ಹಜಾರೆ ಟ್ರೋಫಿಯಲ್ಲಿ ಹೈದರಾಬಾದ್ ವಿರುದ್ಧದ ಪಂದ್ಯ ರದ್ದುಗೊಂಡಿದೆ. ಮನೀಶ್ ಪಾಂಡೆ ಜತೆಗೆ ಕೆಎಲ್ ರಾಹುಲ್ ಸಹ ಕರ್ನಾಟಕ ತಂಡವನ್ನು ಸೇರಿಕೊಂಡಿದ್ದಾರೆ. ಈ ಮೂಲಕ ವಿಜಯ್ ಹಜಾರೆ ಟ್ರೋಫಿಯಲ್ಲಿ ಕರ್ನಾಟಕ ಮತ್ತಷ್ಟು ಬಲಾಢ್ಯವೆನಿಸಿದೆ. ಕರುಣ್ ನಾಯರ್ ಸಹ ಸದ್ಯದಲ್ಲೇ ತಂಡವನ್ನು ಸೇರಿಕೊಳ್ಳಲಿದ್ದಾರೆ.
ಈ ನಡುವೆ ಗಾಯದ ಸಮಸ್ಯೆಗೊಳಗಾಗಿರುವ ಆರ್ ಸಮರ್ಥ್ ಸೇವೆಯಿಂದ ವಂಚಿತವಾಗಿದೆ. ಆದರೂ ಕೆವಿ ಸಿದ್ದಾರ್ಥ್, ದೇವದತ್ ಪಡಿಕ್ಕಲ್ ಹಾಗೂ ಅಭಿಷೇಕ್ ರೆಡ್ಡಿ ಉತ್ತಮ ಫಾರ್ಮ್‌ನಲ್ಲಿರುವುದು ತಂಡಕ್ಕೆ ಬಲ ತುಂಬಿದೆ.
ಇಂಡಿಯನ್ ಪ್ರೀಮಿಯರ್ ಬಳಿಕ, ಕರ್ನಾಟಕ ಪ್ರೀಮಿಯರ್ ಲೀಗ್ ಸೇರಿದಂತೆ ದೇಶೀಯ ಕ್ರಿಕೆಟ್‌ನಲ್ಲಿ ಗಮನಾರ್ಹ ಪ್ರದರ್ಶನ ನೀಡಿರುವ ಶ್ರೇಯಸ್ ಗೋಪಾಲ್, ಟೀಮ್ ಇಂಡಿಯಾ ಕಮ್‌ಬ್ಯಾಕ್ ಗುರಿಯಾಗಿರಿಸಿದ್ದಾರೆ. ಈ ನಿಟ್ಟಿನಲ್ಲಿ ವಿಜಯ್ ಹಜಾರೆ ಟ್ರೋಫಿ ತಮ್ಮ ಸಾಮರ್ಥ್ಯ ಸಾಬೀತು ಮಾಡುವ ಉತ್ಸುಕದಲ್ಲಿದ್ದಾರೆ.
ವಿಜಯ್ ಹಜಾರೆ ಟ್ರೋಫಿ; ಕರ್ನಾಟಕಕ್ಕೆ ಹೈದರಾಬಾದ್ ಮೊದಲ ಸವಾಲು
ಪ್ರಸಕ್ತ ಸಾಲಿನಲ್ಲೇ ಮುಶ್ತಾಕ್ ಅಲಿ ಟ್ರೋಫಿಯನ್ನು ಕರ್ನಾಟಕ ಗೆದ್ದಿತ್ತು. ಇದೀಗ ಇದೇ ಆತ್ಮವಿಶ್ವಾಸವನ್ನು ವೃದ್ಧಿಸಿಕೊಂಡು ವಿಜಯ್ ಹಜಾರೆ ಟ್ರೋಫಿಯಲ್ಲೂ ವಿಜಯಶಾಲಿಯಾಗುವ ಭರವಸೆಯನ್ನು ಪಾಂಡೆ ವ್ಯಕ್ತಪಡಿಸಿದ್ದಾರೆ. ಒಟ್ಟಿನಲ್ಲಿ ಇದೊಂದು ಸವಾಲಿನಿಂದ ಕೂಡಿರಲಿದೆ ಎಂದು ಪಾಂಡೆ ತಿಳಿಸಿದರು.
ಅದೇ ಹೊತ್ತಿಗೆ ಕರ್ನಾಟಕಕ್ಕೆ ವಿದಾಯ ಹೇಳಿರುವ ಹಾಲಿ ನಾಯಕ ವಿನಯ್ ಕುಮಾರ್ ಈ ಬಾರಿ ಪಾಂಡಿಚೇರಿ ಪರ ಆಡುತ್ತಿದ್ದಾರೆ. ಇದರಿಂದ ಬೌಲಿಂಗ್ ವಿಭಾಗದಲ್ಲಿ ತಂಡವು ವಿನಯರ್‌ರನ್ನು ಮಿಸ್ ಮಾಡಿಕೊಳ್ಳಲಿದೆ ಎಂದು ಕರ್ನಾಟಕ ನಾಯಕ ವಿವರಿಸಿದರು.


email
ವಾರ್ತಾ ಭಾರತಿ Mar 03, 2019, 12:16 AM IST
‘ಯಜಮಾನ’ ಎಂದೊಡನೆ ನೆನಪಾಗುವುದು ವಿಷ್ಣುವರ್ಧನ್ ಅವರು ನಟಿಸಿ ದಾಖಲೆ ಯಶಸ್ಸು ಕಂಡ ಚಿತ್ರ. ಅದರಲ್ಲಿ ವಿಷ್ಣುವರ್ಧನ್ ಒಂದು ಕುಟುಂಬದ ಯಜಮಾನನಾಗಿ ಮಾದರಿಯಾಗಿರುತ್ತಾರೆ. ಈ ಯಜಮಾನದಲ್ಲಿ ದರ್ಶನ್ ಒಂದು ಹಳ್ಳಿಗೆ ಹೇಗೆ ಮಾದರಿಯ ಯಜಮಾನನಾಗಬಹುದು ಎಂದು ತೋರಿಸಿದ್ದಾರೆ.
ಹುಲಿದುರ್ಗ ಎಂಬ ಊರು. ಆ ಊರು ಕೃಷಿಗೆ ಹೆಸರುವಾಸಿ. ಮುಖ್ಯವಾಗಿ ಕೊಬ್ಬರಿ ಎಣ್ಣೆಗೆ ಫೇಮಸ್ಸು. ಎಲ್ಲವೂ ಚೆನ್ನಾಗಿದೆ ಎನ್ನುವಾಗ ಆ ಹಳ್ಳಿಯತ್ತ ಬಹುರಾಷ್ಟ್ರೀಯ ಕಂಪೆನಿಯೊಂದು ಕಣ್ಣು ಹಾಕುತ್ತದೆ. ಆದರೆ ಅವರ ಕಂಪೆನಿ ಊರಿಗೆ ಕಾಲಿಡದಂತೆ ಮಾಡುವಲ್ಲಿ ಕೃಷ್ಣ ಎಂಬ ಯುವ ವ್ಯಾಪಾರಿ ಯಶಸ್ವಿಯಾಗುತ್ತಾನೆ. ಕೊನೆಗೆ ಅನಿವಾರ್ಯವಾಗಿ ಅವರ ಜಾಲದಲ್ಲಿ ಸಿಲುಕಿ ಎಣ್ಣೆ ವ್ಯಾಪಾರದಲ್ಲಿ ನಷ್ಟ ಗೊಳ್ಳಬೇಕಾದ ಪರಿಸ್ಥಿತಿ ಆ ಹಳ್ಳಿಗೆ ಎದುರಾಗುತ್ತದೆ. ಅದನ್ನು ಕೃಷ್ಣ ಹೇಗೆ ಸಮರ್ಥವಾಗಿ ಎದುರಿಸುತ್ತಾನೆ ಎನ್ನುವುದೇ ಚಿತ್ರದ ಕತೆ. ಕೃಷ್ಣನಾಗಿ ದರ್ಶನ್ ಮೊದಲಾರ್ಧದಲ್ಲಿ ಒಂದಿಷ್ಟು ತುಂಟಾಟ ಆಡುತ್ತಾರೆ. ಆದರೆ ಅದು ಅಷ್ಟೇನೂ ಮೋಡಿ ಮಾಡುವುದಿಲ್ಲ ಎನ್ನುವುದು ಸತ್ಯ.
ಕತೆ ಮುಂದುವರಿಯುತ್ತಾ ಹೋದಂತೆ, ದರ್ಶನ್ ಶೈಲಿಯ ಹೊಡೆದಾಟಗಳು ಎದುರಾದಂತೆ ಚಿತ್ರ ಆಸಕ್ತಿ ಮೂಡಿಸುತ್ತದೆ. ದರ್ಶನ್ ಜೋಡಿಯಾಗಿ ಬಹು ನಿರೀಕ್ಷೆ ಮೂಡಿಸಿದ್ದ ರಶ್ಮಿಕಾ ಮಂದಣ್ಣ ನೀಡಿರುವ ನಟನೆ ಸಪ್ಪೆಎನಿಸುತ್ತದೆ. ಕಾವೇರಿ ಎಂಬ ಆಕೆಯ ಪಾತ್ರಕ್ಕೆ ವಿಶೇಷತೆ ಏನೂ ಇಲ್ಲ. ಆದರೆ ಮತ್ತೋರ್ವ ನಾಯಕಿಯಾಗಿ ಗಂಗಾ ಪಾತ್ರದಲ್ಲಿ ಕಾಣಿಸಿಕೊಂಡಿರುವ ತಾನ್ಯ ಹೋಪ್ ವಿವಿಧ ಗೆಟಪ್‌ನಲ್ಲಿ ಬಂದು ಮನಸೆಳೆಯುತ್ತಾರೆ.
ಚಿತ್ರದಲ್ಲಿ ಪ್ರಮುಖ ಖಳನಾಗಿ ನಟಿಸಿರುವ ಠಾಕೂರ್ ಅನೂಪ್ ಸಿಂಗ್ ನಟನೆ ಕೂಡ ಮನಗೆಲ್ಲುತ್ತದೆ. ರಶ್ಮಿಕಾ ತಂದೆಯಾಗಿ ದೇವರಾಜ್ ಮತ್ತು ಇತರ ಪಾತ್ರಗಳಲ್ಲಿ ಪಿ.ರವಿಶಂಕರ್, ಸುಚಿತ್ರಾ, ಸಾಧುಕೋಕಿಲಾ, ದತ್ತಣ್ಣ ಮೊದಲಾದವರು ಎಂದಿನಂತೆ ತಮ್ಮದೇ ಶೈಲಿಯ ಅಭಿನಯ ನೀಡಿದ್ದಾರೆ. ಎಲ್ಲಾ ಪಾತ್ರಗಳಿಗೂ ಹೈಲೈಟ್ ಆಗಲು ಒಂದೊಂದು ದೃಶ್ಯಗಳು ಮೀಸಲಾಗಿರುವುದು ವಿಶೇಷ.
ವಾಸ್ತವದ ನೆಲೆಗಟ್ಟಿನ ಕತೆಯಾದರೂ ಕೋರ್ಟ್ ಸೀನ್ ಸೇರಿದಂತೆ ಸಾಕಷ್ಟು ದೃಶ್ಯಗಳು ನೈಜತೆಗಿಂತ ಮಾರು ದೂರ ನಿಲ್ಲುತ್ತದೆ. ಆದರೆ ಶಶಿಧರ ಅಡಪ ಅವರ ಕಲಾ ನಿರ್ದೇಶನ ಅಮೋಘ ಎನ್ನಲೇ ಬೇಕು. ಒಟ್ಟಿನಲ್ಲಿ ದರ್ಶನ್ ಅಭಿಮಾನಿಗಳು ಮೆಚ್ಚುವಂತಹ ಸನ್ನಿವೇಶ, ಸಂಭಾಷಣೆ, ಸಂಗೀತಕ್ಕೆ ಕೊರತೆ ಇಲ್ಲ.
 ತಾರಾಗಣ : ದರ್ಶನ್, ರಶ್ಮಿಕಾ, ತಾನ್ಯಾ ಹೋಪ್
ನಿರ್ದೇಶನ : ಹರಿಕೃಷ್ಣ , ಪಿ.ಕುಮಾರ್
ನಿರ್ಮಾಣ : ಮೀಡಿಯಾ ಹೌಸ್

‘ವಾರ್ತಾ ಭಾರತಿ’ ನಿಮಗೆ ಆಪ್ತವೇ ? ಇದರ ಸುದ್ದಿಗಳು ಮತ್ತು ವಿಚಾರಗಳು ಎಲ್ಲರಿಗೆ ಉಚಿತವಾಗಿ ತಲುಪುತ್ತಿರಬೇಕೇ?


ನಿರ್ದೇಶನದತ್ತ ಶಿವ ಮಂಜು
Team Udayavani,  Jan 9, 2019, 9:02 AM IST
ಅ
ಅ
ಅ
ಇಲ್ಲಿಯವರೆಗೆ ಸುಮಾರು 70ಕ್ಕೂ ಹೆಚ್ಚು ಚಿತ್ರಗಳಲ್ಲಿ ಹಾಸ್ಯ ಪಾತ್ರಗಳು, ಪೋಷಕ ಪಾತ್ರಗಳಲ್ಲಿ ಅಭಿನಯಿಸಿ ನಟನಾಗಿ ಗುರುತಿಸಿಕೊಂಡಿರುವ ಶಿವಮಂಜು ಈಗ ನಿರ್ದೇಶಕನ ಕ್ಯಾಪ್ ಧರಿಸುವ ಉತ್ಸಾಹದಲ್ಲಿದ್ದಾರೆ. ಹೌದು, ಸುಮಾರು ಹನ್ನೆರಡು ವರ್ಷಗಳ ಕಾಲ ಸಹಾಯಕ ನಿರ್ದೇಶಕನಾಗಿ, ನಟನಾಗಿ ನಿರ್ದೇಶಕ ಜೋಗಿ ಪ್ರೇಮ್ ಅವರ ಜೊತೆಗಿದ್ದ ಶಿವಮಂಜು ಈಗ ಮಹಿಳಾ ಪ್ರಧಾನ ಕಥಾಹಂದರದ ಚಿತ್ರವೊಂದನ್ನು ನಿರ್ದೇಶಿಸಲು ತಯಾರಿ ನಡೆಸುತ್ತಿದ್ದಾರೆ.
“ನಟನಾಗುವ ಆಸೆಯಿಂದ ಚಿತ್ರರಂಗಕ್ಕೆ ಬಂದೆ ಆಮೇಲೆ ನಟನೆಯ ಜೊತೆ ಜೊತೆಗೆ “ಜೋಗಿ’ ಪ್ರೇಮ್ ಅವರ ಜೊತೆ ನಿರ್ದೇಶನ ವಿಭಾಗದಲ್ಲೂ ಒಂದಷ್ಟು ಕೆಲಸ ಮಾಡಿ ಅನುಭವ ಪಡೆದುಕೊಂಡೆ. ಈಗ ನಾನು ಕಣ್ಣಾರೆ ಕಂಡ, ನನ್ನ ಮನಸ್ಸನ್ನು ಘಾಸಿಗೊಳಿಸಿದ ಘಟನೆಯೊಂದನ್ನು ಆಧರಿಸಿ ಸಿನಿಮಾ ಮಾಡುತ್ತಿದ್ದೇನೆ. ಇದೊಂದು ಮಹಿಳಾ ಪ್ರಧಾನ ಚಿತ್ರ. ಹೆಣ್ಣು ಭ್ರೂಣ ಹತ್ಯೆಯ ಸುತ್ತ ಚಿತ್ರದ ಕಥೆ ಸಾಗುತ್ತದೆ. ನಮ್ಮ ನಡುವೆ ನಡೆಯುವ, ನಮ್ಮ ಮನೆಗಳಲ್ಲಾಗುವ ಹಲವು ವಿಷಯಗಳು ಈ ಸಿನಿಮಾದಲ್ಲಿರಲಿವೆ’ ಎಂದು ತಮ್ಮ ಚೊಚ್ಚಲ ಚಿತ್ರದ ಬಗ್ಗೆ ಮಾಹಿತಿ ನೀಡುತ್ತಾರೆ ಶಿವ ಮಂಜು.
ಸದ್ಯ ಈ ಚಿತ್ರದ ಸ್ಕ್ರಿಪ್ಟ್ ಕೆಲಸಗಳು ಅಂತಿಮ ಹಂತದಲ್ಲಿದ್ದು, ಚಿತ್ರದ ಟೈಟಲ್, ಕಲಾವಿದರು ಮತ್ತು ತಂತ್ರಜ್ಞರ ಆಯ್ಕೆ ಇನ್ನಷ್ಟೇ ನಡೆಯಬೇಕಿದೆ.  ಶಿವ ಮಂಜು ಅವರ ಕಥೆಯನ್ನು ಕೇಳಿ ಮೆಚ್ಚಿಕೊಂಡಿರುವ ಮೊದಲಿನಿಂದಲೂ ಚಿತ್ರರಂಗದ ಕಡೆಗೆ ಆಸಕ್ತಿಯನ್ನು ಬೆಳೆಸಿಕೊಂಡಿರುವ ಪ್ರಶಾಂತ್ ಮತ್ತು ಮಂಜೇಶ್ ಜಂಟಿಯಾಗಿ ಈ ಚಿತ್ರವನ್ನು ನಿರ್ಮಿಸುತ್ತಿದ್ದಾರೆ. ಮುಂಬರುವ ಏಪ್ರಿಲ್‌ಗೆ ಚಿತ್ರ ಸೆಟ್ಟೇರಲಿದ್ದು, ಇದೇ ವರ್ಷಾಂತ್ಯಕ್ಕೆ ಚಿತ್ರವನ್ನು ಪ್ರೇಕ್ಷಕರ ಮುಂದೆ ತರುವ ಯೋಜನೆಯಲ್ಲಿದ್ದಾರೆ ಶಿವ ಮಂಜು.
ಇನ್ನೂ ವಿವಾಹವಾಗಿಲ್ಲವೇ? ಇಂದೇ ಕನ್ನಡ ಮ್ಯಾಟ್ರಿಮನಿಯಲ್ಲಿ ನೋಂದಾಯಿಸಿ - ನೋಂದಣಿ ಉಚಿತ!
Disclaimer:The views expressed in comments section published on Udayavani.com are those of comment writers alone. They do not represent the views or opinions of Udayavani.com, its staff or The Manipal Group, or any entity associated with The Manipal Group. Udayavani.com reserves rights to remove a comment or all the comments any time.
To report any comment you can email us at udayavani.response@manipalgroup.info . We will review the request and delete the comments.


ಸೇಬುಹಣ್ಣುತಿನ್ನಿ ಡಾಕ್ಟರ್ ರಿಂದ ದೂರವಿರಿ..!
Published
SuddiDina
‘An apple a day keeps you away from doctor‘ ಎಂಬ ಇಂಗ್ಲೀಷ್ ವಾಕ್ಯ ನಮಗೆ ಗೊತ್ತಿದೆ. ಏಕೆ ಹಾಗೆ ಹೇಳುತ್ತಾರೆ? ಅದರಿಂದ ಎನ್ನು ಉಪಯೋಗಗಳು ಇವೇ ಎಂಬ ಪುಟ್ಟ ಮಾಹಿತಿ ಇಲ್ಲಿದೆ.
ಸೇಬು ಹಣ್ಣನ್ನು ಹಲ್ಲಿನಿಂದಲೇ ಕಚ್ಚಿ ಸಿಪ್ಪೆ ಸಹಿತ ಊಟವಾದ ನಂತರವೇ ತಿನ್ನಬೇಕು. ಅದರಿಂದ ದೈಹಿಕ ಬೆಳವಣಿಗೆ ಚನ್ನಗಿ ಆಗುತ್ತದೆ, ಜ್ಞಾಪಕಶಕ್ತಿ ಹೆಚ್ಚುತ್ತದೆ.
ಹಲ್ಲುಗಳಿಂದ ಸೇಬನ್ನು ಕಚ್ಚಿ ತಿನ್ನುವುದರಿಂದ ಹಲ್ಲುಗಳ ಹೊಳಪು ಹೆಚ್ಚಿ ವಸಡುಗಳು ಸಹ ಗಟ್ಟಿಯಾಗುತ್ತವೆ.
ಎ.ಬಿ.ಸಿ. ಮೂರು ಜೀವಸತ್ವಗಳು ತುಂಬಿರುವ ಸೇಬಿನಹಣ್ಣನ್ನು ಸೇವಿಸುವುದರಿಂದ ದೇಹಬಲ ಹೆಚ್ಚಿ ದಣಿದ ನರಗಳಲ್ಲಿ ಶಕ್ತಿ ಸಂಚಾರವಾಗುವುದು.
ಊಟವಾದ ನಂತರ ನಿರಂತರವಾಗಿ 44 ದಿನಗಳವರಿಗೆ ಸೇಬಿನಹಣ್ಣನ್ನು ಭಕ್ಷಿಸಿದರೆ ಕಫ ಕಟ್ಣವ ಸಾಧ್ಯತೆ ಇರುವುದಿಲ್ಲ.
ಸೇಬಿನ ಹೋಳುಗಳನ್ನು ಉಪ್ಪು ಸಹಿತ ನಿರಂತರ ಇಪ್ಪತ್ತು ದಿನಗಳ ಕಾಲ ತಿಂದರೆ ಅರ್ಧ ತಲೆನೋವು ಹೋಗುವುದು.
ಸೇಬಿನ ಹಣ್ಣನ್ನು ಹಾಗೂ ನಿಂಬೆಹಣ್ಣಿನ ಸಿಪ್ಪೆಗಳನ್ನು ಬಿಸಿಲಿನಲ್ಲಿ ಚೆನ್ನಾಗಿ ಒಣಗಿಸಿದ ನಂತರ ನುಣ್ಣಗೆ ಅರೆದು ಚೂರ್ಣವನ್ನು ತಯಾರಿಸಿ ಕೊಂಡು ಅದನ್ನು ಹಾಲಿನಲ್ಲಿ ಕಲಸಿ ಮೊಡವೆಗಳಿಗೆ ಹಚ್ಚಿದರೆ ಮೊಡವೆಗಳೂ ಮಾಯವಾಗಿ ಹೋಗುವವು.
ಮೊಲೆಹಾಲನ್ನು ಸೇವಿಸುತ್ತಿರುವ ಮಗುವಿಗೆ ಭೇದಿಯಾದರೆ ಮೊಲೆ ಹಾಲು ಕೊಡುವುದನ್ನು ನಿಲ್ಲಿಸಿ ಸಿಪ್ಪೆ ತೆಗೆದ ಹೋಳು ಮಾಡಿದ ಸೇಬಿನ ಹಣ್ಣುಗಳನ್ನು ಚೆನ್ನಾಗಿ ಬೇಯಿಸಿ ನಂತರ ಅದನ್ನು ಚೆನ್ನಾಗಿ ಕಿವುಚಿ ಸೋಸಿದ ನಂತರ ಹಾಲಿನ ಬದಲಿಗೆ ಅದನ್ನು ಕುಡಿಸಿದರೆ ಆಗ ತಕ್ಷಣ ಭೇದಿ ನಿಂತು ಹೋಗಿ ಆರೋಗ್ಯ ಸುಧಾರಿಸುವುದು.
ಅಲ್ಸರ್ ನಿಂದ ನರಳುತ್ತಿರುವ ರೋಗಿಗಳು ಸೇಬಿನ ಹಣ್ಣಿನ ರಸವನ್ನು ದೀರ್ಘಕಾಲ ಸೇವಿಸುತ್ತಾ ಬಂದರೆ ಖಾಯಿಲೆ ಮಾಯವಾಗುವುದು.
ಮೊಡವೆ ನಿವಾರಣೆಯಾಗಿ ಮುಖದ ಕಾಂತಿ ಹೆಚ್ಚಿಸಲು ಸೇಬಿನ ತಿರುಳನ್ನು ಅರೆದು ಮುಖಕ್ಕೆ ಲೇಪಿಸಿಕೊಳ್ಳಬೇಕು.
ಸೇಬಿನ ಹಣ್ಣಿನ ಹೋಳುಗಳನ್ನು ಹೆಚ್ಚಿ ಶುದ್ಧವಾದ ಜೇನುತುಪ್ಪದಲ್ಲಿ 24 ಗಂಟೆಗಳ ಕಾಲ ನೆನೆ ಹಾಕಬೇಕು. ನಂತರ ಅದಕ್ಕೆ ಗುಲಾಬಿಯ ದಳಗಳನ್ನು ಸೇರಿಸಿ ಬಿಸಿಲಿನಲ್ಲಿ ಒಣಗಿಸಬೇಕು. ಒಂದು ವಾರದ ನಂತರ ಈ ರಸಾಯನವನ್ನು ಹಾಲಿನ ಜೊತೆಗೆ ಕುಡಿಯಬೇಕು. ಮೂರು ವೇಳೆ ಒಂದು ಚಮಚದಷ್ಟು ಪ್ರತಿನಿತ್ಯ ಸೇವಿಸುವುದರಿಂದ ನರಗಳಲ್ಲಿ ನವಚೈತನ್ಯ ತುಂಬಿಕೊಂಡು ನರಗಳ ದೌರ್ಬಲ್ಯದ ಖಾಯಿಲೆ ಇಲದಲವಾಗುವುವು.
ಯಕೃತ್ತಿನ ತೊಂದರೆ, ಸಂಧಿವಾತ ಮತ್ತು ಮಲಕಟ್ಟು ರೋಗಗಳ ಸುಧಾರಿಸಲು ಸೇಬನ್ನು ಸಿಪ್ಪೆಯ ಸಹಿತ ಪ್ರತಿನಿತ್ಯ ತಿನ್ನುವ ಅಭ್ಯಾಸವನ್ನು ರೂಢಿಸಿಕೊಳ್ಳಬೇಕು.
ಸೇಬನ್ನು ದಿನನಿತ್ಯ ಸೇವಿಸಿದರೆ ದಾಹ ನಾಶವಾಗುತ್ತದೆ. ಜೀರ್ಣಶಕ್ತಿ ಹೆಚ್ಚುತ್ತದೆ. ಸ್ಮರಣಶಕ್ತಿಯು ಕುಂದಿದ್ದರೆ ಇದನ್ನು ಸೇವಿಸಿದರೆ ಜ್ಞಾಪಕ ಶಕ್ತಿ ಹೆಚ್ಚಾಗುತ್ತದೆ.
ಸುದ್ದಿದಿನ.ಕಾಂ|ವಾಟ್ಸಾಪ್|9986715401
ಗಣೇಶ ಬಂದ ನೈಲ್ ಆರ್ಟ್ ಅಲ್ಲೂ ಕ್ರಿಯೇಟಿವಿಟಿ ಕಂಡ..!
Published
Fashinista
ಗಣೇಶ ಹಬ್ಬದ ಸಡಗರದಲ್ಲಿ ಮೈಮರೆತಿರರುವ ಹೆಂಗಳೆಯರ ಸಂಭ್ರಮ ಕ್ಕೆ ಸಾಥ್ ನೀಡಲು ಈ ಬಾರಿ ವಿಶೇಷ ನೈಲ್ ಆರ್ಟ್ ಒಂದು ಗರಿಗೆದರಿದೆ. ಗಣೇಶ ಹಬ್ಬದ ಸಂಭ್ರಮಾಚರಣೆ ಮತ್ತಷ್ಟು ರಂಗು ತುಂಬಲು”ಗಣೇಶ ನೈಲ್ ಆರ್ಟ್” ಸೋಷಿಯಲ್ ಮೀಡಿಯಾ ದಲ್ಲಿ ವೈರಲ್ ಆಗಿದೆ.
ಪ್ರತಿ ಹಬ್ಬಕ್ಕೂ ಒಂದೊಂದು ಬಗೆಯ ಹೊಸ ಟ್ರೆಂಡ್ ಸೃಷ್ಟಿಸುವ ನೈಲ್ ಆರ್ಟ್ ತಗ್ಙರು, ಗಣೇಶ ಸ್ಟಿಕರ್ ಬಳಸಿ ಹೊಸಾ ನೈಲ್ ಆರ್ಟ್ ಟ್ರೆಂಡ್ ಮಾಡಿದ್ದಾರೆ.
ಮಕ್ಕಳು, ಕಾಲೇಜು ಕನ್ಯೆಯರು, ಮಹಿಳೆಯರು ಸೇರಿದಂತೆ ಎಲ್ಲಾ ವಯೋಮಾನದವರಿಗೂ ಒಪ್ಪುವಂತಿದ್ದು, ಮಾರುಕಟ್ಟೆಯಲ್ಲಿ ಈ ಗಣೇಶ ನೈಲ್ ಆರ್ಟ್ ಭಾರೀ ಬೇಡಿಕೆ ಗಿಟ್ಟಿಸಿಕೊಂಡಿದೆ. ನಿಮ್ಮ ಫೇವರಿಟ್ ನೈಲ್ ಕಲರ್ಗೆ ಮ್ಯಾಚ್ ಆಗುವ ಗಣೇಶ ಸ್ಟಿಕರ್ ಬಳಸಿ ಗಣೇಶ ಚತುರ್ಥಿ ಸಂಭ್ರಮ ಕ್ಕೆ ನಿಮ್ಮ ಕ್ರಿಯಾತ್ಮಕತೆಯ ಲೇಪನ ನೀಡಿ.
ಕೇವಲ ಸ್ಟಿಕರ್ಗಷ್ಟೇ ಸೀಮಿತವಾಗಿರದೆ, ನೈಲ್ ಆರ್ಟ್ ಪೆನ್ ಮೂಲಕ, ವಿಫ್ನ ನಿವಾರಕ  ಗಣೇಶನ ಹಲವಾರು ಭಂಗಿಗಳಲನ್ನು ಕಣ್ಣು ಕೋರೈಸುವ ರೀತಿಯಲ್ಲಿ ರಚಿಸಲಾಗಿದೆ.
–ಚಿತ್ರಶ್ರೀ ಹರ್ಷ
ಕ್ಷಮೆಯ ಹಬ್ಬ- ಪರ್ಯುಶನ್ ಪರ್ವ
Published
SuddiDina
“ಯಾರೂ ಪರಿಪೂರ್ಣರಲ್ಲ” ಎಂಬುದು ಬಹಳ ಹಳೆಯ ಮಾತು ಮತ್ತು ಈ ಭೂಮಿಯಲ್ಲಿರುವ ಎಲ್ಲರಿಗೂ ಅನ್ವಯಿಸುತ್ತದೆ. ಪ್ರತಿಯೊಂದು ಪ್ರಾಣಿಯು ಕೆಲವು ತಪ್ಪುಗಳನ್ನು ಮಾಡುತ್ತದೆ ಆದರೆ, ಅವರನ್ನು ಕ್ಷಮಿಸುವ ಒಂದು ಮಹಾಶಕ್ತಿ ಬೇಕು, ಅದು ಅವರ ಜೀವನವನ್ನು ಸರಿಯಾದ ಹಾದಿಯಲ್ಲಿ ಸಾಗಿಸಲು ಮತ್ತೊಂದು ಅವಕಾಶವನ್ನು ನೀಡುತ್ತದೆ. ನಾವು, ಮಾನವರು ತಪ್ಪುಗಳನ್ನು ಮಾಡುವ ಸಾಧ್ಯತೆ ಹೆಚ್ಚು. ನಮ್ಮ ಆಲೋಚನೆಗಳು, ಮಾತುಗಳು ಮತ್ತು ಕಾರ್ಯಗಳಿಂದ ನಾವು ಇತರರನ್ನು ನೋಯಿಸುತ್ತೇವೆ. ನಮ್ಮ ಸ್ನೇಹಿತರು ಮತ್ತು ಪ್ರೀತಿಪಾತ್ರರೊಂದಿಗಿನ ವಿವಾದಗಳಿಗೆ ಕಾರಣವಾಗುವ ಮತ್ತೊಂದು ಕಾರಣವೆಂದರೆ ಸ್ವಯಂ ಪ್ರಜ್ಞೆ. ಸ್ವಯಂ ಪ್ರಜ್ಞೆಯು ಕ್ಷಮೆಯನ್ನು ಕೇಳುವುದರಿಂದ ಮತ್ತು ಇತರರನ್ನು ಕ್ಷಮಿಸುವುದರಿಂದ ನಮ್ಮನ್ನು ಹಿಡಿದಿಡುತ್ತದೆ.
ಪರ್ಯುಶನ್ ಪರ್ವವನ್ನು ಪ್ರತಿವರ್ಷ ಜೈನ ಸಮುದಾಯದ ಸದಸ್ಯರು ಆಧ್ಯಾತ್ಮಿಕ ಉನ್ನತಿ ಮತ್ತು ಸ್ವಯಂ ಶುದ್ಧೀಕರಣಕ್ಕಾಗಿ ಆಚರಿಸುತ್ತಾರೆ. ಈ ಹಬ್ಬವು ಅವರ ಇಡೀ ವರ್ಷದ ಅತ್ಯಂತ ಪವಿತ್ರ ಹಬ್ಬವಾಗಿದೆ. ಇನ್ನಷ್ಟು ತಿಳಿಯಲು ಮುಂದೆ ಓದಿ.
*“ಸಂವತ್ಸರಿ”* ಎಂಬುದು ಕ್ಷಮೆಯ ಹಬ್ಬವಾಗಿದೆ, ಇದನ್ನು ಜೈನರು ಪರ್ಯೂಷನ ಕೊನೆಯ ದಿನದಂದು ಆಚರಿಸುತ್ತಾರೆ. ಈ ದಿನವು ‘ಸಂವತ್ಸರ್ / ಪರಿಯುಶನ್’ ಧಾರ್ಮಿಕ ಅವಧಿಯ ನಂತರ ಬರುತ್ತದೆ. ‘ಸಂವತ್ಸರ್’ ಅವಧಿಯು 50 ದಿನಗಳ ನಂತರ ಮತ್ತು ಚತುರ್ಮಾಸ್ [ನಾಲ್ಕು ತಿಂಗಳ] ಅವಧಿ ಮುಗಿಯುವ 70 ದಿನಗಳ ಮೊದಲು ಬರುತ್ತದೆ. ಕೆಲವೊಮ್ಮೆ ‘ಸಂವತ್ಸರ್’ 49 ದಿನಗಳ ನಂತರ ಮತ್ತು ‘ಚತುರ್ಮಾಸ್’ ಮುಚ್ಚುವ 71 ದಿನಗಳ ಮೊದಲು ಬದಲಾಗಬಹುದು.
ಶ್ವೇತಾಂಬರ್ ಜೈನರು ಎಂಟು ದಿನಗಳ ಅವಧಿಯಲ್ಲಿ ಪರಿಯುಶನ್ ಪರ್ವವನ್ನು ಆಚರಿಸುತ್ತಾರೆ ಮತ್ತು ಕೊನೆಯ ದಿನವನ್ನು “ಸಂವತ್ಸರಿ” ಎಂದು ಆಚರಿಸಲಾಗುತ್ತದೆ. ಜೈನರು ಈ ಶುಭ ದಿನದಂದು ವಿಶ್ವದ ಎಲ್ಲಾ ಜೀವಿಗಳಿಂದ ಕ್ಷಮೆ ಕೋರುತ್ತಾರೆ, ಅವರ ಆಲೋಚನೆಗಳಿಂದಾಗಲಿ, ಪದಗಳು ಅಥವಾ ಕ್ರಿಯೆಗಳಿಂದ ಆದ ತಪ್ಪುಗಳಿಗೆ *“ಮಿಚಾಮಿ ದುಕ್ಕಡಮ್”* ಎಂಬ ಮಾತನ್ನು ಉಚ್ಚರಿಸುವ ಮೂಲಕ ಕ್ಷಮೆ ಕೋರುತ್ತಾರೆ . “ಮಿಚಾಮಿ ದುಕ್ಕಡಮ್” ಎಂಬುದು ಪ್ರಾಚೀನ ಪ್ರಕೃತಿ ನುಡಿಗಟ್ಟು, ಇದರ ಅರ್ಥ “ನಾನು ನಿಮ್ಮ ಕ್ಷಮೆ ಯಾಚಿಸುತ್ತೇನೆ”. ಜನರು ತಮ್ಮ ಸ್ನೇಹಿತರು ಮತ್ತು ಸಂಬಂಧಿಕರನ್ನು ಭೇಟಿ ಮಾಡಿ “ಮಿಚಾಮಿ ದುಕ್ಕಡಮ್” ಹೇಳುತ್ತಾರೆ ಮತ್ತು “ಸಂವತ್ಸರಿ” ಯ ಈ ದಿನವನ್ನು ಯಾವುದೇ ಖಾಸಗಿ ವಿವಾದ ಅಥವಾ ಜಗಳವನ್ನು ತೆಗೆದುಕೊಳ್ಳಲಾಗುವುದಿಲ್ಲ ಎಂದು ಪ್ರತಿಜ್ಞೆ ಮಾಡುತ್ತಾರೆ.
ಭಗವಾನ್ ಮಹಾವೀರರು ಹೇಳಿದ್ದಾರೆ–
*खामेमि सव्वे जीवा, सव्वे जीवा खमंतु मे।*
*मित्तिमे सव्व भुएस् वैरं ममझं न केणई।*
– ಅಂದರೆ, ನನಗೆ ಎಲ್ಲ ಜೀವಿಗಳೊಂದಿಗೆ ಸ್ನೇಹವಿದೆ, ನಾನು ಯಾರನ್ನೂ ದ್ವೇಷಿಸುವುದಿಲ್ಲ. ಈ ವಾಕ್ಯ ಸಹಜವಾಗಿ ಸಾಂಪ್ರದಾಯಿಕವಾಗಿದೆ, ಆದರೆ ವಿಶೇಷ ಉದ್ದೇಶವನ್ನು ಹೊಂದಿದೆ. ಇದರ ಪ್ರಕಾರ, ಕ್ಷಮೆಯಾಚಿಸುವುದಕ್ಕಿಂತ ಕ್ಷಮೆ ಮುಖ್ಯವಾಗಿದೆ.
ಕೊನೆಯಲ್ಲಿ ನಾನು-
‘ಜೈನ ಸಂವತ್ಸರಿಯ ಈ ಧಾರ್ಮಿಕ ಘಟನೆಯ ಕುರಿತು, ನನ್ನ ಕ್ರಿಯೆ, ನನ್ನ ಮಾತು ಅಥವಾ ನನ್ನ ಆಲೋಚನೆಯಿಂದ ನಾನು ನಿಮಗೆ ಯಾವುದೇ ರೀತಿಯಲ್ಲಿ ತಿಳಿದಿದ್ದು ಅಥವಾ ತಿಳಿಯದೆ ನೋಯಿಸಿದ್ದರೆ ನಾನು ಎಲ್ಲದಕ್ಕೂ ಕ್ಷಮೆಯಾಚಿಸುತ್ತೇನೆ – ಮಿಚಾಮಿ ದುಕ್ಕಡಮ್’.
–ಮನನ್ ಜೈನ್
ಸರ್ ಎಂ.ವಿ. ಪಿಯು ಕಾಲೇಜು
ದಾವಣಗೆರೆ


#Gomonster Samsung M30s: ಹೊಸ ಸ್ಮಾರ್ಟ್‌ಫೋನ್ ನ ವಿಶೇಷತೆಗಳೇನು ನೋಡಿ! WATCH LIVE TV
ಭಿನ್ನ ಹಾದಿಯತ್ತ ಟ್ರೇಲರ್ ನೋಟ
ಸಾಮಾನ್ಯವಾಗಿ ಸಿನಿಮಾ ಟ್ರೇಲರ್‌ನಲ್ಲಿ ನಾಯಕ ಮತ್ತು ನಾಯಕಿಯರಷ್ಟೇ ಕಾಣುವುದನ್ನು  ಗಮನಿಸಿದ್ದಾರೆ. ವಿಲನ್‌ಗಾಗಿಯೇ ಇದೇ ಮೊದಲ ಬಾರಿಗೆ ಟ್ರೇಲರ್ ರಿಲೀಸ್ ಮಾಡಿದ್ದಾರೆ  ನಿರ್ದೇಶಕ ಗುರು ದೇಶಪಾಂಡೆ.
| Updated:
Dec 5, 2014, 04:30AM IST
* ಶರಣು ಹುಲ್ಲೂರು
ಸಿನಿಮಾದ ಮುನ್ನುಡಿಯೇ ಟ್ರೇಲರ್. ಸಾಮಾನ್ಯವಾಗಿ ನಾಯಕ ಮತ್ತು ನಾಯಕಿಯನ್ನಷ್ಟೇ ಕೇಂದ್ರಿಕರಿಸಿ ಟ್ರೇಲರ್ ತಯಾರಿ ಮಾಡುವುದು ವಾಡಿಕೆ. ಆ ಸಂಪ್ರದಾಯವನ್ನು ಮುರಿದು ವಿಲನ್‌ಗಾಗಿಯೂ ಟ್ರೇಲರ್ ರಿಲೀಸ್ ಮಾಡಿದ್ದಾರೆ ನಿರ್ದೇಶಕ ಗುರು ದೇಶಪಾಂಡೆ. ಅವರ ನಿರ್ದೇಶನದ ಹೊಸ ಚಿತ್ರದ ವಿಲನ್ ಟ್ರೇಲರ್ ಮೊನ್ನೆಯಷ್ಟೇ ಬಿಡುಗಡೆ ಆಗಿದ್ದು, ಒಂದೇ ವಾರದಲ್ಲೇ ಸಾಕಷ್ಟು ಸುದ್ದಿ ಮಾಡಿದೆ.
ಸಿನಿಮಾದ ನಾಯಕ ಚಿರಂಜೀವಿ ಸರ್ಜಾ. ನಾಯಕಿ ರಾಧಿಕಾ ಕುಮಾರಸ್ವಾಮಿ. ಖಳನಟನಷ್ಟೇ ನಾಯಕನ ಪಾತ್ರವೂ ಸಮರ್ಥವಾಗಿದೆ. ಹೀಗಾಗಿ ರವಿಶಂಕರ್ ಪಾತ್ರವನ್ನಷ್ಟೇ ಬಳಸಿಕೊಂಡು ಟ್ರೇಲರ್ ರೆಡಿ ಆಗಿದೆ.
ಇದೇ ಮೊದಲ ಬಾರಿಗೆ ಇಂಥದ್ದೊಂದು ಗೌರವಕ್ಕೆ ಪಾತ್ರರಾಗಿರುವ ರವಿಶಂಕರ್ ಈ ಸಂದರ್ಭದಲ್ಲಿ ಮಾತಾಡುತ್ತಾ, ‘ನಿಜಕ್ಕೂ ಇದು ನನಗೆ ಸಿಕ್ಕಿರುವ ಗೌರವ. ನಿರ್ದೇಶಕ ಗುರು ದೇಶಪಾಂಡೆ ಮೂಲ ಚಿತ್ರಕ್ಕಿಂತಲೂ ಈ ಸಿನಿಮಾವನ್ನು ವಿಭಿನ್ನವಾಗಿ ಮಾಡಿದ್ದಾರೆ. ನನ್ನ ಪಾತ್ರಕ್ಕೂ ನಾಯಕನ ಪಾತ್ರಕ್ಕೂ ಅಷ್ಟೇ ಮಹತ್ವ ಕೊಟ್ಟಿದ್ದಾರೆ. ಇಂಥದ್ದೊಂದು ಪಾತ್ರದಲ್ಲಿ ನಾನು ಕಾಣಿಸಿಕೊಂಡಿದ್ದು ಖುಷಿ ಕೊಟ್ಟಿದೆ’ ಅಂತಾರೆ.
ಈ ಚಿತ್ರದಲ್ಲಿ ರವಿಶಂಕರ್‌ರ ಸಂಭಾಷಣೆಯ ಶೈಲಿ, ಮ್ಯಾನರಿಸಂ ಮತ್ತು ಹೇರ್‌ಸ್ಟೈಲ್ ಕೂಡ ಭಿನ್ನವಾಗಿದೆಯಂತೆ. ಹೀಗಾಗಿ ರವಿಶಂಕರ್‌ಗೆ ಈ ಸಿನಿಮಾದ ಕುರಿತು ಸಾಕಷ್ಟು ನಿರೀಕ್ಷೆ ಇದೆ.
ಸಿನಿಮಾದ ಬಹುತೇಕ ಚಿತ್ರೀಕರಣ ಕೋಲಾರದಲ್ಲಿ ನಡೆದಿದೆ. ಹೀಗಾಗಿ ಟ್ರೇಲರ್‌ನಲ್ಲೂ ಕನ್ನಡ ಮತ್ತು ತೆಲುಗು ಭಾಷೆಯ ಪದಗಳು ಮಿಶ್ರಣವಾಗಿವೆ. ಇದು ವಿನೋದ್ ನಿರ್ಮಾಣದ ಚಿತ್ರ. ತಾರಾಗಣದಲ್ಲಿ ಗಿರೀಶ್ ಕಾರ್ನಾಡ್, ಮಿತ್ರಾ, ಕುಮಾರ್ ಗೋವಿಂದ್, ವಸಿಷ್ಠ, ಸುರೇಶ್ ಮಂಗಳೂರು ಶ್ರುತಿ ರಾಜ್ ಮೊದಲಾದವರು ಇದ್ದಾರೆ. ಜಗದೀಶ್ ವಾಲಿ ಸಿನಿಮಾಟೋಗ್ರಫಿಯಲ್ಲಿ ಚಿತ್ರ ಮೂಡಿ ಬಂದಿದ್ದು, ವಿ.ಹರಿಕೃಷ್ಣ ಅವರ ಸಂಗೀತವಿದೆ.
ಅಂದ್ಹಾಗೆ ಇದು ತಮಿಳಿನ ಸೂಪರ್ ಹಿಟ್ ಚಿತ್ರ ಪಾಂಡಿಯ ನಾಡು ರೀಮೇಕ್. ಮೂಲ ಚಿತ್ರದಲ್ಲಿ ತಮಿಳಿನ ಖ್ಯಾತ ನಟ ವಿಶಾಲ್ ನಟಿಸಿದ್ದರು. ವಿಶಾಲ್ ಅವರ ತಂದೆ ಜಿ.ಕೆ. ರೆಡ್ಡಿ ನಿರ್ಮಾಣ ಮಾಡಿದ್ದರು. ಕನ್ನಡದ ಟ್ರೇಲರ್‌ನ್ನು ಜಿ.ಕೆ.ರೆಡ್ಡಿಯವರೇ ಲೋಕಾರ್ಪಣೆ ಮಾಡಿದ್ದು ವಿಶೇಷವಾಗಿತ್ತು.


ಭೋಜ್ಪುರಿ ಹಾಡಿಗೆ ಹಾಲಿವುಡ್ ಕಲಾವಿದರ ಮಸ್ತ್ ಡಾನ್ಸ್…!
  05-06-2019 1:47PM IST    /     No Comments    /     Posted In: Latest News , Entertainment
ಅಮೆರಿಕಾದ ಪ್ರಸಿದ್ಧ ಟಿವಿ ಧಾರಾವಾಹಿ ಸರಣಿ ಕಲಾವಿದರು ಭಾರತದ ಭೋಜ್‌ಪುರಿ ಪ್ರಸಿದ್ಧ ಹಾಡಿಗೆ ನೃತ್ಯ ಮಾಡಿದರೆ ಹೇಗಿರುತ್ತದೆ?
ಇದೇ ವಿಷಯ ಹಾಗೂ ವಿಡಿಯೋ ಈಗ ಇಂಟರ್ನೆಟ್ ನಲ್ಲಿ ವೈರಲ್ ಆಗಿದೆ.
‘ದಿ ಆಫೀಸ್’ ಧಾರಾವಾಹಿ ಕಲಾವಿದರು ಭೋಜ್‌ಪುರಿಯ ‘ಲಗವೇಲು ಜಬ್ ತು ಲಿಪ್ ಸ್ಟಿಕ್’ ಹಾಡಿಗೆ ಮೈಕುಣಿಸಿದ್ದಾರೆ.
ಆದರೆ ನಿಜವಾಗಿ ಈ ಹಾಡಿಗೆ ಕಲಾವಿದರು ನರ್ತಿಸಿಲ್ಲ. ಬದಲಿಗೆ, ದಿ ಆಫೀಸ್ ನೃತ್ಯವೊಂದಕ್ಕೆ ಭೋಜ್‌ಪುರಿ ಹಾಡನ್ನು ಸಿಂಕ್ ಮಾಡಿ ರೆಡಿಟ್ ಬಳಕೆದಾರರೊಬ್ಬರು ಪೋಸ್ಟ್ ಮಾಡಿದ್ದಾರೆ. ಹಾಡು ಮತ್ತು ದೃಶ್ಯ ಅಕ್ಷರಶಃ ಮ್ಯಾಚ್ ಆಗಿರುವುದನ್ನು ಕಂಡ ನೆಟ್ಟಿಗರು ಎಡಬಿಡದೆ ಷೇರ್ ಮಾಡುತ್ತಿದ್ದಾರೆ.


#Gomonster Samsung M30s: ಹೊಸ ಸ್ಮಾರ್ಟ್‌ಫೋನ್ ನ ವಿಶೇಷತೆಗಳೇನು ನೋಡಿ! WATCH LIVE TV
ಮುಗುಳು ನಗುತ್ತಿರುವ ಧರ್ಮಣ್ಣ
ಧರ್ಮಣ್ಣ ಕಡೂರು ಎಂದರೆ ಯಾರಿಗೂ ಗೊತ್ತಾಗುವುದಿಲ್ಲ, ರಾಮಾರಾಮಾರೇ ಸಿನಿಮಾದ ಧರ್ಮ ಎಂದರೆ ತಟ್ಟನೆ ಎಲ್ಲರಿಗೂ ತಿಳಿಯುತ್ತದೆ. ರಾಮಾರಾಮಾರೇ ಸಿನಿಮಾದಲ್ಲಿ ಪಾದರಸದಂತೆ ಓಡಾಡಿಕೊಂಡು ನಟಿಸಿದ್ದ ಈ ಧರ್ಮಣ್ಣ ನಿಧಾನವಾಗಿ ಸ್ಯಾಂಡಲ್‌ವುಡ್‌ನಲ್ಲಿ ಬಿಝಿಯಾಗುತ್ತಿದ್ದಾರೆ.
| Updated:
Feb 8, 2017, 04:00AM IST
ಧರ್ಮಣ್ಣ ಕಡೂರು ಎಂದರೆ ಯಾರಿಗೂ ಗೊತ್ತಾಗುವುದಿಲ್ಲ, ರಾಮಾರಾಮಾರೇ ಸಿನಿಮಾದ ಧರ್ಮ ಎಂದರೆ ತಟ್ಟನೆ ಎಲ್ಲರಿಗೂ ತಿಳಿಯುತ್ತದೆ. ರಾಮಾರಾಮಾರೇ ಸಿನಿಮಾದಲ್ಲಿ ಪಾದರಸದಂತೆ ಓಡಾಡಿಕೊಂಡು ನಟಿಸಿದ್ದ ಈ ಧರ್ಮಣ್ಣ ನಿಧಾನವಾಗಿ ಸ್ಯಾಂಡಲ್‌ವುಡ್‌ನಲ್ಲಿ ಬಿಝಿಯಾಗುತ್ತಿದ್ದಾರೆ.
ಹೌದು ರಾಮಾ ರಾಮಾ ರೇ ಸಿನಿಮಾದಲ್ಲಿ ತಮ್ಮ ಚುರುಕಿನ ಅಭಿನಯದಿಂದ ಪ್ರೇಕ್ಷಕ ಮತ್ತು ವಿಮರ್ಷಕರ ಗಮನ ಸೆಳೆದಿದ್ದ ಧರ್ಮಣ್ಣ ಈಗ ಮೂರು ಸಿನಿಮಾಗಳಲ್ಲಿ ನಟಿಸುತ್ತಿದ್ದಾರೆ. ಮೂಲತಃ ರಂಗಭೂಮಿ ಕಲಾವಿದರಾಗಿರುವ ಧರ್ಮಣ್ಣ ಚಿಕ್ಕಮಗಳೂರು ಜಿಲ್ಲೆಯ ಕಡೂರಿನವರು. ಕಾಲೇಜಿನ ದಿನಗಳಿಂದಲೂ ನಟನೆಯ ಹುಚ್ಚನ್ನತ್ತಿಸಿಕೊಂಡು ಬೆಂಗಳೂರಿಗೆ ಬಂದವರು. ರಂಗಕರ್ಮಿ ಯಶವಂತ ಸರ್‌ದೇಶಪಾಂಡೆಯವರ ತಂಡದ ಮೂರ್ನಾಲ್ಕು ನಾಟಕಗಳಲ್ಲಿ ಮುಖ್ಯ ಪಾತ್ರಧಾರಿಯಾಗಿ ಊರುರು ಸುತ್ತಿದ್ದಾರೆ.
ಸಾಕಷ್ಟು ಗಮನ ಸೆಳೆದಿದ್ದ ಕಿರು ಚಿತ್ರ 'ಜಯನಗರ 4 ನೇ ಬ್ಲಾಕ್'ನಲ್ಲಿಯೂ ಒಂದು ಮುಖ್ಯ ಪಾತ್ರ ಮಾಡಿದ್ದರು. ಆದಾದ ಮೇಲೆ ಸತ್ಯ ಅವರ ರಾಮಾ ರಾಮಾ ರೇ ಪಾತ್ರ ಒಲಿದು ಬಂತು. ಅದರ ಜನಪ್ರಿಯತೆ ಈಗ ಅವರನ್ನು ಸ್ಟಾರ್ ನಟರೊಂದಿಗೆ ನಟಿಸುವ ಅವಕಾಶ ಒದಗಿಸಿಕೊಟ್ಟಿದೆ. ಧರ್ಮಣ್ಣ ಸಧ್ಯ ಗಣೇಶ್ ಅವರ ಜತೆ 'ಮುಗುಳುನಗೆ'ಯಲ್ಲಿ ಮುಖ್ಯ ಪಾತ್ರದಲ್ಲಿ ನಟಿಸುತ್ತಿದ್ದಾರೆ. ಅದಲ್ಲದೇ ಪುನೀತ್‌ರಾಜ್‌ಕುಮಾರ್ ಅಭಿನಯದ ಭಜರಂಗಿ ಹರ್ಷ ನಿರ್ದೇಶನದ 'ಅಂಜನಿ ಪುತ್ರ', ನೃತ್ಯ ನಿರ್ದೇಶಕ ಮುರುಳಿ ನಿರ್ದೇಶನದ ಒಂದು ಸಿನಿಮಾದಲ್ಲಿಯೂ ಅವರು ನಟಿಸುತ್ತಿದ್ದಾರೆ. ಊರಿನ ಮೇಲೆ ಅಪಾರ ಪ್ರೀತಿ ಇರುವ ಧರ್ಮಣ್ಣ ತಮ್ಮ ಹೆಸರಿನ ಮುಂದೆ ಕಡೂರನ್ನು ಸಹ ಸೇರಿಸಿಕೊಂಡಿದ್ದಾರೆ.
ಐದಾರು ವರ್ಷದಿಂದ ಬೆಂಗಳೂರಿನಲ್ಲಿ ಕಲಾವಿದನಾಗಿ ಜೀವನ ನಡೆಸುತ್ತಿರುವ ಧರ್ಮಣ್ಣ, 'ರಂಗಭೂಮಿ ಮತ್ತು ಕಲೆ ನನ್ನನ್ನು ಒಂದು ದಿನವೂ ಉಪವಾಸ ಬೀಳುವಂತೆ ಮಾಡಿಲ್ಲ,'' ಎಂದು ಹೆಮ್ಮೆಯಿಂದ ಹೇಳಿಕೊಳ್ಳುತ್ತಾರೆ. ರೈತಾಪಿ ಕುಟುಂಬದಿಂದ ಬಂದು ನಿಧಾನವಾಗಿ ಕನ್ನಡ ಚಿತ್ರರಂಗದಲ್ಲಿ ಬೆರೂರುವ ಹಾದಿಯಲ್ಲಿ ಧರ್ಮಣ್ಣ ಸಾಗುತ್ತಿದ್ದಾರೆ.


ಪಪ್ಪಾಯ ಬೀಜ ಗರ್ಭನಿರೋಧಕ ಗುಣ ಹೊಂದಿದೆಯಂತೆ!
September 17, 2019
Less than a minute
ವಿದೇಶಿಯರಿಂದ ಭಾರತಕ್ಕೆ ಬಂದಿದ್ದಕ್ಕೆ ಪಪ್ಪಾಯಕ್ಕೆ ‘ಪರಂಗಿ ಹಣ್ಣು’ ಎಂಬ ಹೆಸರು ಬಂದಿದೆ. ದಕ್ಷಿಣ ಅಮೆರಿಕಾ ಮೂಲದ ಪಪ್ಪಾಯವನ್ನು ಮೊದಲು ಕಂಡು ಹಿಡಿದಿದ್ದು ಅಮೆರಿಕಾ ಖಂಡ ಪತ್ತೆ ಮಾಡಿದ ಕೊಲಂಬಸ್.
ಪಪ್ಪಾಯ ಪೋಷಕಾಂಶಗಳ ಆಗರವಾಗಿದ್ದು, ಔಷಧೀಯ ಗುಣಗಳನ್ನು ಹೊಂದಿದೆ.
ಅಂದಹಾಗೆ ಮಲೇಶಿಯಾದಲ್ಲಿ ನಡೆದ ಸಂಶೋಧನೆ ಪ್ರಕಾರ ಉಷ್ಣವಲಯದಲ್ಲಿ ಬೆಳೆಯಲಾಗುವ ಪಪ್ಪಾಯ ಹಣ್ಣುಗಳನ್ನು ನಾಲ್ಕು ವಾರಗಳ ಕಾಲ ಪ್ರತಿದಿನ ಸೇವಿಸುವವರಿಗೆ ಕೊಲೆಸ್ಟ್ರಾಲ್ ಪ್ರಮಾಣ ಶೇ.19.2 ರಷ್ಟು ಕಡಿಮೆಯಾಗಿರುವುದು ಧೃಢಪಟ್ಟಿದೆ.
ಹಾಗೆಯೇ ಬ್ರೆಜಿಲ್ ನಡೆಸಿದ ಸಂಶೋಧನೆಯ ಪ್ರಕಾರ ಪಪ್ಪಾಯ ಬೀಜವು ಗರ್ಭನಿರೋಧಕ ಗುಣ ಹೊಂದಿದೆಯೆಂದು ದೃಢಪಟ್ಟಿದೆ. ಆದ್ದರಿಂದ ಬೀಜದಿಂದ ಗರ್ಭ ನಿರೋಧಕ ಮಾತ್ರೆಗಳನ್ನು ತಯಾರಿಸುವತ್ತ 2011 ರಲ್ಲಿ ಪ್ರಯತ್ನಿಸಲಾಗಿತ್ತು.


ಹೊಸ ವರ್ಷದಲಿ.. ಪ್ರಶಸ್ತಿ ಕನಸಿನಲಿ...
ಹೊಸ ವರ್ಷದಲಿ.. ಪ್ರಶಸ್ತಿ ಕನಸಿನಲಿ...
ವಿಕ್ರಂ ಕಾಂತಿಕೆರೆ
31 ಡಿಸೆಂಬರ್ 2018, 01:15  IST
Updated:
31 ಡಿಸೆಂಬರ್ 2018, 01:15  IST
ಅಕ್ಷರ ಗಾತ್ರ :
ಆ
ಆ
ಡಿಸೆಂಬರ್ 27ರಂದು ನಡೆದ ಒಮನ್ ಎದುರಿನ ಸೌಹಾರ್ದ ಪಂದ್ಯ ಗೋಲುರಹಿತ ಸಮಬಲದಲ್ಲಿ ಮುಕ್ತಾಯಗೊಂಡಾಗ ಭಾರತ ಫುಟ್‌ಬಾಲ್ ತಂಡದವರು ನಿಟ್ಟುಸಿರು ಬಿಟ್ಟರು. ಕೋಚ್ ಸ್ಟೀಫನ್ ಕಾನ್‌ಸ್ಟಂಟೇನ್ ಅವರ ಮುಖದಲ್ಲಿ ಮಂದಹಾಸ ಮೂಡಿತು. ಫಿಫಾ ಮತ್ತು ಏಷ್ಯಾದ ರ‍್ಯಾಂಕಿಂಗ್‌ನಲ್ಲಿ ತನಗಿಂತ ಐದು ಸ್ಥಾನ ಮೇಲೆ ಇರುವ ಒಮನ್ ವಿರುದ್ಧದ ಈ ‘ನೈತಿನ ಜಯ’ ತಂಡದ ವಿಶ್ವಾಸ ಮತ್ತು ಭರವಸೆಯನ್ನು ಇಮ್ಮಡಿಗೊಳಿಸಿತ್ತು.
ಇದು, ಜನವರಿ ಐದರಂದು ಯುಎಇಯಲ್ಲಿ ಆರಂಭವಾಗಲಿರುವ ಎಎಫ್‌ಸಿ ಏಷ್ಯಾಕಪ್ ಫುಟ್‌ಬಾಲ್ ಟೂರ್ನಿಯಲ್ಲಿ ಗೆಲ್ಲುವ ಛಲದೊಂದಿಗೆ ಕಣಕ್ಕೆ ಇಳಿಯಲು ಸುನಿಲ್ ಚೆಟ್ರಿ ಪಡೆಗೆ ಬಲ ತುಂಬಲಿದೆ.
62 ವರ್ಷಗಳ ಇತಿಹಾಸ ಇರುವ ಏಷ್ಯಾಕಪ್ ಫುಟ್‌ಬಾಲ್ ಟೂರ್ನಿಯಲ್ಲಿ ಭಾರತ ಈ ಹಿಂದೆ ಕೇವಲ ಮೂರು ಬಾರಿ ಆಡಿದೆ. ಅದರಲ್ಲಿ ಒಮ್ಮೆ ರನ್ನರ್ ಅಪ್ ಆಗಿದೆ. ಮೊದಲ ಎರಡು ಟೂರ್ನಿಗಳಲ್ಲಿ ಆಡಲು ಅರ್ಹತೆ ಗಳಿಸದ ಭಾರತ ತಂಡ 1964ರಲ್ಲಿ, ಮೂರನೇ ಪ್ರಯತ್ನದಲ್ಲಿ ಮೊದಲ ಬಾರಿ ಅಂಗಣಕ್ಕೆ ಇಳಿಯಿತು. ನಾಲ್ಕೇ ತಂಡಗಳು ಸ್ಪರ್ಧಿಸಿದ್ದ ಆ ವರ್ಷ ಎರಡನೇ ಸ್ಥಾನ ಗಳಿಸಿತು. ಇಸ್ರೇಲ್ ಚಾಂಪಿಯನ್ ಆಗಿತ್ತು.
ನಂತರ ನಾಲ್ಕು ಬಾರಿ ನಡೆಸಿದ ಪ್ರಯತ್ನಕ್ಕೂ ಫಲ ಸಿಗಲಿಲ್ಲ. ಭಾಗವಹಿಸುವ ತಂಡಗಳ ಸಂಖ್ಯೆ ಹೆಚ್ಚುತ್ತಿದ್ದಂತೆ ಭಾರತದ ಆಸೆಯೂ ಕಮರಿತು. 1960ರಲ್ಲಿ ಭಾಗವಹಿಸಿದ ತಂಡಗಳ ಸಂಖ್ಯೆ ಮೊದಲ ಬಾರಿ ಎರಡಂಕಿ ದಾಟಿತ್ತು. 1984ರಲ್ಲಿ ಮತ್ತೆ ಭಾರತ ಅರ್ಹತೆ ಗಳಿಸಿತು. ಆದರೆ ಗುಂಪು ಹಂತದಲ್ಲೇ ಹೊರಬಿದ್ದು ಕೊನೆಯ ಸ್ಥಾನದಲ್ಲಿ ಉಳಿಯಿತು.
ನಂತರ 2007ರ ವರೆಗೆ ಸತತ ಆರು ಬಾರಿ ಅರ್ಹತೆ ಗಳಿಸದೇ ನಿರಾಸೆ ಕಂಡಿತು. 2011ರಲ್ಲಿ 16 ತಂಡಗಳು ಟೂರ್ನಿಯಲ್ಲಿ ಇದ್ದವು. ಮೊದಲ ಸುತ್ತಿನಲ್ಲೇ ಹೊರ ಬಿದ್ದ ಭಾರತ 16ನೇ ಸ್ಥಾನದಲ್ಲಿ ಉಳಿಯಿತು.
ಇಂಡಿಯನ್ ಸೂಪರ್ ಲೀಗ್‌ನ ಬಲ: ಕಳೆದ ಬಾರಿ, 2015ರಲ್ಲಿ ಭಾರತ ತಂಡ ಮತ್ತೆ ಟೂರ್ನಿಗೆ ಅರ್ಹತೆ ಗಳಿಸಲು ವಿಫಲವಾಯಿತು. ಆದರೆ ಈ ನಡುವೆ ಆರಂಭಗೊಂಡ ಇಂಡಿಯನ್ ಸೂಪರ್ ಲೀಗ್ (ಐಎಸ್‌ಎಲ್) ಟೂರ್ನಿ ಇಲ್ಲಿನ ಫುಟ್‌ಬಾಲ್‌ಗೆ ಹೊಸ ಆಯಾಮ ನೀಡಿತು. ನಿರಂತರ ಫುಟ್‌ಬಾಲ್ ಚಟುವಟಿಕೆಗೆ ಕಾರಣವಾದ ಲೀಗ್, ವಿದೇಶಿ ಆಟಗಾರರ ಜೊತೆ ದೇಶದ ಯುವ ಆಟಗಾರರು ಅನುಭವಗಳನ್ನು ಹಂಚಿಕೊಳ್ಳಲು ನೆರವಾಗಿದೆ. ಇದರಿಂದಾಗಿ ಇಲ್ಲಿನವರ ತಂತ್ರ, ಶೈಲಿ ಮೊನಚು ಪಡೆದುಕೊಂಡಿದೆ.
‘ಸಾಕಷ್ಟು ಲೀಗ್‌ಗಳಲ್ಲಿ ಆಡಿದ ಅನುಭವದೊಂದಿಗೆ ಬರುವ ವಿದೇಶಿ ಆಟಗಾರರ ಜೊತೆ ಅಂಗಣ ಮತ್ತು ಡ್ರೆಸಿಂಗ್ ಕೊಠಡಿ ಹಂಚಿಕೊಳ್ಳುವುದರಿಂದ ಅನೇಕ ವಿಷಯಗಳನ್ನು ತಿಳಿದುಕೊಳ್ಳಲು ಸಾಧ್ಯವಾಗುತ್ತಿದೆ. ಐಎಸ್‌ಎಲ್‌ನಿಂದ ಆಗಿರುವ ದೊಡ್ಡ ಲಾಭಗಳಲ್ಲಿ ಇದು ಕೂಡ ಒಂದು’ ಎಂದು ಯುವ ಮಿಡ್‌ಫೀಲ್ಡರ್ ಉದಾಂತ ಸಿಂಗ್ ಹೇಳುತ್ತಾರೆ.
ಭಾರತ ತಂಡದವರು ಏಷ್ಯಾಕಪ್ ಟೂರ್ನಿಯಲ್ಲಿ ಪ್ರಶಸ್ತಿ ಗೆಲ್ಲುವ ಹಂಬಲದಲ್ಲಿದ್ದಾರೆ.
ಐಎಸ್‌ಎಲ್‌ನಲ್ಲಿ ನಿರಂತರವಾಗಿ ಆಡಿರುವ ಆಟಗಾರರು ಭಾರತ ತಂಡದಲ್ಲಿದ್ದಾರೆ. ಒಟ್ಟು 103 ಅಂತರರಾಷ್ಟ್ರೀಯ ಪಂದ್ಯಗಳನ್ನು ಆಡಿದ ಅನುಭವಿ ಸುನಿಲ್ ಚೆಟ್ರಿ ಭಾರತ ತಂಡವನ್ನು ಮುನ್ನಡೆಸುತ್ತಿದ್ದಾರೆ. ಐಎಸ್‌ಎಲ್‌ನ ಹಾಲಿ ಚಾಂಪಿಯನ್ ಚೆನ್ನೈಯಿನ್ ಎಫ್‌ಸಿಯ ಪ್ರಬುದ್ಧ ಆಟಗಾರ ಜೆಜೆ ಲಾಲ್‌ಫೆಕ್ಲುವಾ, ಬಿಎಫ್‌ಸಿಯ ಭರವಸೆಯ ಆಟಗಾರ ಉದಾಂತ ಸಿಂಗ್, ಗೋಲ್‌ಕೀಪರ್‌ಗಳಾದ ಗುರುಪ್ರೀತ್ ಸಿಂಗ್ ಸಂಧು, ಅಮರಿಂದರ್ ಸಿಂಗ್ ಸೇರಿದಂತೆ ತಂಡದಲ್ಲಿರುವ ಪ್ರಮುಖರೆಲ್ಲರೂ ಐಎಸ್‌ಎಲ್‌ನಲ್ಲಿ ಕಾಲ್ಚಳಕ ತೋರಿದ್ದಾರೆ. ಆದ್ದರಿಂದ ಈ ಬಾರಿ ತಂಡದಿಂದ ಉತ್ತಮ ಸಾಧನೆ ನಿರೀಕ್ಷಿಸಲಾಗಿದೆ.
ಜಪಾನ್, ಸೌದಿ, ಕೊರಿಯಾ ಸವಾಲು: ಭಾರತ ಈಗ ಫಿಫಾ ರ‍್ಯಾಂಕಿಂಗ್‌ನಲ್ಲಿ 97ನೇ ಸ್ಥಾನದಲ್ಲಿದೆ. ಎಎಫ್‌ಸಿ ರ‍್ಯಾಂಕಿಂಗ್‌ನಲ್ಲಿ ತಂಡದ ಸ್ಥಾನ 15ನೆಯದು. ನಾಲ್ಕು ಬಾರಿ ಪ್ರಶಸ್ತಿ ಗೆದ್ದಿರುವ ಜಪಾನ್, ತಲಾ ಮೂರು ಬಾರಿ ಚಾಂಪಿಯನ್ ಆಗಿರುವ ಸೌದಿ ಅರೆಬಿಯಾ ಮತ್ತು ಇರಾನ್, ಪ್ರಬಲ ಶಕ್ತಿಗಳಾಗಿರುವ ದಕ್ಷಿಣ ಕೊರಿಯಾ, ಇಸ್ರೇಲ್, ಕುವೈತ್, ಆಸ್ಟ್ರೇಲಿಯಾ, ಇರಾಕ್ ಮುಂತಾದ ತಂಡಗಳ ಸವಾಲನ್ನೂ ಭಾರತ ಮೆಟ್ಟಿ ನಿಲ್ಲಬೇಕಿದೆ.


ಕ್ರಿಕೆಟ್ ಅಭಿಮಾನಿಗಳ ಮನಗೆದ್ದ ಆಫ್ಘಾನ್ ಬ್ಯಾಟಿಂಗ್
26, Sep 2018, 3:09 PM IST
ದುಬೈ[ಸೆ.26]: ಏಷ್ಯಾಕಪ್’ನಲ್ಲಿ ಈ ಬಾರಿ ಆಫ್ಘಾನ್ ಕ್ರಿಕೆಟ್ ತಂಡ ಅಭಿಮಾನಿಗಳ ಮನಗೆಲ್ಲುವಲ್ಲಿ ಸಫಲವಾಗಿದೆ. ಗ್ರೂಪ್ ಹಂತದಲ್ಲಿ ಶ್ರೀಲಂಕಾ ಹಾಗೂ ಬಾಂಗ್ಲಾದೇಶಕ್ಕೆ ಸೋಲಿನ ರುಚಿ ತೋರಿಸಿದ್ದ ಆಫ್ಘಾನ್, ಸೂಪರ್ 4 ಹಂತದ ಮೂರು ಪಂದ್ಯಗಳಲ್ಲೂ ಕೇವಲ ಕೂದಲೆಳೆ ಅಂತರದಲ್ಲಿ ಸೋಲು ಕಂಡಿದೆ.
ಅದರಲ್ಲೂ ಟೀಂ ಇಂಡಿಯಾದಂತಹ ಬಲಿಷ್ಠ ತಂಡದೆದುರು ಆಫ್ಘಾನ್ ಕೆಚ್ಚೆದೆಯ ಹೋರಾಟ ನಡೆಸುವ ಮೂಲಕ ಪ್ರೇಕ್ಷಕರನ್ನು ರಂಜಿಸಿತು. ವಿಕೆಟ್ ಕೀಪರ್ ಬ್ಯಾಟ್ಸ್’ಮನ್ ಮೊಹಮ್ಮದ್ ಶೆಹಜಾದ್ ಭರ್ಜರಿ ಶತಕ ಸಿಡಿಸಿ ಸಂಭ್ರಮಿಸಿದರು. ಟೀಂ ಇಂಡಿಯಾ ಎದುರಿನ ಆಫ್ಘಾನ್ ಬ್ಯಾಟಿಂಗ್ ಪ್ರದರ್ಶನ ಹೇಗಿತ್ತು ನೀವೇ ನೋಡಿ..


ವಿಶ್ವ ಮಹಿಳಾ ಕುಸ್ತಿ: ಭಾರತ ತಂಡದಲ್ಲಿ ಸಾಕ್ಷಿ, ವಿನೀಶ್'ಗೆ ಸ್ಥಾನ
Highlights
ವಿನೀತ್ ಪೊಗಾಟ್ ಹೊರತು ಪಡಿಸಿ ಉಳಿದ ಪೋಗಾತ್ ಸಹೋದರಿಯರಾದ ಗೀತಾ ಹಾಗೂ ಬಬಿತಾ ಪೊಗಾತ್ ತಂಡದಲ್ಲಿ ಸ್ಥಾನ ಪಡೆಯಲು ವಿಫಲವಾಗಿದ್ದಾರೆ.
ಲಖನೌ(ಜು.07): ಮುಂದಿನ ತಿಂಗಳು ಪ್ಯಾರೀಸ್'ನಲ್ಲಿ ನಡೆಯಲಿರುವ ವಿಶ್ವ ಮಹಿಳಾ ಕುಸ್ತಿ ಚಾಂಪಿಯನ್'ಶಿಪ್‌ಗಾಗಿ ಭಾರತ ತಂಡವನ್ನು ಪ್ರಕಟಿಸಲಾಗಿದ್ದು, ಒಲಿಂಪಿಕ್ ಪದಕ ವಿಜೇತೆ ಸಾಕ್ಷಿ ಮಲ್ಲಿಕ್ ಮತ್ತು ವಿನೀಶ್ ಪೊಗಾಟ್ ಸ್ಥಾನ ಪಡೆದಿದ್ದಾರೆ.
ಇಂದು ಭಾರತ ಕುಸ್ತಿ ಫೆಡರೇಷನ್ ವಿಶ್ವ ಮಹಿಳಾ ಚಾಂಪಿಯನ್'ಶಿಪ್'ಗೆ ತಂಡವನ್ನು ಪ್ರಕಟಿಸಿತು.
ರಿಯೊ ಒಲಿಂಪಿಕ್ಸ್'ನ 58 ಕೆಜಿ ವಿಭಾಗದಲ್ಲಿ ಕಂಚು ಜಯಿಸಿದ್ದ ಸಾಕ್ಷಿ ಮಲಿಕ್, ಕಳೆದ ಮೇ ತಿಂಗಳಲ್ಲಿ ನಡೆದಿದ್ದ ಏಷ್ಯಾ ಚಾಂಪಿಯನ್'ಶಿಪ್'ನಲ್ಲಿ 60 ಕೆಜಿ ವಿಭಾಗದಲ್ಲಿ ಬೆಳ್ಳಿ ಪದಕ ಗೆದ್ದಿದ್ದರು.
ಮುಂಬರುವ ಚಾಂಪಿಯನ್'ಶಿಪ್'ನಲ್ಲಿ ಸಾಕ್ಷಿ 60 ಕೆಜಿ ವಿಭಾಗದಲ್ಲಿ ಅರ್ಹತೆ ಪಡೆದಿದ್ದಾರೆ.
ವಿನೀಶ್ ಗಾಯದಿಂದ ಚೇತರಿಸಿಕೊಂಡು ಮತ್ತೆ ಭಾರತ ತಂಡದಲ್ಲಿ ಸ್ಥಾನ ಪಡೆಯುವಲ್ಲಿ ಸಫಲರಾಗಿದ್ದಾರೆ. ವಿಶ್ವ ಚಾಂಪಿಯನ್'ಶಿಪ್'ನಲ್ಲಿ ವಿನೇಶಾ 48 ಕೆಜಿ ವಿಭಾಗದಲ್ಲಿ ಅರ್ಹತೆ ಪಡೆದಿದ್ದಾರೆ.
ವಿನೀತ್ ಪೊಗಾಟ್ ಹೊರತು ಪಡಿಸಿ ಉಳಿದ ಪೋಗಾತ್ ಸಹೋದರಿಯರಾದ ಗೀತಾ ಹಾಗೂ ಬಬಿತಾ ಪೊಗಾತ್ ತಂಡದಲ್ಲಿ ಸ್ಥಾನ ಪಡೆಯಲು ವಿಫಲವಾಗಿದ್ದಾರೆ.


Samsung Galaxy M30s: ಲಭ್ಯವಾಗಲಿದೆ ಶಕ್ತಿಶಾಲಿ ಸ್ಮಾರ್ಟ್ ಫೋನ್ WATCH LIVE TV
ವಿಜಯ್ ಹಜಾರೆ ಟ್ರೋಫಿ; ಕರ್ನಾಟಕಕ್ಕೆ ಹೈದರಾಬಾದ್ ಮೊದಲ ಸವಾಲು
2019-20ನೇ ಸಾಲಿನ ವಿಜಯ್ ಹಜಾರೆ ಸೀಮಿತ ಓವರ್‌ಗಳ ದೇಶೀಯ ಕ್ರಿಕೆಟ್ ಟೂರ್ನಿಗೆ ಇಂದಿನಿಂದ (ಸೆ.24) ಚಾಲನೆ ದೊರಕಿದೆ. ಮನೀಶ್ ಪಾಂಡೆ ನಾಯಕತ್ವದ ಕರ್ನಾಟಕ ತಂಡ ನಾಲ್ಕನೇ ಬಾರಿಗೆ ಕಿರೀಟದ ಮೇಲೆ ಕಣ್ಣಿಟ್ಟಿದೆ.
ವಿಜಯ ಕರ್ನಾಟಕ | Updated:
Sep 24, 2019, 10:07AM IST
ಬೆಂಗಳೂರು: ದೇಶೀಯ ಕ್ರಿಕೆಟ್ ಹಬ್ಬ 2019-20ನೇ ಸಾಲಿನ ವಿಜಯ್ ಹಜಾರೆ ಟ್ರೋಫಿ ಮತ್ತೆ ಆರಂಭವಾಗಿದೆ. ಕರ್ನಾಟಕ ತಂಡವು ತನ್ನ ಮೊದಲ ಹೋರಾಟದಲ್ಲಿ ಹೈದಬಾದಾದ್ ಸವಾಲನ್ನು ಎದುರಿಸುತ್ತಿದೆ.
ಸೀಮಿತ ಓವರ್‌ಗಳ ವಿಜಯ್ ಹಜಾರೆ ಟೂರ್ನಿಯಲ್ಲಿ 'ಎ' ಗುಂಪಿನಲ್ಲಿ ಸ್ಥಾನ ಪಡೆದಿರುವ ಕರ್ನಾಟಕ ತಂಡವನ್ನು ಮನೀಶ್ ಪಾಂಡೆ ಮುನ್ನಡೆಸುತ್ತಿದ್ದಾರೆ.
ಯುವರಾಜ್ ಸಿಂಗ್ ಗೌರವ ಸೂಚಕವಾಗಿ ಜೆರ್ಸಿ 'ನಂ 12' ನಿವೃತ್ತಿ ನೀಡಬೇಕೇ?
ಕರ್ನಾಟಕದ ತಂಡವು ಯುವ ಹಾಗೂ ಅನುಭವಿ ಆಟಗಾರರಿಂದ ತುಂಬಿಕೊಂಡಿದೆ. ಸದ್ಯ ಟೀಮ್ ಇಂಡಿಯಾ ಕರ್ತವ್ಯದಲ್ಲಿರುವ ಕೆಎಲ್ ರಾಹುಲ್ ಇನ್ನಷ್ಟೇ ತಂಡವನ್ನು ಸೇರಿಕೊಳ್ಳಬೇಕಿದೆ. ಶ್ರೇಯಸ್ ಗೋಪಾರ್, ಕೆ ಗೌತಮ್, ಅಭಿಮನ್ಯು ಮಿಥುನ್, ಪ್ರಸಿದ್ಧ ಕೃಷ್ಣ ಸೇರಿದಂತೆ ದೇವದತ್ ಪಡಿಕ್ಕಲ್ ಅವರಂತಹ ಯುವ ಪಡೆಯನ್ನು ಪಡೆದಿದೆ.
ಎಲೈಟ್ ಎ ಗುಂಪಿನಲ್ಲಿರುವ ತಂಡಗಳ ವಿವರ:
ಕರ್ನಾಟಕ, ಜಾರ್ಖಂಡ್, ಕೇರಳ, ಆಂದ್ರ ಪ್ರದೇಶ, ಮುಂಬಯಿ, ಛತ್ತೀಸಗಡ, ಸೌರಾಷ್ಟ್ರ, ಗೋವಾ, ಕರ್ನಾಟಕ, ಹೈದರಾಬಾದ್.
ಕರ್ನಾಟಕ ತಂಡದ ವಿವರ:
ಮನೀಶ್ ಪಾಂಡೆ (ನಾಯಕ), ಕೃಷ್ಣಮೂರ್ತಿ ಸಿದ್ದಾರ್ತ್, ಕೆಎಲ್ ರಾಹುಲ್, ದೇವದತ್ ಪಡಿಕ್ಕಲ್, ಅಭಿಷೇಕ್ ರೆಡ್ಡಿ, ಪವನ್ ದೇಶಪಾಂಡೆ, ಶ್ರೀನಿವಾಸ್ ಶರತ್ (ವಿಕೆಟ್ ಕೀಪರ್), ಶ್ರೇಯಸ್ ಗೋಪಾಲ್, ಜಗದೀಶ ಸುಚಿತ್, ಪ್ರವೀಣ್ ದುಬೆ, ಕೃಷ್ಣಪ್ಪ ಗೌತಮ್, ಅಭಿಮನ್ಯು ಮಿಥುನ್, ಪ್ರಸಿದ್ಧ ಕೃಷ್ಣ, ರೋನಿತ್ ಮೋರೆ, ವಿ ಕೌಶಿಕ್.
ರಿಷಬ್ ಪಂತ್‌ರನ್ನು ಟೀಮ್ ಮ್ಯಾನೇಜ್‌ಮೆಂಟ್ ನಡೆಸಿಕೊಳ್ಳುತ್ತಿರುವ ರೀತಿ ಬಗ್ಗೆ ಗೌತಮ್ ಗಂಭೀರ್ ಗರಂ!
ಏನಿದು ವಿಜಯ್ ಹಜಾರೆ ಟ್ರೋಫಿ?
ಭಾರತದ ಮಾಜಿ ದಿಗ್ಗಜ ವಿಜಯ್ ಹಜಾರೆ ಹೆಸರಿನಲ್ಲಿ 2002-03ನೇ ಇಸವಿಯಲ್ಲಿ ವಿಜಯ್ ಹಜಾರೆ ಟ್ರೋಫಿಯನ್ನು ಬಿಸಿಸಿಐ ಆಯೋಜಿಸಿತ್ತು. ಇದು ರಣಜಿಗೆ ಸಮಾನವಾದ ರಾಜ್ಯ ತಂಡಗಳನ್ನು ಒಳಗೊಂಡ ಸೀಮಿತ ಓವರ್‌ಗಳ ಟೂರ್ನಿಯಾಗಿದೆ. 2017-18ನೇ ಸಾಲಿನಲ್ಲಿ ಮನೀಶ್ ಪಾಂಡೆ ಮುಂದಾಳತ್ವದಲ್ಲಿ ಕರ್ನಾಟಕ ಕೊನೆಯ ಬಾರಿಗೆ ಟ್ರೋಫಿ ಗೆದ್ದಿತ್ತು.
ತಮಿಳುನಾಡು ದಾಖಲೆಯ ಐದು ಬಾರಿ ಪ್ರಶಸ್ತಿಯನ್ನು ಗೆದ್ದಿದೆ. ನಂತರದ ಸ್ಥಾನದಲ್ಲಿರುವ ಕರ್ನಾಟಕ ಹಾಗೂ ಮುಂಬಯಿ ತಂಡಗಳು ತಲಾ ಮೂರು ಬಾರಿ ಟ್ರೋಫಿ ಬಗಲಿಗೇರಿಸಿಕೊಂಡಿದೆ.
ಕರ್ನಾಟಕ ಚಾಂಪಿಯನ್: 2012/13, 2014/15, 2017/18
ತಂಡಗಳ ವಿಂಗಡನೆ:
2018-19ನೇ ಸಾಲಿನಲ್ಲಿ ಎಲ್ಲ ತಂಡಗಳನ್ನು ಮೂರು ಎಲೈಟ್ ಗುಂಪು ಹಾಗೂ 1 ಪ್ಲೇಟ್ ಗುಂಪುಗಳಾಗಿ ವಿಂಗಡಿಸಲಾಗಿದೆ. ಅಗ್ರ ಎರಡು ಎಲೈಟ್ ಗುಂಪುಗಳು ತಲಾ ಒಂಬತ್ತು ತಂಡಗಳನ್ನು ಮತ್ತು ಮೂರನೇ ಎಲೈಟ್ ಗುಂಪು 10 ತಂಡಗಳನ್ನು ಒಳಗೊಂಡಿದೆ. ಹಾಗೆಯೇ ಪ್ಲೇಟ್ ಗುಂಪಿನಲ್ಲಿ 10 ತಂಡಗಳನ್ನು ಒಳಗೊಂಡಿದೆ. ಕಳೆದ ಮೂರು ಋತುಗಳಲ್ಲಿನ ಅಂಕಗಳ ಆಧಾರ ಮೇಲೆ ತಂಡಗಳನ್ನು ವಿಂಗಡಿಸಲಾಗುತ್ತದೆ.
1993-04ನೇ ಸಾಲಿನಿಂದ 201-02ರ ವರೆಗೆ ಪ್ರತಿ ತಂಡಗಳು ತಮ್ಮ ವಲಯದಲ್ಲೇ ಆಡುತ್ತಿದ್ದವು. ಅಲ್ಲದೆ ಫೈನಲ್ ಇರುತ್ತಿರಲಿಲ್ಲ ಅಥವಾ ನಿರ್ದಿಷ್ಟ ವಿಜೇತರನ್ನು ಘೋಷಿಸಲಾಗುತ್ತಿರಲಿಲ್ಲ. 2004-05ರ ಸಾಲಿನಲ್ಲಷ್ಟೇ ಪ್ಲೇ-ಆಫ್ ಮಾದರಿ, ಸಮಿಫೈನಲ್ ಹಾಗೂ ಫೈನಲ್ ಪಂದ್ಯಗಳನ್ನು ಆಯೋಜಿಸಲಾಗಿತ್ತು.


ಮೂಲವ್ಯಾಧಿ ನಿವಾರಣೆಗೆ ನೆಲ್ಲಿಕಾಯಿ ಸಂಡಿಗೆ ಸೇವಿಸಿ
September 10, 2019
Facebook Twitter Google+ LinkedIn StumbleUpon Tumblr Pinterest Reddit VKontakte Odnoklassniki Pocket WhatsApp
ನೆಲ್ಲಿಕಾಯಿ ಸಿಗುವ ಕಾಲದಲ್ಲಿ ಸಂಗ್ರಹಿಸಿಟ್ಟುಕೊಳ್ಳಬೇಕು. ನೆಲ್ಲಿಕಾಯಿಗಳನ್ನು ಕುಟ್ಟಿ ಅದರ ಬೀಜ ತೆಗೆಯಬೇಕು. ಇದನ್ನು ನೆನೆಸಿದ ಉದ್ದಿನಬೇಳೆಯೊಂದಿಗೆ ತರಿತರಿಯಾಗಿ ರುಬ್ಬಿ, ಉಪ್ಪು, ಖಾರ, ಶುಂಠಿ ಬೆರೆಸಿ ಬಟ್ಟೆಯ ಮೇಲೆ ಸಂಡಿಗೆ ಹಾಕಬೇಕು. ಪ್ರತಿದಿನ ಇದನ್ನು ಊಟದೊಂದಿಗೆ ಎಣ್ಣೆಯಲ್ಲಿ ಕರಿಯದೇ ಒಣಸಂಡಿಗೆಯನ್ನೇ ಸೇವಿಸಬೇಕು. ಊಟದ ಜೊತೆ ನೆಂಚಿಕೊಂಡು ತಿಂದರೆ ಇನ್ನು ಚೆನ್ನಾಗಿರುತ್ತದೆ.
ಇದನ್ನು ಪ್ರತಿದಿನ ತಿನ್ನುವುದರಿಂದ ಮಲವಿಸರ್ಜನೆ ಸಲೀಸಾಗಿ ಆಗುತ್ತದೆ. ರೋಗನಿರೋಧಕ ಶಕ್ತಿ ಹೆಚ್ಚುತ್ತದೆ. ರಕ್ತಸ್ರಾವ ನಿಂತು ಮೂಲವ್ಯಾಧಿಯ ತೊಂದರೆಯೂ ಕಡಿಮೆಯಾಗುತ್ತದೆ. ಉಷ್ಣತೆ ತಗ್ಗಿಸುತ್ತದೆ. ಹೊಟ್ಟೆಯಲ್ಲಿ ಉರಿ, ಹೊಟ್ಟೆಯುಬ್ಬರ ಕಡಿಮೆಯಾಗುತ್ತದೆ.
#balkaninews #health #food #gooseberrysandige #hemorrhoids
Tags


ನೋಡಿ ಇದೆಲ್ಲಾ ಕಾರಣದಿಂದಲೂ ಎದೆಯ ಎಡಭಾಗದಲ್ಲಿ ನೋವು ಬರಬಹುದು!!
Wellness
|
Updated: Monday, February 11, 2019, 14:36 [IST]
ಎದೆ ನೋವು ಎನ್ನುವುದು ಸಾಮಾನ್ಯವಾಗಿ ಎಲ್ಲರನ್ನು ಚಿಂತೆಗೀಡು ಮಾಡುವುದು. ಯಾಕೆಂದರೆ ಹಿಂದಿನಿಂದಲೂ ಎದೆ ನೋವು ಎಂದರೆ ಅದು ಹೃದಯಾಘಾತ ಬರುವ ಲಕ್ಷಣ ಎಂದು ನಂಬಿಕೊಂಡು ಬರಲಾಗಿದೆ. ಅದರಲ್ಲೂ ಎದೆಯ ಎಡ ಭಾಗದಲ್ಲಿ ನೋವು ಕಾಣಿಸಿಕೊಂಡರಂತೂ ಆತ ಭಯದಿಂದಲೇ ಅರ್ಧ ಜೀವ ಕಳೆದುಕೊಳ್ಳುತ್ತಾನೆ. ಹೀಗಾಗಿ ಎದೆ ನೋವು ಕಾಣಿಸಿಕೊಂಡವರು ಭೀತಿಯಿಂದಲೇ ಅಸ್ವಸ್ಥತೆಗೆ ಒಳಗಾಗುವರು.
ಎದೆಯ ಎಡ ಭಾಗದಲ್ಲಿ ಕಾಣಿಸಿಕೊಳ್ಳುವಂತಹ ನೋವಿಗೆ ಬೇರೆ ಹಲವಾರು ಕಾರಣಗಳು ಇರಬಹುದು. ಇದು ಹೃದಯದ ಕಾಯಿಲೆ ಅಥವಾ ಹೃದಯಾಘಾತವೇ ಆಗಿರಬೇಕು ಎಂದೇನಿಲ್ಲ. ಎದೆ ನೋವಿಗೆ ಕೆಲವು ಕಾರಣಗಳು ಏನು ಎಂದು ಈ ಲೇಖನದಲ್ಲಿ ನಿಮಗೆ ತಿಳಿಸಿಕೊಡಲಿದ್ದೇವೆ. ನೀವು ಎದೆ ನೋವು ಕಾಣಿಸಿಕೊಂಡ ವೇಳೆ ಏನು ಮಾಡಬಹುದು ಎಂದು ಕೂಡ ಹೇಳಲಾಗಿದೆ. ಇದರಿಂದ ಯಾವುದೇ ಭೀತಿಯಿಲ್ಲದೆ ನೀವು ಎದೆ ನೋವಿನ ಸಮಸ್ಯೆ ನಿವಾರಣೆ ಮಾಡಿ. ಎದೆ ನೋವು ಬಂದ ತಕ್ಷಣ ನೀವು ವೈದ್ಯರನ್ನು ಭೇಟಿಯಾಗಿ ಅವರಿಂದ ಪರೀಕ್ಷೆಗೆ ಒಳಪಟ್ಟರೆ ಆಗ ದೊಡ್ಡ ಮಟ್ಟದ ಸಮಸ್ಯೆ ನಿವಾರಣೆ ಮಾಡಬಹುದು.
ಗಂಟಲೂತ ಕಾಣಿಸಿಕೊಳ್ಳುವುದು!!
ಗಂಟಲೂತವು ಒಂದು ರೀತಿಯ ಕಾಯಿಲೆಯಲ್ಲ, ಇದು ಸಾಮಾನ್ಯವಾಗಿ ಹೃದಯದ ಸಮಸ್ಯೆ ಅಥವಾ ಅಪಧಮನಿ ಹೃದಯದ ಕಾಯಿಲೆಯ ಲಕ್ಷಣ ಆಗಿರಬಹುದು. ಗಂಟಲೂತವು ಎದೆನೋವು, ಅಸ್ವಸ್ಥತೆ ಅಥವಾ ರಕ್ತದಿಂದ ಸರಿಯಾಗಿ ಆಮ್ಲಜನಕವು ಸಿಗದೇ ಇರುವಾಗ ಹೃದಯ ಸ್ನಾಯುಗಳಲ್ಲಿ ಕಾಣಿಸಿಕೊಳ್ಳುವಂತಹ ಒತ್ತಡ. ನಿಮಗೆ ಇದೇ ವೇಳೆ ಕೈಗಳು, ಭುಜ, ಕುತ್ತಿಗೆ, ಬೆನ್ನು ಮತ್ತು ದವಡೆಯಲ್ಲಿ ಅಸ್ವಸ್ಥತೆ ಕಾಣಿಸಬಹುದು. ಈ ಪರಿಸ್ಥಿತಿಯನ್ನು ಸರಿಯಾಗಿ ಪರೀಕ್ಷೆ ಮಾಡಿಕೊಂಡು ಅದಕ್ಕೆ ಚಿಕಿತ್ಸೆ ನೀಡುವುದು ಅತೀ ಅಗತ್ಯವಾಗಿರುವುದು. ಪರೀಕ್ಷೆ ಮಾಡಿಸುವ ಕೆಲವು ವಿಧಾನಗಳು
*ರಕ್ತ ಪರೀಕ್ಷೆ
*ಎಲೆಕ್ಟ್ರೋಕಾರ್ಡಿಯೋಗ್ರಾಮ್(ಇಕೆಜಿ)
*ಒತ್ತಡದ ಪರೀಕ್ಷೆ
ಹೃದಯಾಘಾತ
ಹೃದಯದ ಸ್ನಾಯುಗಳಿಗೆ ಹಾನಿಯಾದ ಸಂದರ್ಭದಲ್ಲಿ ಹೃದಯಾಘಾತವು ಸಂಭವಿಸುವುದು. ಯಾಕೆಂದರೆ ಅದಕ್ಕೆ ಆಮ್ಲಜನಕವಿರುವ ರಕ್ತವು ಸರಿಯಾಗಿ ಸಿಗದೆ ಇರುವುದು. ಕೆಲವೊಂದು ಹೃದಯಾಘಾತವು ಮಧ್ಯಮ ಎದೆನೋವಿನಿಂದ ಆರಂಭವಾಗಿ ನಿಧಾನವಾಗಿ ಹೆಚ್ಚಾಗುವುದು. ಕೆಲವು ಸಂದರ್ಭಧಲ್ಲಿ ಇದು ಥಟ್ಟನೆ ಆರಂಭವಾಗಬಹುದು. ನೋವು ಎದೆಯ ಎಡಭಾಗ ಅಥವಾ ಮಧ್ಯಭಾಗದಲ್ಲಿ ತೀವ್ರವಾಗಿ ಇರಬಹುದು.
ಹೃದಯಾಘಾತದ ಇತರ ಕೆಲವೊಂದು ಲಕ್ಷಣಗಳು ಈ ರೀತಿಯಾಗಿ ಇದೆ
ಉಸಿರುಗಟ್ಟುವಿಕೆ, ತಡೆಯುವುದು ಅಥವಾ ಎಡದ ಕೈಯಲ್ಲಿ ನೋವಿನಿಂದಾಗಿ ಎದೆಯಲ್ಲಿ ಒತ್ತಡ ಹೆಚ್ಚಾಗುವುದು. ಬಲದ ಕೈಯಲ್ಲಿ ನೋವು ಕಾಣಿಸಿಕೊಂಡು ಇದು ಕುತ್ತಿಗೆ, ದವಡೆ, ಬೆನ್ನು ಅಥವಾ ಹೊಟ್ಟೆಗೆ ವ್ಯಾಪಿಸಬಹುದು.
*ಉಸಿರು ತಡೆಯುವುದು
*ಎದೆ ಉರಿ, ವಾಕರಿಕೆ ಅಥವಾ ವಾಂತಿ
*ಹೊಟ್ಟೆಯಲ್ಲಿ ನೋವು
*ಲಘು ತಲೆನೋವು ಅಥವಾ ತಲೆಸುತ್ತುವಿಕೆ
ಮಯೋಕಾರ್ಡಿಟಿಸ್
ಎದೆ ನೋವು ಕಾಣಿಸಿಕೊಳ್ಳಲು ಮತ್ತೊಂದು ಕಾರಣವೆಂದರೆ ನಿಮ್ಮ ಹೃದಯದ ಸ್ನಾಯುಗಳಲ್ಲಿ ಉರಿಯೂತ ಕಾಣಿಸಿಕೊಂಡಿರಬಹುದು. ಇದರ ಕೆಲವು ಇತರ ಲಕ್ಷಣಗಳು ಈ ರೀತಿಯಾಗಿ ಇದೆ.
*ಉಸಿರು ಗಟ್ಟುವಿಕೆ
*ಅಸಾಮಾನ್ಯ ಎದೆ ಬಡಿತ
ನಿಶ್ಯಕ್ತಿ
ಮಯೋಕಾರ್ಡಿಟಿಸ್ ಹೃದಯದ ವಿದ್ಯುತ್ ವ್ಯವಸ್ಥೆ ಮೇಲೆ ಪರಿಣಾಮ ಬೀರಬಹುದು. ಇದು ಹೃದಯವನ್ನು ದುರ್ಬಲಗೊಳಿಸಬಹುದು ಅಥವಾ ಶಾಶ್ವತವಾಗಿ ಹೃದಯದ ಸ್ನಾಯುಗಳಿಗೆ ದೊಡ್ಡ ಮಟ್ಟದ ಹಾನಿ ಉಂಟು ಮಾಡಬಹುದು. ಕೆಲವೊಂದು ಸಂದರ್ಭದಲ್ಲಿ ಯಾವುದೇ ಚಿಕಿತ್ಸೆ ಇಲ್ಲದೆಯೂ ಇದು ನಿವಾರಣೆ ಆಗುವುದು. ಆದರೆ ತೀವ್ರ ರೀತಿಯಾಗಿದ್ದರೆ ಆಗ ಇದಕ್ಕೆ ಚಿಕಿತ್ಸೆಯು ಬೇಕಿರುವುದು. ಕಾರಣ ತಿಳಿದುಕೊಂಡ ಬಳಿಕ ಅದಕ್ಕೆ ಚಿಕಿತ್ಸೆ ನೀಡಲಾಗುತ್ತದೆ.
ಕಾರ್ಡಿಯೊಮಿಯೊಪತಿ
ಕಾರ್ಡಿಯೊಮಿಯೊಪತಿ ಎನ್ನುವುದು ಹೃದಯದ ಸ್ನಾಯುಗಳ ಕಾಯಿಲೆ ಅಥವಾ ಹೃದಯವು ಹಿಗ್ಗಿರುವ ಸಮಸ್ಯೆ. ಯಾವುದೇ ಲಕ್ಷಣಗಳು ಕಾಣಿಸಿಕೊಳ್ಳದೆ ಇದ್ದರೂ ಕಾರ್ಡಿಯೊಮಿಯೊಪತಿ ಬರಬಹುದು. ಆದರೆ ಇದರಿಂದ ಎದೆ ನೋವು ಕಾಣಿಸಿಕೊಳ್ಳುವುದು. ಇದರ ಇತರ ಲಕ್ಷಣಗಳು ಏನೆಂದರೆ...
*ಉಸಿರಾಟದ ತೊಂದರೆ
*ಬಳಲಿಕೆ
*ಹೃದಯ ಬಡಿತ ಹೆಚ್ಚಾಗುವುದು
*ಹಿಂಗಾಲು, ಪಾದ, ಕಾಲು, ಕೈ ಮತ್ತು ಹೊಟ್ಟೆಯಲ್ಲಿ ಊತ ಕಾಣಿಸಿಕೊಳ್ಳುವುದು, ಇದಕ್ಕೆ ಚಿಕಿತ್ಸೆ ಎಂದರೆ ಔಷಧಿ, ಹೃದಯದ ಕಾರ್ಯ ವಿಧಾನ ಮತ್ತು ಶಸ್ತ್ರಚಿಕಿತ್ಸೆ. ಕೆಲವೊಂದು ಜೀವನಶೈಲಿಯಿಂದಲೂ ಇದಕ್ಕೆ ಪರಿಹಾರ ಕಂಡುಕೊಳ್ಳಬಹುದು.
ಇವುಗಳು ಈ ರೀತಿಯಾಗಿ ಇದೆ
*ಉಪ್ಪಿನಾಂಶ ಸೇವನೆ ಕಡಿಮೆ ಮಾಡುವುದು
*ಅತಿಯಾದ ತೂಕ ಇಳಿಸಿಕೊಳ್ಳುವುದು
*ಆಲ್ಕೋಹಾಲ್ ಸೇವನೆ ಕಡೆಗಣಿಸುವುದು
*ನಿಯಮಿತವಾಗಿ ಲಘು ಅಥವಾ ಮಧ್ಯಮ ಹಂತದ ವ್ಯಾಯಾಮದಲ್ಲಿ ತೊಡಗಿಕೊಳ್ಳುವುದು.
ಪೆರಿಕಾರ್ಡಿಟಿಸ್
ಪೆರಿಕಾರ್ಡಿಟಿಸ್ ಎನ್ನುವುದು ಹೃದಯವನ್ನು ಸುತ್ತವರಿದಿರುವಂತಹ ಅಂಗಾಂಶಗಳ ಎರಡು ತೆಳುವಾದ ಪದರ ಆಗಿದೆ. ಈ ಭಾಗವು ಉರಿಯೂತ ಅಥವಾ ಕಿರಿಕಿರಿ ಅನುಭವಿಸಿದರೆ ಆಗ ತೀವ್ರ ರೀತಿಯ ನೋವು ಎದೆಯ ಎಡ ಭಾಗ ಅಥವಾ ಮಧ್ಯ ಭಾಗದಲ್ಲಿ ಕಾಣಿಸಬಹುದು. ಒಂದು ಅಥವಾ ಎರಡು ಭುಜದಲ್ಲಿ ನೋವು ಕಾಣಿಸಿಕೊಳ್ಳಬಹುದು. ಈ ಲಕ್ಷಣಗಳು ಹೃದಯಾಘಾತಕ್ಕೆ ಸೂಚನೆಯಾಗಿರಬಹುದು. ಇದು ಲಘುವಾಗಿರಬಹುದು ಮತ್ತು ತನ್ನಷ್ಟಕ್ಕೆ ಅದು ನಿವಾರಣೆ ಆಗಬಹುದು. ಕಾರಣಗಳನ್ನು ತಿಳಿದುಕೊಂಡ ಬಳಿಕ ಇದಕ್ಕೆ ಚಿಕಿತ್ಸೆ ನೀಡಲಾಗುತ್ತದೆ.
ನೋವಿನ ಆಘಾತ
ನೋವಿನ ಆಘಾತವು ಹಠಾತ್ ಆಗಿ ಬಂದು 10 ನಿಮಿಷಗಳಲ್ಲಿ ಅದು ತೀವ್ರ ಹಂತಕ್ಕೆ ತಲುಪುವುದು. ಎದೆ ನೋವು ಮತ್ತು ಇತರ ಕೆಲವೊಂದು ಲಕ್ಷಣಗಳಿಂದಾಗಿ ಈ ನೋವು ಹೃದಯಾಘಾತದ ಲಕ್ಷಣವನ್ನು ಉತ್ತೇಜಿಸಬಹುದು.
ಎದೆ ನೋವಿನ ಜತೆಗೆ ಕಾಣಿಸುವ ಇತರ ಕೆಲವು ಲಕ್ಷಣಗಳು
*ಉಸಿರಾಟದ ತೊಂದರೆ


|
Updated: Tuesday, June 12, 2018, 10:01 [IST]
ಯಾವುದೇ ರೀತಿಯ ನೋವಾಗಲಿ, ಅದು ದೇಹದ ಮೇಲೆ ಪರಿಣಾಮ ಬೀರುವುದು. ದೇಹದ ಯಾವುದೇ ಭಾಗದಲ್ಲಿ ನೋವಿದ್ದವರನ್ನು ಕೇಳಿನೋಡಿ. ಆ ನೋವು ಯಾರಿಗೂ ಬರುವುದು ಬೇಡಪ್ಪಾ ಎನ್ನುತ್ತಾರೆ. ಯಾಕೆಂದರೆ ನೋವು ಅನುಭವಿಸಿದರೆ ಅದರ ತೀವ್ರತೆ ಗೊತ್ತಿರುವುದು. ಅದೇ ಹಲ್ಲು ನೋವು ಬಂದರೆ ಅದನ್ನು ತಡೆದುಕೊಳ್ಳುವುದು ಅಸಾಧ್ಯವಾಗುವುದು.
ಹಲ್ಲು ನೋವಿನಿಂದ ವಸಡು ಹಾಗೂ ತಲೆ ಕೂಡ ನೋಯಲು ಆರಂಭವಾಗುವುದು. ಹಲ್ಲಿನ ಸ್ವಚ್ಛತೆ ಸರಿಯಾಗಿರದೆ ಇರುವುದೇ ಹಲ್ಲು ನೋವಿಗೆ ಪ್ರಮುಖ ಕಾರಣವಾಗಿದೆ. ಇತರ ಕೆಲವು ಕಾರಣಗಳೆಂದರೆ ಪಲ್ಬಿಟಿಸ್ ಮತ್ತು ಅವಧಿರೋಗ, ಹಲ್ಲಿನ ಹುಳುಕು ಇತ್ಯಾದಿ. ಹೆಚ್ಚಿನವರು ಹಲ್ಲು ನೋವು ಶುರುವಾದ ಕೂಡಲೇ ಹಲ್ಲಿನ ವೈದ್ಯರಲ್ಲಿಗೆ ಹೋಗುತ್ತಾರೆ. ಸಣ್ಣ ಪ್ರಮಾಣದ ಹಲ್ಲಿನ ನೋವಿದ್ದರೂ ದಂತ ವೈದ್ಯರಲ್ಲಿ ಹೋಗಬೇಕೆಂದಿಲ್ಲ. ಯಾಕೆಂದು ತಿಳಿಯಲು ಮುಂದೆ ಓದಿ....
ಹಲ್ಲು ನೋವಿಗೆ ಏನು ಮಾಡಬೇಕು?
ಆಯುರ್ವೇದವು ತುಂಬಾ ಪರಿಣಾಮಕಾರಿ ಮನೆಮದ್ದಾಗಿರುವ ಕಾರಣದಿಂದ ಇದು ಪ್ರತಿನಿತ್ಯವೂ ಮನುಷ್ಯನ ಆರೋಗ್ಯಕ್ಕೆ ಹಲವಾರು ರೀತಿಯ ಪರಿಹಾರ ಒದಗಿಸುವುದು. ಆಯುರ್ವೇದದಲ್ಲಿ ಇರುವಂತಹ ಹಲವಾರು ಸಾಮಗ್ರಿಗಳು ಹಲ್ಲು ನೋವಿಗೆ ಪರಿಹಾರ ಒದಗಿಸುವುದು. ಆಯುರ್ವೇದದಲ್ಲಿ ಇರುವ ವೇಗ ಹಾಗೂ ಪರಿಣಾಮಕಾರಿ ಮದ್ದನ್ನು ನಿಮಗೆ ತಿಳಿಸಲಿದ್ದೇವೆ. ಇದನ್ನು ಪ್ರಯೋಗಿಸಿ ನೋಡಿ.
ವೆನಿಲ್ಲಾ ಸಾರ
ಹಲ್ಲು ನೋವಿಗೆ ಇದು ತುಂಬಾ ಪರಿಣಾಮಕಾರಿ ಮನೆಮದ್ದಾಗಿದೆ. ವೆನಿಲ್ಲಾದಲ್ಲಿ ನೋವು ನಿವಾರಣೆ ಮಾಡುವಂತಹ ಅಂಶಗಳು ಇವೆ. ಯಾಕೆಂದರೆ ಇದರಲ್ಲಿ ಆಲ್ಕೋಹಾಲ್ ನಂತಹ ಅಂಶವಿದೆ. ಇದರಲ್ಲಿ ಇರುವಂತಹ ನಂಜುನಿರೋಧಕ ಗುಣವು ಬ್ಯಾಕ್ಟೀರಿಯಾದಿಂದ ಆಗುವಂತಹ ಸಮಸ್ಯೆ ನಿವಾರಣೆ ಮಾಡುವುದು. ವೆನಿಲ್ಲಾವು ತುಂಬಾ ಸುವಾಸನೆ ಉಂಟುಮಾಡುವುದು. ವೆನಿಲ್ಲಾ ಸಾರದಲ್ಲಿ ಹತ್ತಿ ಉಂಡೆ ಮುಳುಗಿಸಿ. ಬಾಧಿತ ಹಲ್ಲಿನ ಮೇಲೆ ಇದನ್ನು ಐದು ನಿಮಿಷ ಕಾಲ ಬಿಡಿ. ದಿನದಲ್ಲಿ ಎರಡು ಸಲ ಹೀಗೆ ಮಾಡಿ.
ಬೆಳ್ಳುಳ್ಳಿ
ಬೆಳ್ಳುಳ್ಳಿಯಲ್ಲಿ ಅಲಿಸಿನ್ ಎನ್ನುವ ಅಂಶವಿದ್ದು, ಇದು ತುಂಬಾ ಪ್ರಬಲ ನಂಜುನಿರೋಧಕ. ಬ್ಯಾಕ್ಟೀರಿಯಾದಿಂದ ಉಂಟಾಗುವ ಸಮಸ್ಯೆ ನಿವಾರಣೆ ಮಾಡಿ ಉರಿಯೂತ ತಗ್ಗಿಸುವುದು ಮತ್ತು ನೋವಿನಿಂದ ತಕ್ಷಣ ಪರಿಹಾರ ನೀಡುವುದು. ದಿನನಿತ್ಯ ಸೇವಿಸಿದರೆ ಇದು ಬಾಯಿಯ ಸ್ವಚ್ಛತೆಯನ್ನು ಸುಧಾರಿಸುವುದು. ಒಂದು ಬೆಳ್ಳುಳ್ಳಿ ಎಸಲನ್ನು ಜಜ್ಜಿಕೊಂಡು ಅದಕ್ಕೆ ಸ್ವಲ್ಪ ಕಲ್ಲುಪ್ಪು ಬೆರೆಸಿ ನೋವಿರುವ ಜಾಗಕ್ಕೆ ಇಟ್ಟುಬಿಡಿ. ಪ್ರತಿನಿತ್ಯ ಹೀಗೆ ಮಾಡಿದರೆ ನೋವು ಕಡಿಮೆಯಾಗುವುದು.
ಚಹಾ ಬ್ಯಾಗ್
ಹಲ್ಲು ನೋವಿನ ನಿವಾರಣೆಯಲ್ಲಿ ಚಹಾ ಬ್ಯಾಗ್ ಪರಿಣಾಮಕಾರಿ ಎಂದು ನಿಮಗೆ ತಿಳಿದಿದೆಯಾ? ಬಿಸಿಬಿಸಿಯಾಗಿರುವ ಟೀ ಬ್ಯಾಗ್ ಹಲ್ಲಿನ ನೋವು ಮತ್ತು ಉರಿಯೂತ ಕಡಿಮೆ ಮಾಡುವುದು. ಚಹಾದಲ್ಲಿ ಶಮನಕಾರಿ ಗುಣಗಳು ಇವೆ. ಇದರಲ್ಲಿ ಇರುವಂತಹ ನೈಸರ್ಗಿಕ ರಾಸಾಯನಿಕಗಳು ತಕ್ಷಣ ನೋವಿನಿಂದ ಪರಿಹಾರ ನೀಡುವುದು. ಬಿಸಿಯಾಗಿರುವ ಚಹಾ ಬ್ಯಾಗ್ ನ್ನು ನೋವಿರುವ ಹಲ್ಲಿನ ಮೇಲಿಡಿ. ಇದನ್ನು ಗಟ್ಟಿಯಾಗಿ ಜಗಿದರೆ ಅದರ ರಸ ಹಲ್ಲಿನೊಳಗೆ ಹೋಗುವುದು.
ಲಿಂಬೆ
ಲಿಂಬೆಯಲ್ಲಿ ವಿಟಮಿನ್ ಸಿ ಸಮೃದ್ಧವಾಗಿದೆ. ಇದು ಹಲ್ಲು ಮತ್ತು ಒಸಡನ್ನು ತುಂಬಾ ಬಲಗೊಳಿಸಿ ಪದರಗಳು ನಿರ್ಮಾಣವಾಗದಂತೆ ತಡೆಯುವುದು. ಲಿಂಬೆ ಬಳಸಿದರೆ ಉಸಿರಿನ ದುರ್ವಾಸನೆ ತಡೆಯಬಹುದು. ಸ್ವಲ್ಪ ಲಿಂಬೆರಸ ತೆಗೆದುಕೊಂಡು ಅದನ್ನು ನೋವಿರುವ ಹಲ್ಲಿನ ಮೇಲೆ ಮಸಾಜ್ ಮಾಡಿ. ದಿನದಲ್ಲಿ ಎರಡು ಸಲ ಹೀಗೆ ಮಾಡಿ.
ಸೀಬೆ ಎಲೆಗಳು
ಸೀಬೆ ಹಣ್ಣಿನ ಎಲೆಗಳಲ್ಲಿ ನೋವು ನಿವಾರಕ ಗುಣಗಳು ಇದ್ದು, ಇದು ನೋವು ನಿವಾರಿಸಲು ನೆರವಾಗುವುದು. ಇದರಲ್ಲಿ ಇರುವಂತಹ ಫ್ಲಾವನಾಯ್ಡ್ ಬ್ಯಾಕ್ಟೀರಿಯಾ ಚಟುವಟಿಕೆ ಮತ್ತು ಉರಿಯೂತ ತಗ್ಗಿಸುವುದು. ಪೇರಳೆ ಹಣ್ಣಿನ ಎಲೆಗಳನ್ನು ನೀರಿಗೆ ಹಾಕಿ ಕುದಿಸಿ. ಈ ನೀರನ್ನು ಸೋಸಿಕೊಂಡು ಅದರಿಂದ ಬಾಯಿ ಮುಕ್ಕಳಿಸಿಕೊಳ್ಳಿ. ನೋವು ಕಡಿಮಯಾಗುವ ತನಕ ಹೀಗೆ ಪ್ರತಿನಿತ್ಯ ಮಾಡಿ.
ಪುದೀನಾ ಎಣ್ಣೆ
ಪುದೀನಾ ಎಣ್ಣೆಯಲ್ಲಿ ತುಂಬಾ ಪ್ರಬಲವಾಗಿರುವಂತಹ ಬ್ಯಾಕ್ಟೀರಿಯಾ ವಿರೋಧಿ ಅಂಶವಾಗಿರುವ ಮೆಂಥಾಲ್ ಇದೆ. ಇದು ಎಲ್ಲಾ ರೀತಿಯ ಬ್ಯಾಕ್ಟೀರಿಯಾ ನಿವಾರಣೆ ಮಾಡುವುದು. ಇದು ಹಲ್ಲಿನ ಸ್ವಚ್ಛತೆ ಸುಧಾರಿಸುವುದು. ಇದರಿಂದಾಗಿಯೇ ಇದನ್ನು ಹೆಚ್ಚಿನ ಟೂಥ್ ಪೇಸ್ಟ್ ಗಳಲ್ಲಿ ಬಳಸಲಾಗುತ್ತದೆ. ಪುದೀನಾ ಎಣ್ಣೆಯನ್ನು ಅಂಗೈಗೆ ಹಾಕಿಕೊಂಡು ಬೆರಳಿನಿಂದ ಅದನ್ನು ಹಲ್ಲಿಗೆ ತಿಕ್ಕಿ ಮಸಾಜ್ ಮಾಡಿ.
ಆಲ್ಕೋಹಾಲ್ ವುಳ್ಳ ಮೌಥ್ ವಾಶ್
ಆಲ್ಕೋಹಾಲ್ ನಲ್ಲಿ ನೋವು ನಿವಾರಿಸುವ ಗುಣವಿದೆ ಮತ್ತು ಇದು ಶಮನ ನೀಡುವುದು. ಇದು ಬ್ಯಾಕ್ಟೀರಿಯಾವನ್ನು ಪರಿಣಾಮಕಾರಿಯಾಗಿ ಕೊಲ್ಲುವುದು. ಆದರೆ ಇದನ್ನು ನೇರವಾಗಿ ಬಳಸಬಾರದು. ಆಲ್ಕೋಹಾಲ್ ಯುಕ್ತ ಮೌಥ್ ವಾಶ್ ನಿಂದ ಬಾಯಿ ಮುಕ್ಕಳಿಸಿಕೊಂಡರೆ ನಿಮಗೆ ನೋವಿನಿಂದ ಪರಿಹಾರ ಸಿಗುವುದು.
ಉಪ್ಪು ನೀರು
ಉಪ್ಪು ನೀರಿನಿಂದ ಬಾಯಿ ಮುಕ್ಕಳಿಸಿಕೊಂಡರೆ ಹಲ್ಲಿನ ಮಧ್ಯದಲ್ಲಿ ಇರುವಂತಹ ಕಲ್ಮಷವನ್ನು ನಿವಾರಣೆ ಮಾಡುವುದು. ಇದು ಊತ ಕಡಿಮೆ ಮಾಡಿ ಕುಳಿಗಳ ಅಪಾಯ ತಪ್ಪಿಸುವುದು. ಒಂದು ಲೋಟ ಬಿಸಿ ನೀರಿನಲ್ಲಿ ಒಂದು ಚಮಚ ಉಪ್ಪು ಹಾಕಿ ಸರಿಯಾಗಿ ಕಲಸಿಕೊಳ್ಳಿ. ಇದರಿಂದ ಬಾಯಿ ಮುಕ್ಕಳಿಸಿಕೊಳ್ಳಿ. ದಿನದಲ್ಲಿ ಮೂರು ಸಲ ಹೀಗೆ ಮಾಡಿದರೆ ನೋವು ನಿವಾರಣೆಯಾಗುವುದು.
ಐಸ್ ಪ್ಯಾಕ್
ನೋವು ಇರುವಂತಹ ಹಲ್ಲುಗಳ ಮೇಲೆ ಐಸ್ ಪ್ಯಾಕ್ ಗಳನ್ನು ಇಡಿ. ಇದು ದಂತ ವೈದ್ಯರು ಕೂಡ ಸೂಚಿಸುವ ಮದ್ದಾಗಿದೆ. ಯಾವುದೇ ರೀತಿಯ ಹಲ್ಲಿನ ಸಮಸ್ಯೆಗೆ ಇದು ಪರಿಣಮಕಾರಿ. ತುಂಬಾ ಸ್ವಚ್ಛವಾಗಿರುವ ಕೈವಸ್ತ್ರದಲ್ಲಿ ಐಸ್ ನ್ನು ಸುತ್ತಿಕೊಂಡು ಅದನ್ನು ಹಲ್ಲಿನ ಮೇಲಿಡಿ. ಇದರಿಂದ ಆ ಭಾಗದ ನೋವು ಹಾಗೂ ಊತ ಕಡಿಮೆಯಾಗುವುದು.
ಹಿಂಗು
ಹಿಂಗಿನಲ್ಲಿ ಬ್ಯಾಕ್ಟೀರಿಯಾ ವಿರೋಧಿ ಮತ್ತು ಉರಿಯೂತ ವಿರೋಧಿ ಗುಣಗಳು ಇವೆ. ಹಲ್ಲು ಹಾಗೂ ಒಸಡಿನಲ್ಲಿರುವ ಉರಿಯೂತವನ್ನು ಇದು ತಗ್ಗಿಸುವುದು ಮತ್ತು ಊತ ಕಡಿಮೆ ಮಾಡುವುದು. ಒಂದು ತುಂಡು ಹಿಂಗನ್ನು ನೇರವಾಗಿ ನೋವಿರುವ ಹಲ್ಲಿನ ಮೇಲಿಡಿ. ನೋವು ಕಡಿಮೆಯಾಗುವ ತನಕ ಹೀಗೆ ಮಾಡಿ.
ಆಲಿವ್ ಎಣ್ಣೆ
ಆಲಿವ್ ಎಣ್ಣೆ ಬಳಸಿ ಹತ್ತಿಯ ಒಂದು ಚಿಕ್ಕ ಉಂಡೆಯನ್ನು ಆಲಿವ್ ಎಣ್ಣೆಯಲ್ಲಿ ಮುಳುಗಿಸಿ ನೋವಿರುವ ಒಸಡಿಗೆ ನಯವಾಗಿ ಹಚ್ಚಿರಿ. ತಕ್ಷಣವೇ ಅಲ್ಲದಿದ್ದರೂ ನಿಧಾನವಾಗಿ ಆಲಿವ್ ಎಣ್ಣೆ ಹಲ್ಲುನೋವನ್ನು ಕಡಿಮೆಗೊಳಿಸುತ್ತಾ ಬರುತ್ತದೆ. ಆಲಿವ್ ಎಣ್ಣೆಯ ಉರಿಯೂತ ನಿವಾರಕ ಗುಣ ಹಲ್ಲುನೋವು ಶಮನಗೊಳಿಸಲು, ಬಾವು ಕಡಿಮೆಗೊಳಿಸಲು ಹಾಗೂ ಶೀಘ್ರವಾಗಿ ಗಾಯ ಮಾಗಲು ನೆರವಾಗುತ್ತದೆ.
ತೆಂಗಿನೆಣ್ಣೆ
ವಿಪರೀತವಾದ ಹಲ್ಲು ನೋವಿಗೆ ಇದು ಸಹ ಒಂದು ಪ್ರಯೋಜನಕಾರಿ ಮನೆ ಪರಿಹಾರವಾಗಿದೆ. ಇದಕ್ಕೆ ನಿಮಗೆ ಅಗತ್ಯವಾಗಿರುವುದು ಕೇವಲ ತೆಂಗಿನೆಣ್ಣೆ. ಒಂದು ಚಮಚ ತೆಂಗಿನೆಣ್ಣೆಯನ್ನು ಬಾಯಿಯಲ್ಲಿ ಹಾಕಿಕೊಳ್ಳಿ. 30 ನಿಮಿಷಗಳ ಕಾಲ ಬಾಯಿಯಲ್ಲಿ ಇದನ್ನು ಹಾಕಿಕೊಂಡು ಆಗಾಗ ಮುಕ್ಕುಳಿಸುತ್ತ ಇರಿ. ನಂತರ ಇದನ್ನು ಉಗಿದು ಬಾಯಿಯನ್ನು ಚೆನ್ನಾಗಿ ತೊಳೆಯಿರಿ. ಇದರಿಂದ ಖಂಡಿತ ನಿಮ್ಮ ಸಮಸ್ಯೆಯಿಂದ ಸ್ವಲ್ಪ ನಿರಾಳತೆಯನ್ನು ಅನುಭವಿಸುವಿರಿ.
ಉಪ್ಪು ಮತ್ತು ಕಾಳುಮೆಣಸು
ಇವುಗಳಲ್ಲಿರುವ ಬ್ಯಾಕ್ಟೀರಿಯಾ ಮತ್ತು ಉರಿಯೂತ ನಿವಾರಕ ಗುಣಗಳು ಒಸಡುಗಳಲ್ಲಿ ಆಗಿರುವ ಸೋಂಕು ನಿವಾರಿಸಿ ನೋವು ಕಡಿಮೆಯಾಗಲು ನೆರವಾಗುತ್ತವೆ.
*ಒಂದು ಬೋಗುಣಿಯಲ್ಲಿ ಸಮಪ್ರಮಾಣದಲ್ಲಿ ಉಪ್ಪು ಮತ್ತು ಕಾಳುಮೆಣಸು ಬೆರೆಸಿ ಕೆಲವು ಹನಿ ನೀರು ಸೇರಿಸಿ ದಪ್ಪನೆಯ ಲೇಪನ ತಯಾರಿಸಿ
*ಈ ಲೇಪನವನ್ನು ನೋವು ಕೊಡುತ್ತಿರುವ ಭಾಗದ ಮೇಲೆ ಹಚ್ಚಿ ಕೆಲವು ನಿಮಿಷ ಹಾಗೇ ಬಿಡಿ. ಬಳಿಕ ಬಾಯಿಯನ್ನು ಮುಕ್ಕಳಿಸಿ ಉಗಿಯಿರಿ.
*ಈ ವಿಧಾನವನ್ನು ದಿನಕ್ಕೆ ಎರಡು ಬಾರಿಯಂತೆ ನೋವು ಕಡಿಮೆಯಾಗುವವರೆಗೆ ಮುಂದುವರೆಸಿ.


ಮಾಸ
ಮೇಷ ನೌಕರ ವರ್ಗದವರಿಗೆ ಕಠಿಣ ಪರಿಶ್ರಮಕ್ಕೆ ಸೂಕ್ತ ಪ್ರತಿಫಲ. ಉದ್ಯೋಗದಲ್ಲಿ ಬದಾಲವಣೆ ಸಾಧ್ಯತೆ. ಮಹಿಳೆಯರು ಭಾವೋದ್ವೇಗಕ್ಕೆ ಒಳಗಾಗುವ ಸಾಧ್ಯತೆ. ವಾಹನ ಚಾಲನೆಯಲ್ಲಿ ಹೆಚ್ಚಿನ ಜಾಗರೂಕತೆ ಅಗತ್ಯ.
ವೃಷಭ ಆರೋಗ್ಯದಲ್ಲಿ ಕೊಂಚ ಏರುಪೇರುಂಟಾಗುವ ಸಾಧ್ಯತೆ. ಆರ್ಥಿಕ ಸಬಲತೆ ಕಾಣಬಹುದು. ಪ್ರಮುಖ ವಿಚಾರಗಳ ಬಗ್ಗೆ ನಿರ್ಧಾರ ಕೈಗೊಳ್ಳುವುದು ದಿನದ ಮಟ್ಟಿಗೆ ಬೇಡ. ಉತ್ತಮ ಸಂಗಾತಿ ದೊರಕುವ ಸಾಧ್ಯತೆ.
ಮಿಥುನ ಯಾವುದೇ ವಿಚಾರದಲ್ಲಿ ಆತುರತೆಯ ತೀರ್ಮಾನ ಬೇಡ. ಬಿಡುವಿಲ್ಲದ ಕೆಲಸ ಕಾರ್ಯಗಳಿಂದಾಗಿ ಒತ್ತಡ ಹೆಚ್ಚಾಗಿ ಮಾನಸಿಕ ಚಂಚಲತೆ ಮತ್ತು ಆಯಾಸ. ಆರೋಗ್ಯದ ಮೇಲೆ ಪ್ರತಿಕೂಲ ಪರಿಣಾಮ.
ಕಟಕ ಆರೋಗ್ಯದ ಬಗ್ಗೆ ಹೆಚ್ಚಿನ ಗಮನ ವಹಿಸುವುದು ಸೂಕ್ತ. ವಿದ್ಯಾರ್ಥಿಗಳು ಅಭ್ಯಾಸದ ಕಡೆ ಹೆಚ್ಚಿನ ಶ್ರಮ ವಹಿಸಬೇಕಾದೀತು. ಅನಿರೀಕ್ಷಿತ ಪ್ರವಾಸ. ಅವಕಾಶ ಸದುಪಯೋಗ ಪಡಿಸಿಕೊಳ್ಳಿ.
ಸಿಂಹ ಅನಿರೀಕ್ಷಿತ ನಡವಳಿಕೆಯಿಂದಾಗಿ ಕುಟುಂಬದ ಸದಸ್ಯರಲ್ಲಿ ಅಸಹನೆ ಉಂಟಾಗಬಹುದು. ನಿರ್ಧಾರಗಳನ್ನು ಪದೇ ಪದೇ ಬದಲಿಸದಿರಿ. ವಿದ್ಯಾರ್ಥಿಗಳಿಗೆ ಅಭ್ಯಾಸದಲ್ಲಿ ಬಿಡುವಿಲ್ಲದ ಶ್ರಮ. ಸ್ನೇಹಿತರಿಂದ ಸಹಾಯ.
ಕನ್ಯಾ ಪ್ರಯಾಣ ಕಾಲದಲ್ಲಿ ಎಚ್ಚರಿಕೆ ಅಗತ್ಯ. ಧೈರ್ಯದಿಂದ ಪ್ರಮುಖ ನಿರ್ಧಾರಗಳನ್ನು ಕೈಗೊಳ್ಳಬಹುದು. ಕೆಲಸ ಕಾರ್ಯಗಳಿಗೆ ಕಾಲಮಿತಿ ಹಾಕಿಕೊಳ್ಳುವುದು ಉತ್ತಮ. ಸಾಂಸಾರಿಕವಾಗಿ ತೃಪ್ತಿಕರ ಜೀವನ.
ತುಲಾ ಕುಟುಂಬ ಸದಸ್ಯರಲ್ಲಿ ಅಸಹನೆ ಕಂಡುಬರಬಹುದು. ವಿದ್ಯಾರ್ಥಿಗಳಿಗೆ ಅಭ್ಯಾಸದ ಮೇಲೆ ಏಕಾಗ್ರತೆ ಕಡಿಮೆಯಾದರೂ ಗುರಿ ಸಾಧನೆಗೆ ತೊಡಕಾಗದು. ನಿರುದ್ಯೋಗಿಗಳು ಉತ್ತಮ ಅವಕಾಶಕ್ಕಾಗಿ ಕಾಯಬೇಕಾದೀತು.
ವೃಶ್ಚಿಕ ಆದಾಯ ಮತ್ತು ವೆಚ್ಚಗಳೆರೆಡೂ ಹೆಚ್ಚಾಗುವ ಸಾಧ್ಯತೆ. ನ್ಯಾಯಾಲಯದ ಕಾರ್ಯಗಳಲ್ಲಿ ಪ್ರಗತಿ. ಹೊಸ ಆದಾಯದ ಮೂಲ ಗೋಚರವಾಗಲಿದೆ. ಸರಿ ತಪ್ಪುಗಳನ್ನು ಅರಿತು ಮುಂದುವರಿಯಿರಿ.
ಧನು ವಿವಿಧ ಮೂಲಗಳಿಂದ ಧನಾಗಮನ. ಮಹಿಳಾ ಉದ್ಯೋಗಿಗಳಿಗ ಪದೋನ್ನತಿ ದೊರಕುವ ಸಾಧ್ಯತೆ. ಅಸಹನೆಯ ಮನೋವೃತ್ತಿ ತಪ್ಪು ಅಭಿಪ್ರಾಯಕ್ಕೆ ನೆರವಾದೀತು. ಸಾಂಸಾರಿಕ ತೃಪ್ತಿ.
ಮಕರ ಕೆಲಸ ಕಾರ್ಯಗಳಿಗೆ ವಿಘ್ನಗಳುಂಟಾದರೂ ಎದೆಗುಂದದೇ ಮುಂದುವರಿದು ಯಶಸ್ಸನ್ನು ಸಾಧಿಸಲಿದ್ದೀರಿ. ಸಹೋದ್ಯೋಗಿಗಳ ಸಹಕಾರದಿಂದಾಗಿ ನೆಮ್ಮದಿ. ಹೊಂದಾಣಿಕೆಯ ಮನೋಭಾವದಿಂದ ವರ್ತಿಸಿ.
ಕುಂಭ ಇಚ್ಛೆಗಳು ಸುಮವಾಗಿ ಈಡೇರುವವು. ಯೋಗ್ಯ ವಯಸ್ಕರಿಗೆ ಉತ್ತಮ ಅವಕಾಶಗಳಿಂದಾಗಿ ವೈವಾಹಿಕ ಭಾಗ್ಯ ದೊರಕಲಿದೆ. ಪ್ರೇಮಿಗಳ ಪಾಲಿಗೆ ಮಹತ್ತರ ಬೆಳವಣಿಗೆ ಕಂಡುಬರಲಿದೆ. ಇತರರೊಂದಿಗೆ ಉತ್ತಮ ಸಂಬಂಧ.
ಮೀನ ಉತ್ತಮ ಫಲ ನೀಡುವ ದಿನವಾಗಿದ್ದು ಪ್ರಯಾಣ ಯೋಗ ಕಂಡುಬರುವುದು. ಆರೋಗ್ಯದ ಬಗ್ಗೆ ಕಾಳಜಿ ವಹಿಸಿ. ಸಾಮರ್ಥ್ಯವನ್ನು ಅರಿತು ಕೆಲಸ ನಿರ್ವಹಿಸುವುದು ಉತ್ತಮ. ಮಿತ್ರವೃಂದದಿಂದ ಉಪಯುಕ್ತ ಸಲಹೆ.
ಮೇಷ ಅಶ್ವಿನಿ, ಭರಣಿ, ಕೃತ್ತಿಕಾ 1ನೇ ಪಾದ : ನಿಮ್ಮ ಜೀವನ ಶೈಲಿಯನ್ನು ಬದಲಾಯಿಸಿಕೊಳ್ಳುವುದು ಅನಿವಾರ್ಯ. ಎಲ್ಲರೊಡನೆ ಹೊಂದಿಕೆಯನ್ನು ಮಾಡಿಕೊಳ್ಳುವುದು ಅತೀ ಅವಶ್ಯವೆಂದು ಮನವರಿಕೆಯಾಗುವುದು. ಹಣದ ಹರಿವು ಸ್ವಲ್ಪ ಮಂದಗತಿಯಲ್ಲಿರುತ್ತದೆ. ಬಂಧುಗಳ ನಂಬಿಕೆಯನ್ನು ಉಳಿಸಿಕೊಂಡು ಮುಂದುವರೆಯಿರಿ. ಆಹಾರ ತಿಂಡಿಯನ್ನು ಮಾಡುವವರು ಗ್ರಾಹಕರ ಜೊತೆ ಸೌಜನ್ಯವಾಗಿ ನಡೆದುಕೊಳ್ಳಬೇಕು. ವಿದೇಶಿ ವ್ಯವಹಾರ ಮಾಡುವವರಿಗೆ ಉತ್ತಮ ವ್ಯವಹಾರವಿರುತ್ತದೆ. ಸ್ವಲ್ಪ ಖರ್ಚನ್ನು ಕಡಿಮೆ ಮಾಡಿರಿ. ಮೂಳೆ ನೋವು ಕಾಡುವುದು.
ವೃಷಭ ಕೃತ್ತಿಕಾ 2,3,4, ರೋಹಿಣಿ, ಮೃಗಶಿರಾ 1,2 : ಚಿಕ್ಕ ಮಕ್ಕಳ ಆರೋಗ್ಯದಲ್ಲಿ ಸಾಕಷ್ಟು ಸುಧಾರಣೆಯಾಗುವುದು. ಮಗನ ಉನ್ನತ ವಿದ್ಯಾಭ್ಯಾಸದಲ್ಲಿ ಪ್ರಗತಿಯಾಗುವುದು. ನಿಮ್ಮ ವ್ಯವಹಾರಗಳ ಬಗ್ಗೆ ಸರಿಯಾಗಿ ಗಮನಹರಿಸುವುದು. ನಿರುದ್ಯೋಗಿಗಳಿಗೆ ಕೆಲಸ ಸಿಗುವ ಸಾಧ್ಯತೆಗಳಿವೆ. ಈ ವಾರ ಸಂತೋಷ ಕಾರ್ಯಕ್ರಮಗಳಲ್ಲಿ ಕುಟುಂಬ ಸಮೇತರಾಗಿ ಭಾಗವಹಿಸಿರಿ. ನಿಮ್ಮ ನಿಸ್ವಾರ್ಥ ಸೇವೆಯು ಜನರಿಂದ ಪ್ರಶಂಸೆಗೆ ಒಳಗಾಗುವಿರಿ. ನಿಮ್ಮ ಆರೋಗ್ಯದಲ್ಲಿ ಸುಧಾರಣೆ ಮತ್ತು ಸ್ಥಿರತೆಯುಂಟಾಗಿ ದೈನಂದಿನ ಕೆಲಸಗಳಿಗೆ ಅನುಕೂಲವಾಗುವುದು.
ಮಿಥುನ ಮೃಗಶಿರಾ 3,4, ಆರಿದ್ರಾ, ಪುನರ್ವಸು 1,2,3 : ಎಂತಹುದೇ ತುರ್ತು ಕೆಲಸಗಳಿದ್ದರೂ ಅವಸರ ಮಾಡದೆ ಸಂಯಮದಿಂದ ಕಾರ್ಯ ನಿರ್ವಹಿಸುವಿರಿ. ಬಂಧು ಮಿತ್ರರು ನಿಮ್ಮೊಡನೆ ಸ್ವಲ್ಪ ನಿಷ್ಠೂರವಾಗುವರು. ಸ್ವಲ್ಪ ಸಾಲ ಕೊಡದಿರುವುದು ಒಳ್ಳೆಯದು. ಉದ್ಯಮದಲ್ಲಿ ಬರುವ ಲಾಭವನ್ನು ಮರು ಹೂಡಿಕೆ ಮಾಡುವ ಮುನ್ನ ನಿಮಗಾಗಿ ಸ್ವಲ್ಪ ಉಳಿಸಿಕೊಳ್ಳಿರಿ. ಬರಹಗಾರರಿಗೆ ಹೆಸರು ಬರುವ ಜೊತೆಗೆ ವಿವಾದಗಳು ಸಹ ಬರುತ್ತವೆ. ಆದರೆ ಇವರ ವಿಚಾರಗಳಿಗೆ ಸಾಕಷ್ಟು ಅಭಿಮಾನಿಗಳು ದೊರೆತು ಪ್ರಸಿದ್ಧಿ ಬರುವುದು.
ಕಟಕ ಪುನರ್ವಸು 4, ಪುಷ್ಯ, ಆಶ್ಲೇಷ : ಆರ್ಥಿಕ ದೃಢತೆ ಸ್ವಲ್ಪ ಹೆಚ್ಚಿರುತ್ತದೆ. ವ್ಯಾಪಾರ ವ್ಯವಹಾರಗಳಲ್ಲಿ ಸ್ವಲ್ಪ ಲಾಭವಿರುತ್ತದೆ. ಉದ್ದಿಮೆದಾರರಿಗೆ ಬರಬೇಕಾಗಿದ್ದ ಸಹಾಯಧನ ಸರ್ಕಾರದಿಂದ ಬರುತ್ತದೆ. ಅವರ ಉದ್ದಿಮೆಗಳಿಗೆ ಬೇಕಾಗಿದ್ದ ಸಾಲ ಸೌಲಭ್ಯಗಳು ಸರಾಗವಾಗಿ ಸಿಗುತ್ತದೆ. ಭೂಮಿಯನ್ನು ಅಭಿವೃದ್ಧಿಪಡಿಸುವವರಿಗೆ ಕೈತುಂಬಾ ಕೆಲಸ ಮತ್ತು ಧನಲಾಭ ಇರುತ್ತದೆ. ಕಟ್ಟಡ ನಿರ್ಮಾಣ ಕೆಲಸ ಮಾಡುವವರಿಗೆ ಹೊಸ ಹೊಸ ಕೆಲಸಗಳು ದೊರೆತು ಧನಲಾಭ ಹೆಚ್ಚುವುದು. ಸರ್ಕಾರಿ ಗುತ್ತಿಗೆದಾರರಿಗೆ ಅವರ ಬಾಕೀ ಹಣ ದೊರೆಯುತ್ತದೆ.
ಸಿಂಹ ಮಖ, ಪೂರ್ವ ಫಲ್ಗುಣಿ, ಉತ್ತರ ಫಲ್ಗುಣಿ 1: ನಿವೇಶನ ಖರೀದಿಗಾಗಿ ನಿಮ್ಮ ಸಂಗಾತಿಯು ಒತ್ತಾಯಿಸಬಹುದು. ಕಚೇರಿಯಲ್ಲಿ ಇದ್ದ ಮಾನಸಿಕ ಕಿರಿಕಿರಿಯು ದೂರವಾಗುವುದು. ವ್ಯಾಪಾರ ವ್ಯವಹಾರಗಳಲ್ಲಿ ಇದ್ದ ಅಡ್ಡಿ ಆತಂಕಗಳು ದೂರವಾಗುವುದು. ನಿಮ್ಮಿಂದ ಈ ಹಿಂದೆ ಹಣ ಪಡೆದಿದ್ದವರು ಈಗ ಹಣವನ್ನು ವಾಪಸ್ ತಂದು ಕೊಡುವರು. ಶಾಲಾ ಕಾಲೇಜುಗಳನ್ನು ಸ್ಥಾಪಿಸಬೇಕೆನ್ನುವವರಿಗೆ ಉತ್ತಮ ಅವಕಾಶವಿರುತ್ತದೆ . ಲೇವಾದೇವಿ ಅಥವಾ ಸಾಲದ ವ್ಯವಹಾರ ಮಾಡದಿರುವುದು ಒಳ್ಳೆಯದು. ಆರೋಗ್ಯದಲ್ಲಿ ಸ್ಥಿರತೆ ಇರುತ್ತದೆ.
ಕನ್ಯಾ ಉತ್ತರ ಫಲ್ಗುಣಿ 2,3,4, ಹಸ್ತ, ಚಿತ್ತಾ 1,2 : ಸಣ್ಣ ಪುಟ್ಟ ವಿಚಾರಗಳಲ್ಲಿ ಮನಸ್ಥಾಪವಾಗುವ ಸಾಧ್ಯತೆಗಳಿವೆ. ಸ್ವಲ್ಪ ತಾಳ್ಮೆಯಿಂದಿರುವುದು ಒಳ್ಳೆಯದು. ಯಾವುದೇ ರೀತಿಯ ತೆರಿಗೆಗಳು ಬಾಕಿಗಳು ಇದ್ದಲ್ಲಿ ಅಲಕ್ಷ್ಯ ಮಾಡದೇ ಕಟ್ಟಿರಿ, ಇಲ್ಲವಾದಲ್ಲಿ ತೊಂದರೆ ಅನುಭವಿಸಬೇಕಾದೀತು. ನಿಮ್ಮ ವ್ಯವಹಾರಗಳಲ್ಲಿ ಸ್ವಲ್ಪ ಹಿನ್ನಡೆಯಾಗಬಹುದು ಸ್ವಲ್ಪ ಎಚ್ಚರವಿರಲಿ. ಶುಭ ಸಮಾರಂಭಗಳಲ್ಲಿ ಭಾಗವಹಿಸುವ ಅವಕಾಶವಿದೆ. ಇಲ್ಲಿ ಯಾರ ಬಗ್ಗೆಯೂ ಸಹ ಕೊಂಕು ಮಾತನ್ನು ಆಡಬೇಡಿರಿ. ನಿಮ್ಮ ವೃತ್ತಿಯಲ್ಲಿ ಅತೀ ಅವಸರ ಬೇಡ.
ತುಲಾ ಚಿತ್ತಾ 3,4, ಸ್ವಾತಿ, ವಿಶಾಖೆ 1,2,3: ಪ್ರತೀ ಕಾರ್ಯದಲ್ಲಿ ನಿಮ್ಮ ಹೆಸರು ಮತ್ತು ಅದರ ಯಶಸ್ಸಿನಲ್ಲಿ ನೀವೇ ಸೂತ್ರದಾರರು ಎಂಬಂತೆ ಬಿಂಬಿಸಲು ಯತ್ನಿಸುವಿರಿ. ಇದಕ್ಕಾಗಿ ಯಾವ ಮಾರ್ಗವನ್ನು ಬೇಕಾದರೂ ಸಹ ಅನುಸರಿಸುವಿರಿ. ಧನಾದಾಯ ನಿಮ್ಮ ನಿರೀಕ್ಷೆಯಂತಿರುತ್ತದೆ. ನಿಮ್ಮ ಹಿಂಬಾಲಕರ ಮೂಲಕ ಸಾಮಾಜಿಕ ಗೌರವವನ್ನು ಪಡೆಯುವಿರಿ. ನಿಮ್ಮ ವಿವಿಧ ಮೂಲಗಳಿಂದ ಆದಾಯ ಹರಿದು ಬರುತ್ತದೆ. ನಿಮ್ಮ ಆದಾಯದಲ್ಲಿ ಸೋರಿಕೆಯಿಂದ ಸ್ವಲ್ಪ ಕರಗಬಹುದು. ಅದನ್ನು ಸರಿಯಾಗಿ ನೋಡಿಕೊಳ್ಳಿರಿ. ಹಣಕಾಸಿನ ಸಂಸ್ಥೆಯನ್ನು ನಡೆಸುವವರಿಗೆ ಬಂಡವಾಳ ಹರಿದು ಬರುತ್ತವೆ.
ವೃಶ್ಚಿಕ ವಿಶಾಖ 4, ಅನುರಾಧ, ಜ್ಯೇಷ್ಠ : ಸಹೋದ್ಯೋಗಿಗಳ ನಡುವೆ ಪ್ರೀತಿ ವಿಶ್ವಾಸದಿಂದ ವ್ಯವಹರಿಸಿದಲ್ಲಿ ನಿಮ್ಮ ಇಚ್ಛೆಯ ಕಾರ್ಯಗಳು ಜರುಗುತ್ತವೆ. ಇದರಿಂದ ನಿಮ್ಮ ಸಂಸ್ಥೆಯಲ್ಲಿ ನಿಮ್ಮ ವರ್ಚಸ್ಸು ಹೆಚ್ಚುತ್ತದೆ. ಆರ್ಥಿಕ ಸ್ಥಿತಿ ಸಾಮಾನ್ಯವಾಗಿರುತ್ತದೆ. ಎಲ್ಲರಲ್ಲೂ ಅತಿಯಾದ ವಿಶ್ವಾಸ ಬೇಡ, ಅಂತಹವರೊಡನೆ ನಿಮ್ಮ ವೈಯಕ್ತಿಕ ವಿಚಾರಗಳನ್ನು ಹಂಚಿಕೊಳ್ಳಬೇಡಿರಿ. ಇದು ಮುಂದೊಂದು ದಿನ ನಿಮಗೆ ವ್ಯತಿರಿಕ್ತ ಪರಿಣಾಮ ಬೀರುವುದು. ಹಿರಿಯ ಅಧಿಕಾರಿಗಳಿಗೆ ಬಡ್ತಿ ದೊರೆಯುವ ಸಾಧ್ಯತೆ ಇದೆ. ಹೈನುಗಾರಿಕೆಯನ್ನು ಮಾಡುವವರಿಗೆ ಅಭಿವೃದ್ಧಿ ಇದೆ.
ಧನು ಮೂಲ, ಪೂರ್ವಾಷಾಢ, ಉತ್ತರಾಷಾಡ 1: ಮನೆಯ ಖರ್ಚು ವೆಚ್ಚಗಳನ್ನು ನಿಯಂತ್ರಿಸಲು ನೀವು ಸಾಕಷ್ಟು ಪ್ರಯತ್ನಿಸುವಿರಿ. ನಿಮ್ಮ ಆದಾಯ ಸಾಮಾನ್ಯವಾಗಿರುತ್ತದೆ. ಕೆಲವು ಹಣ ಕಾಸಿನ ವ್ಯವಹಾರಗಳಲ್ಲಿ ಸ್ವಲ್ಪ ತೊಡಕು ಬರಬಹುದು. ಕಟ್ಟಡಗಳನ್ನು ರಿಪೇರಿ ಮಾಡಲು ಬೇಕಾದ ಸಾಮಗ್ರಿಗಳನ್ನು ಒಟ್ಟು ಮಾಡುವಿರಿ. ಸಾಲ ಮರುಪಾವತಿ ಮಾಡಲು ಈಗಲೇ ಸೂಕ್ತ ಏರ್ಪಾಡು ಮತ್ತು ತಯಾರಿಯನ್ನು ಮಾಡುವಿರಿ. ಮನೆಯವರ ಸಹಾಯ ಪಡೆದು ನಿಮ್ಮ ಕೆಲಸಗಳನ್ನು ಪೂರೈಸಿ ಅದರಿಂದ ನಿಮ್ಮ ಆದಾಯವನ್ನು ಹೆಚ್ಚಿಸಿ ಕೊಳ್ಳುವಿರಿ.
ಮಕರ ಉತ್ತರಾಷಾಡ 2,3,4, ಶ್ರವಣ, ಧನಿಷ್ಠ 1, 2 : ನೀವು ಹೊಸ ಯೋಜನೆಗಳ ಬಗ್ಗೆ ಸರಿಯಾಗಿಯೇ ಆಲೋಚಿಸುವಿರಿ. ಆದರೆ ಅದನ್ನು ಅನುಷ್ಠಾನಗೊಳಿಸುವ ಮುನ್ನ ಅದಕ್ಕೆ ತಗಲುವ ವೆಚ್ಚದ ಪೂರ್ವ ತಯಾರಿಯನ್ನು ಆರಂಭಿಸುವಿರಿ. ದೈನಂದಿನ ಕೆಲಸಗಳಲ್ಲಿ ಉತ್ಸಾಹ ತೋರುವಿರಿ. ಧನಲಾಭ ಉತ್ತಮವಾಗಿರುತ್ತದೆ. ಮಕ್ಕಳ ವಿದ್ಯಾಭ್ಯಾಸದ ಪ್ರಗತಿಯತ್ತ ಸಾಗುವುದು. ಅವರ ಆಯ್ಕೆಯ ವಿಷಯಗಳನ್ನು ಪಡೆಯಲು ಸಾಧ್ಯವಾಗುವುದು. ಗೃಹಾಂಲಕಾರ ವಸ್ತುಗಳನ್ನು ಖರೀದಿಸುವಿರಿ. ಮಹಿಳಾ ಅಲಂಕಾರಿಕ ವಸ್ತುಗಳನ್ನು ತಯಾರಿಸುವವರಿಗೆ ಲಾಭ.
ಕುಂಭ ಧನಿಷ್ಠ 3,4, ಶತಭಿಷ, ಪೂರ್ವಾಭಾದ್ರ 1,2,3: ಮಡದಿಯ ಆರೋಗ್ಯದಲ್ಲಿ ಸುಧಾರಣೆಯಾಗುವುದು. ವ್ಯವಹಾರ ಸ್ವಲ್ಪ ಸುಧಾರಣೆಯಾಗುವುದು. ಆರ್ಥಿಕ ಸ್ಥಿತಿ ಸಾಮಾನ್ಯವಾಗಿದ್ದರೂ ನಂತರ ಸುಧಾರಿಸುತ್ತದೆ. ನಿಮ್ಮ ಆತ್ಮೀಯ ಬಂಧುಗಳು ನಿಮ್ಮ ಹಣವನ್ನು ಲಪಟಾಯಿಸಲು ಯತ್ನಿಸಬಹುದು, ಸ್ವಲ್ಪ ಎಚ್ಚರವಾಗಿರಿ. ಸಮಾಜದಲ್ಲಿ ನಿಮ್ಮ ಕೆಲಸ ಕಾರ್ಯಗಳಿಗೆ ಪ್ರಶಂಸೆ ದೊರೆಯುವುದು. ಧಾರ್ಮಿಕ ಕಾರ್ಯಗಳನ್ನು ನಡೆಸುವವರಿಗೆ ಉತ್ತಮ ಕೆಲಸಗಳಾಗಿ ಸಂತೋಷವೆನಿಸುತ್ತದೆ. ನಿಮ್ಮ ಪ್ರೀತಿ ಪಾತ್ರರಾದ ವ್ಯಕ್ತಿಗಳಿಂದ ಸಂತೋಷದ ಸಮಾಚಾರಗಳನ್ನು ಕೇಳುವಿರಿ.
ಮೀನ ಪೂರ್ವಾಭಾದ್ರ 4, ಉತ್ತರಾಭಾದ್ರ, ರೇವತಿ : ವೃತ್ತಿಯಲ್ಲಿ ಅತ್ಯಂತ ಖುಷಿಯ ದಿನವಾಗಿರುತ್ತದೆ. ಕೆಲವರಿಗೆ ಬಹುಮಾನ ರೂಪದಲ್ಲಿ ಪ್ರವಾಸ ಕೈಗೊಳ್ಳುವ ಅವಕಾಶ ಸಿಗುವುದು. ಬೆಲೆ ಬಾಳುವ ವಸ್ತುಗಳನ್ನು ಖರೀದಿಸುವ ಅವಕಾಶ ಒದಗಿ ಬರುತ್ತದೆ. ಆಸ್ಥಿ ಸಂಬಂಧಿತ ವಿವಾದಗಳು ಸುಖಾಂತವಾಗುತ್ತದೆ. ಹಿರಿಯರ ಸಲಹೆಗಳನ್ನು ಯಾವುದೇ ಕಾರಣಕ್ಕೂ ಅಲಕ್ಷಿಸ ಬೇಡಿರಿ. ನಿಮ್ಮ ಸ್ವಂತ ಆಲೋಚನೆಯಿಂದ ಮಾಡಿದ ಕೆಲಸಗಳು ಉತ್ತಮ ಫಲ ಸಿಗುತ್ತವೆ. ನಿಮ್ಮ ಬಂಧುಗಳೊಡನೆ ಕಳೆದು ಹೋಗಿದ್ದ ವಿಶ್ವಾಸವನ್ನು ಮರುಸ್ಥಾಪಿಸಲು ಯತ್ನಿಸುವಿರಿ.
ಮೇಷ ಮಂದಮಾರುತದಂತೆ ನಿಮ್ಮೊಡಲೊಳಗೆ ಅವಿತು ಕುಳಿತ ಅಶುಭಗಳೆಲ್ಲಾ ಹೊರಬೀಳಲಿವೆ. ವಿಚಲಿತರಾಗದಿರಿ. ವಾತಾವರಣದ ಬದಲಾವಣೆಯಿಂದ ಮನೆಯಲ್ಲಿ ಪ್ರಗತಿಯಾಗಲಿದೆ. ನಿಧಾನವಾಗಿ ಗುರಿ ತಲುಪುವುದು ಕ್ಷೇಮ. ಶುಭ: 1, 12, 11    ಅಶುಭ: 6, 8, 18
ವೃಷಭ ಕ್ರಮಿಸದೇ ಇರಲು ಬಯಸಿದ ದಾರಿಯನ್ನು ಕ್ರಮಿಸಬೇಕಾದ ಪ್ರಸಂಗ ಬಂದೊದಗಬಹುದು. ನಿರಾಸಕ್ತಿ ಯಾವುದಕ್ಕೂ ಪರಿಹಾರವಲ್ಲ. ಕಣ್ಣಿನ ತೊಂದರೆಯನ್ನು ನಿರ್ಲಕ್ಷಿಸದಿರಿ. ಮಂಗಳಕಾರ್ಯವನ್ನು ಮುಂದೆ ಹಾಕಿ. ಶುಭ: 3, 16, 19   ಅಶುಭ: 12, 21, 23
ಮಿಥುನ ಬಯಕೆಯೂ, ಕಾಲವೂ ಸರಿಯಾಗಿ ಮೇಳೈಸಿದೆ. ಆಸೆಗಳ ಶುಭಾರಂಭ ಮಾಡಿ. ಪ್ರಚಾರಕ್ಕಿಂತ ಮೊದಲು ಕೆಲಸಕ್ಕೆ ಆದ್ಯತೆ ಕೊಡಿ. ತಿಂಗಳಾಂತ್ಯದಲ್ಲಿ ಶುಭ ಫಲಗಳಿವೆ. ಸಂಗಾತಿಯೊಡನೆ ಹೆಚ್ಚಿನ ಕಾಲ ಕಳೆಯಿರಿ. ಕುಟುಂಬದಲಿ ಸಂತಸ. ಶುಭ : 13, 23, 6   ಅಶುಭ: 4, 7, 24
ಕಟಕ ದೈವಾರಾಧನೆಯ ಅಗತ್ಯ ಮುಂದುವರೆಯಲಿದೆ. ಕುಟುಂಬ, ಸಂಪತ್ತು ಮತ್ತು ಮನೆಯ ರಕ್ಷಣೆಯ ಜವಾಬ್ದಾರಿ ನಿಮ್ಮ ಮೇಲಿದೆ. ವ್ಯಾವಹಾರಿಕವಾಗಿ ಲಾಭವೂ ಇಲ್ಲ, ನಷ್ಟವೂ ಇಲ್ಲ. ತಾಳ್ಮೆ ಇರಲಿ. ದೇವರ ಸ್ಮರಣೆ ಮಾಡಿ. ಶುಭ: 4, 8, 12  ಅಶುಭ: 14, 9, 20
ಸಿಂಹ ಶುಭಫಲಗಳು ಬಾಗಿಲಲ್ಲಿ ನಿಂತಿವೆ. ನೀವೇ ಧೈರ್ಯದಿಂದ ಕರೆತನ್ನಿ. ಇಲ್ಲದಿರುವುದರ ಕುರಿತ ಬೇಸರಕ್ಕಿಂತ ಮುಂದೆ ಇರುವುದರ ಬಗ್ಗೆ ಸಂತಸವಿರಲಿ. ಪ್ರಾತಃಕಾಲದಲ್ಲಿ ಬೇಗನೆದ್ದು ಇಷ್ಟದೇವರನ್ನು ನೆನೆಯಿರಿ. ಶುಭ: 5, 20, 10  ಅಶುಭ: 4, 12, 13, 24
ಕನ್ಯಾ ಲಾಭ ನಷ್ಟಗಳ ಬಗ್ಗೆ ತಲೆಕೆಡಿಸಿಕೊಳ್ಳದೇ ಮುಂದಿರುವ ಆಪತ್ತಿನಿಂದ ಪಾರಾಗುವುದು ಹೇಗೆಂದು ವಿಚಾರ ಮಾಡಿ. ಸದ್ಯಕ್ಕೆ ನಿಮ್ಮ ಎಣಿಕೆಯಂತೆ ಯಾವುದೂ ನಡೆಯದು. ಪ್ರವಾಹದ ವಿರುದ್ಧ ಈಜು ಬೇಡ. ಶುಭ: 6, 18, 24    ಅಶುಭ: 5, 11, 21
ತುಲಾ ವ್ಯಾವಹಾರಿಕ ಪರಾಮರ್ಶೆಗೆ ಸುಸಮಯ. ಹೊಸ ವ್ಯವಹಾರವನ್ನು ಪ್ರಾರಂಭಿಸಲು ಇದು ಸರಿಯಾದ ಸಮಯ. ಇದರಿಂದ ಸಮಾಜದಲ್ಲಿ ಹೆಚ್ಚಿನ ಮನ್ನಣೆಯನ್ನೂ, ಗೌರವವನ್ನೂ ಗಳಿಸಬಲ್ಲಿರಿ. ಶುಭ: 7, 13, 21   ಅಶುಭ: 6, 14, 19
ವೃಶ್ಚಿಕ ಸರ್ವಮಂಗಳೆಯ ಆರಾಧನೆ ನಿಮಗೆ ಶುಭ ತರಲಿದೆ. ಜೀವನದ ಪ್ರಮುಖ ನಿರ್ಧಾರಗಳನ್ನು ಒಬ್ಬಂಟಿಯಾಗಿ ತೆಗೆದುಕೊಳ್ಳುವ ಪ್ರಸಂಗ ಬರಬಹುದು. ಸಂಗಾತಿಯ ಅಭಿಪ್ರಾಯಕ್ಕೆ ಕಾಯಬೇಡಿ. ಶುಭ: 8, 16, 24   ಅಶುಭ: 6, 17, 21
ಧನು ಅದೃಷ್ಟದೇವತೆಯ ಕೃಪಾದೃಷ್ಟಿಯ ಅಗತ್ಯ ನಿಮಗೆ ತುಂಬಾ ಇದೆ. ಆಸ್ತಿಗಳಿಕೆಗಾಗಿ ನೀವು ಮಾಡಿಕೊಂಡ ಸಾಲ- ಶೂಲವಾಗುವ ಸಾಧ್ಯತೆಯಿದೆ. ಖರ್ಚು ಗಣನೀಯವಾಗಿ ಕಡಿಮೆ ಮಾಡಿ. ಆರೋಗ್ಯವನ್ನು ಕಾಪಾಡಿಕೊಳ್ಳಿ. ಶುಭ: 9, 18, 27   ಅಶುಭ: 3, 13, 21
ಮಕರ ದಿನವೂ, ಜನರೂ, ಕಾಲವೂ ನಿಮ್ಮದೇ ಆಗಿರುವಾಗ ಹೆದರಿಕೆಯ ಮಾತೆಲ್ಲಿ. ಸ್ವಾತಂತ್ರ್ಯವನ್ನು ಅತಿಯಾಗಿ ಬಳಸಿಕೊಳ್ಳದೇ ಆತ್ಮವಿಶ್ವಾಸದಲ್ಲಿ ನಂಬಿಕೆಯಿಟ್ಟು ನಡೆಯಿರಿ. ಒಳ್ಳೆಯವರಾಗಲು ಹೋಗಿ ಎಡವದಿರಿ. ಶುಭ ಸಂಖ್ಯೆ: 11, 1, 20    ಅಶುಭ ಸಂಖ್ಯೆ : 8, 6, 13, 22
ಕುಂಭ ಮಿತ್ರರ ಉಪಟಳಗಳು ಕುಟುಂಬವನ್ನೇ ಬಾಧಿಸಬಹುದು. ಕೆಲ ದಿನಗಳ ಮಟ್ಟಿಗೆ ಏಕಾಂತದ ಅಗತ್ಯ. ದೇವತೆಯ ಆರಾಧನೆಯಿಂದ ಶುಭಫಲವಿದೆ. ಮಾಡದ ತಪ್ಪುಗಳನ್ನು ನಿಮ್ಮ ಹೆಗಲಿಗೆ ಹಾಕಿಕೊಳ್ಳಬೇಡಿ. ಶುಭ : 10, 21, 28  ಅಶುಭ: 8, 3, 21
ಮೀನ ನಿಮ್ಮ ಒಳ್ಳೆಯತನವನ್ನು ಸಮಾಜಕ್ಕೂ ಹಂಚಿ. ಸಹಾಯ ಕೇಳಿ ಬರುವವರ ಬಗ್ಗೆ ಹೆಚ್ಚಿನ ಎಚ್ಚರಿಕೆ ವಹಿಸಿ. ಈಗಷ್ಟೇ ಹೊಸ ಹೊಸ ಆಲೋಚನೆಗಳನ್ನು ಜಾರಿಗೆ ತರುತ್ತಿದ್ದೀರಿ. ಹೆಚ್ಚು ನಿಧಾನ ಮಾಡಬೇಡಿ. ಶುಭ: 12, 22, 3, 6   ಅಶುಭ: 8, 13, 21
ಮೇಷ ವರ್ಷಾರಂಭದಲ್ಲಿ ಕಳೆದ ಸಂವತ್ಸರದಂತೆ ಸಿಹಿ ಫಲಗಳನ್ನೇ ಕಾಣುವಿರಿ. ಅಭೀಷ್ಟಾರ್ಥಾಗಮನದಿಂದಲೂ ಸ್ನೇಹ, ಸಹಾಯ, ಸೌಭಾಗ್ಯ ವರ್ಧನೆಯಿಂದಲೂ ಜೀವನ ಆಶಾದಾಯಕವಾಗಲಿದೆ. ವರ್ಷದ ಉತ್ತರಾರ್ಧದಲ್ಲಿ ಅಷ್ಟಮಕ್ಕೆ ಹೋಗುವ ಗುರುವಿನ ಪ್ರಭಾವದಿಂದಾಗಿ ಖರ್ಚು, ದುಃಖ, ನೋವುಗಳನ್ನು ಎದುರಿಸ ಬೇಕಾದರೂ ಭಾಗ್ಯದ ಶನಿಯಿಂದ ಸುಖ-ದುಃಖಗಳ ಮಿಶ್ರಫಲವನ್ನು ಹೊಂದುವಿರಿ. ತಂದೆ-ತಾಯಿ ಅಥವಾ ಪೋಷಕರ ಶುಶ್ರೂಷೆ, ಚಿಕಿತ್ಸೆ ಸಂಭವದಿಂದ ಆರ್ಥಿಕ ಸ್ಥಿತಿಯಲ್ಲಿ ಏರು– ಪೇರು ಕಾಣುವಿರಿ. ರಾಜಕೀಯ ಧುರೀಣರಿಗೆ ಬಿಡುವಿಲ್ಲದ ಕೆಲಸ ಕಾರ್ಯಗಳು ಅನಾರೋಗ್ಯಕ್ಕೆ ಕಾರಣವಾದೀತು. ಕಾರ್ಯಕ್ಷೇತ್ರದಲ್ಲಿ ಏನನ್ನೋ ಸಾಧಿಸಿದ ಹೆಮ್ಮೆ ನಿಮ್ಮದಾಗಲಿದೆ. ಮಹಾಗಣಪತಿಯನ್ನು ಅನನ್ಯ ಭಾವದಿಂದ ಆರಾಧಿಸಿ.
ವೃಷಭ ಹಲವು ಬಗೆಯ ಆರ್ಥಿಕ ಒತ್ತಡಗಳಿಂದ, ಅನಾರೋಗ್ಯ ಮತ್ತು ಶತ್ರು ಪೀಡೆಗಳಿಂದ ಬೇಸತ್ತಿರುವ ನಿಮಗೆ ವರ್ಷದ ಉತ್ತರಾರ್ಧದಲ್ಲಿ ಸತ್ಫಲಗಳನ್ನು ಅನುಭವಿಸುವ ಯೋಗವಿದೆ. ಅಕ್ಟೋಬರ್ ನಂತರ ಅವಿವಾಹಿತರಿಗೆ ವಿವಾಹ ಭಾಗ್ಯ. ಪಿತ್ರಾರ್ಜಿತವಾಗಿ ಬಂದ ಸಮಸ್ಯೆಗಳಿಗೆ ಪರಿಹಾರ ಸಿಗಲಿದೆ. ಕೃಷಿ ಕ್ಷೇತ್ರದಲ್ಲಿ ಇರುವವರಿಗೆ ಅಧಿಕ ಲಾಭ, ತರಕಾರಿ ಮಾರಾಟಗಾರರಿಗೆ ಕುಬೇರನ ಅನುಗ್ರಹವು ಸಿಗಲಿದೆ. ಶೀತ– ಕಫದಂತಹ ಬೇನೆಯನ್ನು ನಿರ್ಲಕ್ಷಿಸಬೇಡಿ. ಮಿತ್ರ-ಶತ್ರು, ಬಂಧು-ಬಾಂಧವರಲ್ಲಿ ಯಾವುದೇ ವಿಚಾರದಲ್ಲೂ ವಿರೋಧವನ್ನು ವ್ಯಕ್ತಪಡಿಸಬೇಡಿ. ಕಾರ್ಯ ಕ್ಷೇತ್ರದಲ್ಲಿ ಶಾಂತ ಚಿತ್ತದಿಂದ ಕಾರ್ಮಿಕರ ಮಾತುಗಳನ್ನು ಆಲಿಸಿ ಸೂಕ್ತ ಕ್ರಮ ಕೈಗೊಳ್ಳುವುದು ಒಳ್ಳೆಯದು. ಮನೆಯಲ್ಲಿ ಧಾರ್ಮಿಕ ಕಾರ್ಯಕ್ರಮ ಮಾಡಲು ತೀರ್ಮಾನಿಸುವಿರಿ. ತಾಯಿ ರಾಜರಾಜೇಶ್ವರಿಯ ದರ್ಶನ, ಸೇವೆಯನ್ನು ಮಾಡುವುದರಿಂದ ಯಶಸ್ಸಿದೆ.
ಮಿಥುನ ಕಳೆದ ವರ್ಷವಿಡೀ ಸುಖದ ಸಾಗರದಲ್ಲಿ ಪ್ರಯಾಣಿಸಿದ ನೀವು ಈ ವರ್ಷವೂ ಪ್ರಯಾಣವನ್ನು ಮುಂದುವರಿಸುವಿರಿ. ಪಂಚಮದ ಗುರುವಿನ ಅನುಗ್ರಹದಿಂದಾಗಿ ಅಪೇಕ್ಷಿತ ದಂಪತಿಗಳಿಗೆ ಪುತ್ರಲಾಭ, ಇತರರಿಗೆ ಧಾರ್ವಿಕ ಕೃತ್ಯಗಳಿಂದ ಪುಣ್ಯ ಸಂಪಾದನೆ. ಎಣಿಕೆಯ ಕಾರ್ಯಗಳೆಲ್ಲ ದೈಹಿಕ ಶ್ರಮವಿಲ್ಲದೆ ಪೂರ್ಣಗೊಳ್ಳುವುದರಿಂದ ವರ್ಷದ ಮೊದಲ ಮೂರು ತಿಂಗಳು ಬಹು ಸಂತೋಷದಿಂದ ಕಳೆಯಲಿದ್ದೀರಿ. ಧನಾಗಮನಕ್ಕೇನೂ ಕೊರತೆಯಿರದು. ಆದರೆ ಸಂಗ್ರಹ ಪೂರ್ತಿ ಸೋರಿ ಹೋಗಬಹುದು. ಎಚ್ಚರಿಕೆ ಹೆಜ್ಜೆ ಹೆಜ್ಜೆಗೂ ಅಗತ್ಯವಿದೆ. ವಿದ್ಯಾರ್ಥಿಗಳಿಗೆ ವಿದ್ಯಾಭ್ಯಾಸದಲ್ಲಿ ಉತ್ತಮ ಪ್ರಗತಿಯಿದೆ. ಗಣಿತ ಶಿಕ್ಷಕರಿಗೆ, ಸಂಗೀತ ಸಾಧಕರಿಗೆ, ಕ್ರೀಡಾಪಟುಗಳಿಗೆ, ಚಿತ್ರಕಾರರಿಗೆ, ಪತ್ರಿಕೋದ್ಯಮಿಗಳಿಗೆ ಪುರಸ್ಕಾರಗಳನ್ನು ಪಡೆಯುವ ಕಾಲ ಒದಗಿ ಬರಲಿದೆ. ಸುಬ್ರಹ್ಮಣ್ಯನ ಕೃಪೆಗೆ ಪಾತ್ರರಾಗಿ ಇಷ್ಟಾರ್ಥಗಳನ್ನು ಸಂಪಾದಿಸಿಕೊಳ್ಳಿರಿ.
ಕಟಕ ತ್ತಲೆಯ ಪ್ರಪಂಚದಲ್ಲಿರುವ ನಿಮ್ಮ ಜೀವನಕ್ಕೆ ದೂರದಲ್ಲೊಂದು ಸುಜ್ಯೋತಿ ಕಾಣಲಿದೆ. ಮೇಲಧಿಕಾರಿಗಳ ಕಿರುಕುಳದಿಂದ ಹೊರಬರುವ ಕಾಲ ಸಮೀಪದಲ್ಲಿದೆ. ವಿದ್ಯಾರ್ಥಿಗಳಿಗೆ ಪರಿಶ್ರಮಕ್ಕೆ ತಕ್ಕ ಫಲ ಸಿಗದಿದ್ದಲ್ಲಿ ದುಡುಕು ನಿರ್ಧಾರ ತೆಗೆದುಕೊಳ್ಳಬೇಡಿ. ಆಗಸ್ಟ್ ತಿಂಗಳಲ್ಲಿ ಪಿತ್ರಾರ್ಜಿತ ಆಸ್ತಿಗಳು ಅಥವಾ ಆರ್ಥಿಕ ಲಾಭಗಳು ದೊರಕಲಿವೆ. ಅಕ್ಟೋಬರ್ ತಿಂಗಳ ಕೊನೆಯಲ್ಲಿ ನೇತ್ರ ತಪಾಸಣೆ ಮಾಡಿಸಬೇಕಾದೀತು. ರೈತಾಪಿ ವರ್ಗದವರಿಗೆ, ಚಾಲಕ ವೃತ್ತಿಯವರಿಗೆ ಮತ್ತು ಕೈಗಾರಿಕೋದ್ಯಮಿಗಳಿಗೆ ದುಪ್ಪಟ್ಟು ಲಾಭ ಪಡೆಯುವ ಅವಕಾಶವಿದೆ. ತಂದೆ– ತಾಯಿಗೆ ತೀರ್ಥ ಯಾತ್ರೆ ಯೋಗವಿದೆ. ನಿಮ್ಮ ಚಾಣಾಕ್ಷತನದ ನಿರ್ಧಾರಗಳು ನಿಮ್ಮನ್ನು ಊರಿನ ತೂಕದ ವ್ಯಕ್ತಿಯನ್ನಾಗಿ ಮಾಡಲಿದೆ. ದುರ್ಗಾಪರಮೇಶ್ವರಿಯನ್ನು ಆರಾಧಿಸಿ ಶುಭ ಫಲಗಳನ್ನು ಪಡೆಯುವಿರಿ.
ಸಿಂಹ ಪಂಚಮದ ಶನಿಯಿಂದಾಗಿ ಕಷ್ಟ ಕಾರ್ಪಣ್ಯಗಳನ್ನು ಎದುರಿಸುತ್ತಿರುವ ನಿಮಗೆ ಈ ವರ್ಷವು ಮಿಶ್ರ ಫಲವನ್ನು ಕೊಡಲಿದೆ. ಆನುವಂಶಿಕವಾದ ಬಹುಕಾಲದ ಬೇಡಿಕೆಯೊಂದು ಈಡೇರುವುದರಿಂದ ಕೊಂಚ ನೆಮ್ಮದಿ ಸಿಗಲಿದೆ. ಪ್ರವಾಸ, ಪುಣ್ಯಕ್ಷೇತ್ರ ದರ್ಶನಗಳು ಜರುಗಲಿವೆ. ಪ್ರಯಾಣದಲ್ಲಿ ವಂಚನೆ, ಚೌರ್ಯ, ನಷ್ಟದ ಪ್ರಸಂಗಗಳಿದ್ದು ಎಚ್ಚರಿಕೆಯಿಂದಿರಿ. ಕಿರಾಣಿ ಅಂಗಡಿ, ಇಟ್ಟಿಗೆ, ಕಬ್ಬಿಣ, ಯಂತ್ರಸಾಮಗ್ರಿಗಳ ಮಾರಾಟ ಏರುಗತಿಯಲ್ಲಿ ನಡೆದೀತು. ವಾಹನ ಖರೀದಿಯ ನಿಮ್ಮ ಆಲೋಚನೆ ನೆರವೇರಲಿದೆ. ನೀವು ಹಿಂದೆ ಮಾಡಿದ ತಪ್ಪುಗಳು ಪುನರಾವರ್ತನೆಯಾಗದಂತೆ ಎಚ್ಚರ ವಹಿಸಿದರೆ ಲೇಸು. ವರ್ಷದ ಕೊನೆಯ ತನಕ ಭಾಗ್ಯ ವೃದ್ಧಿಯಿದ್ದರೂ ರಕ್ತಸಂಬಂಧಿ ಕಾಯಿಲೆಯ ಲಕ್ಷಣ ಕಾಣಿಸೀತು. ದಾಂಪತ್ಯದಲ್ಲಿ ನೆಮ್ಮದಿ ಕಾಪಾಡಿಕೊಳ್ಳಿ. ದೈವಚಿಂತನೆಯನ್ನು ಬಿಡದಿರಿ.
ಕನ್ಯಾ ಈ ವರ್ಷದ ಮೊದಲಾರ್ಧದಲ್ಲಿ ನೀವು ಮಾಡಿದ ಕೆಲಸಕ್ಕೆ ದುಪ್ಪಟ್ಟು ಸಂಪಾದನೆಯಾಗುವ ಯೋಗವಿದೆ. ಮಾತುಗಾರರಿಗೆ, ವಾಗ್ಮಿಗಳಿಗೆ, ಬೋಧಕ ವರ್ಗದವರಿಗೆ ವೃತ್ತಿಯಲ್ಲಿ ಮುಂಬಡ್ತಿ ಅಥವಾ ಸನ್ಮಾನಗಳು ದೊರಕಲಿದೆ. ಕೈತಪ್ಪಿ ಹೋದ ಹಣ ಕೈ ಸೇರುವುದು. ವಾತ-ಪಿತ್ಥಗಳ ವಿಚಾರದಲ್ಲಿ ನಿರ್ಲಕ್ಷ್ಯ ಬೇಡ. ಕರ-ಕುಶಲ ವಸ್ತುಗಳ ತಯಾರಿಕೆಯಲ್ಲಿ ಆಸಕ್ತಿ ಹೆಚ್ಚುವುದು, ಜೊತೆಗೆ ಲಾಭವೂ ಇದೆ. ತಂದೆ-ತಾಯಿಯ ಆರೋಗ್ಯದ ಕಡೆಗೆ ಗಮನ ಕೊಡುವುದು ಅನಿವಾರ್ಯವಾಗುವುದು. ವಿದ್ಯಾರ್ಥಿಗಳಿಗೆ ಶ್ರೇಯಸ್ಸು, ಮೇಧಾಶಕ್ತಿ ಹೆಚ್ಚಲಿದೆ. ಉನ್ನತ ವ್ಯಾಸಂಗಕ್ಕೆ ವಿದೇಶಯಾನದ ಅವಕಾಶವಿದೆ. ನಿಮ್ಮ ಸರ್ವತೋಮುಖ ಅಭಿವೃದ್ಧಿಗೆ ಸೋದರ ವರ್ಗದವರ ಬೆಂಬಲ ಸಿಗಲಿದೆ. ಹನುಮ ಸಮೇತನಾದ ಶ್ರೀರಾಮನ ಪರಿವಾರವನ್ನು ಆರಾಧಿಸಿ ಶ್ರೇಯೋವಂತರಾಗಿರಿ.
ತುಲಾ ಕಳೆದ ವರ್ಷದಲ್ಲಿ ನೀವು ಅನುಭವಿಸಿದ ಸಮಸ್ತ ಸಮಸ್ಯೆಗಳಿಗೆ ಮುಕ್ತಿ ಸಿಗಲಿದೆ. ಖರ್ಚು, ವೆಚ್ಚಗಳು ವರ್ಷದ ಮೊದಲಾರ್ಧದವರೆಗೆ ಹಿಂದಿನಂತೆಯೇ ನಡೆಯಲಿವೆ. ಅಪವಾದದ ಆರೋಪ ಹೊತ್ತಿರುವ ನಿಮಗೆ ನ್ಯಾಯ ಸಿಗಲಿದೆ. ಮನೆಯಲ್ಲಿ ಮಂಗಳ ಕಾರ್ಯ ಜರುಗುವುದು. ವ್ಯಾಪಾರಿಗಳಿಗೆ ಲಾಭದಾಯಕ ಬೆಳವಣಿಗೆ. ಸೇವಕ ವರ್ಗದವರಿಗೆ, ಆರಕ್ಷಕರಿಗೆ, ತಾಂತ್ರಿಕರಿಗೆ ಉದ್ಯೋಗದಲ್ಲಿ ಸನ್ಮಾನ ಅಥವಾ ಮುಂಬಡ್ತಿ ದೊರಕಲಿದೆ. ಬಂಧು-ಬಾಂಧವರಲ್ಲಿ ತಾಳ್ಮೆಯಿಂದ ವರ್ತಿಸಿ. ಧಾರ್ಮಿಕ ವಿಚಾರದಲ್ಲಿ ಆಸಕ್ತಿ ತೋರಿದಷ್ಟೂ ಸುಖ-ಶಾಂತಿ ಹೆಚ್ಚುವುದು. ಋಣ ಬಾಧೆಯು ಕಾಡಬಹುದು. ಗೃಹ ನಿರ್ಮಾಣ ಆಲೋಚನೆಯು  ಕಾರ್ಯರೂಪಕ್ಕೆ ಬರುವುದು. ಮಹಾಗಣಪತಿಯನ್ನು ಭಾವ ಪೂರ್ವಕವಾಗಿ ಪೂಜಿಸಿ ಪುಣ್ಯ ಸಂಪಾದನೆ ಮಾಡಿ.
ವೃಶ್ಚಿಕ ಶನಿಯ ಪ್ರಭಾವದಿಂದ ಜೀವನದಲ್ಲಿ ಬೇಸರಗೊಂಡಿರುವ ನಿಮಗೆ ಹಂತ ಹಂತವಾಗಿ ಜೀವನೋಲ್ಲಾಸ ಬರಲಿದೆ. ಮನದಾಳದಲ್ಲಿ ಅಡಗಿರುವ ನಿಮ್ಮ ಚಿಂತೆಯೊಂದಕ್ಕೆ ಉತ್ತರ ದೊರಕಲಿದೆ. ಅಧಿಕಾರ ವರ್ಗಕ್ಕೆ ಕೈ ಕೆಳಗಿನವರ ಸಹಕಾರವಿಲ್ಲದೆ ಕಾರ್ಯಸಾಧನೆಯಲ್ಲಿ ತಲೆತಗ್ಗಿಸುವಂತಾದೀತು. ವ್ಯಯದ ಗುರು ಶತ್ರುಗಳನ್ನು ಉಂಟು ಮಾಡಿಯಾನು. ಒಂದು ಹೆಜ್ಜೆ ಇಡಬೇಕಾದರೇ ಹತ್ತು ಬಾರಿ ಯೋಚನೆ ಮಾಡುವುದು ಒಳ್ಳೆಯದು. ಸಹೋದರರ ಅಥವಾ ದಾಯಾದಿಗಳ ಭಿನ್ನಾಭಿಪ್ರಾಯದಿಂದ ನ್ಯಾಯಾಲಯದ ಮೆಟ್ಟಿಲು ಹತ್ತ ಬೇಕಾಗುವುದು. ಮಡದಿ ಮಕ್ಕಳ ಆರೋಗ್ಯದಲ್ಲಿ ಗಮನ ಹರಿಸುವುದು ಅಗತ್ಯ. ಚಿನ್ನಾಭರಣ, ಮುತ್ತು-ರತ್ನಗಳ ಮಾರಾಟ ಮಾಡುವವರಿಗೆ ಬಿಡುವಿಲ್ಲದ ವ್ಯಾಪಾರವಾಗಲಿದೆ. ಆಂಜನೇಯನನ್ನು ಧ್ಯಾನಿಸಿ. ಮಾನಸಿಕ ಧೈರ್ಯ ಮೂಡುವುದು.
ಧನು ಸಾಡೇಸಾತಿನ ಬೇನೆಯಿಂದ ಬಳಲಿರುವ ನಿಮಗೆ ವರ್ಷದ ಮೊದಲಾರ್ಧದಲ್ಲಿ ಗುರುವಿನ ಅನುಗ್ರಹ ಸಿಗಲಿದೆ. ಲಾಭದ ಗುರು ಸರ್ವ ಕ್ಷೇತ್ರದಲ್ಲಿಯೂ ನಿಮ್ಮನ್ನು ವಿಜಯರನ್ನಾಗಿ ಮಾಡುತ್ತಾನೆ. ಮೀನುಗಾರರು, ಹೈನುಗಾರಿಕೆಯವರು, ಪಶು ಸಂಗೋಪನೆಯವರು ವೃತ್ತಿಯಲ್ಲಿ ಕಾಳಜಿ ವಹಿಸುವುದು ಒಳಿತು. ಧಾರ್ಮಿಕ ಕಾರ್ಯಗಳಲ್ಲಿ ಹಣ ವ್ಯಯವಾಗುವುದು. ವೈದ್ಯಕೀಯ ವೃತ್ತಿಯನ್ನು ಅನುಸರಿಸುವವರಿಗೆ ಆಯ-ವ್ಯಯ ಸಮತೋಲನದಲ್ಲಿದ್ದರೂ ಅಪವಾದದ ಭೀತಿ ಎದುರಾಗುವುದು. ಆನುವಂಶಿಕ ಆಸ್ತಿಯನ್ನು ಅನುಭವಿಸುವ ಯೋಗ ಬರಲಿದೆ. ಶತ್ರುಗಳು ಮಿತ್ರರಾಗಲು ಬಯಸಿ ಬರುತ್ತಾರೆ. ಲಾಟರಿಯಂತಹ ಯೋಜನೆಗಳು ಕಣ್ಣಾ-ಮುಚ್ಚಾಲೆಯಾಟ ನಡೆಸಿದರೂ ನಿಮಗೆ ಜಯವಿದೆ. ‘ಸತ್ಯ ವಾಕ್ಯಕೆ ತಪ್ಪಿ ನಡೆದರೆ ಮೆಚ್ಚನಾ ಪರಮಾತ್ಮನು’ ಎಂಬ ಮಾತನ್ನು ನೆನಪಿನಲ್ಲಿ ಇಟ್ಟುಕೊಳ್ಳುವುದು ಒಳ್ಳೆಯದು
ಮಕರ ಕಳೆದ ಸಂವತ್ಸರದಂತೆಯೇ ಈ ಸಂವತ್ಸರದಲ್ಲೂ ಕೂಡ ಸುಖ-ದುಃಖದ ಸಮ ಫಲವನ್ನು ಹೊಂದುವಿರಿ. ಉದ್ಯೋಗಾನ್ವೇಷಿಗಳಿಗೆ ವಿದ್ಯೆಗೆ ತಕ್ಕಂತೆ ಉದ್ಯೋಗಗಳು ದೊರಕಲಿವೆ. ಉದ್ಯೋಗಸ್ಥರಿಗೆ ವಿದೇಶ ಪ್ರವಾಸದ ಯೋಗವಿದೆ. ಉಪಾಹಾರ ಮಂದಿರ, ತಂಪುಪಾನೀಯದ ಅಂಗಡಿಯವರಿಗೆ ಈ ಸಂವತ್ಸರವು ಸುಗ್ಗಿ ಹಬ್ಬದಂತಾಗುವುದು. ಗುತ್ತಿಗೆದಾರರಿಗೆ ಬಿಡುವಿಲ್ಲದಂತಾದೀತು. ಜೂನ್– ಜುಲೈನಲ್ಲಿ ಕನ್ಯಾನ್ವೇಷಿಗಳಿಗೆ ಸುಸಮಯವಿದ್ದು ವಿವಾಹ ನಿಶ್ಚಿತಾರ್ಥ ನಡೆಯುವುದು. ಬಂಧುಗಳ ಸಲಹೆ-ಸಹಕಾರ ನೂತನ ಕಾರ್ಯಗಳಿಗೆ ಉತ್ತಮ ಫಲ ಕೊಡುವುದು. ಶ್ರಮ ಜೀವಿಗಳಾದ ನಿಮಗೆ ಗುರು-ಹಿರಿಯರ ಆಶೀರ್ವಾದವಿದ್ದರೆ ಶ್ರಮಕ್ಕೆ ತಕ್ಕ ಪ್ರತಿಫಲವನ್ನು ಅಪೇಕ್ಷಿಸಬಹುದು. ರಾಜಕೀಯ ವ್ಯಕ್ತಿಗಳಿಗೆ ಜನ ಬೆಂಬಲ ಸಿಗುವುದು. ದಾನ ಧರ್ಮದ ಮಾರ್ಗದಲ್ಲಿ ನಡೆಯುವುದರಿಂದ ಗುರಿ ತಲುಪಬಹುದು.
ಕುಂಭ ನಿಮಗೀವರ್ಷ ಸ್ವರ್ಗಕ್ಕೆ ಮೂರೇ ಗೇಣು ಎಂಬುವ ಅನುಭವ ಸಿಗಲಿದೆ. ಸಾಹಿತಿಗಳಿಗೆ, ಸಂಶೋಧಕರಿಗೆ ರಾಜ್ಯ-ರಾಷ್ಟ್ರ ಮಟ್ಟದಲ್ಲಿ ಗೌರವ ಸಿಗಲಿದೆ. ಕಟ್ಟಡ ರಚನೆಯಂತಹ ಕಾರ್ಯಗಳು ಭರದಿಂದ ಸಾಗಲಿವೆ. ವ್ಯವಹಾರದಲ್ಲಿ ಲಾಭವಿದ್ದು  ಶತ್ರುಗಳ ಕಾಟದಿಂದ ಬಂದ ಲಾಭ ಲಂಚಕೋರರ ಪಾಲಾಗಲಿದೆ. ಸಿನಿಮಾ ನಟರಿಗೆ ಈ ವರ್ಷವು ಹಲವು ಪಾಠವನ್ನು ಕಲಿಸಿ ಗೌರವಾನ್ವಿತ ವ್ಯಕ್ತಿಯನ್ನಾಗಿ, ಕೀರ್ತಿವಂತನನ್ನಾಗಿ, ಧನವಂತನನ್ನಾಗಿ ಮಾಡುವುದು. ಚಿನ್ನಾಭರಣ, ಭೂಮಿ, ವಾಹನ ಖರೀದಿಗೆ ಈ ವರ್ಷ ಸುಸಮಯ. ಹಿಂದಿನ ಕುಟುಂಬ ಕಲಹಗಳು ರಾಜಿಯಲ್ಲಿ ತೀರ್ಮಾನಗೊಳ್ಳಲಿವೆ. ಸ್ನೇಹಪರ ಸ್ವಭಾವದಿಂದಾಗಿ ವೈಯಕ್ತಿಕ ಸ್ಥಾನ– ಮಾನ ಲಭಿಸುವುದು. ಊರಿನ ಅಭಿವೃದ್ಧಿಗೆ ನಿಮ್ಮಿಂದ ಅಡಿಪಾಯ ಹಾಕುವಂತಹ ಕೆಲಸ ಕಾರ್ಯಗಳು ಜರುಗುವವು. ಸುಬ್ರಹ್ಮಣ್ಯನನ್ನು ಆರಾಧಿಸಿ ಇಷ್ಟಾರ್ಥಗಳನ್ನು ಪಡೆಯಿರಿ.
ಮೀನ ಸುಖದ ಅಂಗಳದಲ್ಲಿರುವ ನೀವು ಈ ವರ್ಷದ ಅರ್ಧದವರೆಗೆ ರಾಜಪುತ್ರರಂತೆ ಇರುವಿರಿ. ಗೃಹೋಪಯೋಗಿ ವಸ್ತುಗಳ ಮಾರಾಟಗಾರರಿಗೆ, ಶಿಲ್ಪಿಗಳಿಗೆ, ಸಮುದ್ರೋತ್ಪನ್ನಗಳ ಮಾರಾಟಗಾರರಿಗೆ ವೃತ್ತಿಯಲ್ಲಿ ಲಾಭ. ಸಂಘ– ಸಂಸ್ಥೆಗಳ ಪದಾಧಿಕಾರ ದೊರಕುವುದು. ಸುಖ ಸಂಪತ್ತಿನ ಜೊತೆಯಲ್ಲಿ ಚಿಂತೆಯು ನಿದ್ದೆಗೆಡಿಸುತ್ತದೆ. ಪಿತೃವರ್ಗದಲ್ಲಿ ಆರೋಗ್ಯ ನಷ್ಟದಿಂದಾಗಿ ಆಸ್ಪತ್ರೆಯ ತಿರುಗಾಟದ ಕ್ಲೇಶ. ಅವಿವಾಹಿತರಿಗೆ ಕಂಕಣ ಭಾಗ್ಯ. ಸೇವಕ ವರ್ಗದವರಿಗೆ ಆದಾಯ ಹೆಚ್ಚಿದಂತೆ ಕೆಲಸದ ವಿಸ್ತೀರ್ಣವೂ ಹೆಚ್ಚುವುದು. ಪರ್ವತಾರೋಹಿಗಳಿಗೆ, ಕ್ರೀಡಾಪಟುಗಳಿಗೆ, ಸಾಧನೆಯ ಅವಕಾಶ ಸಿಕ್ಕಿದರೂ ಅನಾರೋಗ್ಯ ಎದುರಾಗಬಹುದು. ವೃತ್ತಿಗಿಂತ ಪ್ರವೃತ್ತಿಯಲ್ಲಿ ಆಸಕ್ತಿ ಹೆಚ್ಚಲಿದೆ. ಮಕ್ಕಳ ವಿದ್ಯಾಭ್ಯಾಸದ ಪ್ರಗತಿಯಿಂದ ಹರ್ಷ. ಮಲ್ಲಿಕಾರ್ಜುನನ ಸೇವೆಯಿಂದ ಆರೋಗ್ಯ ಭಾಗ್ಯ ಮತ್ತು ನೆಮ್ಮದಿ.


ಬಾಂಗ್ಲಾ-ಇಂಗ್ಲೆಂಡ್ ಆಟಗಾರರ ನಡುವೆ ಮೈದಾನದಲ್ಲೇ ಕಿರಿಕ್.. !! ಕಾರಣ..?
Highlights
ಜಾಸ್ ಬಟ್ಲರ್ ಹಾಗೂ ಮೊಹಮ್ಮದುಲ್ಲಾ ನಡುವೆ ಮಾತಿನ ಚಕಮಕಿ ನಡೆದಿದೆ. ತಸ್ಕಿನ್ ಬೌಲಿಂಗ್ನಲ್ಲಿ ಬಟ್ಲರ್ ಎಲ್ಬಿ ಬಲೆಗೆ ಬಿದ್ದಾಗ ಅಂಪೈರ್ ನಿರಾಕರಿಸಿದರು. ನಂತರ ರಿವ್ಯೂನಲ್ಲಿ ಔಟ್ ಎಂದು ತೀರ್ಪು ಬಂದಾಗ ಬಾಂಗ್ಲಾ ಆಟಗಾರರು ಅತಿಯಾಗಿ ಸಂಭ್ರಮಾಚರಣೆ ಮಾಡಿದರು.
ಢಾಕಾ(ಅ.10): ಬಾಂಗ್ಲಾ ಹಾಗೂ ಇಂಗ್ಲೆಂಡ್ ಏಕದಿನ ಸರಣಿಯ 2ನೇ ಪಂದ್ಯದಲ್ಲಿ  ಎರಡು ತಂಡದ ಆಟಗಾರರು ಕಿರಿಕ್ ಮಾಡಿಕೊಂಡಿದ್ದಾರೆ.
ಜಾಸ್ ಬಟ್ಲರ್ ಹಾಗೂ ಮೊಹಮ್ಮದುಲ್ಲಾ ನಡುವೆ ಮಾತಿನ ಚಕಮಕಿ ನಡೆದಿದೆ. ತಸ್ಕಿನ್ ಬೌಲಿಂಗ್ನಲ್ಲಿ  ಬಟ್ಲರ್ ಎಲ್ಬಿ ಬಲೆಗೆ ಬಿದ್ದಾಗ ಅಂಪೈರ್ ನಿರಾಕರಿಸಿದರು. ನಂತರ ರಿವ್ಯೂನಲ್ಲಿ ಔಟ್ ಎಂದು ತೀರ್ಪು ಬಂದಾಗ ಬಾಂಗ್ಲಾ ಆಟಗಾರರು ಅತಿಯಾಗಿ ಸಂಭ್ರಮಾಚರಣೆ ಮಾಡಿದರು.
ಇದನ್ನ ಕಂಡ ಬಟ್ಲರ್ ಮೊಹಮ್ಮದುಲ್ಲಾ ಬಳಿ ಹೋಗಿ ಮಾತಿನ ಚಕಮಕಿ ನಡೆಸಿದರು. ಇದನ್ನ ಕಂಡ ಅಂಪೈರ್ ಮಧ್ಯ ಪ್ರವೇಶಿಸಿ ಪರಸ್ಥಿತಿಯನ್ನ ತಿಳಿಗೊಳಿಸಿದರು. ಆದರೆ ಪಂದ್ಯ ಮುಗಿದ ನಂತರ ಬಟ್ಲರ್ ಕ್ಷಮೆಯಾಚಿಸಿದ್ದಾರೆ.


Bengaluru, First Published 8, Oct 2018, 3:15 PM IST
Highlights
ನಟಿ ಮಲೈಕಾ ಅರೋರಾ  ಇದೀಗ ಯುವ ನಟ ಅರ್ಜುನ್ ಕಪೂರ್ ಜೊತೆ ಬಹುವಾಗಿ ಕಾಣಿಸಿಕೊಳ್ಳುತ್ತಿರು ವುದು ಬಾಲಿವುಡ್‌ನ ಹೊಸ ಗುಸುಗುಸುಗೆ ಕಾರಣವಾಗಿದೆ.
ಮುಂಬೈ: ಕಳೆದ ವರ್ಷವಷ್ಟೇ ಪತಿ ಅರ್ಬಾಜ್ ಖಾನ್ ರಿಂದ ವಿಚ್ಛೇದನ ಪಡೆದುಕೊಂ ಡಿದ್ದ ನಟಿ ಮಲೈಕಾ ಅರೋರಾ (44), ಇದೀಗ ಯುವ ನಟ ಅರ್ಜುನ್ ಕಪೂರ್(33) ಜೊತೆ ಬಹುವಾಗಿ ಕಾಣಿಸಿಕೊಳ್ಳುತ್ತಿರು ವುದು ಬಾಲಿವುಡ್‌ನ ಹೊಸ ಗುಸುಗುಸುಗೆ ಕಾರಣವಾಗಿದೆ.
ವಿಶೇಷವೆಂದರೆ ಈ ಜೋಡಿ ಹಲವು ಕಡೆ ಒಂದಾಗಿಯೇ ಕಾಣಿಸಿಕೊಳ್ಳುತಿದ್ದು, ಫೋಟೋ ಗ್ರಾಫರ್‌ಗಳ ಕಣ್ಣಿಗೆ ಬೀಳುವುದ ರಿಂದಲೂ ತಪ್ಪಿಸಿಕೊಳ್ಳುತ್ತಿಲ್ಲ. ಮೂಲಗಳ ಪ್ರಕಾರ, ಶೀಘ್ರವೇ ಈ ಜೋಡಿ ತಮ್ಮ ಸಂಬಂಧದ ಕುರಿತು ಬಹಿರಂಗವಾಗಿಯೇ ಹೇಳಿಕೆ ನೀಡುವ ಸಾಧ್ಯತೆ ಇದೆ.
ಮಲೈಕಾ, ನಟ ಸಲ್ಮಾನ್ ರ ಸೋದರ ಅರ್ಬಾಜ್‌ರನ್ನು 1998 ರಲ್ಲಿ ವಿವಾಹವಾಗಿದ್ದರು. ಜೋಡಿಗೆ ಇಬ್ಬರು ಮಕ್ಕಳು ಕೂಡಾ ಇದ್ದಾರೆ.
Last Updated 8, Oct 2018, 3:15 PM IST


ಇದು ಧೋನಿ ಅಭಿಮಾನಿಗಳಿಗೆ ಮಾತ್ರ...! MSD ಸಿಡಿಲಬ್ಬರದ ಅರ್ಧಶತಕ ಕಣ್ತುಂಬಿಕೊಳ್ಳಿ
Highlights
ಕಳೆದ ವರ್ಷ ಫೆಬ್ರವರಿಯಲ್ಲಿ ಇಂಗ್ಲೆಂಡ್ ವಿರುದ್ಧ ಬೆಂಗಳೂರಿನಲ್ಲಿ ನಡೆದ ಕೊನೆಯ ಟಿ20 ಪಂದ್ಯದಲ್ಲಿ ಚೊಚ್ಚಲ ಅರ್ಧಶತಕ ಬಾರಿಸಿದ್ದ ಧೋನಿ, ಸೆಂಚೂರಿಯನ್ ಮೈದಾನದಲ್ಲಿ ಎರಡನೇ ಅರ್ಧಶತಕ ಸಿಡಿಸಿದರು. ಕೇವಲ 28 ಎಸೆತಗಳನ್ನು ಎದುರಿಸಿದ ಧೋನಿ 4 ಬೌಂಡರಿ ಹಾಗೂ 3 ಭರ್ಜರಿ ಸಿಕ್ಸರ್ ಸಿಡಿಸುವ ಮೂಲಕ ಅರ್ಧ ಶತಕ ಪೂರೈಸಿದರು.
ಮಹೇಂದ್ರ ಸಿಂಗ್ ಧೋನಿ ಹರಿಣಗಳೆದುರು ಎರಡನೇ ಟಿ20 ಪಂದ್ಯದಲ್ಲಿ ಅಕ್ಷರಶಃ ಅಬ್ಬರಿಸುವ ಮೂಲಕ ಅವರ ಅಭಿಮಾನಿಗಳಿಗೆ ಭರಪೂರ ಮನರಂಜನೆ ನೀಡಿದ್ದಾರೆ. ಟೀಂ ಇಂಡಿಯಾಗೆ 2007ರ ಚೊಚ್ಚಲ ಟಿ20 ವಿಶ್ವಕಪ್ ಗೆದ್ದುಕೊಟ್ಟ ನಾಯಕ ಧೋನಿ ಟಿ20ಯಲ್ಲಿ ಎರಡನೇ ಅರ್ಧಶತಕ ಸಿಡಿಸಿದರು. ಕಳೆದ ವರ್ಷ ಫೆಬ್ರವರಿಯಲ್ಲಿ ಇಂಗ್ಲೆಂಡ್ ವಿರುದ್ಧ ಬೆಂಗಳೂರಿನಲ್ಲಿ ನಡೆದ ಕೊನೆಯ ಟಿ20 ಪಂದ್ಯದಲ್ಲಿ ಚೊಚ್ಚಲ ಅರ್ಧಶತಕ ಬಾರಿಸಿದ್ದ ಧೋನಿ, ಸೆಂಚೂರಿಯನ್ ಮೈದಾನದಲ್ಲಿ ಎರಡನೇ ಅರ್ಧಶತಕ ಸಿಡಿಸಿದರು. ಕೇವಲ 28 ಎಸೆತಗಳನ್ನು ಎದುರಿಸಿದ ಧೋನಿ 4 ಬೌಂಡರಿ ಹಾಗೂ 3 ಭರ್ಜರಿ ಸಿಕ್ಸರ್ ಸಿಡಿಸುವ ಮೂಲಕ ಅರ್ಧ ಶತಕ ಪೂರೈಸಿದರು.
ಹೀಗಿತ್ತು ಧೋನಿ ಆರ್ಭಟ: ವಿಡಿಯೋ ಕೃಪೆ: ಸೋನಿ ಸಿಕ್ಸ್
Last Updated 11, Apr 2018, 1:08 PM IST


ಕ್ರಿಕೆಟ್‌ಗೆ ಮೊಹಮ್ಮದ್ ಕೈಫ್ ವಿದಾಯ
ಕ್ರಿಕೆಟ್‌ಗೆ ಮೊಹಮ್ಮದ್ ಕೈಫ್ ವಿದಾಯ
ಪಿಟಿಐ
13 ಜುಲೈ 2018, 20:48  IST
Updated:
13 ಜುಲೈ 2018, 20:48  IST
ಅಕ್ಷರ ಗಾತ್ರ :
ಆ
ಆ
ನವದೆಹಲಿ: ಮಧ್ಯಮ ಕ್ರಮಾಂಕದ ಕಲಾತ್ಮಕ ಬ್ಯಾಟ್ಸ್‌ಮನ್ ಮತ್ತು ಸಮರ್ಥ ಫೀಲ್ಡರ್ ಆಗಿ ಮಿಂಚಿದ್ದ ಮೊಹಮ್ಮದ್ ಕೈಫ್ ಸ್ಪರ್ಧಾತ್ಮಕ ಕ್ರಿಕೆಟ್‌ಗೆ ಶುಕ್ರವಾರ ‘ಅಧಿಕೃತ ವಿದಾಯ’ ಹೇಳಿದ್ದಾರೆ.
12 ವರ್ಷಗಳ ಹಿಂದೆ ಭಾರತದ ಪರವಾಗಿ ಕೊನೆಯ ಟೆಸ್ಟ್ ಮತ್ತು ಏಕದಿನ ಪಂದ್ಯ ಆಡಿದ್ದರು.  ಆ ನಂತರವೂ ದೀರ್ಘ ಅವಧಿಯ ನಂತರ ಅವರು ನಿವೃತ್ತಿ ಘೋಷಿಸಿದ್ದಾರೆ.
ಬಿಸಿಸಿಐ ಹಂಗಾಮಿ ಅಧ್ಯಕ್ಷ ಸಿ.ಕೆ.ಖನ್ನಾ ಮತ್ತು ಹಂಗಾಮಿ ಕಾರ್ಯದರ್ಶಿ ಅಮಿತಾಬ್ ಚೌಧರಿ ಅವರಿಗೆ ಕಳುಹಿಸಿರುವ ಇ ಮೇಲ್ ಸಂದೇಶದಲ್ಲಿ ಅವರು ನಿವೃತ್ತಿಯ ವಿಷಯವನ್ನು ತಿಳಿಸಿದ್ದಾರೆ.
ಉತ್ತರ ಪ್ರದೇಶದಲ್ಲಿ ಹುಟ್ಟಿದ ಕೈಫ್‌ಗೆ ಈಗ 37 ವರ್ಷ. ಒಟ್ಟು 13 ಟೆಸ್ಟ್ ಮತ್ತು 125 ಏಕದಿನ ಪಂದ್ಯಗಳನ್ನು ಆಡಿದ್ದಾರೆ. 2002ರಲ್ಲಿ ಇಂಗ್ಲೆಂಡ್‌ನಲ್ಲಿ ನಡೆದಿದ್ದ ನ್ಯಾಟ್‌ವೆಸ್ಟ್ ಟ್ರೋಫಿ ಏಕದಿನ ಕ್ರಿಕೆಟ್ ಟೂರ್ನಿಯ ಫೈನಲ್ ಪಂದ್ಯದಲ್ಲಿ ಅಜೇಯ 87 (75 ಎಸೆತ; 2 ಸಿ, 6 ಬೌಂ) ರನ್ ಗಳಿಸಿ ಭಾರತದ ಜಯಕ್ಕೆ ಕಾರಣರಾಗಿದ್ದರು.
2002ರ ಚಾಂಪಿಯನ್ಸ್ ಟ್ರೋಫಿ ಟೂರ್ನಿಯಲ್ಲಿ ಜಿಂಬಾಬ್ವೆ ಎದುರಿನ ಪಂದ್ಯದಲ್ಲೂ ಭಾರತ ತಂಡದ ಕೈ ಹಿಡಿದಿದ್ದರು. 100 ರನ್ ಗಳಿಸುವ ಮುನ್ನ ಅಗ್ರ ಕ್ರಮಾಂಕದ ಬ್ಯಾಟ್ಸ್‌ಮನ್‌ಗಳು ಪೆವಿಲಿಯನ್ ಸೇರಿದ್ದಾಗ ತಂಡಕ್ಕೆ ಆಸರೆಯಾಗಿದ್ದ ಅವರ ಆಟ ಅಮೋಘವಾಗಿತ್ತು.
2000ನೇ ಇಸವಿಯಲ್ಲಿ ಯುವರಾಜ್ ಸಿಂಗ್ ಜೊತೆಗೂಡಿ 19 ವರ್ಷದೊಳಗಿನವರ ವಿಶ್ವಕಪ್ ಟೂರ್ನಿಯಲ್ಲಿ ಮಿಂಚಿದ್ದ ಅವರು ಚೊಚ್ಚಲ ಪ್ರಶಸ್ತಿ ಗೆಲ್ಲಿಸಿಕೊಟ್ಟಿದ್ದರು. ಉತ್ತರ ಪ್ರದೇಶ ತಂಡ ರಣಜಿ ಟ್ರೋಫಿ ಪ್ರಶಸ್ತಿ ಗೆಲ್ಲುವಲ್ಲೂ ಅವರು ಪ್ರಮುಖ ಪಾತ್ರ ವಹಿಸಿದ್ದರು. ಕೊನೆಯ ರಣಜಿ ಪಂದ್ಯವನ್ನು ಛತ್ತೀಸ್‌ಗಡ ಪರವಾಗಿ ಆಡಿದ್ದರು.
‘ನ್ಯಾಟ್‌ವೆಸ್ಟ್ ಟ್ರೋಫಿ ಗೆದ್ದು 16 ವರ್ಷಗಳಾಗಿವೆ. ಅಂದು ಪ್ರಶಸ್ತಿ ಗೆದ್ದ ಸಂಭ್ರಮ ಇನ್ನೂ ನನ್ನನ್ನು ಪುಳಕಗೊಳಿಸುತ್ತಿದೆ. ಇಂಥ ನೆನಪಿನ ಬುತ್ತಿಯೊಂದಿಗೆ ನಿವೃತ್ತನಾಗುತ್ತಿದ್ದೇನೆ’ ಎಂದು ಅವರು ಹೇಳಿದ್ದಾರೆ.


ಮಲಗುವ ಮುನ್ನ ಹುಡುಗಿಯರು ಮಾಡಿ ಈ ಕೆಲಸ….
  17-05-2019 8:50PM IST    /     No Comments    /     Posted In: Beauty , Latest News
ಮುಖದ ಸೌಂದರ್ಯವನ್ನು ಮತ್ತಷ್ಟು ಹೆಚ್ಚಿಸಿಕೊಳ್ಳಲು ಹುಡುಗಿಯರು ಮೇಕಪ್ ಮೊರೆ ಹೋಗ್ತಾರೆ. ದಿನವಿಡಿ ಮುಖದ ಬಗ್ಗೆ ಗಮನ ಹರಿಸುವ ಹುಡುಗಿಯರು ರಾತ್ರಿ ಮಾತ್ರ ನಿರ್ಲಕ್ಷ್ಯ ಮಾಡ್ತಾರೆ. ಅದೇ ಮೇಕಪ್ ನಲ್ಲಿ ನಿದ್ದೆಗೆ ಜಾರುತ್ತಾರೆ. ಆದ್ರೆ ಹಾಸಿಗೆಗೆ ಹೋಗುವ ಮುನ್ನ ನಮ್ಮ ಚರ್ಮಕ್ಕಾಗಿ ಕೆಲ ಸಮಯ ನೀಡುವುದು ಅತ್ಯಗತ್ಯ.
ಹಾಸಿಗೆಗೆ ಹೋಗುವ ಮೊದಲು ಮೇಕಪ್ಪನ್ನು ಸಂಪೂರ್ಣವಾಗಿ ತೆಗೆದು ಮಲಗಬೇಕು. ಮೇಕಪ್  ಚರ್ಮದ ರಂಧ್ರಗಳನ್ನು ಮುಚ್ಚಿ ಬಿಡುತ್ತದೆ. ಇದರಿಂದಾಗಿ ಮೊಡವೆಗಳು ಕಾಣಿಸಿಕೊಳ್ಳುತ್ತವೆ. ಹಾಗಾಗಿ ನೆನಪಿಟ್ಟು ಹಾಸಿಗೆಗೆ ಹೋಗುವ ಮುನ್ನ ಮೇಕಪ್ ತೆಗೆಯುವುದನ್ನು ಅಭ್ಯಾಸ ಮಾಡಿಕೊಳ್ಳಿ.
ಒಳ್ಳೆಯ ಫೇಸ್ ವಾಶ್ ನಿಂದ ಮುಖವನ್ನು ತೊಳೆಯುವುದು ಅತಿ ಮುಖ್ಯ. ಇದು ಮೇಕಪ್ ಅಂಶವನ್ನು ಹೋಗಲಾಡಿಸಿ ನಿಮ್ಮ ಚರ್ಮ ತೇವಾಂಶದಿಂದ ಕೂಡಿರುವಂತೆ ಮಾಡುತ್ತದೆ. ಆದ್ರೆ ಮುಖವನ್ನು ತೊಳೆಯುವ ವೇಳೆ ಬಲ ಪ್ರಯೋಗ ಬೇಡ. ನಿಧಾನವಾಗಿ ಉಜ್ಜಿ ನಂತ್ರ ಕಾಟನ್ ಬಟ್ಟೆಯಿಂದ ಮೆದುವಾಗಿ ಮುಖದ ಮೇಲೆ ಪ್ರೆಸ್ ಮಾಡಿ.
ರಾತ್ರಿ ಮುಖದ ತೇವಾಂಶ ಉಳಿಸಿಕೊಳ್ಳುವುದು ಮುಖ್ಯ. ಏರ್ ಕಂಡಿಷನರ್ ನಲ್ಲಿ ನೀವು ಮಲಗುವುದಾದರೆ ನೈಟ್ ಕ್ರೀಂ ಹಚ್ಚುವುದನ್ನು ಮರೆಯಬೇಡಿ. ಮುಖವನ್ನು ತೊಳೆದ ನಂತರ ನೈಟ್ ಕ್ರೀಮನ್ನು ನಿಧಾನವಾಗಿ ಹಚ್ಚಿಕೊಳ್ಳಿ. ಹೀಗೆ ಮಾಡುವುದರಿಂದ ರಾತ್ರಿಯೂ ನಿಮ್ಮ ಚರ್ಮ ತೇವಾಂಶದಿಂದ ಕೂಡಿರುತ್ತದೆ.


ಸೆಕ್ಸ್ ಎಂದರೆ ಕೆಲವು ಮಹಿಳೆಯರು ’ಛೀ’ ಎನ್ನುತ್ತಾರೆ ಯಾಕೆ?
ಮೂಡಿಯಾಗಿ ಇರುವವರು  ಸೆಕ್ಸ್ ಸಮಯದಲ್ಲಿ ಆಸಕ್ತಿ ತೋರಿಸಲ್ಲ...
September 26, 2018
Less than a minute
ಲೈಂಗಿಕತೆ ಎಂದರೆ ಕೆಲವು ಮಹಿಳೆಯರು ’ಛೀ’ ಎನ್ನುತ್ತಾರೆ ಯಾಕೆ?
ಸೆಕ್ಸ್  ಯಾ ಲೈಂಗಿಕತೆ ಎಂದ ಕೂಡಲೆ ಕೆಲವು ಮಹಿಳೆಯರ ಬಾಯಿಂದ ’ಛೀ’… ಎಂಬ ಉದ್ಗಾರ ಹೊರಡುತ್ತದೆ ಎಂದು ಕೆಲವು ಗಂಡದಿರು ಆರೋಪಿಸುತ್ತಿರುತ್ತಾರೆ. ಇಷ್ಟಕ್ಕೂ ಈ ರೀತಿ ಯಾಕೆ ವರ್ತಿಸುತ್ತಿರುತ್ತಾರೆ ಎಂದು ತಜ್ಞರನ್ನು ಕೇಳಿದರೆ, ಅವರು ಈ ರೀತಿ ವಿವರ ನೀಡುತ್ತಾರೆ.
ಬಹಳಷ್ಟು ಮಂದಿ ಹುಡುಗಿಯರಿಗೆ ಚಿಕ್ಕಂದಿನಿಂದ ಲೈಂಗಿಕತೆ ಎಂಬ ಪದ ಮೇಲೆ ತುಂಬಾ ವಿರೋಧ ಭಾವ ಇರುತ್ತದೆ. ಹಾಗಾಗಿ ಮಹಿಳೆ ಎಲ್ಲಾ ರೀತಿಯಲ್ಲೂ ಆರೋಗ್ಯವಾಗಿದ್ದರೂ ಶೃಂಗಾರದ ಬಗ್ಗೆ ಚರ್ಚೆ, ಆ ಪದ ಕೇಳಿದರೆ ಅಸಹ್ಯ ಪಡುತ್ತಿರುತ್ತಾರೆ.
ಸೆಕ್ಸ್ ಎಂದರೆ ತಪ್ಪಾಗಿ ಭಾವಿಸುತ್ತಾರೆ. ಅಷ್ಟೇ ಅಲ್ಲ ಚಿಕ್ಕಂದಿನಲ್ಲಿ ಲೈಂಗಿಕ ಕಿರುಕುಳಕ್ಕೆ ಒಳಗಾದವರಲ್ಲಿ ಇಂತಹ ಸಮಸ್ಯೆ ಇನ್ನಷ್ಟು ಹೆಚ್ಚಾಗಿ ಕಾಣಿಸುತ್ತದೆ. ಇಂತಹವರು ವಿವಾಹವಾದರೂ ಆ ಭಾವನೆಯಿಂದ ಹೊರಬರದೆ ಒದ್ದಾಡುತ್ತಿರುತ್ತಾರೆ.
ಇನ್ನೂ ಕೆಲವು ಮಹಿಳೆಯರು ಸಂತೃಪ್ತಿಯಾಗಿ ಸೆಕ್ಸ್‌ನಲ್ಲಿ ಪಾಲ್ಗೊಂಡರೂ ಒಳಗೊಳಗೆ ಭಯ ಉಂಟಾಗುವುದರಿಂದ ಆ ಸಮಯದಲ್ಲಿ ಅವರಿಂದ ಸ್ರಾವಗಳು ಬಿಡುಗಡೆಯಾಗಲ್ಲ. ಇದರಿಂದ ಲೈಂಗಿಕತೆಯಲ್ಲಿ ಪಾಲ್ಗೊಳ್ಳೋಣ  ಎಂದರೂ ಆನಂದ ಅವರಲ್ಲಿ ಕಾಣಿಸಲ್ಲ. ಚಿಕ್ಕಂದಿನಲ್ಲಿ ಲೈಂಗಿಕ ಕಿರುಕುಳಕ್ಕೆ ಒಳಗಾಗುವುದು, ಲೈಂಗಿಕ ಪರಿಜ್ಞಾನ ಇಲ್ಲದಿರುವುದು ಇನ್ನಿತರೆ ಕಾರಣಗಳು ಇದಕ್ಕೆ ಪ್ರಮುಖ ಕಾರಣ ಎನ್ನುತ್ತಿದ್ದಾರೆ ತಜ್ಞರು.
ಇವೆಲ್ಲಕ್ಕಿಂತಲೂ ಮುಖ್ಯವಾಗಿ, ಅನಾನುಕೂಲತೆ ಯಾ ಚಡಪಡಿಕೆಯಿಂದಿರುವುದು, ಮೂಡಿಯಾಗಿ ಇರುವುದರಿಂದ ಸೆಕ್ಸ್ ಸಮಯದಲ್ಲಿ ಆಸಕ್ತಿ ತೋರಿಸಲ್ಲ. ಇಂತಹ ಸಮಸ್ಯೆಗಳಿಂದ ಹೊರಬರಲು ತಜ್ಞರ ಬಳಿ ಕೌನ್ಸೆಲಿಂಗ್ ತೆಗೆದುಕೊಂಡರೆ ಉತ್ತಮ ಫಲಿತಾಂಶ ಪಡೆಯಬಹುದು.


ಯೂತ್ ಅಥ್ಲೆಟಿಕ್ಸ್: ಶಶಿಕಾಂತ್, ನೀತಾ ಮಿಂಚು
ರಾಜ್ಯ ಯೂತ್ ಅಥ್ಲೆಟಿಕ್ ಚಾಂಪಿಯನ್‌ಷಿಪ್‌ಗೆ ತೆರೆ
ಯೂತ್ ಅಥ್ಲೆಟಿಕ್ಸ್: ಶಶಿಕಾಂತ್, ನೀತಾ ಮಿಂಚು
ಪ್ರಜಾವಾಣಿ ವಾರ್ತೆ
Published:
03 ಫೆಬ್ರವರಿ 2019, 23:10  IST
Updated:
03 ಫೆಬ್ರವರಿ 2019, 23:10  IST
ಅಕ್ಷರ ಗಾತ್ರ :
ಆ
ಆ
ಮೈಸೂರು: ಬೆಂಗಳೂರಿನ ವಿ.ಎ.ಶಶಿಕಾಂತ್ ಮತ್ತು ಮೈಸೂರಿನ ಪಿ.ಕೆ.ನೀತಾ ಅವರು ಭಾನುವಾರ ಕೊನೆಗೊಂಡ ರಾಜ್ಯ ಯೂತ್ (18 ವರ್ಷ ವಯಸ್ಸಿನೊಳಗಿನವರು) ಅಥ್ಲೆಟಿಕ್ಸ್‌ನಲ್ಲಿ ‘ವೇಗಿಗಳು’ ಗೌರವಕ್ಕೆ ಪಾತ್ರರಾದರು.
ಕರ್ನಾಟಕ ರಾಜ್ಯ ಅಥ್ಲೆಟಿಕ್ ಸಂಸ್ಥೆ ಮತ್ತು ಮೈಸೂರು ಜಿಲ್ಲಾ ಅಥ್ಲೆಟಿಕ್ ಸಂಸ್ಥೆ ಆಶ್ರಯದಲ್ಲಿ ಚಾಮುಂಡಿ ವಿಹಾರ ಕ್ರೀಡಾಂಗಣದಲ್ಲಿ ಆಯೋಜಿಸಿದ್ದ ಕೂಟದ ಬಾಲಕರ 100 ಮೀ. ಓಟದಲ್ಲಿ ಶಶಿಕಾಂತ್ 10.70 ಸೆಕೆಂಡುಗಳಲ್ಲಿ ಗುರಿ ತಲುಪಿದರು. ಈ ಹಾದಿಯಲ್ಲಿ ಅವರು ಇರ್ಫಾನ್ ಶೇಖ್ (2011 ರಲ್ಲಿ) ಮತ್ತು ಮೊಹಮ್ಮದ್ ಸಾದತ್ (2014 ರಲ್ಲಿ) ಅವರ ಹೆಸರಿನಲ್ಲಿದ್ದ ರಾಜ್ಯ ದಾಖಲೆಯನ್ನು ಸರಿಗಟ್ಟಿದರು.
ಫಲಿತಾಂಶ: ಬಾಲಕರ ವಿಭಾಗ: 100 ಮೀ. ಓಟ: ವಿ.ಎ.ಶಶಿಕಾಂತ್ (ಬೆಂಗಳೂರು ಉತ್ತರ)–1, ಮಲಿಕ್ ರಿಹಾನ್ (ಬೆಂಗ ಳೂರು)–2, ಕೆ.ಪಿ.ಶರಣ್‌ದೀಪ್ (ಬೆಂಗ ಳೂರು ಉತ್ತರ)–3. ಕಾಲ: 10.70 ಸೆ. 400 ಮೀ. ಓಟ: ಮಹಾಂತೇಶ್ (ಆಳ್ವಾಸ್)–1, ಅರ್ಹಮ್ ಲುನಿಯಾ (ಅರ್ಜುನ್ ಟ್ರ್ಯಾಕ್ ಮತ್ತು ಫೀಲ್ಡ್)–2, ದೀಪಕ್ ಯಾದವ್ (ಮೈಸೂರು)–3. ಕಾಲ: 49.60 ಸೆ. 400 ಮೀ. ಹರ್ಡಲ್ಸ್: ಶರೊನ್ ಪೀಟರ್ (ಮೈಸೂರು)–1, ಎಂ.ನರಸಿಂಹ (ಬಳ್ಳಾರಿ)–2, ಶಾನ ವಾಜ್ (ಬೆಂಗಳೂರು ಉತ್ತರ)–3. ಕಾಲ: 1 ನಿ.01.20 ಸೆ. 110 ಮೀ. ಹರ್ಡಲ್ಸ್: ದಿಶಾಂತ್ ನಾಯ್ಕ್ (ಆಳ್ವಾಸ್)–1, ಎಂ.ಕೃಷಿಕ್ (ತುಮಕೂರು)–2, ಶರೋನ್ ಪೀಟರ್ (ಮೈಸೂರು)–3. ಕಾಲ: 15.40 ಸೆ. 1,500 ಮೀ. ಓಟ: ಸಂಗಮೇಶ್ (ಬೆಂಗಳೂರು ಉತ್ತರ)–1, ಎಂ.ಎಂ.ಸತೀಶ್ (ಆಳ್ವಾಸ್)–2, ತುಷಾರ್ ಬಿ (ಬೆಳಗಾವಿ)–3. ಕಾಲ: 4 ನಿ.18.70 ಸೆ. ಟ್ರಿಪಲ್ ಜಂಪ್: ಎಂ.ಲೋಕೇಶ್ (ಡಿವೈ ಇಎಸ್, ಬೆಂಗಳೂರು)–1, ರೋಹಿತ್ (ಆಳ್ವಾಸ್)–2, ಜಫರ್ ಸರ್ವಾರ್ (ಬೆಳ ಗಾವಿ)–3. ದೂರ: 13.66 ಮೀ.
ಜಾವೆಲಿನ್ ಥ್ರೋ: ಕಿರಣ್ ನಾಗೇಗೌಡ (ಆಳ್ವಾಸ್)–1, ಎಂ.ಲೋಕೇಶ್ (ಡಿವೈ ಇಎಸ್ ಬೆಂಗಳೂರು)–2, ಓಂಕಾರ್ ಬಿ (ಬೆಳಗಾವಿ)–3. ದೂರ: 24.62 ಮೀ.
ಲಾಂಗ್‌ಜಂಪ್: ಎಂ.ಲೋಕೇಶ್ (ಡಿವೈಇಎಸ್, ಬೆಂಗಳೂರು)–1, ಮೊಹ ಮ್ಮದ್ ಯಾಸೀನ್ (ಅರ್ಜುನ್ ಟ್ರ್ಯಾಕ್ ಮತ್ತು ಫೀಲ್ಡ್)–2, ಅಮೋಘ್ ಗೌಡ (ಬೆಂಗಳೂರು ನಗರ)–3. ದೂರ: 6.50 ಮೀ. ಡಿಸ್ಕಸ್ ಥ್ರೋ: ನಾಗೇಂದ್ರ ಅಣ್ಣಪ್ಪ ನಾಯ್ಕ್ (ಆಳ್ವಾಸ್)–1, ಮೋಹಿತ್ ಎನ್.ರೈ (ಮೈಸೂರು)–2, ಕಾರ್ತಿಕ್ (ಬೆಂಗಳೂರು ಉತ್ತರ)–3. ದೂರ: 51.98 ಮೀ. ಶಾಟ್‌ಪಟ್: ನಾಗೇಂದ್ರ ಅಣ್ಣಪ್ಪ ನಾಯ್ಕ್ (ಆಳ್ವಾಸ್)–1, ಕಾರ್ತಿಕ್ (ಬೆಂಗಳೂರು ಉತ್ತರ)–2, ರಾಕೇಶ್ ಜಾಧವ್ (ಕಲಬುರ್ಗಿ)–3. ದೂರ: 16.85 ಮೀ. 2000 ಮೀ. ಸ್ಟೀಪಲ್‌ಚೇಸ್: ಸಂಗಮೇಶ್ (ಡಿವೈ ಇಎಸ್, ಬೆಂಗಳೂರು)–1, ಶಿವಾಜಿ ಕೃಷ್ಣೋಜಿ ಜಾಧವ್ (ಧಾರವಾಡ)–2, ಡಿ.ಸಿ.ಈಶ್ವರ್ (ಧಾರವಾಡ)–3 ಕಾಲ: 6 ನಿ.42.90 ಸೆ.
ಬಾಲಕಿಯರ ವಿಭಾಗ: 100 ಮೀ. ಓಟ: ಪಿ.ಕೆ.ನೀತಾ (ಮೈಸೂರು)–1, ಆರ್.ಮೋನಿಕಾ (ಡಿವೈಇಎಸ್, ಬೆಂಗಳೂರು)–2, ಸಂಜನಾ ಆನಂದ್ (ಧಾರವಾಡ)–3. ಕಾಲ: 13.00 ಸೆ. 400 ಮೀ. ಓಟ: ಪ್ರಿಯಾ ಮೋಹನ್ (ಅರ್ಜುನ್ ಟ್ರ್ಯಾಕ್ ಮತ್ತು ಫೀಲ್ಡ್, ಬೆಂಗಳೂರು)–1, ಕೀರ್ತನಾ (ಉಡುಪಿ)–2, ಶ್ರಾವಣಿ ಭಾಟೆ (ಬೆಳಗಾವಿ)–3. ಕಾಲ: 57.10 ಸೆ. 2000 ಮೀ. ಸ್ಟೀಪಲ್ ಚೇಸ್: ಪಿ.ಚೈತ್ರಾ (ಆಳ್ವಾಸ್)–1, ಎನ್.ಶ್ರಾವಣಿ (ಮೈಸೂರು)–2, ಸಿ.ವಿ.ರಮ್ಯಾ (ಮೈಸೂರು)–3. ಕಾಲ: 8 ನಿ. 0.80 ಸೆ.
1,500 ಮೀ. ಓಟ: ಪಿ.ಚೈತ್ರಾ (ಆಳ್ವಾಸ್)–1, ಶ್ರುತಿ ನಾರಾಯಣ್ (ಬೆಳಗಾವಿ)–2, ಸಿ.ಪುಷ್ಪಾ (ಮೈಸೂರು)–3. ಕಾಲ: 5 ನಿ.23.10 ಸೆ. ಲಾಂಗ್‌ಜಂಪ್: ಝೀನತ್ (ಡಿವೈಇಎಸ್, ಬೆಂಗಳೂರು)–1, ಮಂಜುಳಾ ರಂಗಪ್ಪ (ಡಿವೈಇಎಸ್, ಕೊಪ್ಪಳ)–2, ಎಚ್.ಕೆ.ಸಂಧ್ಯಾ (ಮೈಸೂರು)–3. ದೂರ: 4.70 ಮೀ. ಶಾಟ್‌ಪಟ್: ನಿಶೆಲ್ ಡೆಲ್ಫಿನಾ ಡಿಸೋಜಾ (ದಕ್ಷಿಣ ಕನ್ನಡ)–1, ವಿಜಯಲಕ್ಷ್ಮಿ (ದಕ್ಷಿಣ ಕನ್ನಡ)–2, ಜಿ.ಕೆ.ಸೋನಿಕಾ (ಮೈಸೂರು)–3. ದೂರ: 11.17 ಮೀ. ಹೈಜಂಪ್: ಪಲ್ಲವಿ (ಆಳ್ವಾಸ್)–1, ಎಂ.ಎಸ್.ಸಿಂಚನಾ (ಆಳ್ವಾಸ್)–2, ಎನ್.ಎನ್.ಜ್ಞಾನಶ್ರೀ (ಬೆಂಗಳೂರು)–3. ಎತ್ತರ: 1.54 ಮೀ. 5000 ಮೀ. ನಡಿಗೆ: ಧನುಷಾ ಶೆಟ್ಟಿ (ದಕ್ಷಿಣ ಕನ್ನಡ)–1, ಡಿ.ಸಿ.ಚಂದನಾ (ಕೊಡಗು)–2 ಕಾಲ: 30 ನಿ.36.30 ಸೆ.


ಬೇಸಿಗೆಯಲ್ಲಿ ಬರುವ ರೋಗಗಳ ಬಗ್ಗೆ ಎಚ್ಚರ!
ಬೇಸಿಗೆಯಲ್ಲಿ ಬರುವ ರೋಗಗಳ ಬಗ್ಗೆ ಎಚ್ಚರ!
LK   ¦    Mar 07, 2018 02:31:30 PM (IST)
ಸಾಮಾನ್ಯವಾಗಿ ಹೆಚ್ಚಿನ ರೋಗಗಳು ಕಾಣಿಸಿಕೊಳ್ಳುವುದು ಬೇಸಿಗೆಯ ದಿನಗಳಲ್ಲೇ. ಈ ದಿನಗಳಲ್ಲಿ ಹೆಚ್ಚಾಗಿ ಜನರು ಸಾಂಕ್ರಾಮಿಕ ರೋಗಗಳಿಗೆ ತುತ್ತಾಗುತ್ತಾರೆ. ಕುಡಿಯುವ ನೀರು, ಕಚ್ಚುವ ಸೊಳ್ಳೆ, ಅಶುಚಿತ್ವ ಹೀಗೆ ಎಲ್ಲವೂ ಒಂದಲ್ಲ ಒಂದು ರೀತಿಯ ಕಾಯಿಲೆಯನ್ನು ಹರಡಿ ನಮ್ಮ ಪ್ರಾಣಕ್ಕೂ ಸಂಚಕಾರ ತಂದರೆ ಅಚ್ಚರಿಪಡಬೇಕಾಗಿಲ್ಲ.
ಬೇಸಿಗೆಯ ದಿನಗಳಲ್ಲಿ ಅದರಲ್ಲೂ ಪಟ್ಟಣಗಳಲ್ಲಿ ಶುಚಿತ್ವದ ಕೊರತೆಯಿಂದಾಗಿ ಸೊಳ್ಳೆಗಳು ಹೆಚ್ಚಾಗುತ್ತವೆ. ಈ ಸೊಳ್ಳೆಗಳು ಕಚ್ಚಿದರೆ ಯಾವ ಕಾಯಿಲೆಗಳು ಬೇಕಾದರೂ ನಮಗೆ ತಗಲಬಹುದು. ಇನ್ನು ಕುಡಿಯುವ ನೀರಿಗೆ ಸಮಸ್ಯೆ ಎದುರಾಗುವುದರಿಂದಾಗಿ ಕೆಲವೊಮ್ಮೆ ಕಲುಷಿತ ನೀರು ಮಿಶ್ರವಾಗಿ ಅವು ನಮ್ಮನ್ನು ಹಾಸಿಗೆ ಹಿಡಿಯುವಂತೆ ಮಾಡಲುಬಹುದು. ಬೇಸಿಗೆಯಲ್ಲಿ ನೀರಿನಿಂದ ಹರಡುವ ಕಾಯಿಲೆಯಲ್ಲಿ ಫ್ಲೋರೊಸಿಸ್ ಗೆ ಅಗ್ರಸ್ಥಾನವಿದೆ. ಇದು ಕುಡಿಯುವ ನೀರಿನಿಂದ, ಸೇವಿಸುವ ವಿವಿಧ ಬಗೆಯ ಆಹಾರ ಹಾಗೂ ಕಾರ್ಖಾನೆಗಳು ಉಗುಳುವ ತ್ಯಾಜ್ಯಗಳಿಂದ ಹೆಚ್ಚಾಗಿ ಹರಡುತ್ತಿದೆ. ಇಷ್ಟಕ್ಕೂ ಈ ರೋಗ ಏಕೆ ಮತ್ತು ಹೇಗೆ ಹರಡುತ್ತದೆ ಎಂಬುದನ್ನು ನೋಡಿದರೆ ಈ ರೋಗದ ಕುರಿತಂತೆ ಮಾಹಿತಿಗಳು ಲಭ್ಯವಾಗುತ್ತವೆ.
ವೈದ್ಯರು ಹೇಳುವಂತೆ ಇದೊಂದು ಸಾರ್ವಜನಿಕ ಆರೋಗ್ಯ ಸಮಸ್ಯೆಯಾಗಿದ್ದು, ಕುಡಿಯುವ ನೀರಿನಲ್ಲಿ ಫ್ಲೋರೈಡ್ ಅಂಶ ಜಾಸ್ತಿ ಇರುವ ಕಡೆ ಹೆಚ್ಚಾಗಿ ಕಂಡು ಬರುತ್ತದೆ. ಇದರಿಂದ ಮೂರು ಬಗೆಯ ಕಾಯಿಲೆ ಹರಡುವ ಲಕ್ಷಣ ಗೋಚರವಾಗುತ್ತದೆ. ಹಲ್ಲುಗಳು ಕಂದು ಬಣ್ಣಕ್ಕೆ ತಿರುಗಿ ಸಣ್ಣಸಣ್ಣರಂಧ್ರಗಳು ನಿರ್ಮಾಣವಾಗಬಹುದು. ಮೂಳೆ, ಕೀಲು ನೋವು ಹಾಗೂ ಜಡತ್ವ ಹೆಚ್ಚುವುದು. ಕೈಕಾಲುಗಳ ಊನತೆ ಉಂಟಾಗುತ್ತದೆ. ಫ್ಲೋರೊಸಿಸ್ ಕಾಯಿಲೆ ವಾಸಿಮಾಡಲು ಸಾಧ್ಯವಾಗದ ಶಾಶ್ವತ ಕಾಯಿಲೆಯಾಗಿರುವುದರಿಂದ ಪ್ರತಿಯೊಬ್ಬರೂ ಇದರತ್ತ ಎಚ್ಚರಿಕೆ ವಹಿಸುವುದು ಅಗತ್ಯವಾಗಿದೆ.
ತಾವು ತಿನ್ನುವ ಆಹಾರ, ಕುಡಿಯುವ ನೀರು ಶುದ್ಧವೋ ಎಂದು ಪರಿಶೀಲಿಸಿ ನೋಡುವ ತಾಳ್ಮೆಯೂ ಇಲ್ಲದೆ ಎಲ್ಲೆಂದರಲ್ಲಿ ಸಿಕ್ಕ ಪದಾರ್ಥಗಳನ್ನು ತಿನ್ನುವ ಕೆಟ್ಟ ಅಭ್ಯಾಸ ಇರುವವರಿಗೆ, ನೀರಿನ ಶುದ್ಧತೆಯನ್ನು ನೋಡದೆ ಕುಡಿಯುವವರಿಗೆ ಈ ರೋಗ ಬರುವ ಸಾಧ್ಯತೆ ಹೆಚ್ಚಿರುತ್ತದೆ. ಆದ್ದರಿಂದ ಕಾಯಿಲೆಯ ಬಗ್ಗೆ ಎಚ್ಚರ ವಹಿಸಬೇಕಲ್ಲದೆ, ಆಹಾರ ಮತ್ತು ನೀರನ್ನು ಸೇವಿಸುವಾಗ ಜಾಗ್ರತೆ ವಹಿಸುವುದು ಪ್ರತಿಯೊಬ್ಬರು ನೆನಪಿನಲ್ಲಿಟ್ಟುಕೊಳ್ಳಲೇ ಬೇಕಾದ ವಿಚಾರವಾಗಿದೆ.
ಈಗಾಗಲೇ ಈ ಫ್ಲೋರೋಸಿಸ್ ಎಂಬ ಕಾಯಿಲೆ ಕರ್ನಾಟಕದಲ್ಲಿ ಕಾಣಿಸಿಕೊಂಡಿದ್ದು, ಹಾಸನದ ಅರಸೀಕೆರೆ ತಾಲೂಕಿನಲ್ಲಿ ಕಳೆದ ವರ್ಷ ಕಂಡು ಬಂದಿತ್ತು. ಇದಕ್ಕೆ ಮುಖ್ಯ ಕಾರಣ ಕುಡಿಯುವ ನೀರು ಎಂಬುದು ದೃಢವಾಗಿತ್ತು.
ವೈದ್ಯರು ಹೇಳುವ ಪ್ರಕಾರ ತ್ಯಾಜ್ಯಗಳು, ಮಲ ಮೂತ್ರಗಳು ಕೆಲವೊಮ್ಮೆ ಕುಡಿಯುವ ನೀರಿನಲ್ಲಿ ಮಿಶ್ರವಾಗಿ ಸಾಂಕ್ರಾಮಿಕ ರೋಗದ ಕೀಟಾಣುಗಳು ದೇಹವನ್ನು ಸೇರಿ ಕಾಯಿಲೆ ಬಾಧಿಸಬಹುದು. ಕಾಯಿಲೆ ಬಂದ ಬಳಿಕ ಅದು ನಮಗೆ ಫ್ಲೋರೋಸಿಸ್ ಎಂಬುದು ಗೊತ್ತಾಗುವ ಹೊತ್ತಿಗೆ ಕೆಲವು ಸಮಯ ಹಿಡಿಯಬಹುದು. ತಡವಾಗಿ ವೈದ್ಯರ ಬಳಿಗೆ ತೆರಳಿದರೆ ಚಿಕಿತ್ಸೆ ನೀಡಿ ಉಳಿಸಿಕೊಳ್ಳುವುದು ಕಷ್ಟದ ಕೆಲಸವಾಗಿ ಪರಿಣಮಿಸುವ ಸಾಧ್ಯತೆಯಿದೆ. ಫ್ಲೋರೋಸಿಸ್ ಕಾಯಿಲೆ ವಾಸಿಯಾಗದ ಕಾಯಿಲೆಯಾಗಿದ್ದು, ನಿಯಂತ್ರಣ ಮಾಡಲಷ್ಟೇ ಸಾಧ್ಯವಿರುವುದರಿಂದ ಪ್ರತಿಯೊಬ್ಬರೂ ಇದರತ್ತ ಎಚ್ಚರ ವಹಿಸುವುದು ಅಗತ್ಯ.
ಆದ್ದರಿಂದ ಕುಡಿಯುವ ನೀರು ಶುದ್ಧವಾಗಿದೆಯೋ? ಆಹಾರವೂ ಶುಚಿಯಾಗಿದೆಯೋ ಎಂಬುದನ್ನು ಮನದಟ್ಟು ಮಾಡಿಕೊಂಡು ಸೇವಿಸಬೇಕು. ರಸ್ತೆಬದಿಯ ಆಹಾರ ಸೇವನೆಯನ್ನು ನಿಲ್ಲಿಸಬೇಕು. ಶುದ್ಧೀಕರಿಸಿದ ನೀರನ್ನು ಕುಡಿಯಬೇಕು. ಮನೆಯಲ್ಲಿ ನೀರನ್ನು ಕುದಿಸಿ ಆರಿಸಿ ಸೇವಿಸಬೇಕು. ಮನೆಗೆ ಸರಬರಾಜಾಗುವ ನೀರನ್ನು ನೇರವಾಗಿ ಸೇವಿಸುವುದನ್ನು ನಿಲ್ಲಿಸಬೇಕು. ಹೀಗೆ ಕೆಲವೊಂದು ಕ್ರಮಗಳನ್ನು ಕೈಗೊಂಡರೆ ಫ್ಲೋರೋಸಿಸ್ ಬರದಂತೆ ತಡೆಯಲು ಸಾಧ್ಯವಾಗುತ್ತದೆ.
ದುಡಿಮೆಗೆ ಹೆಚ್ಚಿನ ಆದ್ಯತೆ ನೀಡುವ ನಾವು. ನಮ್ಮ ಆರೋಗ್ಯದ ಬಗ್ಗೆಯೂ ಹೆಚ್ಚಿನ ಗಮನಹರಿಸಲೇ ಬೇಕಾಗುತ್ತದೆ. ಸ್ವಲ್ಪ ಎಡವಿದರೂ ಕಾಯಿಲೆಗಳು ಬಾಧಿಸುವುದಂತು ಖಚಿತ. ಈ ಬಾರಿ ಬೇಸಿಗೆಯಲ್ಲಿ ಉಷ್ಣಾಂಶ ಹೆಚ್ಚಾಗುವ ಸಾಧ್ಯತೆಯನ್ನು ಹವಮಾನ ಇಲಾಖೆ ಪ್ರಕಟಿಸಿದೆ. ಮಳೆ ಸಕಾಲದಲ್ಲಿ ಬಾರದೆ ಹೋದರೆ ಸಮಸ್ಯೆ ತಪ್ಪಿದಲ್ಲ. ಆದ್ದರಿಂದ ಪ್ರತಿಯೊಬ್ಬರೂ ಆರೋಗ್ಯದತ್ತ ಎಚ್ಚರವಾಗಿರುವುದು ಒಳಿತು.
ಮನರಂಜನೆ


ಪೋಷಕಾಂಶಗಳ ಆಗರ ಈ ಡ್ರೈ ಪ್ರೂಟ್ಸ್
April 3, 2019
Facebook Twitter Google+ LinkedIn StumbleUpon Tumblr Pinterest Reddit VKontakte Odnoklassniki Pocket WhatsApp
ಬೆಂಗಳೂರು, ಏ.03:
ಡ್ರೈ ಪ್ರೂಟ್ಸ್ ಗಳ ಬಗ್ಗೆ ತಿಳಿಯದವರಾರು ಹೇಳಿ? ಡ್ರೈ ಪ್ರೂಟ್ಸ್ ಗಳ ಸೇವನೆಯಿಂದ ನಮ್ಮ ದೇಹಕ್ಕೆ ಸಿಗುವಂತಹ ಪೋಷಕಾಂಶಗಳು ಅಧಿಕ ಅದರಲ್ಲೂ ಇದನ್ನು ಪ್ರತಿದಿನ ಸೂಕ್ತ ಕ್ರಮದಲ್ಲಿ ಸೇವನೆ ಮಾಡುವುದರಿಂದ ಆರೋಗ್ಯ ಹೆಚ್ಚಿಸಬಹುದು. ಯಾಕೆಂದರೆ ನಿಯಮಿತವಾಗಿ ಡ್ರೈ ಪ್ರೂಟ್ಸ್ ತಿನ್ನುವುದರಿಂದ ಅದರಲ್ಲಿರುವಂತ ಎಲ್ಲಾ ರೀತಿಯ ಪೋಷಕಾಂಶಗಳು ನಮ್ಮ ದೇಹಕ್ಕೆ ಸಿಗುತ್ತದೆ. ಡ್ರೈ ಪ್ರೂಟ್ಸ್ ಸ್ವಲ್ಪ ಮಟ್ಟಿಗೆ ದುಬಾರಿಯೆಂದು ಅನಿಸಿದರೂ ಇದು ಹೆಚ್ಚು ಆರೋಗ್ಯಕರವಾದುದು ಎಂಬುದರಲ್ಲಿ ಎರಡು ಮಾತಿಲ್ಲ.
ಬಾದಾಮಿ, ಗೋಡಂಬಿ, ತೆಂಗಿನಕಾಯಿ, ಕಡಲೆಕಾಯಿಗಳು, ಗಸಗಸೆ ಬೀಜಗಳು,ಅಗಸೆ ಬೀಜಗಳು (ಲಿನ್ ಸೀಡ್ಸ್), ಪಿಸ್ತಾ, ಕುಂಬಳಕಾಯಿ ಬೀಜಗಳು, ಸೂರ್ಯಕಾಂತಿಗಳ ಬೀಜಗಳು, ವಾಲ್ ನಟ್ ಮುಂತಾದ ಡ್ರೈ ಪ್ರೂಟ್ಸ್ ಗಳಲ್ಲಿ ದೇಹಕ್ಕೆ ಅಗತ್ಯವಿರುವಂತಹ ನಾರಿನಾಶಂ, ವಿಟಮಿನ್ ಬಿ, ವಿಟಮಿನ್ ಇ, ಖನಿಜಾಂಶಗಳಾಗಿರುವ ಕಬ್ಬಿಣ, ಸತು, ಪೊಟಾಶಿಯಂ, ಮೆಗ್ನಿಶಿಯಂ, ಆ್ಯಂಟಿಆಕ್ಸಿಡೆಂಟ್ ಖನಿಜಾಂಶಗಳು ಮತ್ತು ಆ್ಯಂಟಿಆಕ್ಸಿಡೆಂಟ್ ಗಳು ಸಮೃದ್ಧವಾಗಿದೆ.
ಡ್ರೈ ಪ್ರೂಟ್ಸ್ ಸೇವನೆಯಿಂದ ದೇಹಕ್ಕೆ ಅಗುವಂತಹ ಇನ್ನಿತರ ಪ್ರಯೋಜನಗಳನ್ನು ನಾವಿಂದು ತಿಳಿಯೋಣ..
ಶಕ್ತಿ ಹಾಗೂ ಪೋಷಕಾಂಶಗಳ ಆಗರವಾಗಿರುವ ಡ್ರೈ ಪ್ರೂಟ್ಸ್ ನಲ್ಲಿರುವ ಏಕಪರ್ಯಾಪ್ತ ಕೊಬ್ಬಿನಾಮ್ಲಗಳು ಕೆಟ್ಟ ಕೊಲೆಸ್ಟ್ರಾಲ್ ಕಡಿಮೆ ಮಾಡಿ, ಒಳ್ಳೆಯ ಕೊಲೆಸ್ಟ್ರಾಲ್ ನ್ನು ಹೆಚ್ಚಿಸುವಲ್ಲಿ ಸಹಕಾರಿ. ಜೊತೆಗೆ ಪಾರ್ಶ್ವವಾಯು ತಡೆಗಟ್ಟುವ ಸಾಮರ್ಥ್ಯ ಇದಕ್ಕಿದೆ. ಉರಿಯೂತ ಶಮನಕಾರಿ ಗುಣಗಳನ್ನು ಹೊಂದಿರುವ ಇವು ರಕ್ತದೊತ್ತಡ, ಸ್ತನ, ಕರುಳು ಮತ್ತು ಪ್ರೊಸ್ಟೇಟ್ ಕ್ಯಾನ್ಸರ್ ವಿರುದ್ಧ ಹೋರಾಡುತ್ತದೆ. ಇದರ ಜೊತೆಗೆ ಸಂಧಿವಾತ, ಅಲ್ಝೈಮರ್ ಹಾಗೂ ಖಿನ್ನತೆ ವಿರುದ್ಧ ಹೋರಾಡಲು ಇವು ಸಹಕಾರಿ.
ಡ್ರೈ ಪ್ರೂಟ್ಸ್ ನಲ್ಲಿರುವ ಅಧಿಕ ಪ್ರಮಾಣದ ಪೊಟಾಶಿಯಂ, ಮೆಗ್ನಿಶಿಯಂ, ಕ್ಯಾಲ್ಸಿಯಂ, ಕಬ್ಬಿಣ, ಮೆಗ್ನಿಶಿಯಂ,ಫ್ಲೋರೈಡ್, ಸತು, ಸೆಲೆನಿಯಂ ನಿಂದಲೂ ದೇಹಕ್ಕೆ ಅಗಾಧ ರೀತಿಯ ಪ್ರಯೋಜನ ಇರುವುದಂತೂ ನಿಜ. ಮೆಗ್ನಿಶಿಯಂ ಫ್ರೀರ್ಯಾಡಿಕಲ್ ವಿರುದ್ಧ ಹೋರಾಡುತ್ತದೆ ಮತ್ತು ಪೊಟಾಶಿಯಂ ಹೃದಯಬಡಿತ, ರಕ್ತದೊತ್ತಡ ನಿಯಂತ್ರಿಸುತ್ತದೆ. ಇನ್ನು ತಾಮ್ರವು ಕೆಂಪು ರಕ್ತದ ಕಣಗಳನ್ನು ಉತ್ಪಾದಿಸುತ್ತದೆ.
ಕೊಲೆಸ್ಟ್ರಾಲ್ ನಿಯಂತ್ರಕವಾಗಿಯೂ ಈ ಡ್ರೈ ಪ್ರೂಟ್ಸ್ ಗಳು  ಕಾರ್ಯನಿರ್ವಹಿಸುತ್ತದೆ. ಅಷ್ಟೇ ನಿಯಮಿತವಾಗಿ ಡ್ರೈ ಪ್ರೂಟ್ಸ್  ಸೇವಸುವುದರಿಂದ ದೇಹದಲ್ಲಿರುವ ರಕ್ತದೊತ್ತಡ ನಿಯಂತ್ರಣದಲ್ಲಿರುತ್ತದೆ. ಇದರ ಜೊತೆಗೆ ಡ್ರೈ ಪ್ರೂಟ್ಸ್ ಗಳು  ಚರ್ಮ, ದಂತ ಸಮಸ್ಯೆ, ಎಲುಬು ಸವೆಯುವಂತಹ ಹಲವು ರೀತಿಯ  ಕಾಯಿಲೆಯಿಂದ ದೂರವಿರಲು ಇದು ಸಹಕಾರಿಸುತ್ತದೆ.
ಇಷ್ಟೆಲ್ಲಾ ಪ್ರಯೋಜನಗಳನ್ನು ಹೊಂದಿರುವ ಡ್ರೈ ಪ್ರೂಟ್ಸ್ ತಿನ್ನಲೇ ಇರಲು ಅದು ಹೇಗೆ ತಾನೇ ಸಾಧ್ಯ? ಒಂದು ಹಿಡಿಯಷ್ಟು ಡ್ರೈ ಪ್ರೂಟ್ಸ್ ತಿನ್ನಿ, ಉತ್ತಮ ಆರೋಗ್ಯ ಪಡೆಯಿರಿ.
#balkaninews #dryfurits #dryfruitsadvantages #dryfruitsuseful #dryfuritsimages
Tags


ಮಹಿಳೆಯರ ʼಅನೈತಿಕʼ ಸಂಬಂಧಕ್ಕೆ ಇದಂತೆ ಕಾರಣ
  25-04-2019 2:51PM IST    /     No Comments    /     Posted In: Latest News , Special
ವಿವಾಹೇತರ ಡೇಟಿಂಗ್ ಆಪ್ ಗ್ಲೀಡನ್ ಕೆಲ ಭಾರತೀಯ ಮಹಿಳೆಯರು ಪತಿಗೆ ಏಕೆ ಮೋಸ ಮಾಡ್ತಾರೆ ಎಂಬುದನ್ನು ಹೇಳಿದೆ. ಅದ್ರ ಪ್ರಕಾರ ಭಾರತದ ಶೇಕಡಾ 10ರಷ್ಟು ಮಹಿಳೆಯರು ಪತಿಗೆ ಮೋಸ ಮಾಡಲು ಕಾರಣ ಮನೆ ಕೆಲಸ. ಮನೆ ಕೆಲಸದಲ್ಲಿ ಪತಿ ನೆರವಾಗುವುದಿಲ್ಲ ಎನ್ನುವ ಕಾರಣಕ್ಕೆ ಪತಿಗೆ ಮೋಸ ಮಾಡ್ತಾರಂತೆ.
ಭಾರತದ ಸುಮಾರು ಐದು ಲಕ್ಷ ಜನರು ಗ್ಲೀಡನ್ ಆಪ್ ಬಳಕೆ ಮಾಡ್ತಾರೆ. ಮಹಿಳೆಯರು ಏಕೆ ವ್ಯಭಿಚಾರ ಮಾಡ್ತಾರೆ ಎಂಬ ಪ್ರಶ್ನೆಗೆ ಸಮೀಕ್ಷೆಯಲ್ಲಿ ಉತ್ತರ ಹುಡುಕುವ ಪ್ರಯತ್ನ ನಡೆದಿದೆ. ಬೆಂಗಳೂರು, ಮುಂಬೈ, ಕೋಲ್ಕತ್ತಾದಂತಹ ಮಹಾನಗರಗಳಲ್ಲಿ ಪತಿಗೆ ಮೋಸ ಮಾಡುವ ಮಹಿಳೆಯರ ಸಂಖ್ಯೆ ಹೆಚ್ಚಿದೆಯಂತೆ.
ಶೇಕಡಾ 10ರಲ್ಲಿ ನಾಲ್ಕು ಮಂದಿ ವಿಚಿತ್ರ ಉತ್ತರ ನೀಡಿದ್ದಾರೆ. ಅಪರಿಚಿತರ ಜೊತೆ ಮೋಜು, ಮಸ್ತಿ ಮಾಡಿದ ನಂತ್ರ ಸಂಗಾತಿ ಜೊತೆ ಸಂಬಂಧ ಗಟ್ಟಿಯಾಗಿದೆ ಎಂದಿದ್ದಾರೆ. ಗ್ಲೀಡನ್ ಬಳಕೆ ಮಾಡ್ತಿರುವ ಶೇಕಡಾ 20ರಷ್ಟು ಪುರುಷರು ಹಾಗೂ ಶೇಕಡಾ 13ರಷ್ಟು ಮಹಿಳೆಯರು ಸಂಗಾತಿಗೆ ಮೋಸ ಮಾಡುವುದನ್ನು ಒಪ್ಪಿಕೊಂಡಿದ್ದಾರೆ.
ಸುಮಾರು ಶೇಕಡಾ 77ರಷ್ಟು ಮಹಿಳೆಯರು ಪತಿಗೆ ಮೋಸ ಮಾಡಲು ಮದುವೆ ಬೇಸರ ತಂದಿದ್ದು ಕಾರಣ ಎಂದಿದ್ದಾರೆ. ಸಂಸಾರದಲ್ಲಿ ಬೇಸರ ಬಂದಿತ್ತು. ಹೊಸ ಸಂಗಾತಿಯನ್ನು ಮನಸ್ಸು ಬಯಸುತ್ತಿತ್ತು. ಬದಲಾವಣೆಗಾಗಿ ಪತಿಗೆ ಮೋಸ ಮಾಡಿದ್ದೇವೆ ಎಂದಿದ್ದಾರೆ. ಸಮೀಕ್ಷೆ ಪ್ರಕಾರ ಒತ್ತಾಯದ ಮೂಲಕ ಮದುವೆಯಾದ ಸಲಿಂಗಕಾಮಿಗಳು ಈಗ ತಮ್ಮಿಷ್ಟದಂತೆ ಜೀವನ ಸಾಗಿಸಲು ಸಂಗಾತಿಗೆ ಮೋಸ ಮಾಡ್ತಿದ್ದಾರಂತೆ.


ಸೆಕ್ಸ್ ಬಳಿಕ, ಮಹಿಳೆಯರು ಈ ಕೆಲಸಗಳನ್ನು ಮಾತ್ರ ಮಾಡಲೇಬೇಕು!
Wellness
|
Published: Wednesday, May 30, 2018, 15:26 [IST]
ಮಹಿಳೆಯರು ಹೆಚ್ಚಾಗಿ ಸ್ವಚ್ಛತೆ ಬಗ್ಗೆ ಗಮನಹರಿಸುವವರು. ಮನೆಯಿಂದ ಹಿಡಿದು, ಮಕ್ಕಳು, ಕಚೇರಿ ಹೀಗೆ ಪ್ರತಿಯೊಂದು ಸ್ಥಳದಲ್ಲಿ ಮಹಿಳೆಯರು ಸ್ವಚ್ಛತೆಗೆ ಮೊದಲ ಆದ್ಯತೆ ನೀಡುವರು. ಅದೇ ಅವರು ನಾಲ್ಕು ಗೋಡೆಗಳ ಮಧ್ಯೆ ನಡೆಯುವ ಲೈಂಗಿಕ ಕ್ರಿಯೆಗೆ ಮೊದಲು ಅಥವಾ ಬಳಿಕ ಎಷ್ಟು ಸ್ವಚ್ಛವಾಗಿರುವರು ಎನ್ನುವುದು ಕೂಡ ಅತೀ ಅಗತ್ಯವಾಗಿದೆ. ಸ್ವಚ್ಛತೆ ಇಲ್ಲದೆ ಇರುವ ಕಾರಣದಿಂದಾಗಿ ಹೆಚ್ಚಿನ ಸಲ ಸೋಂಕು ಹರಡುವುದು.
ಹೌದು, ಹೆಚ್ಚಿನವರಿಗೆ ಈ ಬಗ್ಗೆ ಮಾಹಿತಿಯೇ ಇಲ್ಲ!, ಆದರೆ ಕೆಲವು ಕ್ರಮಗಳನ್ನು ಮಾತ್ರ ನೈರ್ಮಲ್ಯ ಹಾಗೂ ಆರೋಗ್ಯದ ದೃಷ್ಟಿಯಿಂದ ಅನುಸಸಿರುವುದು ಅವಶ್ಯವಾಗಿದೆ. ಇಂದಿನ ಲೇಖನದಲ್ಲಿ ಇಂತಹ ಕೆಲವು ಕ್ರಮಗಳನ್ನು ಸೂಚಿಸಲಾಗಿದ್ದು ಪ್ರತಿ ವಿವಾಹಿತೆ ಕಡ್ಡಾಯವಾಗಿ ಪಾಲಿಸಬೇಕಾದ ಕ್ರಮಗಳಾಗಿವೆ.
ಸ್ವಚ್ಛತಾ ಕ್ರಮಗಳನ್ನು ಅನುಸರಿಸದೇ ಇರುವ ಮೂಲಕ ಕೆಲವಾರು ತೊಂದರೆಗಳು ಎದುರಾಗುತ್ತವೆ. ವಿಶೇಷವಾಗಿ ಸೆಕ್ಸ್ ಸಮಯದಲ್ಲಿ ಗುಪ್ತಾಂಗದ ಭಾಗದಲ್ಲಿ ಘರ್ಣಣೆಯ ಕಾರಣ ಈ ಭಾಗದ ಅಂಗಾಂಶಗಳು ಕೊಂಚ ಊದಿಕೊಳ್ಳುತ್ತವೆ ಹಾಗೂ ಸೋಂಕಿಗೆ ಸುಲಭವಾಗಿ ತೆರೆದುಕೊಳ್ಳುತ್ತದೆ.
ಆದ್ದರಿಂದ ಕೆಲವು ಕ್ರಮಗಳನ್ನು ಇದುವರೆಗೆ ಕೈಗೊಳ್ಳುತ್ತಾ ಬಂದಿದ್ದು ಇವು ತಪ್ಪಾಗಿರಬಹುದು ಅಥವಾ ಕೆಲವು ಅಗತ್ಯ ಕ್ರಮದ ಬಗ್ಗೆ ಮಾಹಿತಿಯೇ ಇಲ್ಲದೇ ಇದನ್ನು ಕೈಗೊಳ್ಳದೇ ಇರಬಹುದು. ಇವೆರಡರಿಂದಲೂ ಸೋಂಕು, ವಿಶೇಷವಾಗಿ ಶಿಲೀಂಧ್ರದ ಸೋಂಕು ಹರಡುವ ಸಾಧ್ಯತೆ ಹೆಚ್ಚುತ್ತದೆ. ಬನ್ನಿ, ಈ ಬಗ್ಗೆ ಪ್ರತಿ ಮಹಿಳೆಯೂ ಅರಿತಿರಬೇಕಾದ ಕೆಲವು ಅಗತ್ಯ ಮಾಹಿತಿಗಳನ್ನು ನೋಡೋಣ....
ಸೆಕ್ಸ್ ಬಳಿಕ ಶೌಚಾಲಯಕ್ಕೆ ಹೋಗಿ...
ಮಿಲನದ ಸಮಯದಲ್ಲಿ ಎಷ್ಟು ಬೇಡವೆಂದರೂ, ಯಾವುದೇ ಕ್ರಮ ಕೈಗೊಂಡರೂ ಕೆಲವಾರು ಬ್ಯಾಕ್ಟೀರಿಯಾಗಳು ಶರೀರವನ್ನು ಪ್ರವೇಶಿಸಿಯೇ ಇರುತ್ತವೆ. ಈ ಭಾಗ ತೇವಭರಿತವಾಗಿರುವ ಕಾರಣ ಬ್ಯಾಕ್ಟೀರಿಯಾಗಳಿಗೆ ಸೂಕ್ತ ಮನೆ ದೊರತಂಗಾಗುತ್ತದೆ ಹಾಗೂ ಇವು ಶೀಘ್ರವಾಗಿ ಅಭಿವೃದ್ದಿಗೊಂಡು ಜನನಾಂಗದ ಮೂಲಕ ದೇಹದ ಇನ್ನಷ್ಟು ಒಳಭಾಗವನ್ನು ಪ್ರವೇಶಿಸಿ ಭಾರೀ ಸೋಂಕಿಗೆ ಕಾರಣವಾಗಬಹುದು. ಆದ್ದರಿಂದ ಈ ಬ್ಯಾಕ್ಟೀರಿಯಾಗಳನ್ನು ಬಾಗಿಲ ಹೊಸ್ತಿಲಿನಿಂದಲೇ ಒದ್ದು ಓಡಿಸಲು ಸುಲಭವಾದ ಮಾರ್ಗವೆಂದರೆ ಮಿಲನದ ಬಳಿಕ ತಕ್ಷಣವೇ ಮೂತ್ರ ವಿಸರ್ಜಿಸುವುದು. ಈ ಕೆಲಸ ಇನ್ನಷ್ಟು ಸುಲಭವಾಗಿಸಲು ಮಿಲನಕ್ಕೂ ಅರ್ಥ ಅಥವಾ ಒಂದು ಘಂಟೆ ಮುನ್ನ ಚೆನ್ನಾಗಿ ನೀರು ಕುಡಿಯಬೇಕು.
ಸೆಕ್ಸ್ ಬಳಿಕ ಒಂದು ಗ್ಲಾಸ್ ನೀರು ಕುಡಿಯಿರಿ
ಸೆಕ್ಸ್ ಬಳಿಕ ತಕ್ಷಣವೇ ಮಲಗದೇ ಕೊಂಚ ಅಡ್ಡಾಡಿದ ಬಳಿಕ ಮಲಗಬೇಕು. ಇದರಿಂದ ದೇಹದ ಎಲ್ಲಾ ಕಡೆ ರಕ್ತಸಂಚಾರ ಸುಗಮವಾಗಿ ನಡೆಯಲು ಸಾಧ್ಯವಾಗುತ್ತದೆ. ಹಾಗೂ ಒಂದು ಅಥವಾ ಎರಡು ಲೋಟ ನೀರು ಕುಡಿಯಬೇಕು. ಇದರಿಂದ ದೇಹದಿಂದ ತ್ಯಾಜ್ಯಗಳನ್ನು ಹೊರಹಾಕಲು ಹಾಗೂ ದೇಹದ ಇತರ ಚಟುವಟಿಕೆಗಳಿಗೆ ಅಗತ್ಯವಾದ ನೀರನ್ನು ಪಡೆಯಲು ನೆರವಾಗುತ್ತದೆ ಹಾಗೂ ತನ್ಮೂಲಕ ಮೂತ್ರನಾಳದಲ್ಲಿ ಉಂಟಾಗುವ ಸೋಂಕಿನಿಂದ ರಕ್ಷಣೆ ಪಡೆಯಬಹುದು.
ಆ ಮೇಲೆ ಸ್ವಲ್ಪ ಮೊಸರು ಸೇವಿಸಿ
ಮಿಲನದ ಬಳಿಕ ನೀವು ಯಾವ ಆಹಾರ ಸೇವಿಸುತ್ತೀರಿ ಎಂಬುದೂ ಮುಖ್ಯ. ಅತ್ಯಂತ ಸೂಕ್ತ ಆಯ್ಕೆ ಎಂದರೆ ಜೀರ್ಣಸ್ನೇಹಿ ಬ್ಯಾಕ್ಟೀರಿಯಾ ಅಥವಾ ಜೀರ್ಣಕ್ರಿಯೆಗೆ ಸಹಕರಿಸುವ ಬ್ಯಾಕ್ಟೀರಿಯಾಗಳಿರುವ ಆಹಾರಗಳು. ಮೊಸರು, ಕಿಮ್ಚಿ ಅಥವಾ ಕೊಂಬುಚಾ ಉತ್ತಮವಾಗಿವೆ. ಈ ಅಹಾರಗಳನ್ನು ಕೊಂಚ ಪ್ರಮಾಣದಲ್ಲಿ ಸೇವಿಸುವ ಮೂಲಕ ದೇಹದಲ್ಲಿ ಒಳ್ಳೆಯ ಬ್ಯಾಕ್ಟೀರಿಯಾಗಳು ಹೆಚ್ಚಿ ಶಿಲೀಂಧ್ರದ ಸೋಂಕು ತಗಲುವ ಸಾಧ್ಯತೆ ಇಲ್ಲವಾಗುತ್ತದೆ.
ಆ ಭಾಗದಲ್ಲಿ ಸೋಪು ಬಳಸಲೇಬೇಡಿ!
ಹೆಚ್ಚಿನ ಮಹಿಳೆಯರು ಅರಿವಿಲ್ಲದೇ ಮಾಡುತ್ತಾ ಬಂದಿರುವ ತಪ್ಪು ಇದು. ಈ ಭಾಗದಲ್ಲಿ ಸೆಕ್ಸ್ ಬಳಿಕ ಸೋಪು ಉಪಯೋಗಿಸಿ ತೊಳೆದುಕೊಳ್ಳಬಾರದು. ಮಿಲನದ ಬಳಿಕ ಮಾತ್ರವಲ್ಲ, ನಂತರದ ಅವಧಿಯಲ್ಲಿಯೂ ಸೋಪು ಬಳಸಬಾರದು. ಮಹಿಳೆಯರ ಗುಪ್ತಾಂಗ ತನ್ನನ್ನು ತಾನೇ ಸ್ವಚ್ಛಗೊಳಿಸಿಕೊಳ್ಳುವ ಅದ್ಭುತ ಶಕ್ತಿಯನ್ನು ಪಡೆದಿದೆ. ಸೋಪು ಅಥವಾ ಇತ್ತೀಚಿನ ದಿನಗಳಲ್ಲಿ ದೊರಕುತ್ತಿರುವ douche ಎಂಬ ವಸ್ತುವನ್ನು ಉಪಯೋಗಿಸಿದರೆ ಇದು ಗುಪ್ತಾಂಗದ ಒಳಭಾಗದ ಆಮ್ಲೀಯತೆ-ಕ್ಷಾರೀಯತೆಯ ಮಟ್ಟವನ್ನು ಅಳೆಯುವ ಪಿಎಚ್ ಮಟ್ಟವನ್ನು ಏರು ಪೇರುಗೊಳಿಸುತ್ತದೆ. ಇದರಿಂದ ನೈಸರ್ಗಿಕವಾಗಿ ಇರಬೇಕಾದ ತೇವ ಇಲ್ಲವಾಗಿ ಒಳಭಾಗ ತೀರಾ ಒಣಗುತ್ತದೆ ಅಥವಾ ಸೋಂಕಿಗೆ ಸುಲಭವಾಗಿ ತುತ್ತಾಗುತ್ತದೆ.
ಸಡಿಲವಾದ ಒಳ ಉಡುಪು ಧರಿಸಿ
ಇಂದಿನ ಹೆಚ್ಚಿನ ಒಳ ಉಡುಪುಗಳು ನೈಲಾನ್ ಅಥವಾ ಪಾಲಿಸ್ಟರ್ ನಿಂದ ತಯಾರಾಗುತ್ತವೆ. ಇವು ನೋಡಲಿಕ್ಕೆ ಮಾತ್ರ ಸುಂದರವೇ ಹೊರತು ಇದರ ಮೂಲಕ ಗಾಳಿಯಾಡದ ಕಾರಣ ಆರೋಗ್ಯಕರವಲ್ಲ. ಆದ್ದರಿಂದ ಮಿಲನದ ಬಳಿಕ ಈ ಉಡುಪುಗಳನ್ನು ತೊಟ್ಟರೆ ಗಾಳಿಯ ಕೊರತೆಯಿಂದ ಸೋಂಕು ಹರಡುವ ಸಾಧ್ಯತೆ ಹೆಚ್ಚುತ್ತದೆ. ಬದಲಿಗೆ ಸಡಿಲವಾದ ಹತ್ತಿಯ ಒಳ ಉಡುಪುಗಳೇ ಸೂಕ್ತ.
ಸೆಕ್ಸ್ ಬಳಿಕ ಯೋನಿ ತೊಳೆಯುವುದು
ಲೈಂಗಿಕ ಕ್ರಿಯೆ ಬಳಿಕ ತೆಗೆದುಕೊಳ್ಳಬೇಕಾದ ಮುಖ್ಯ ಕ್ರಮವೆಂದರೆ ಸೋಂಕಿನಿಂದ ನಿಮ್ಮನ್ನು ನೀವು ರಕ್ಷಿಸಿಕೊಳ್ಳುವುದು. ಕೇವಲ ಮೂತ್ರನಾಳದ ಸೋಂಕು ಮಾತ್ರವಲ್ಲ, ಬೇರೆ ರೀತಿಯ ಸೋಂಕು ನಿಮ್ಮ ದೇಹದೊಳಗೆ ಪ್ರವೇಶ ಮಾಡಬಹುದು. ಕಾಂಡೋಮ್ ಬಳಸಿದರೆ ಅದು ಇಬ್ಬರು ಸಂಗಾತಿಗಳನ್ನು ಕೂಡ ಲೈಂಗಿಕ ಸೋಂಕಿನಿಂದ ರಕ್ಷಿಸುವುದು. ಕಾಂಡೋಮ್ ಬಳಸದೆ ಇದ್ದರೆ ಆಗ ಸರಿಯಾದ ಸ್ವಚ್ಛತೆಯನ್ನು ಪಾಲಿಸಿ.
ತೇವವಾದ ವೈಪ್ಸ್ ಬಳಸದಿರಿ
ಥಟ್ಟನೇ ಒರೆಸಿ ಸ್ವಚ್ಛಗೊಳಿಸಲು ನೆರವಾಗುವ ವೆಟ್ ವೈಪ್ಸ್ ಎಂದು ಈಗ ಮಾರುಕಟ್ಟೆಯಲ್ಲಿ ಸಿಗುತ್ತಿರುವ ವಸ್ತುಗಳು ಬೆವರೊನ್ನೊರೆಸಿಕೊಳ್ಳಲು ಸೂಕ್ತವೇ ಹೊರತು ಮಿಲನದ ಬಳಿಕದ ಉಪಯೋಗಕ್ಕಲ್ಲ. ಈ ವೈಪ್ಸ್ ನಲ್ಲಿರುವ ಸುಗಂಧಕಾರಕ ಹಾಗೂ ಬೆವರನ್ನು ಹೀರಿಕೊಳ್ಳುಲು ಬಳಸುವ ಕೆಲವು ರಾಸಾಯನಿಕಗಳು ಸೂಕ್ಷ್ಮಭಾಗಕ್ಕೆ ಪ್ರಬಲವಾದ ಪರಿಣಾಮವುಂಟುಮಾಡಬಹುದು. ಆದ್ದರಿಂದ ಈ ಭಾಗವನ್ನು ಸ್ವಚ್ಛಗೊಳಿಸಲು ಒಂದು ಲೋಟ ನೀರಿನಲ್ಲಿ ಒಂದೆರಡು ಚಮಚ ಶಿರ್ಕಾ ಸೇರಿಸಿ ಸ್ವಚ್ಛ ಹತ್ತಿಯ ಬಟ್ಟೆಯಿಂದ ಒರೆಸಿಕೊಂಡರೆ ಬೇಕಾದಷ್ಟಾಯಿತು. ಮಿಲನದ ಬಳಿಕ ಕೈಗೊಳ್ಳಬೇಕಾದ ಕ್ರಮಗಳಲ್ಲಿ ಇದು ಅತ್ಯಂತ ಮಹತ್ವದ್ದಾಗಿದೆ.
ಬಿಸಿನೀರಿನ ಬದಲಿಗೆ ತಣ್ಣೀರಿನ ಸ್ನಾನ ಮಾಡಿ
ಸಾಮಾನ್ಯವಾಗಿ ಮಿಲನದ ಬಳಿಕ ಯೋನಿಯ ಸ್ನಾಯುಗಳು ಸಡಿಲವಾಗಿ ತೆರೆದ ಸ್ಥಿತಿಯಲ್ಲಿರುತ್ತವೆ. ಈ ಸಮಯದಲ್ಲಿ ಬಿಸಿನೀರಿನ ಸ್ನಾನ ಮಾಡುವುದು ಅಥವಾ ಬಿಸಿನೀರಿರುವ ಸ್ನಾನದ ತೊಟ್ಟಿಯಲ್ಲಿ ಮುಳುಗುವುದು ಸೋಂಕುಗಳಿಗೆ ಆಹ್ವಾನ ನೀಡಿದಂತಾಗುತ್ತದೆ. ಆದ್ದರಿಂದ ಬಿಸಿನೀರಿನ ಸ್ನಾನ ಬೇಡ.
ಸ್ವಚ್ಛತೆಗೆ ಮೊದಲ ಆದ್ಯತೆ ನೀಡಿ...
ದಂಪತಿಗಳು ಲೈಂಗಿಕ ಕ್ರಿಯೆಗೆ ಮೊದಲು ಮತ್ತು ನಂತರ ಜನನಾಂಗಗಳನ್ನು ಸ್ವಚ್ಛಗೊಳಿಸಿಕೊಂಡು ತಮ್ಮನ್ನು ತಾವು ಸೋಂಕುಗಳಿಂದ ಕಾಪಾಡಿಕೊಳ್ಳುವುದು ಅತ್ಯಗತ್ಯ. ಮಹಿಳೆಯರು ಸಹ ಸಂಭೋಗದ ನಂತರ ಮೂತ್ರ ವಿಸರ್ಜನೆ ಮಾಡಿ, ತಮ್ಮ ಜನನಾಂಗದಲ್ಲಿರುವ ಸೋಂಕನ್ನು ಹೊರ ಹಾಕುವ ಪ್ರಯತ್ನ ಮಾಡಬೇಕು.


ಡಿ-ಬಾಸ್ ಅಂದ್ರೆ ಅದು ದರ್ಶನ್: ನನಗೆ ಆಂಜನೇಯನೇ ಬಾಸ್
Team Udayavani,  Oct 8, 2018, 11:29 AM IST
ಅ
ಅ
ಅ
ಕನ್ನಡ ಚಿತ್ರರಂಗದಲ್ಲಿ ಆಗಾಗ ಒಂದಷ್ಟು ಪ್ರಶ್ನೆಗಳು ಎದ್ದೇಳುತ್ತಲೇ ಇರುತ್ತವೆ. ಎಲ್ಲರಿಗೂ ಗೊತ್ತಿರುವಂತೆ, “ಬಾಸ್’ ಎಂಬ ಪದ ಸಾಕಷ್ಟು ಕಡೆ ಓಡಾಡಿದೆ. ಕನ್ನಡ ಚಿತ್ರರಂಗದಲ್ಲಿ ನಿಜವಾಗಿ “ಬಾಸ್’ ಅಂತ ಕರೆಯೋದು ಯಾರನ್ನ, ಹಾಗೆ ಕರೆಸಿಕೊಳ್ಳುವುದು ಯಾರು? ಇದು ಸಾಕಷ್ಟು ಗೊಂದಲ ಮೂಡಿಸಿರುವ ಪ್ರಶ್ನೆ. ಈ ಬಗ್ಗೆ ಯಾರೂ ಸಹ ಉತ್ತರಿಸಿಲ್ಲ. ಹಾಗೆಯೇ ನಾನೇ “ಬಾಸ್’ ಅಂತ ಯಾರೂ ಹೇಳಿಕೊಂಡಿಲ್ಲ.
ಆದರೆ, ನಟ ಧ್ರುವ ಸರ್ಜಾ ಮಾತ್ರ “ಬಾಸ್’ ಯಾರೆಂಬುದನ್ನು ನೇರವಾಗಿ ಸ್ಪಷ್ಟಪಡಿಸಿದ್ದಾರೆ. ಹೌದು, ಶನಿವಾರವಷ್ಟೇ ಅಭಿಮಾನಿಗಳ ಜೊತೆ ತಮ್ಮ ಹುಟ್ಟುಹಬ್ಬ ಆಚರಿಸಿಕೊಂಡ ಧ್ರುವ ಸರ್ಜಾ, “ನನಗೆ ಬಾಸ್ ಅಂದರೆ ಅದು ಆಂಜನೇಯ. ಅವರೊಬ್ಬರೇ ನನಗೆ “ಬಾಸ್’ ಎಂದು ಹೇಳಿದ್ದಾರೆ. ಅಷ್ಟಕ್ಕೂ ಧ್ರುವಸರ್ಜಾ ಹಾಗೆ ಹೇಳ್ಳೋಕೆ ಕಾರಣವೇನು ಗೊತ್ತಾ? ಹುಟ್ಟುಹಬ್ಬದ ವೇಳೆ ತಂದಿದ್ದ ಕೇಕ್‌ವೊಂದರ ಮೇಲೆ “ಡಿ- ಬಾಸ್’ ಎಂದು ಬರೆಯಲಾಗಿತ್ತು.
ಆ ಪದ ಎಲ್ಲರ ಗಮನ ಸೆಳೆದಿದ್ದು ನಿಜ. “ಡಿ- ಬಾಸ್’ ಎಂಬ ಬರಹ ನೋಡಿದ ಮಾಧ್ಯಮದವರು ಧ್ರುವ ಸರ್ಜಾ ಅವರನ್ನು “ನೀವು ಮುಂದಿನ ದರ್ಶನ್ ಅಂತೆ ಹೌದಾ..? ಎಂದು ಪ್ರಶ್ನಿಸಿದ್ದಾರೆ. ಆ ಪ್ರಶ್ನೆಗೆ ನಗುತ್ತಲೇ ಉತ್ತರಿಸಿದ ಧ್ರುವಸರ್ಜಾ, “ದರ್ಶನ್ ಸರ್ ಹಿರಿಯ ನಟರು. ಅವರ ಜೊತೆ ಹೋಲಿಕೆ ಮಾಡುವುದು ಸರಿಯಲ್ಲ. ಅವರ ಅಭಿಮಾನಿಗಳಲ್ಲಿ ನಾನೂ ಒಬ್ಬ ಅಷ್ಟೇ.  “ಡಿ-ಬಾಸ್’ ಅಂದರೆ ಅದು ದರ್ಶನ್ ಅವರೊಬ್ಬರೇ.
ನನಗೆ “ಬಾಸ್’ ಅಂದರೆ ಆಂಜನೇಯ. ಬಾಸ್, ಗೀಸ್ ಎಲ್ಲಾ ನನಗೆ ಇಷ್ಟ ಇಲ್ಲ. ನಾನಿನ್ನೂ ಸಾಧಿಸಬೇಕಿರುವುದು ಸಾಕಷ್ಟು ಇದೆ’ ಎನ್ನುವ ಮೂಲಕ ದರ್ಶನ್ ಅವರೇ “ಡಿ-ಬಾಸ್’. ಅವರು ನಮ್ಮೊಂದಿಗೆ ಚೆನ್ನಾಗಿದ್ದಾರೆ. ಸದಾ ಬೆಂಬಲವಾಗಿರುತ್ತಾರೆ ಎಂಬುದನ್ನು ಹೇಳಿಕೊಂಡಿದ್ದಾರೆ ಧ್ರುವ ಸರ್ಜಾ. ಅದೇನೆ ಇರಲಿ, ದರ್ಶನ್ ಜೊತೆಯಲ್ಲಿ ಆಗಾಗ ಧ್ರುವ ಸರ್ಜಾ ಅವರು ಕಾಣಿಸಿಕೊಳ್ಳುತ್ತಾರೆ ಎಂಬುದು ಎಲ್ಲರಿಗೂ ಗೊತ್ತು.
ಧ್ರುವಸರ್ಜಾ ಅವರ ಕೆಲ ಸಿನಿಮಾಗಳಿಗೆ ದರ್ಶನ್ ಪ್ರೋತ್ಸಾಹಿಸಿರುವುದು ನಿಜ. ಈಗಾಗಲೇ “ಯಜಮಾನ’ ಚಿತ್ರದ ಟೈಟಲ್ ಟೀಸರ್‌ಗೆ ಧ್ರುವ ಸರ್ಜಾ ಹಿನ್ನೆಲೆ ಧ್ವನಿ ನೀಡಿರುವುದು ಗೊತ್ತೇ ಇದೆ. ಹಾಗಾಗಿ, ದರ್ಶನ್ ಜೊತೆಗಿನ ಗೆಳೆತನವನ್ನು ತುಂಬಾನೇ ಹೆಮ್ಮೆಯಿಂದ ಹೇಳಿಕೊಳ್ಳುವ ಧ್ರುವ “ಡಿ-ಬಾಸ್’ ಎಂಬುದೆಲ್ಲವನ್ನು ತಳ್ಳಿಹಾಕುತ್ತಾರೆ. ಅದೆಲ್ಲವೂ ಅಭಿಮಾನಿಗಳ ಪ್ರೀತಿ.
ಈ ಪ್ರೀತಿ ಹೀಗೆ ಇರಬೇಕೆನ್ನುವ ಧ್ರುವಸರ್ಜಾ, ಸದ್ಯಕ್ಕೆ “ಪೊಗರು’ ಚಿತ್ರದ ಜಪ ಮಾಡುತ್ತಿದ್ದಾರೆ. ಆ ಚಿತ್ರದ ಟೀಸರ್ ಕೂಡ ಜಬರ್‌ದಸ್ತ್ ಆಗಿದೆ. ಪಕ್ಕಾ ಖಡಕ್ ಭಾಷೆಯಲ್ಲೇ ಡೈಲಾಗ್ ಹರಿಬಿಟ್ಟಿರುವ ಧ್ರುವಸರ್ಜಾ, ಅಭಿಮಾನಿಗಳಲ್ಲಿ ಇನ್ನೊಂದು ನಿರೀಕ್ಷೆ ಹುಟ್ಟಿಸಿರುವುದಂತೂ ಸುಳ್ಳಲ್ಲ. “ಎದೆಗಟ್ಟಿಗೈತೆ ಅಂತ ಟಚ್ ಮಾಡೋಕೆ ಹೋಗ್‌ಬೇಡ, ನನ್ನ ಮೈಯಾಗೆ ಎಷ್ಟ್ ಪೊಗರೈತೆ ಅಂತ ಚೆಕ್ ಮಾಡೋಕ್ಕೋಗ್‌ಬೇಡ, ಶೇಕ್ ಆಗಿಹೋಗ್ತಿಯ…’ ಎಂಬ ಮಾಸ್ ಡೈಲಾಗ್ ಮೂಲಕ ಮತ್ತಷ್ಟು ಕುತೂಹಲ ಮೂಡಿಸಿದ್ದಾರೆ.

ಇನ್ನೂ ವಿವಾಹವಾಗಿಲ್ಲವೇ? ಇಂದೇ ಕನ್ನಡ ಮ್ಯಾಟ್ರಿಮನಿಯಲ್ಲಿ ನೋಂದಾಯಿಸಿ - ನೋಂದಣಿ ಉಚಿತ!
Disclaimer:The views expressed in comments section published on Udayavani.com are those of comment writers alone. They do not represent the views or opinions of Udayavani.com, its staff or The Manipal Group, or any entity associated with The Manipal Group. Udayavani.com reserves rights to remove a comment or all the comments any time.
To report any comment you can email us at udayavani.response@manipalgroup.info . We will review the request and delete the comments.